Alexandru Niculescu 


Individual itatea 


LIMBII 
ROMÂNE 


între Bone 
romaniee.. 


toa d kewonté de istorie TENE 


1 [t] 214 


[ 


BIBL. CENTR. UNIV. 
,M. EMINESCU" IASI 
/ (02.95 


ALEXANDRU NICULESCU 


e 
INDIVIDUALITATEA LIMBII ROMÂNE 
INTRE LIMBILE ROMANICE 


4. 
ELEMENTE DE ISTORIE CULTURALĂ 


LJ 


Volum publicat cu sprijin de la Ministerul Culturii si Cultelor 


Autorul multumeste Ministerul Culturii si Cultelor 
pentru contributia la publicarea acestei cárti 


CASA DE EDITURĂ „ATLAS-CLUSIUM” SRL 
(Director general: VALENTIN TASCU) 
EDITURA ,CLUSIUM" 

(Director: NICOLAE MOCANU) 


` ROMÂNIA, CLUJ-NAPOCA, Piaţa Unirii 1 
telefax +40-264-596940 
e-mail: clusium 8 codec.ro 


ISBN 973 - 555 — 396 - 1 


ALEXANDRU NICULES CU 
od PDA 
INDIVIDUALITATEA | 
LIMBII ROMÂNE 


ÎNTRE LIMBILE 
ROMANICE 


4. UAA 
ELEMENTE DE ISTORIE CULTURALĂ 


| - ry 


Coordonare editorialá: 
NICOLAE MOCANU 


Descrierea CIP a Bibliotecii Nationale a Románei: 
NICULESCU, ALEXANDRU 
Individualitatea limbii române între limbile romanice / 
Alexandru Niculescu. — Bucureşti : Editura Ştiinţifică, 1965 - 
vol. 


Vol. 4 : Elemente de istorie culturală - 2003 - Bibliogr. 
Index. - ISBN 973-555-396-1 


821.135.1 


Tehnoredactare: NICOLAE MOCANU 
Coperta: CĂLIN STEGEREAN 


26 MA W 


CUPRINS 


Prefatá / 7 


I. 
„STRUCTURI LINGVISTICE ROMANICE 


Asupra poziţiei articolului definit în limba română / 15 
Rolul analogiei în paradigma verbului românesc / 29 
Norme latino-romanice în structura morfologică a limbii 
române / 37 

Ortografia — o problemă de istorie a culturii româneşti / 45 


E413 


Romania turcica sau „ţara turcită“ / 55 


II. 
STRUCTURI CULTURALE 


Multiculturalism, alteritate, istoricitate / 69 

Venetia si românii. Considerații lingvistice şi culturale / 81 
Țările românilor — Tara Românească / 101 
Occidentalizarea limbii şi culturii româneşti / 113 

Despre centralizarea culturii româneşti. Începuturile / 125 
Între romanitate şi românitate / 139 

Despre „latinismul” Şcolii Ardelene / 153 


Bus 
CULTURĂ ŞI RELIGIE 


Originile creştinismului românesc / 171 
Ortodoxie şi Reformă. Sec. XVI-XVII / 253 


IV. 
„NEAMUL”, „NAȚIA” ŞI LIMBA NOASTRĂ 
,Neamul". Consideratii filologice / 269 


Natia" şi limba / 275 
National(itate) si nationalism / 281 


. V. 
ANEXE 
A lucra / 289 


Emil Turdeanu (1911-2001) / 293 
Magdalena Vulpe (14 aprilie 1936-13 septembrie 2003) / 295 


PREFAŢĂ 


1. Contribuțiile adunate în acest al patrulea volum din ceea ce 
am numit — cu gîndul la Matteo Bartoli — Individualitatea limbii : 
române între limbile romanice reprezintă ultimele noastre încercări de 
a defini româna în contextul latino-romanic. Am început în 1965, 
terminăm în 2003. 

Fără să avem sentimentul a ceea ce se numeşte, în italiană, 
opera compiuta, avînd, dimpotrivă, siguranța că ar mai fi încă multe 
reflecții de făcut şi de scris, noi ne oprim aici. Ceea ce am avut de spus 
am arătat în paginile acestor patru volume. Am subliniat faptul că 
limba română („şi dialectele ei" — cum era prezentată lingvistica 
românească în Universitatea din Bucureşti, în anii lui O. Densusianu, 
Al. Rosetti, Tache Papahagi, Dumitru Şandru, Boris Cazacu) este 
urmaşa unică a latinei orientale-balcanice, avînd un sistem şi structuri 
Jatino-romanice incontestabile, ,, più latino”, vorba lui Bartoli, decît 
„suratele” ei occidentale (prin conservări morfologice şi lexicale, 
surprinzătoare), dar şi „meno latino”, în epoca post-latină, printr-o 
largă deschidere lexicală (şi structurală) la fel de surprinzătoare. Se 
poate, metaforic, afirma că latinitatea limbii române este consecința 
unui... miracol, care uneşte conservarea cu inovaţia, dar tot aşa de 
adevărată este concepţia noastră că limba română este o latinitate 
complementară (aşa cum o considera Alf Lombard: „al patrulea picior 
al mesei”!) sau, cum am mai spus altădată, o romanitate off limits. 
Dacă nu o romanitate alterată (de non-romanitate) — o „lengua puente". 
Bineînţeles, o ştim de mult, latinitatea noastră — ca si regiunile în care 
se găseau latino-/romano-fonii, strămoşii nostri, au fost, vorba 
cronicarului, „în calea răutăţilor”, supuse fiind, încă din sec. III, trecerii 
popoarelor migratoare, a „aşezării” lor statale în jurul sau chiar pes- 
te/printre regiunile locuite de cei ce păstrau, vie, vorbită, limba Romei 

— adică, în termeni moderni, limba noastră romanică a evoluat într-un 

context non-romanic. Să adăugăm, la toate acestea, creştinarea noastră 
originară — apostolică? misionară? — legată de Orientul grecesc, pentru 

a înțelege seria de particularități paradoxale ale individualităţii noastre 

lingvistice şi culturale latino-romanice. O limbă latino-romanică 

vorbită de comunități de religie greco-ortodoxă — unice în lumea 

descendentă din Imperiul roman ~, o latinitate conservatoare care şi-a 

deschis structurile inovatiilor non-romanice (mai ales slave), pentru că, 

se vrea sau nu se vrea a sc admite, limba romanică denumită română a 

fost însuşită rînd pe rînd, secole de-a rîndul, de vorbitori apartinind 

"unor comunități non-romanice. Româna a fost factor de latinizare-ro- 

manizare pentru slavii aşezaţi pe meleagurile post-Dacia Romana, 

pentru cumani, pecenegi, partial si pentru unele grupuri de maghiari 

(csango — ceangăi), turci, saxoni şi suabi (saşi, şvabi, de limbă 

germană). Astăzi, cînd scriem aceste rînduri, ne vin în minte... chinezii 

şi arabofonii instalați, după 1989, pe teritoriul României eliberate de 

comunism. Româna — lingua franca? Afirmația a fost făcută de AI. 

Rosetti (pentru regiunile balcano-turceşti), dar ea poate fi adeverită şi 

pe teritoriul nord-dunărean. Mai mult decît atît, româna a romanizat 

estul extrem al Europei, implantind — prin transhumanță şi prin 

mobilitate colectivă — vorbirea de origine latină pînă la Nistru, la Bug, 

acolo unde dialectologii de peste Prut, alcátuindu-si atlasul lingvistic, îi . 
caută pe moldovenii românofoni pînă în Caucaz (în deplasări obligate 
şi surghiuniri).. Roma ne-a dat misiunea de a continua opera ei — 
întreruptă in 271 — în spaţiu şi în timp: limba Romei a ajuns, în 
Răsăritul fără limite al Europei, datorită limbii vorbite de români. Aşa 
cum am mai spus, romanitatea românească reprezintă, în termenii lui 
Carlo Tagliavini, şi Romania antiqua, dar şi Romania nova! 


i Rregretatul profesor Eugen Lozovan (1929-1997), din Copenhaga, 
basarabean de origine, a semnalat, în repetate rînduri, în recenzille la Atlasul 
lingvistic moldovenesc (publicate în „Zeitschrift für romanische Philologie"), 
comunități românofone existente pînă la Vladivostok! Iar d. Vasile Pavel, de la 
Institutul de Lingvistică din Chişinău, a întreprins mai multe anchete dialectologice 
asupra graiurilor românești din Caucaz. În regiunea rusească din Krasnodar există 
localităţi denumite Moldovanoska, Moldovanskoe, în care se spune încă „noicua 
noştri copchii moldoveneşti am grăit”... 

2. Venind în contact cu comunități de limbă şi cultură non-roma- 
nică, configuraţia lingvistică originar latină a românei a suferit 
modificări — unele dintre ele, importante. Contactul cu slavii, bunăoară, 
a avut loc în epoca latinum circa romancium (termenul aparține lui 
D'Arco Silvio Avalle), în aşa fel încît, uneori, descoperim că româna 
rezultă dintr-o latină trecută prin intermediar slav. Contactele cu slavii, 
germanicii şi turcii au adus şi ele unele caracteristici noi. Româna are 
grupuri de consoane non-romanice (singura limbă romanică în care 
apare grupul šče), forme nominale de gen „neutru” sau flexionale 
(vocativ), iar lexicul ei este îmbogăţit cu elemente provenite din 
limbile înconjurătoare — într-un proces de aculturatie continuu, inde- 
lungat. Slavo-romanica, Romania turcica, „tentaţia” culturală germa- 
nică, influenţa neo-greacă şi occidentalizarea italo-franceză modernă 
reprezintă tot atîtea etape şi perioade ale istoriei limbii române. Şi A. 
de Cihac, şi B. P. Hasdeu au avut dreptate — dar şi Lazăr Şăineanu- 
Sainéan şi L. Gáldi pentru epoca modernă. În ceea ce ne priveşte, am 
acordat atenţie lucrărilor eminentului slavist care a fost Emil Petrovici 
(Cluj), precum şi lui Eugen Seidel din şcoala de la Bucureşti a lui Al. 
Rosetti. Nu trebuie uitat nici A. Graur care a relevat, în română, cuvin- 
te ţigăneşti. Iar „genul personal” descoperit de C. Racoviţă — alt lin- 
gvist azi ieşit din amintire —, această caracteristică unică, românească, 
între limbile romanice, nu corespunde întrucîtva cu sensibilitatea 


flexională slavă pentru numele de persoană (formele de genitiv-acu- - 


zativ)? Dar tot astfel credem că limba română, ca şi celelalte limbi 
romanice occidentale, posedă un articol definit proclitic: că ideca de a 
caracteriza româna exclusiv prin encliza lui ILLE nu mai poate fi 
susținută (Alf Lombard a combătut-o, printre ultimii). 

3. Nu este deloc întîmplător faptul că, în asemenea condiții, a 
apărut tendința de afirmare şi, în Transilvania, de emfatizare a 
apartenenței la latinitate. Începînd din sec. XVIII, ideea, la început 
numai informativ-istoricá, devine, prin Dimitrie Cantemir si, ulterior, 
Inochentie Micu-Klein şi intelectualii (teologi şi laici) ai Şcolii 
Ardelene, o caracteristică definitorie a românilor ardeleni în lupta lor 
națională, pusă în slujba „neamului românesc”. Umanismul din Polo- 
nia ne-o dăduse, cronicarii Moldovei au preluat-o şi transmis-o, peste 
Carpaţi şi peste timp, fraților români din Ardeal. În virtutea aceleiaşi 

idei, a luat ființă biserica (greco-catolică) unită cu Roma (papală). Este 
actul de naștere — sau de renaştere — a națiunii românilor; să nu uităm, 
el a apărut în Transilvania: ex-Dacia Romana! 

lată de ce în corpul lucrării de faţă am inclus profe ale 
culturii latiniste din Ardeal. Am subliniat insá rezerva noastră privind 
capacitatea de a scrie într-o doctă limbă latină fără ajutorul unor 
consilieri religioşi bine instruiți în cultura şi limba latină (care puteau fi 
foarte bine călugări confesori italieni din Ordinul lezuiţilor sau 
Basilicanilor). De atunci, din sec. XVIII transilvan, apartenența la 
latinitate şi romanitate a limbii române şi dorința de re-incorporare în 
romanitatea occidentală au devenit ideile maîtresses ale culturii 
româneşti. 

În schimb, o rezistență autohton(ist)ă a reprezentat întotdeauna 
Biserica — şi religia — creştinismului oriental. Românii sunt un popor 
latin — ortodox —, iar fenomenul religios adînc implantat în spirituali- 
tatea românească merită o deosebită atenție. Noi am încercat să 
cercetăm originile creştinismului românesc şi relația dintre ortodoxie şi 
Reformă. În numele ortodoxiei izolationiste au fost respinse tentativele 
occidentalizante ale Reformei, dar in numele unei ortodoxii tolerante, 
in Transilvania, cu promisiuni istorico-filologice identitare latine, a fost 
acceptată ,Uniatia" (adică rămînerea întru ortodoxie, dar respec- 
tindu-se, fidel, apartenenţa la Roma). Să nu uităm însă că Reforma ne-a 
permis traducerea cărţilor sacre şi slujba religioasă în limba română, iar 
Uniatia ne-a dăruit scrierea cu caractere latinesti! 

Istoria limbii române trebuie să ţină seama de istoria religioasă a 
românilor. 

4. Am întreprins — off unor idei post-saussuriene — exa- 
menul lingvistic împreună cu „istoria extemă” — adică am împletit 
limba, istoria şi structurile ei cu cultura. Denumirile originare ale 
statelor românilor — întemeiate în sec. XIV — şi relațiile lor cu statele 
apropiat învecinate (Balcanii, dar mai ales Viena şi Veneţia) au putut fi 
luate în consideraţie în caracterizarea generală a romanitátii româneşti. 
Cu Balcanii şi, mai departe, cu Viena şi cu Veneţia intram în contact 
indirect — cultural, lingvistic — prin comunităţile de aromâni care-şi 
căutau, si ei!, identitatea. Venetia ne-a apropiat de italiană (prin Bisc- 
rica sîrbească ne-a furnizat, însă, în nordul Dunării, prima tipografie cu 

litere slavone). Viena, in schimb, a inculcat arománilor, dominati de 
cultura greacă, ideea apartenenţei la romanitatea unică descendentă din 
Roma. 

Putem oare să nu admirám evoluţia romanitátii româneşti în 
înfruntarea vicisitudinilor istoriei care a răspîndit-o în regiuni atît de 
îndepărtate, dar care a ştiut să-şi păstreze individualitatea latino-roma- 
nică — fie ea chiar alterată! — şi să profite (da, acesta este cuvîntul 
potrivit) de orice eveniment, de orice mişcare culturală pentru a-şi 
întări rezistenţa şi a-şi conserva identitatea. După cum scriam într-unul 
din volumele precedente, romanitatea românească se deosebeşte de 
celelalte limbi romanice prin faptul că, de-a lungul furtunoaselor 
secole, in nebánuit de întinse (încă necunoscute) ținuturi şi „ţări”, a 
trebuit întotdeauna să lupte ca să-şi apere existența identitară — non pro 
gloria, sed pro salute pugnare. 


| Încheind, cu voia Celui-de-Sus, aceste cercetări, gîndul recunos- 
cător ni se îndreptă către cei care ne-au ajutat să ajungem la capăt de 
drum. Profesorilor noştri — amintirii lor neşterse — care ne-au învăţat să 
le urmăm calea, Floricăi Dimitrescu, iubita-ne soție — axă a vieţii noas- 
tre —, dătătoare de curaj şi de putere, dar şi celor care, prin activitatea 
lor concretă, au contribuit la apariţia acestei lucrări. Mai întîi, domnul 
Nicolae Mocanu, care, editîndu-l, a întocmit şi a îngrijit volumul acesta 
(ca şi pe cel precedent!), traducînd chiar unele studii, şi domnul 
Alexandru Ciolan, care a pregátit- la ordinator — o parte dintre studii şi 
a contribuit, uneori, cu sfatul bun la unele părți componente. Fără ci, 
această lucrare nu ar fi putut să apară. 

Dacă ea va dăinui — în idei — cu noi sau fără noi, cine poate 
spune? Studiile noastre, ca şi metoda — ca şi noi înşine — nu sunt în 
concordanţă cu metodologia lingvistică actuală. Apartin, probabil, unor 
perspective din trecut. Fi-vor ele oare surse de idei continuatoare în 
viitor? 

Singurul răspuns îl găsim în Don Carlos al lui Schiller: [ch habe 
das Meinige getan. 


Octombrie 2003 . 

ASUPRA POZITIEI ARTICOLULUI 
DEFINIT ÎN LIMBA ROMÂNĂ 


1. Oricit de surprinzător ar părea, faptul că româna este consi- 
derată a fi limba ncolatină care foloseşte articolul definit postpus nu 
mai constituie un adevăr unic şi de necontestat. A defini româna din 

“această perspectivă, cum au făcut toți cei care au studiat acest fenomen, 
chiar şi cel care scrie aceste rînduri — de la Hasdeu 1879 şi mai ales 
Graur 1929 pînă la Renzi 1976, 1995 —, înseamnă a avea în vedere 
doar o imagine preponderentă dar limitată: dr. lupul, ar. lup(u)lu, dr., 
ar. casa, cí(i)nele etc. Dar nu trebuie să avem în vedere numai acest tip 
de structuri! i 

2. Ceea ce „surprinde” în română este posibilitatea de a avea o 
determinare demonstrativă atît pre- cit şi post-nominală: | 


(1) această casă (1) b casa aceasta 
acest lup lupul acesta 

(2) acea casă (2) b casa aceea 
acel lup „ lupul acela 


Există şi in dr. reg. lupul ăsta 


(3) lupul ăsta 
` casa asta 
lupul ăla 
casa aia 


(si mai rar, în cîteva regiuni şi în limba veche) astă casă (cf. astă-zi, 
astă- seară) şi, şi mai puțin utilizate, construcții exclamative: aia casă, 
mai curînd aia#casă! (cu sensul: „aceea, da, e o casă!”, subintclegin- 

du-se „frumoasă, mare” etc.), ăla om (ă/attom) (subintelegindu-se: „ăla 
[este un] om"!). "e 

Se observá cá determinarea postnominalá cere, obligatoriu- 
structural, prezenta articolului definit la substantivul determinat (casA 
aceasta, casA aia, lupuL acesta, lupul ăla etc.). (Nu trebuie, bine- 
înțeles, a-l considera pe -a, deicticul de la acesta, ca un articol, precum 
-a din casa!) | l 

După cîte se stie, sint alte idiomuri romanice care pot dezvolta 
aceleaşi structuri: de ex. sp. este lugar / el lugar este. Nici in acest caz 
romána nu este o exceptie! 

3. Dacá la aceste structuri nominale se adaugá un modificator 
(adjectiv-atribut), elementele determinatoare tind sá se multiplice. Tre- 
buie să observăm, totuşi, că determinarea se dezvoltă numai în cazul 
demonstrativelor provenite din ILLE (demonstrativ de depărtare): 


(4) casa aceea frumoasă 
casele acelea frumoase, 


care, într-un registru colocvial, regional, poate deveni 


(4)b casa aia frumoasă 
casele alea frumoase 
Sau chiar 
(5) casA aia frumoasă 


caseLE alea frumoaseLE. 


Originea este, foarte probabil o apoziție care substantivează 
modificatorul: 


(6) casa aia # frumoasa 
casele alea # frumoasele, 


dar această structură substantivală dublă se transformă într-o structură 
determinativă, printr-o mişcare de subordonare la stînga, care „împin- 
ge" modificatorul sub regim de N. (cf. Niculescu, 1978, p. 209-210). 
Se pot „urmări” etapele acestei subordonări la stînga: | 


FK) casAflaiattfrumoasA 

devine 
(7)b CASĂ — aia — frumoasA, 


cu aia, demonstrativ postpus... dupá un nume plus articol definit! Acest 
lucru a făcut ca aia să fie considerat un fel de „articol demonstrativ” 
(cf. casa a frumoasă)". 

În termenii distribuției latinesti a demonstrativelor, aceste 
structuri devin: 


(8) casa-ILLA ILLA frumoasa-ILLA. 


Folosirea triplá a lui ILLE este evidentá. Aceasta nu poate fi decit 
consecinţa unei hiper-determinări, care nu apare, după noi, decît într-o 
situaţie de oralitate. Doar uneori, într-o structură „literară” cultivată: 


(9) casa aceea frumoasă, 
hiper-determinarea este mai puţin utilizată: 
(10) casÁ aceea frumoasă, 


apare foarte rar, chiar dacă demonstrativul este enclitic. 

Cu atît mai puţin, acesta, aceasta, ăsta, asta, se pare, nu permit 
structuri hiper-determinate. 

4. Trebuie deci să conchidem că în dr. existá, in registrele 
oralităţii, o tendință spre hiper-determinare şi, ca urmare, o 
subordonare la stînga, pentru demonstrativele latine de tip ILLE. 

Unui asemenea mecanism de subordonare la stînga a 
elementelor ILLE i se poate atribui postpunerea articolului definit. lată 
posibilele mişcări succesive: 

(11) HOMOHLLE*BONUS 

(11)b HOMO - ILLE&BONUS > dr. omul bun 


(11)c HOMO - ILLEZILLE-BONUS > dr. omul ăl bun 


! Colegul nostru Nicolae Mocanu (editorul acestui volum) consideră că, în 
funcționarea limbii române, „regula” este encliza: de aceea, ,Constitutiv", elemente 
proclitice ale lui ILLE devin pronume/adjective (enclitice), iar în limbile romanice 
apusene, unde „regula” este procliza, sînt articole şi de aceca, în română, aseară, 
acasă au devenit adverbe. O idee similară şi în Graur, 1929. 

(lijd HOMO — ILLE#ILLE#BONUS - ILLE > dr. # omul ăla 
bunul. 


Se poate nota „pierderea” prin aglutinare la stînga şi „reluarea” morfe- 
melor ILLE, pentru a realiza o determinare mai marcată. 

Această deplasare subordonativă la stinga poate confirma 
ipoteza lui Hasdeu 1879 (care apelează | la substrat), demonstrată 
convingător de Graur 1929, 1934. | i 
l În toate aceste structuri se poate vedea că poziţia lui ILLE n-a 
fost si nu este exclusiv encliticá: ILLE poate fi şi in proclizá (ILLE — 
BONUS > dl bun), şi în enclizá (HOMO ILLE > omul), dar numai ca o 
urmare a mişcărilor sintagmatice. Mai clar: pre- sau postpozitia este o 
problemă sintactică! O permutare datorată ritmului: frazei (mai ales in 
comunicarea orală), dar şi aglutinărilor condiţionate de factori ulteriori. 

5, Că printre aceşti factori ai mobilităţii în sintagmă s-ar afla şi 
„legea lui Wackernagel”, atît de bine pusă in relief de Lorenzo Renzi 
(1995, p. 227-245), nimeni nu poate avea ceva împotrivă. Ideea sa de 
bază că „l'articolo venga collocato in pozitione enclitica dopo il primo 
elemento del sintagma nominale" (articolul este aşezat in poziție 
enclitică după primul element al sintagmei nominale) (p. 236) satisface 
doar cazurile (citate de el însuşi) omul bătrin, omul de la gară sau 
bătrînul om. Dar, cum spune Alf Lombard (şi, înaintea lui, şi alții), 
nimic nu poate confirma o postpozitie regulată (sau normală) a lui 
ILLE în latina care devenea română. | | 

Sá examinám datele şi argumentele acestui demers nou în raport 
cu cel al lui Al. Graur (1929, 1934). 

6. L. Renzi relevă faptul cá o anumită „regulă” privind 
postpozitia articolului funcționează în bulgară (p. 237) si în albaneză 
(p. 238). S-ar putea adăuga „articolul în rusă”, pe care C. Racoviţă 
(BL, VI, p. 90 şi urm.) îl descoperă în Basarabia (influență româ- 
nească?) şi pe care alţii (B. Unbegaun, în "Bulletin de la Société 
linguistique de Paris", XL, 1950, p. 138) il considerá doar un demons- 
trativ sau o consecintá a anaforei, un simplu fapt dialectal (Rosetti 
1986, p. 235). L. Renzi considerá asemenea fapte drept rezultat al 
„legii lui Wackernagel" aplicată la sintagma nominală („uno o più 
elementi clitici vengono inseriti immediatamente dopo il primo 
elemento (sintagma o parola) delle frase" p. 239), ceea ce nu ar putea 

fi contestat. Dar de ce această lege nu funcționează în limbile 
germanice de nord şi nici în armeană? Si cum se pot plasa astfel 
elementele „deictice”, dintre care face parte articolul definit? 

Problema rămîne deschisă. De altfel, nu sîntem convinşi că este 
o problemă de „hazard”, cum susținea Alf Lombard, dar alte explicaţii 
credibile nu există! Trebuie încă reflectat asupra acestui lucru. 

7. Am încercat să demonstrăm (Niculescu 1978, p. 211-224) că 
demonstrativele româneşti derivate din lat. ILLE au o folosire 
sintactică nu numai enclitică. 

Există şi determinări proclitice prin ILLE. Îndeosebi limba 
română colocvială (nu este ea, oare, adevărata limbă a studiilor 
noastre?) cunoaşte structuri ca 


(12) ăl lup, a casă 
în care toti putem recunoaşte, în procliză, 
(12)b ILLE LUPU, ILLA CASA. 
Aceeaşi structură funcționează şi cu demonstrative de tipul ISTE: 


(13) - dst lup, astă casă 
(cf. astă-zi etc., vezi mai sus). 


Româna realizează deci, în aceste structuri, opoziția [Aproape] vs. 
[Departe], în cazul demonstrativelor. l 
Dar dl lup, a casă se opun şi lui (un) lup, (0) casă în fraze ca: 


(14) Ce-ai făcut cu ăl lup? 
(15) Păcat de a casă, (că) frumoasă mai era!, 


unde ăl lup, a casă sînt, semantic, echivalente ale lui lupul, casa, dar 
păstrează o a doua semnificație demonstrativă (în dr. lit. aceste 
construcții ar fi lupul acela, casa aceea sau, în registrul colocvial, lupul 
ăla, casa aia). 

Trăsătura semantică [Individualizat], adică [Cunoscut], chiar 
[Nume Propriul, este evidentă. Sau, după cum prezintă Renzi 1976 în 
schema 

gro PI 


. (16) Clasă Membru . 


cds | Nh. 


unde d] lup şi lupul:aparţin aceluiaşi nivel semantic [Cunoscut]. 
8. Asemenea structuri sintactice abundă, regional, în 
. daco-románá! Se poate urmări materialul ALRM: 


(17) Muntenia: deschide-mi, soro, a poartă! 
ăi arapi, ca nişte zmei (poveste populară) 
pe-a gură de rai | pe-l picior de plai (Mioriţa, 
Olteni 
a) 
prin ăl carpenis / prin àl aluniş (Baladă) 
că se-mpiedica | de a mănăstire (Baladă) 


şi alte exemple (cf. Niculescu 1978, p. 214). Foarte interesante sînt 
construcțiile determinative ale cuvintelor-„tabu”: 


(18) a buoală epilepsia 
a nevoie 
a bubă cancerul, 


în care interpretarea se suprapune peste cea individualizantă, definită. 

Aceste două aspecte sînt, totuşi, diferite: individualizarea 
(definitorie) este functionalá-sintacticá, determinarea demonstrativă, 
încă pertinentă, este semantică. 

Structuri similare — cu ILLE proclitic-definit — apar şi în cazul 
unor adverbe şi pronume. În aseară < ILLA SERA, alalt « ILLE 
ALT(ER)US" (cf. şi alalalt < ILLE ILLE ALTERUS!) poate chiar în 
acasă” < ILLA CASA, semnificația demonstrativă nu mai este 
evidentă. Tot astfel, în construcţiile pronumelor posesive al meu, a 
mea, ai mei, ale mele cic. sau ai popii, ai casei etc., ILLE nominali- 
zeazá si determiná ca orice articol definit — in limbile romanice. 


? Cf. it. / 'altro, fr. l'autre, sp. el otro etc. 
? It. a casa (vado a casa) foloseşte a < AD, prepozitie care arată direcția. 

Analiza poate continua. Numeralul ordinal — format în română — 
se construieşte cu al, a, ai, ale — adică ILLE — precum în alte limbi 
romanice — fără, bineînțeles, semnificaţii demonstrative. În schimb, în 
construcții precum ăl bătrin, a mică sau Al de sus (lit. Cel de sus 
„Dumnezeu”) sau în sintagme relative äl de a veni (cf. dialect. alde), ăl 
care pleacă etc., chiar dacă aparţin aceleiaşi clase sintactice, nu şi-au 
pierdut demonstrativitatea. Dar, functional, dl, a, ai, ale (ILLE) 
nominalizează / substantivizeazá, ca articol definit, construcția relativă. 
(Româna dispune însă în aceste cazuri şi de construcții cu pronume 
demonstrativ, ca alte limbi romanice: ăla care a venit; fr. celui qui est 
venu, it. quello che è venuto.) Pentru spaniolă, v. infra. 

Toate aceste construcții atestă, in română, existența unei proclize 
definite a lui ILLE — care, în unele cazuri, îşi mai menține semnificaţia 
demonstrativă, dar care, în alte cazuri, are funcțiuni exclusiv 
definitorii, precum articolul definit: ILLE este, în română, şi protetic. 

9. Rămâne o problemă de fonetică: sînt echivalente d/ si al? 
Răspunsul ne este dat de acelaşi ALRM şi de dicționare (Niculescu 
1978, p. 215). Cele două morfeme sînt în dr. variante fonetice 
regionale: | 


(19) Muntenia: Domnul al bun şi mare 
(G. Jipescu, Scriere în limba ţăranului muntean) 
Banat:  becăsugu-al rău 


al Gruifd, copil mic. 


Se poate presupune că varianta al este refăcută după a (se evită 
alternanţa fonetică ă/a). Dicţionarul Academiei şi alte dicționare le 
tratează pe dl, al, a, ai etc. sub al. 
Ín Transilvania, mai ales, in anumite regiuni (Hateg, Tirnava) se 
poate înregistra varianta Ail: 
(20) hăl d'intii 
casu hăl rău 


sau ha 


(21) fata iei, ha frumoasă (cit. Hasdeu). 

10. Plecind de la aceste morfeme determinative (+ demons- 
trative) s-au format în română, regional, forme pronominale demons- 
trative (de depărtare): ăla/ala, aia, dia, álealalea (formele apar în 
Muntenia). Aceste forme pot intra in constructii hiperdeterminate: 


(22) omul ălalala tînărul 
casele alea marile, 


unde se remarcă determinarea luxuriantá, repetată prin ILLE: HOMO — 
ILLEZILLE — a£ TENERUS — ILLE (cf. ar. ^ 'il'u afela marile). Cf. 
. (12)b. 
11. Se impune o remarcá: in anumite regiuni din Transilvania 
(Hateg, Hunedoara), demonstrativele enclitice de acest tip pronominal 
pot fi folosite proclitic ca determinative (individualizatori): 


(23)Hateg: intră hăla popă în casă 
Hunedoara: tăt aia meserie le da, tăt aia învăţătură 
blăstămata-i aia fată. 


Aceste construcții au în comun folosirea demonstrativului (formele în 
-à) înaintea substantivului nearticulat — după regulile articolului definit 
ILLE proclitic: kaia fară este echivalent cu le pays, il paese etc., adică 
echivalent cu far! 

Altfel zis, (h)ăla, (h)aia pot apărea şi enclitic, şi proclitic. E Dacá 
adáugám acestor forme formele determinative 


(12)(16) ăllup,a casă 


sau 
(17) ai casei, ai popii 
. al meu 
ŞI 
(24) al doilea, 


se poate deduce că descendenții lat. ILLE în română pot fi utilizaţi î în 
poziţie proclitică, ca în alte variante romanice. O aserțiune care ar 
limita folosirea lui ILLE doar la encliză nu rezistă faptelor. 

12. Nu este lipsit de interes să se compare construcțiile 
româneşti de tipul ăi lupi, a casă, haia țară cu structuri corespondente 
în alte variante romanice. În italiană, de ex., în regiunile meridionale, 
mai conservatoare, se pot întâlni structuri ca umbr. (Norcia) igi cavajji 
„acei cai", în Lazio (Rieti) illi gaali ,acei.gali", Ascoli Piceno li 
cavági, Bellante lli kavill etc. (Rohlfs 1968, p. 209). Structuri 
asemănătoare, în Sicilia (o zonă compactă, după ibidem, p. 208): dă 
kavadd,, pe care Dizionario dialettale delle tre Calabrie, Halle — 
Milano, 1932, s.v. ddi, le considerá descendente din ILLE (Rohlfs 
crede într-o „reducere a lui chide”). 

În acelaşi mod, ILLE în funcţie nominalizantă/substantivizantă a 
unei relative (tip l care a venit) corespunde sp., Cat., prov. el que, ptg. 
o que, plus o frazá ca substantiv. De asemeni, tipul A//AI de Sus se 
regăseşte în v. sp. el del bosque, ptg. o do olho britado (Meyer-Lübke, 
apud Niculescu 1978, p. 219). 

Concluzia care se impune: în utilizarea lui ILLE, româna este 

conformă variantelor romanice ori occidentale. Cf. Lausberg 1962, p. 
137: „in Rum. lebt sogar einfaches illu (dl) als Demonstrativ-pronomen 
fort". : 
13. Avem de-a face, in aceste cazuri, cu structuri demonstrative 
(de depártare) sau cu structuri determinative hotărâte (individualizate) 
ale tipului de articol definit pre-nominal? Gramatica românească 
„obişnuită” s-a mulţumit să le numească „articol demonstrativ”. Dar 
este aceasta suficient, fără o analiză pertinentă? Această întrebare se 
impune mai ales pentru română, care, în afara acestor structuri, a 
dezvoltat un articol definit post-nominal. 

Între lupul, casa şi dl lup, a casă există — trebuie s-o recu- 
noaştem — o diferență semantică: formele proclitice dl, a etc. păstrează 
uneori, încă, o semnificație demonstrativ-deictică, fără a înceta să aibă 
funcție determinativ-hotărită, individualizatoare. Segmente precum dr. 
ăl lup, a casă / dr. lupul, casa pot fi comparate cu lat. ILLE LUPU, 
ILLA CASA, aláturi de LUPU ILLE, CASA ILLA, astfel cum apar in 
textele latinesti tîrzii (in Peregrinatio Aetheriae ILLE este prenominal 
in 194 de cazuri si postnominal in 80, dupá Trager 1932), cf. Rosetti - 
1986, p. 232-236; vezi şi Nocentini 1987, p. 137-158. Se poate deci 

afirma că limba română (dacoromâna) continuă ordinea liberă a lui 
ILLE (pre-/postpus) existentă în latina tirzie — operînd cu semnificaţiile 
demonstrative încă non-gramaticalizate ale lui ILLE. Precum în 
anumite locuri din Peregrinatio Aetheriae!! 


14. O primă constatare se impune. În limba română (dacoro- 
mână) există mai multe tipuri de structuri determinative: 


(25)1 determinare definită enclitică — afixală 

lupul, casa 

2 determinare definită proclitică — funcţională 
al meu, a mea, ai noştri, ai popii, al zecelea, a 

zecea 
3 determinare definită proclitică — Lester sur 
ăl lup, a casă 

(variantă regională: (h)ăl(a) lup, (h)a(ia) casă). 


ILLE, în dacoromână, nu şi-a pierdut nici libertatea poziţiei în sin- 
tagma nominală, nici trăsătura (it. tratto) semantică demonstrativă — 
cum afirmă Renzi 1997, p. 12-13. Este însă adevărat că, în dacoromâna 
standard (scrisă), ILLE apare majoritar în encliză (lupul, casa) şi se 
transformă în afix nominal flexional (lupului, casei, caselor etc.). (Nu 

“trebuie uitată însă, chiar în această funcţie, procliza: al lupului, al lui 
Vasile.) 

15. În dacoromâna sec. XVI, în textele vremii, determinarea 
proclitică prin articol definit în genitiv-dativ apărea şi la substantivele 
feminine: fetei ii Marie (Maramureş 1593), a ei noastre credință | 
(Codicele Voronetean), a ei noastre credințe (Textele Măhăcene). 
Alături de forme genitivale ca ii Sară, ii amară (Palia de la Orăştie 
1582), apar Sarăei, Tamareei, ca o dovadă că elementul ILLE 
(gen.-dat.: ILLAEI) dispunca de mobilitate sintactică. 

Acest tip proclitic de ILLE (gen.-dat.: ILLAEI) poate fi regăsit 
în zilele noastre în toponime ca Dimbu i Cioară = Dfmbul Ciorii sau în 
altele, în care substantivul feminin primeşte articolul definit la genitiv, 
şi proclitic, şi enclitic: Rîpa i Potorii, fintína îi Márine, Ionu îi Ane (cf. 
potor „o monedă poloneză”) (Dimitrescu 1978, p. 236)”. 


4 Cf. şi besereca svinte a ei tale (Psaltirea Hurmuzaki — Densusianu 1938, p. 175). 

Procliza lui ILLE (masc. ILL(U)L fem. ILLAET) în dacoromână 
este, aşadar, existentă încă din sec. XVI. Relevînd, astăzi, prezenţa ei, 
în limba vorbită şi în graiuri regionale, nu este o surpriză. Alături de al 
lui Ion, al lui Moşu, dacoromâna păstrează şi Alimoş (Toma Alimoş, 
eroul celebrei balade), în care a li (ILLI, dativ cu funcție pose- 
sivă-genitivală?) aminteşte de arom. a lu lupu, a li iapă. Să fie a o 
prepozitie (AD) conjunctă cu articolul (cf. fr. à moi, aux ennemis), 
dupá cum am crezut si noi (1978, p. 22 1)? O reexaminare a problemei 
este necesară”. 

Ceea ce se poate afirma cu mai mare certitudine este faptul că 
ILLE, în română, are o situație mai complicată decît în alte limbi 
romanice. Utilizarea lui sintactică şi semantică nu este încă figée, 
stabilizată, fixă: forme gramaticalizate coexistă cu forme libere, dar 
ILLE are un regim sintagmatic şi semantic care ar dovedi o ereditate si 
o utilizare diversificată (in timp şi spaţiu). 

Concluzii 

16. În perspectiva acestor constatări, putem face unele afirmații 
fundamentale privind regimul. articolului definit (ILLE) în limba 
română. 

Mai întîi, trebuie să luăm act de faptul că ordonarea proclitică 
sau enclitică în raport cu un Nume-substantiv este liberă. YLLE apare, 
în română, post-nominal dar şi pre-nominal. 

Obligatorie este post-punerea articolului definit gramaticalizat: 
el devine afix într-o „declinare definită”. În procliză, ILLE îşi conser- 
vă, în anumite construcții nominale, pe lîngă funcţia definito- 
rie-individualizantă, o semnificaţie demonstrativă: ILLE poate fi deci 
şi un demonstrativ deictic. 

Astfel fiind, s-ar putea să fie adevărată ipoteza celor care con- 
sideră cá pre- sau post-pozitia nominală a lui ILLE este o consecință 


PN a NI II N RE 


5 Existenţa formelor pronominale cu a invariabil (a meu, a tău, a mea, a la 
etc.) faţă de al, a, ai, ale ar putea dovedi că româna a fost, dintru „începuturi”, 
divizată: drom. a meu, a tău (regional, mai ales în Moldova), arom. a meale, a meu, 
a voauă. Este vorba de AD sau de ILLA ! > a? Nu cumva este cazul să considerăm, 
în transmiterea lui ILLE în romanica românească, două (sau mai multe?) zone: o 
zonă ILLA > a, altă zonă ILLE, ILLA morfologic sensibilă la variații morfologice, 
aceasta din urmă devenind, ulterior, „literară”? 

sintagmaticá legată de „ritmul frazei” (Sextil Puşcariu, Zur Nach- 
stellung des rumänischen Artikels, în Festschrift Karl Jaberg, ZRPh, 
LVU, 1937, p. 240-274). E. Gamillscheg 1936 avea o părere 
asemănătoare. 

În orice caz, ILLE proclitic, în cazuri ca: ai popii, a noastră, al 
zecelea, ăl bătrin, a de jos, a care a plecat, îndeplineşte aceeaşi 
funcție determinativ-individualizantă ca şi articolul definit enclitic 
gramaticalizat: structuri obligatorii. | 

Aláturi de acestea, alte sintagme nominale determinative precum 
v. drom. a ei Sară,dacorom. mod. al lui Ion, arom. a li casă (cf. 
Alimoş) sint regionale sau vechi, dar utilizează formele şi funcțiile lui 
ILLE în aceeaşi măsură. 

17. Toate aceste constatări ne dau dreptul să ne ftdt cá 
postpunerea lui ILLE in románá este doar una dintre multele modalitáti 
de determinare prin articol definit. Această poziţie este gramaticalizată: 
ea este preponderentă, generală şi obligatorie. Dar nu trebuie să facem 
din această trăsătură esentialul determinării prin articol definit în 
română (cum fac toti cei care au studiat problema): un asemenea 
- demers poate conduce la explicaţii insuficiente. Cei mai buni dintre cei 
care au studiat fenomenul, B. P. Hasdeu, Al. Graur, L. Renzi, au fur- 
nizat explicații acceptabile, dar, trebuie s-o spunem din nou, 
re-examinabile. Nu mai cităm altele, mai ciudate: E. Çabej crede că 
albaneza ar fi avut un articol postpus anterior latinei, că articolul 
pre-pus este recent în română şi că albaneza l-a „lăsat moştenire 
românei” (în SCL, X, 1959, p. 527-560). Unii lingvişti bulgari, Ivan 
Gălăbov, Vladimir Georgiev si Boris Simeonov (începînd cu L. 
Miletic), derivă articolul definit postpus din slava comună, ceea ce ar 
însemna că ar fi de origine... bulgară! 

Faţă de asemenea opinii, trebuie să recunoaștem că explicația 
Hasdeu-Graur şi cea a lui L. Renzi sînt cele mai credibile. Cu atît mai 
mult cu cît nu exclud permutările sintactice (legate sau nu de ritmul 


6 Formele ăl(a), a(ia) nu-s atestate în sec. XVI (probabil şi din cauză că 
textele proveneau din Transilvania sau din Moldova de nord). Asemenea forme se 
întîlnesc, începînd din sec.XIX, în Muntenia. (Pentru variantele fonetice regionale 
(h)ála, (Maia, v. Niculescu 1978, p. 223-224.) 

frazei). Totodată, nu trebuie să pierdem din vedere fenomenele de 
hiper-determinare (pre- şi post-puse) care se regăsesc în folosirea 
colocvială, regională (în graiuri) a românei (aromâna este mai ales o 
limbă de comunicare orală) şi care au, ipso facto, O circulație mai 
restrinsá. 

În schimb, postpozitia articolului definit caracterizează roate 
variantele dialectale, regionale şi registrele stilistice ale românei — ca o 
trăsătură fundamentală a limbii. . 

De aceea, examinarea de față nu poate duce la explicații sigure, 
cu atît mai puțin definitive. Problema articolului definit post-nominal si 
pre-nominal rămîne deschisă. Pentru totdeauna deschisă? 

_ ROLUL ANALOGIEI 
ÎN PARADIGMA VERBULUI 
ROMÂNESC 


pentru Lorenzo Renzi 


1. O examinare atentă a evoluției flexiunii verbale româneşti 
descoperă caracteristici morfologice asupra cărora gramatica istorică 
-credem — nu a insistat suficient pînă acum. Ne putem uşor imagina 
surprizele unui fin cunoscător al limbii române, cum e cazul bunului 
nostru prieten Lorenzo Renzi, in fata unui text (contemporan) care 
foloseşte forme verbale de mai mult ca perfect pers. a 3-a plural ca 
făcusem, cîntasem, în timp ce româna curentă foloseşte făcuserăm, 
cîntaserăm, cu morfemul -ră, semn al pluralului: cf. paradigma 
făcusem, fácusefi, fücuse(rd), aláturi de făcuserăm, fácuserdfi, 
făcuse(ră). Si un dialectolog ar putea avea o anumită perplexitate 
cînd constată existența formelor etimologice de subjonctiv la 
persoana a 3-a singular şi plural să vază, să crez — să crează, să 
cuprinză, să pa(i)e, să pociu, să va(d)ză, să riză etc., în anchetele 
directe şi în limba scriitorilor mai apropiaţi de oralitate (I. L. 
Caragiale, B. Delavrancea, Marin Preda etc.); alături de forme 
,refácute" (de la infinitiv sau de la alte paradigme ale aceluiaşi verb) - 
cu un -d- (sá vadd, sá cred — sá creadă, să cuprindă, să v(e)adá, să 
rídà), cu un -r- (să pară în loc de să pa(i)e) sau cu un -t- (să pot în 
loc de să pociu). Din aceleaşi motive, gramatica istorică românească 
este obligată să explice formele de imperfect de persoana a 3-a plural 

(ei) cînta — prezente şi în limba literară pînă la mijlocul secolului al 
XIX-lea — în locul formelor (moderne) ei cîntau, ca un stadiu anterior 
al paradigmei, in care nu se aplica alternanța 3 sg. a / 3 pl. au a 
verbului a avea folosit ca auxiliar al perfectului compus. Pe de altá 
parte, în aceeaşi epocă, forma compusă a perfectului era 3 sg., 3 pl. el 
(ei) au cîntat; distincția el a cîntat ei au cîntat este, în limba română 
literară, posterioară anilor 1840-1850. 

Nu avem deci încotro decît să constatăm că paradigma verbală 
românească este, în cursul evoluției limbii (si chiar in limba contem- 
porană), încă instabilă. Ideea lui Alf Lombard (1959): „il rumeno — la 
lingua romanza meno fissata”, isi găseşte astfel o evidentă confir- 
mare. 

2. Dacă reluám examinarea paradigmelor verbului românesc, 
putem descoperi în ele transformările interioare analogice. Putem 
uşor recurge la opera monumentală a lui Alf Lombard (1954), dar si o 
privire generală, simplificată ar putea fi tot atît de instructivă. Actiu- 
nea re-constructivă a analogiei în sistemul verbal românesc depăşeş- 
te, fără îndoială, reamenajările formale ale verbului din alte limbi 
. romanice. O anumită tendinţă de regularizare a paradigmelor, schim- 
bările de accent în succesiunea formelor şi, mai ales, prezența cumu- 
lativá, în texte, a mai multor structuri verbale regionale aduc verbului 
. românesc schimbări analogice importante. Se poate spune că flexiu- 
nea verbală românească nu este încă „instituționalizată”. 

3. Dacă luăm în considerare descrierile verbului românesc 
întreprinse de O. Densusianu şi Al. Rosetti în istoria limbii române, 
nu putem să nu constatăm cá oscilatiile paradigmatice verbale apar 
deja în textele secolului al XVI-lea: 

a) Prezentul indicativului şi subjonctivului verbului adăpa, 
pers. 1, 2, 3 sg. adăp, adăpi, adapă prezintă (în Ps. Sch.) şi formele 
cu -a-, etimologice (adap, adapi, adapă), şi pe cele în -ă-, analogice 

(după pers. 1, 2 pl. adăpăm, adápafi). 
b) Verbele în -d- şi in -t- şi-au creat forme analogice. După 
modelul pers. 1, 2, 3 sg. deşting, deytingi, deştinde (ale verbului 
deştinde „a coborî”) s-au format pers. 1 sg. ucig (de la ucide „a 

omori” « occidere), dar si pers. 3 pl. deştind (in loc de deşting), după 
pers. 3 pl. ucid. Forma de pers. 1 sg. se găseşte în textele rotacizante 
(Rosetti 1986, p. 503). 

Formele verbelor în -t-: pers. 1 sg. tremifi (tremite, azi trimite) 
prezintă un -¢ analogic după modelul pers. 1 sg. scof (€ excutio), 
etimologică, la rîndul ci devenită azi scot (pers. 1 sg.), pentru a 
,regulariza" paradigma. 

c) Verbele în -n sînt de două tipuri: -no (expono, -ere) sau 
-neo, -nio (teneo, -ere, venio, -ire). Între cele două paradigme au loc, 
normal, contacte analogice. Verbele pune (1 sg. puriu, puiu, Ps. Sch., 
Cod. Vor.), spune (1 sg. spunu, 3 sg. spune) îşi datorează acest -ń- 
analogiei cu paradigma lui fine (1 sg. firiu « teneo) si a lui veni (1 sg. 
virtu < venio), unde -ń- este etimologic. Aceste verbe au înlocuit pe 
-n- printr-un -ń- analogic. 

. d) Verbele în -r + yod, în -l + yod ridicá alte probleme. Dacá (a 
se) spária (in romána moderná speria) pástreazá formele cu -r- (mă 
spar, te spari, se spare) şi la fel muri (1 sg. moriu < *morio, moru), 
în schimb verbul sări (< salire) îşi pierde -r- + yod într-o formă ca | 
sg. saiu (« salio), într-o evolutie corectá etimologic. Dupá sări — saiu, 
s-au modelat cere şi părea: 1 sg. ceiu, gerunziu ceind, 3 sg. să pa(i)e 
(rom. modernă să pară). La fel pieri (1 sg. eu pieiu) (cf. Densusianu 
1938, p. 212-213). Toate verbele acestea şi-au reconstruit paradigme 
ulterioare în -r-, în limba literară. i 

e) Verbele în -d + yod (răspunde, deşchide, închide, pătrunde) 
au forme în -dz-, etimologice: ráspund(z)u, deschid(z)u, închid(z)u, 
pátrund(z)u. Dupá modelul lor, verbele în -d- fără iodizare, de tipul 
crede, vinde, şi-au făurit forme în -dz- (crez, vînz), prin analogie. Şi în 
aceste cazuri, limba română modernă l-a reconstruit pe -d- (cred, vínd). 

4. Formele trecutului au fost supuse cu predilecție mutatiilor 
analogice. 

a) Prima consecință a fost dispariţia aşa-ziselor forme de 
perfect tare" (accentuat pe tema verbală) la conjugările in -e (de 
exemplu cere) si in -i (veni). O serie de forme etimologice de perfect, 
prezente în textele din secolul XVI, dispar cu timpul: 1 sg. cerşiiu, 

cerşui, 3 sg. cerşu, 2 pl. ce(r)şit(u) devin cerui, cer, cerură etc., în 
urma atracției analogice a verbelor regulate (de tip 1 sg. imperfect 
ind. tăcea — cerea, de unde tăcui — cerui, chiar dacă tăcea şi cere ` 
aparțin unor paradigme accentuale diferite: -ea, accentuat, -e, 
neaccentuat)'. | 

b) Verbele cu perfecte „tari”, etimologice, da (1, 2, 3 sg. 
ded(iu), dedeşi, dede, 2 pl. dedet, 3 pl. dederă), face (1, 2, 3 sg. 
fec(i)u, feci, fece, 2 pl. fecet, 3 pl. feceru I fecerá) devin, ca urmare, în 
limba, literará, sub influenta paradigmelor perfectelor ,slabe" 
(conjugárile in -a, -ea sub accent: cíntam, aveam etc.), fă cui(u), 
făcuşi, făcu, făcură (cu aceeaşi „expansiune! ' páradigmaticá a lui -rá 
de la pers. a 3-a pl., devenind: 1 pl. făcurăm, 2 pl. fă curdfiy.. Verbul 
veni a avut aceeaşi evoluţie: 1, 2, 3 sg. ven(r)iu, ven(r)ii, ven(r)e / 
vin(r)e / vene, 1, 2, 3 pl. venremu / vinremu, ven(r)et, ven(r)eră / 
vinerá (in textele rotacizante, Palia de la Ordstie, Rosetti 1986, p. 
505). Formele actuale veniră (perf. simplu) şi verim (= venim, perf. 
simplu, dar şi ind. prez.) sînt şi ele prezente în aceste texte’. 
| 5. Cazurile anterioare aratá cá pers. a 3-a pl. a perf. simplu 
foloseşte un morfem etimologic -ră care, in cursul evoluţiei limbii şi 
al expansiunii în diferite registre stilistice, devine o veritabilă marcă 
de plural (la perfect), Acest -ră se propagă, prin analogie, la toate 
formele verbale ale pluralului (la perfect) şi trece şi la alte paradigme 
temporale ale perfectului. După ce pers. a 3-a pl. feceru / feceră au 
devenit făcură (cf. tăcură), pers. a 3-a pl. dederă se transformă în 


! Rosetti 1986, p. 504 menționează alte forme analogice, inter-contaminate: 
cerşui (cerşiiu + ceruiu). În ceca ce priveşte forma de pers. a 2-a plural ce(r)şit(u), 
transformările analogice sînt şi mai numeroase pentru a ajunge la forma modernă 
cerurái (atracţie analogică a pers. a 3-a pl. cerură!), 

2 Rosetti 1986, p. 504 menţionează o formă dc pers. a 2-a sg. făcuşi, un 
happax legomenon, pare-se, apare in sec. XVI. 

3 Şi la conjugarea I, perf. simplu, pers. a 3-a sg. cîntă « cantavit (cantaut) 
rămîne neexplicatá dacă nu se face apel la analogia cu formele de conjugarea a IV-a, 
de tipul (el) fugi / (noi) fugím (i accentuat), deci cîntă — cîntăm. Pentru a evita 
asemenea omonimii a fost ataşată desinenţa -ră la formele de plural ale perf. simplu: 
cîntarăm. 

dădură, morfemul -ră „cucereşte”, într-o epocă recentă, formele de 
plural ale mai mult ca perfectului. După Dimitrescu 1973, p. 259, 
formele în -ră, absente uneori chiar şi în limba poeziilor lui M. 
Eminescu, s-ar fi răspîndit începînd cu sec. XVIII-XIX. Aşa s-a creat 
paradigma 1, 2, 3 pl. cîntase(ră)m, cîntase(ră)ți, cîntase(ră). Pentru 
sec al XVI-lea, cf. Densusianu 1938, p. 223-224: „au pluriel on a 
pour la 1 pers. (pluriel) -sem (jamais -serăm)” (pers. 3 pl. = pers. 3 
sg.). Formele analogice -ră trec în limbajul necultivat, colocvial (sec. 
XIX) şi la formele de perfect compus“. 

6. Formarea participiilor trecute din latină în română merită 
cîteva observaţii aparte. Trebuie să menţionăm mai întîi legătura 
strânsă — etimologică şi apoi analogică — dintre formele de perfect 
simplu şi cele de participiu: canta(v)i — cantatus, habui — habutus etc. 
Sînt forme ale „perfectului slab”, regulate. 

Un alt tip de perfect îl constituie formele „tari”: ele sînt accen- 
tuate pe temă: posui, planxi, franxi, duxi etc. Aceste forme de perfect 
sint ,legate" de formele de participiu în -t (positum, planctum, frauc- 
tum, ductum etc.). 

Trebuie adăugate formele în -i (conj. a III-a): feci, credi, steti, 
nasci, vidi si formele cu reduplicare (dedi, bibi). 

Această „complicată” structură moştenită din latină a fost su- 
pusă, în procesul trecerii la română, la regularizări analogice 
importante: 1. formele de perfect „slabe” au dus la apariţia formelor 
de participiu „slabe” (habui — habutus le-a antrenat pe cadui — 
*cadutus, credui — *credutus, nascui — *nascutus etc.); 2. formele 
„tari” în -(c)si sau în -t, conservate pentru o scurtă perioadă (sec. 
XVI), au trecut la forme „slabe” (planxi > plinştu) > plínsei; duxi > 
dug(u) > dusei, dus (în loc de ductum); absconsi > ascunsei). Alte 
forme: pers. 3 sg. încinse, prinse, răspunse sînt şi ele analogice. În 
textele sec. XVI se întîlnesc forme de participiu trecut refăcute prin 
analogie (pentru a fi în concordanţă cu formele de perfect „slabe”): 
eru. t wi: Sick. 2a 

^1 L. Caragiale a folosit (inventate? reproduse din limba vorbită?) forme de 
perfect compus indicativ ca a(u) făcutără, a(u) cîntatără, aplicînd terminația -ră la 
participiul trecut! 

infelegut (Coresi, Apostol.), învăscut — înveştit (din cauza dubletului 
investi — înveşte < investire „a îmbrăca” (ind. prez. învăsc, perf. 
„Simplu: învăscui, -şi): Densusianu 1938, p. 221). 

7. Există în română şi „contaminări” analogice între o 
paradigmă verbală şi alta. Contactele între formele prezentului 
indicativ şi cele ale prezentului conjunctiv sînt deja cunoscute. Putem 
adăuga circulația analogică a formelor de perfect simplu la cele de 
mai mult ca perfect: pers. a 2-a sg. a perf. simplu cantavistis > 
cantatis > cíntasi s-a „modelat” după pers. a 2-a sg. a mai mult ca 
perfectului cantavisses > cîntaseşi (cu împrumutul lui -şi de la perf. 
simplu). Mai mult ca perfectul are forme destul de variabile (ex. pers. 
a 2-a sg. cíntasei în loc de cíntasegi după perf. simplu!) din cauza 
folosirii sale vorbite mai putin frecvente. 

8. Existá deci, in sistemul verbal al románei, o actiune 
permanentá de regularizare a paradigmelor. Se pot distinge douá 
tipuri de mişcări analogice: 

1) în interiorul aceleiaşi paradigme; 

2) de la o paradigmă la alta (de la o paradigmă variabilă la o 
formă verbală invariabilă). 

Toate aceste schimbări morfologice datorate analogiei nu pot fi 
< decit rezultatul instabilității formelor verbale transmise de la latină la 
română. În acelaşi timp, ele sînt şi proba unei creativități evidente pe 
care româna şi-a permis s-o introducă în moştenirea latină. Această 
permisivitate n-ar putea fi consecința faptului că româna n-a avut 
decît foarte tîrziu acces la o expresie scrisă care să poată fixa limba 
vorbită? Româna a fost, secole de-a rîndul, un idiom dedicat unei 
comunicări exclusiv orale. Leo Spitzer a spus-o întotdeauna: o mare 
parte a formelor şi a structurilor sale sintactice se resimt din cauza 
acestei stări de „limbaj in libertate". 

Analogia, mai ales în paradigmalg verbale, nu poate fi decît 
consecința unui act de oralitate”. Or, este în acelaşi timp surprinzător 
să constatăm că mişcările analogice ale sistemului verbal românesc se 
manifestă în mare parte după secolul al XVI-lea, adică în cursul 


5 Se ştie, pe de altá parte, că limbajul copiilor (la vîrsta preşcolară) are 
tendința de a crea forme nominale şi verbale analogice. 

evoluției limbii scrise. Tocmai textele scrise ne permit să urmărim 
schimbările „regularizatoare” ale analogiilor verbale (născute, foarte 
probabil, din limbajul vorbit). 

9. Concluziile care se impun cu toată DEN sint legate de 
instabilitatea expresiei scrise a românei. Numai o limbă scrisă fără o 
cenzură selectivă poate fi permeabilá, deschisă inovatiilor oralității 
şi-şi poate permite asemenea reamenajări paradigmatice care ating 
flexiunea verbală transmisă din latină. | 

Lucrul acesta înseamnă și cá, în română, presiunea limbajului 
vorbit, colocvial, este mai puternică — dar şi mai puţin supravegheată 
— decît în alte limbi romanice. Sincronia vorbirii „în libertate" 
acționează, în română, împotriva moştenirii diacronice — latina. 

Nu-i aceasta, oare, altă formă de „fugă de istorie”, pe care 
Eliade şi Cioran o presupun în mentalitatea românilor în decursul 
secolelor? 


m 

$ Discuţiile de astăzi privind „incultura” limbii scrise după 1990 („„ţigănirea” 
limbii, scrie un academician!) dovedesc aceeaşi discontinuitate diacronică a unei 
limbi „în libertate”, nesupusă cultivării normate. Vorbirea vulgară, incorectă, 
invadind ca buruienile rele limba culturii, va mai putea fi oare eliminată prin 
admonestări gramaticale academice sau literare? Alf Lombard 1959 nu a întrevăzut 
dimensiunile dezastrului. 

(Il tempo, i tempi. Omaggio a Lorenzo 
Renzi. A cura di Rossana Brusegan e 
Michele A. Cortelazzo, Esedra, Padova, 
1999, p. 187-193) 


. NORME LATINO-ROMANICE 
ÍN STRUCTURA MORFOLOGICÁ 
A LIMBII ROMÂNE 


I. 


1. Adeseori vorbitorii străini ai limbii române — şi numai ei — 
s-au confruntat cu un fenomen lingvistic puţin obişnuit în alte limbi 
romanice. Substantivele-nume etnice (de persoană) îşi pot construi 
forma de feminin în două moduri: cu desinenţa -ă (austraiian — 
australiană) sau cu aceeaşi desinentá precedată de infixul -c-: italian 
— italiancá. Unele substantive au chiar două forme de feminin: 
cetățean — cetáteand, cetüfeancá, american — americană, americancă 
etc. Formele cu infixul -c- apar, în vorbire, în număr mai mare decît 
cele fără infix, cu simpla desinentá -d: tot mai frecvent se aude 
mexicancă, estoniancă etc. pentru a' desemna o persoană de sex 
feminin din ţările respective. 

Cea mai mare parte dintre interlocutorii noştri ignoră — sau nu 
tin seamă — că între cele două forme feminine (cetățeană — 
cetáfeancá) există chiar distincţii conotative. Între forme precum 
americană şi americancă există diferenţe de registru semantic. 
Nedumeririle vorbitorilor nostri sînt justificate. Mai întîi, pentru că, 
în perspectivă diacronică, infixul -c- apare chiar în elementele latine: 
fiu — fiică, dar fie-mea (fără -c-). Sau la nume proprii feminine: Ana — : 
Anica — Anca. 

În cuvintele ulterioare — din celelalte epoci ale limbii române — 
infixul -c- este obişnuit: săteancă, fárancd etc.; formele fárá infix nu 
intră în concurență cu cele în -c-. Pe lingă acestea însă, apar 

neologisme (mai mult sau mai puţin recente) care îşi construiesc 

formele de feminin fără infixul -c-: spartană, tibetană, indiană, 
australiană etc. Este drept că, în urma unui uz mai frecvent, unele 
dintre acestea „coboară” în structura -c-: egipteancă / egipteană, 
mexicancă / mexicană sînt exemple ale unor astfel de „dublete”. 
Această structură secundară este caracteristică | limbii vorbite 
populare. Forme precum egipteancă, mexicancă, americancă etc. sînt 
de adăugat altor forme mai vechi, asimilate în limbă: italiancă, 
belgiancă etc. Într-un registru conotativ şi mai „popular” (dacă nu 
„vulgar”), apar cetățeancă şi chiar... străincă! De unde putem deduce 
că infixul -c- marchează „nume feminine de persoane” (altă trăsătură 
a ceea ce s-a numit „gen personal” în limba română). 

2. Infixul -c- apare şi în combinaţie cu un sufix de origine 
latină: -oaie (< -onea). Acesta din urmă — singur — poate forma 
femininul unor substantive [Non-persoană], precum cerboaie, 
ursoaie, lupoaie, dar şi ale unor substantive personale: doftoroaie. 
Împreună cu -oaie, infixul -c- creează sufixul -oaică, aplicabil, în 
primul rînd, la nume etnice de persoane feminine (turcoaicá, 
rusoaică, bulgăroaică, grecoaică, frantuzoaicá, unguroaică etc., id 
est nume ale unor popoare şi etnii cunoscute), dar şi unor substantive 
[Non-persoaná] (lupoaică, leoiacă). 

Dar, în perspectivă diacronică, infixul -c- este de origine 
non-romanică, slavă. El apare în limbile slave spre a marca unele 
forme de feminin (etnice sau profesionale): cf. vsl. Kozacka, Rumun- 
ka, Russka etc. sau slovac. ucitelka “învățătoare”. În acelaşi timp, -k- 
din limbile slave este şi un semn al diminutivelor personale feminine: 
Simonka etc. 

Prezenţa acestui morfem-infix în sistemul morfologic 
românesc — chiar în elementele latine originare — ne îndeamnă să-l 
considerăm încă un semn — o dovadă — a trecerii latinei prin „gură 
slavă”, în devenirea ei romanică, românească. 

3. În dezvoltarea literaturii noastre, unii scriitori au încercat să 
introducă, în limba literară, forme feminine de nume etnice cu 
desinenţa romanică -ă. Incepind din timpuri revolute, încă din sec. 
XVI-XVIII, au apărut, în texte, forme precum egipteană (Palia de la 
Orăştie, 1582), (fimeie) orăşană (Pravila 1645), iar Dimitrie 

Cantemir şi, mai ales, Şcoala Ardeleană au folosit adeseori forme 
precum (muiere) moldovană (Gh. Şincai) sau chiar română în loc de 
româncă (această ultimă formă feminină o întîlnim şi în scrierile lui 
C. A. Rosetti şi ale revoluţiei de la 1848). Era oare un cale din 
franceză sau din italiană? Close 1974 înregistrează, în cursul primei 
jumătăţi a sec. al XIX-lea, de ex. la I. Heliade Rădulescu, C. 
Negruzzi sau G. Barițiu, forme precum siriană, spartană, moldovană, 
română şi spaniolă, espaniolă etc., ceea ce ar putea fi interpretat ca o 
tendinţă de evitare a desinentei -că (infixul -c-). 

4. Trebuie însă ţinut seama de faptul cá româna construieşte 
formele de feminin cu desinenţa -ă (din lat. -a): înalt — înaltă, slab — 
slabă, bătrîn — bătrînă etc. Aceasta este deci ,ereditatea", în 
diacronie, şi acestei structuri morfologice i se supun şi cuvinte noi, de 
origini diverse: vicleană, duşmană, cetățeană etc. 

Dar, iată, alături de duşmană, apare duşmancă, iar cetățeană 
este dublat de cetățeancă! Formele cu infixul -c- au însă sensul 
personal: “femeie care (îmi) este duşman”, “femeie care este cetă- 
tean” — şi apar, de obicei, în limba vorbită. Altfel spus, o construcţie 
[+Persoană feminină] se opune unei construcţii [+Feminin]. Ne 
găsim deci în faţa unei tendinţe de „gen persona!” cu un morfem 
slav? 

Întrebarea este aproape retorică. Răspunsul pare a fi pozitiv! 
Normele morfologice latino-romanice au fost completate (dublate) de 
norme „româneşti” de origine slavă. Cele două norme se disting cu o 
anumită perspicacitate de analiză. Ceea ce rămîne însă mai puțin 
clarificat este sensul [+Persoană feminină], care în cele mai multe 
cazuri este evident, dar care posedă şi contra-exemple (animale 
feminine: lupoaică, leoaică). Ca şi în alte cazuri, elementele slave nu 
se suprapun întru totul peste cele latino-romanice (de ex. vocativul în 
-0, dar şi in -ă!). În orice caz, nu apare întotdeauna în română sensul 
diminutival-hipocoristic al infixului -c-, precum in limbile slave (mai 
ales în registrul colocvial). 

5. În limba culturii româneşti formele cu infixul -c- apar foarte 
puţin frecvent. Afară de cîteva cazuri obligatorii (fiică, fărancă, 
săteancă) şi de numele etnice feminine cunoscute prin tradiţia culturii 

(în -oaică), formele relativ noi nu sînt acceptate: egipteancd, 
americancă, cetățeancă şi, mai ales, străincă rămîn numai în 
registrul (conotativ) colocvial. Şi, de asemenea, reconstrucția unor 
forme cu infix (tip franceză în loc de frantuzoaicá) rămîn în stadiul 
unor experienţe (puriste) de modernizare (Al. Graur le considera 
- astfel) a limbii literare, dar... fără utilizare! 


II. 


1. În evoluţia limbii române literare au avut totuşi loc 
schimbări structurale ca urmare a pătrunderii unor cuvinte noi. 
Acestea aduceau cu ele structuri fonomorfologice originare, pe care, 
cel puțin la început, limba română le accepta. Este cazul — nesemnalat 
ca atare — al alternantelor fonomorfologice din sec. XVI. Densusianu 
1938, p. 146, şi Rosetti 1986, p. 171, semnalează forme de singular 
corespunzătoare unor forme de plural neintegrate în sistemul 
morfologic românesc: vátah (Cod. Vor., Coresi, Psaltirea etc.), 
patriarh, catastih (în Cuvente den bătrîni) au format, în sec. XVI- 
XVII, pluralul in -/5/ sau -/Z. Formele vătaşi, vătaji, patriarsi, 
catastişe apar la Coresi, Tetraev., în textele manuscrise din Măhaci 
sau într-unul sau altul din Documentele Hurmuzaki. Puşcariu 1937, p. 
269 adaugă metoh — metoaşe, monah — monaşi, ierarh — ierarşi, 
alături de care situám leah — legi. Toate acestea presupun existența — 


în sec. XVI-XVII — a unui „morfonem” [x / f i] sau [x / 2]. Treptat 
însă, -h din vătah, catastih trece la -f (vătaf, catastif)', ceea ce a 


afectat alternanța fonomorfologicá, fácind-o să devină [f/ Í i], despre 
care vorbesc Graur — Rosetti 1938, p. 28`. 

2. Alt exemplu, mai modern, este o modalitate de formare a 
pluralului care nu a atras atenția lingviştilor români. Se ştie că, încă 
astăzi, în limba vorbită, substantive precum obraz, mínz pot avea 


! Trecerea fonetică -h > -f, în cuvintele de origine slavă, este un fenomen 
“obişnuit: vihor — vifor, záduh — záduf, prah — praf, náduh — năduf o dovedesc cu 
prisosintá. Terminatia -h nu corespundea — structural — cuvintelor româneşti. Ea a. 
rămas numai în cuvinte culte; duh — duhuri, în limbajul bisericesc tehnic. 

două forme de plural: obraze (cf. a ieşi la obraze) şi obraji, cneaz — 
cneji şi cnezi, mínz — mínji şi mânzi. Ambele forme sînt vechi în limba 
română (mínzii apare în Palia de la Orăştie, in 1581). Alături de 
acestea, întîlnim treaz — treji, harbuz — harbuji, viteaz — viteji, breaz 
— breji etc., ceea ce ar dovedi cá existá, in románá, o alternantá 
fonologicá /z / Z ], pe lîngă cea normală [z / zi]. Între cele două tipuri 
de formare a pluralului se pot distinge distanţe în timp şi de registru 
conotativ (formele în /Z/ sînt populare şi vechi). 

Apariţia, în sec. XVIII-XIX, a unor neologisme de origine 
germană (franfuz) sau italiană (burghez) nu a schimbat cîtuşi de puţin 
tipul flexionar: formele de plural frantuji, burgheji au arăta că 
alternanţa /z / Z] funcţiona încă. 

3. Iată că, de la un anumit moment al evoluţiei limbii noastre 
literare, această modalitate de formare a pluralului nu mai are 
valabilitate. Termeni etnici noi, precum polonez, suedez, olandez, 
portughez (de origine italiană sau franceză) nu-şi mai supun forma de 
plural vechii alternante: in loc de /z / Z], aceste substantive igi 
creează formele de plural in [z / zi]: polonezi, suedezi, olandezi, 
portughezi etc., precum. se formează în limba de origine (it. 
Portoghesi, Olandesi etc.). Chiar frantuji se retrage in fata formei 
franfuzi sau, şi mai literar, francezi (ca in italianá). Unele oscilatii 
persistá incá, dacá luám in consideraţie limba vorbită: englezi (ca în 
italiană), dar şi (încă) engleji, albanezi — albaneji, deşi formele în /z/ 
sînt foarte rar întrebuințate. Şi în aceste ultime cazuri sint pertinente 
diferenţe de registru lingvistic şi de dată a pătrunderii în limbă 
(cuvintele mai cunoscute şi, deci, mai de mult intrate în română 
beneficiază de forme duble). 


n. 


1. În toate cazurile de mai sus este evidentă o funcționalitate 
specifică a limbii române: coexistența unor norme structurale noi, 
rezultate din pătrunderea cuvintelor-neologisme, în diverse epoci ale 
istoriei, cu normele structurale „vechi”, autohtone. Ulterior, apare şi 
tendința de regularizare a sistemului morfologic. În acest fel s-au 
_ creat diferente semantice conotative în interiorul unui „dublet” — în 

sensul „cult” vs. „popular” (vorbit) (cf. cezățeană / cetățeancă sau 
englezi / engleji). 

Se înregistrează deci, la o analiză atentă, existența a două 
presiuni structurale în interiorul sistemului morfologic românesc. Pe 
de o parte, presiunea inovatoare a neologismelor care aduc cu sine 
„morfonemul” (singular / plural, masculin / feminin) din limba de 


origine (cazul x / [i, z/zi sau infixul fem. -c-), pe de altă parte, rezis- 
tenta structurilor anterioare „vechi” (cazul z /Z şi x / f JJ. Apartenența . 


alternantei [x / ți, 2] în amîndouă structurile se explică prin faptul că 
patriarh / patriarşi, catastih / catastişe sînt termeni tehnici noi, de 
origine slavonă cultă, care se menţin şi ca „arhaisme” culte, cu valori 
„semantice speciale, „rezistînd” cu forme de plural aberante. Pentru 
că, peste aceste două „norme” fonomorfologice — cea a neologis- 
melor, cea a cuvintelor vechi din limbă — apare o a treia tendinţă: 
regularizarea sistemului morfologic. 

2. Această din urmă presiune sistematică a creat, în limba 
română modernă literară, o singură modalitate morfologică: aceea în 
care s-au încadrat neologismele de origine latino-romanică. Astăzi, 
vátaf, frantuz, burghez etc. îşi formează pluralul precum Jup — lupi, 
adică vătafi, franfuzi, englezi, polonezi, albanezi etc., conform 
alternantei fonologice în vigoare. (Cuvintele rămase în afara acestei 
modalităţi structurale îşi formează pluralul cu morfonemul vechi, dar 
aparţin mai ales registrelor limbii vorbite: treaz — treji, breaz — breji, 

- harbuz — harbuji; O singură excepţie: viteaz — viteji, care apare s in 
limbajul cult, şi în cel vorbit.) - 

3. Putem afirma, în concluzie, cá neologismele latino-roma- 
nice, prin numărul lor mare şi prin însemnătatea lor culturală, au 
contribuit la generalizarea şi întărirea structurilor morfologice 
romanice, ereditare ale limbii române.: 

Altfel spus, formele de plural de tipul lup / lupi au fost şi mai pre- 
ponderente în sistemul morfologic românesc prin contribuția unor 
- neologisme cu forme de plural precum englez — englezi, albanez — alba- 
nezi. După cum am arătat mai sus, aceste neologisme sînt culte, împru- 
. mutate din italiană — cu acelaşi tip de morfonem [singular — plural]. 

Occidentalizarea limbii culturii româneşti s-a efectuat, aşadar, 
şi prin consolidarea unor structuri morfologice ereditar-latine cu 


ajutorul neologismelor (culte) latino-romanice. 
Am putea spune chiar cu ajutorul limbii italiene literare. 

ORTOGRAFIA - O PROBLEMÁ DE 
ISTORIE A CULTURII ROMÂNEŞTI 


1. Chiar dacă, în discuţiile despre ortografia limbii noastre, 
rîndurile de față sosesc prea tîrziu şi prea de departe, ne-am asumat 
riscul de a ne implica în dezbatere. Mărturisim că am ezitat; dar 
editorialul d-lui Nicolae Manolescu (Cum scriem, în „România 
literară”, 38/2002) ne-a adus aminte că, lingvist şi filolog fiind, aşa 
cum parafraza pe vremuri Roman Jakobson, nihil linguistici me 
alienum puto. 

2. Cu atît mai mult cu cît, în perioada post-decembrie 1989, 
despre ortografie si despre schimbarea ei s-a tot scris, desi, cum am 
mai spus-o, era mai necesar a schimba tara si mentalitatea, nu 
ortografia! 

Dar în 1990-1991 ortografia noastră „cea nouă” a fost adoptată. 
Scrierea „cu â din a” şi formele sunt(em, efi) au fost adoptate, regulile 
ortografice din 1953 — ulterior, în 1965, modificate — au fost, cu 
democratică furie anticomunistă, abolite... Pentru ca, azi, după atîția 
ani, să se constate că normele academice nu-s (integral) respectate şi să 
se simtă nevoia unor intervenții, în forţă, ale Parlamentului! Avem deci 
o ortografie ce trebuie păzită prin legi. 

3. Dar... Niciodată în istoria culturii noastre regulile ortografice 
nu au fost impuse cu anasîna! Şi nici supravegheate legal. | 

În 1932, cînd Sextil Puşcariu şi Academia dominată de ardeleni 
şi de ideea justă a reafirmürii latinității limbii române elaborau 
(împreună cu T. A. Naum) „îndreptarul ortografic” (cu „â”, cu sunt 
etc.), un grup de lingvisti — si nu dintre cei mai puţin însemnați! — la 
Iaşi (Iorgu Iordan), la Bucureşti (O. Densusianu, Al. Rosetti) — şi-au 

„permis” să nu ia act de indicațiile academice şi să continue a scrie sînt 
(din lat. sint, 3 pl. conj. prez.) şi mină etc. Al. Rosetti a scris chiar o 
critică amănunțită împotriva ortografiei Puşcariu (deşi Al. Rosetti nu 
era în Academie). Iorgu Iordan, la Iaşi, publica articole şi edita reviste 
ştiinţifice („Buletinul Al. Philippide”) în acelaşi mod: ignorînd. 

4. Bineînţeles, aceştia aveau un temei istoric-filologic. Din 
„Moldo- Valahia” — uşor indiferentă la stráduintele transilvănene de 
afirmare a „naționalităţii” latine a daco-romanilor (termen pus în 
circulaţie de Şcoala Ardeleană) —, ideea tradiţiei scrierii 
româneşti prevala asupra ideii politice de evidentiere a latinitátii 
limbii noastre. 

În Bucureşti, ca şi la laşi, se ştia că reforma ortografiei 
latinizante preconizate de miticii cărturari ai Şcolii Ardelene şi de 
urmaşii lor în cultură, în tipăriturile de la Blaj, Buda sau de la Viena, 
avea drept tel integrarea limbii române în latinitate. Ei au fost cei care 
au susţinut ca notația fonemelor dá, d, 7, ş etc. (care, după ei, erau... 
slave!) trebuia latinizată. Şi au propus: â (în campus > câmp), î (în 
rivus > rîu), é (în foenus > fân), ô (în fontana > fântâna) şi û în... sânt 
(cu timpul, accentul circumflex. a fost uitat). Aceste propuneri . 
reprezentau cel dintîi efort românesc de a conferi limbii noastre 
romanice un alfabet latin. Adaptarea fonemelor limbii române la 
alfabetul latin era tot atit de complexă precum fusese, în sec. 
XIV-XVIII, aplicarea alfabetului slavon la fonematica românească 
(mai multe slove chirilice pentru acelaşi fonem, foneme româneşti care 
nu-şi găseau notația potrivită etc.). Trecerea la alfabetul latin a fost o 
realizare de mare însemnătate cultural-nationalá — după cum se ştie. 

5. Atunci cînd ardelenii au trecut în Moldo-Valahia, propagind 
. ideile latinitátii daco-romane, „luptele” cu ortografia chirilică s-au 
manifestat în alt fel, mai temperat. I. Heliade Rădulescu, deschizătorul 
de largi perspective culturale pentru românii din Tara Românească, 
trebuie bine înțeles. Heliade şi-a început acţiunile filologice prin sim 
plificarea alfabetului chirilic românesc și introducînd 
parcimonios unele. litere latine (astfel ia naştere „alfabetul de 
tranziţie”). În Gramatica românească din 1828 (a se consulta ediţia 
excelentă a Valeriei Guţu Romalo, Editura Eminescu, 1980) autorul, 

- voind să continue tradiţia scrierii româneşti, consideră că „fraţii nostri 
din Transilvania şi Banat... (vrednici de toată lauda...) pentru ortografia 
însă care voiesc să o introducă scriind cu litere latineşti, bine ar fi fost 
să urmeze duhului italienesc, adică a scrie după cum vorbim...” (şi nu 
etimologizînd, n.n.). Heliade voia „restabilite literele strábune... şi 
expulsia atítor slove de prisos pentru limba romanului” (p. 459). Fără 
îndoială, Heliade urmează ideile care circulau în Transilvania Şcolii 
Ardelene, de unde provenea învățătorul său luminat Gh. Lazăr („doctor 
în teologie”, hirotonisit arhidiacon, dar şi francmason), dar le 
adaptează altor circumstanțe culturale. El însuşi continua a scrie sînt, 
îs, folosind pentru fonemul /1/ slovele s si 4 (rareori, à). Valeria Guţu 
Romalo arăta cu dreptate (p. 464-465) că Heliade făcea „concesie” 
tradiției grafice românești, dar uneori apar şi grafii bizare (ănceput, A 
nsugi, ANSă Şi Antr-Ansa etc.). 

lată-ne deci în miezul problemei: mai multe (de fapt d o u à) 
semne grafice pentru a nota pe /4/! În aceeaşi epocă, în Banat, alt 
reprezentant al Şcolii Ardelene, Constantin Diaconovici Loga 
(1770-1850), propunea, în Gramatica românească pentru îndreptarea 
tinerilor, Buda 1822, utilizarea lui A la începutul cuvintelor şi a lui ă, 
în corpul lor (aşa cum se folosise, de fapt, în scrisul chirilic romanesc 
în sec. XVI-XVIII). 

Înţelegem astfel că scrierea românească, atunci cînd s-a ținut 

‘seama de tradiţia noastră culturală, a recurs la două semne 
grafice, în două poziţii: la inițială şi în mijlocul cuvîntului. Este 
chiar atit de greu — adăugăm noi — să recunoaştem în 4 pe ulteriorul, 
latin, f? Pe care l-au avut în vedere, bineînțeles, cei care încercau să 
construiască o scriere românească în continuitatea 
slavono-latineascá a culturii româneşti (chiar în 1828, Heliade 
menţiona, printre cele 28 de slove chirilice, d o u ă semne pentru RI: A 
ŞI a). 

Pînă prin 1841, cînd apare, în concepțiile filologice-literare, ceea 
ce am putea numi, azi, „atracția italiană” (poate chiar mai tîrziu, prin 
anii 1830-1836), I. Heliade Rădulescu recomanda — şi utiliza — formele 
verbale (ale lui a fi) sînt, sintem, síntefi (le întîlnim în Hristianismu la 
începutul său — 1837, în poeziile din tinereţe, dintre 1830 şi 1836). In 

 Paralelismu între limba rumână şi italiană (prima parte, 1840), grafiile 
trimit la acelaşi sînt, ceea ce întîlnim uneori si în Biblice, mai tîrziu 
(1858). Cu toate acestea, în Mihaiada şi în Epistolele din 1848, 
foloseşte forma sunt. — 

Atunci cînd, în schimb, apare, în concepția lui Heliade, ideea 
apropierii de italiană („buna ei soră”, a limbii romane), în Prescurtare 
de gramatica limbei române-italiene (1841), trecerea la o grafie latină 
devenea de rigoare. Heliade, care urma într-un fel experiența lui Petru 
Maior (cel care legase latinitatea românei de italienitate şi introdusese 
grafii ale „fraţilor noştri italieni”) recurge şi el la notații grafice precum 

â, ê (cânt, fe când, râu, quánd), alături de ó, pentru /ă/, ô, pentru /oa/, 
Ç, pentru /č/ etc. Chiar în această trecere la grafia italo-latină, dubla 
notare a lui /î/ (prin ê şi d) se menţine. Bineînţeles, alături de formele 
sunt(em). În acelaşi timp, apariţia, în 1847, a Vocabularului de vorbe 
streinein limba română adică Slavone, Ungureşti, Turceşti, Nemfesti, 
Greceşti etc.şi trecerea la formele verbale sunt — suntem, precum şi alte 
grafii etimologizante deschid calea către purismul românesc, arti- 
ficial, dar... latino-italian! Această exclusivitate latinizantă cuprinde, 
treptat, cultura românească de dincolo si de dincoace de Carpaţi. 
August Treboniu Laurian, Aron Pumnul, I. C. Massim şi alţii au 
cultivat aceste idei. Dar, trebuie să ne fie clar, ele sînt rezultatul unei 
„concepții cultural-istoriciste puse — numai atunci cînd era 
cazul — în slujba unei emfaze nationale, nu al unor prealabile opțiuni 
politice. Se ajungea la latinitale şi italienitate 
prin cultură şi istorie- nicidecum prin politică! 
(Atitudinile politice ale celor citati mai sus erau diferite.) 

6. Se opuneau însă acestei viziuni cultural-istorice altă serie de 
intelectuali: cei ce susțineau o scriere în limba „de toate zilele” (la 
început, chiar Heliade susținea că „trebuie să scriem pentru cei vii, nu 
pentru morti"!). Pentru V. Hancs, un elev al lui O. Densusianu, aceştia 
se încadrau într-un aşa-numit „curent popular” (Dezvoltarea limbii 
literare române în prima jumătate a secolului al XIX- lea, Bucuresti, 
1904, p. 97-121). Unii dintre ei erau din Transilvania, precum I. 
Budai-Deleanu, Vasile Aaron, Ion Barac, alții din Moldova (Alecu 
Russo, C. Negruzzi, V. Alecsandri), altii, in fine (Anton Pann, B. P. 

Mumuleanu), din Tara Românească. Nici aceştia nu reprezentau cîtuşi 
de puţin o atitudine „politică” anti-latinistă (de fapt, cei din Transil- 
vania, mai ales I. Budai-Deleanu, erau profund implicaţi în ideologia 
latinizant-istorică a Şcolii Ardelene), ci o atitudine de scriitor, literat, 
dornic de a fi citit şi înţeles de contemporani (chiar dacă uneori cădeau 
în excesele vorbirii ardeleneşti). Am putea spune, în termenii de astăzi, 
că aceştia ar fi fost „populişti”, în timp ce latiniştii purişti. manifestau 
un istoricism „elitist”. Z 

7. Aceste două tendinţe se continuă si in doua jumătate a 
secolului al XIX-lea. Excesele latinismului lui A. Treboniu Laurian 
(1810-1881) din Tentamen criticum în originem, derivationem et 
formam linguae romanae în utraque Daciae vigentis, vulgo valachiae 
(1840), dar mai ales din Dicționarul limbii române (I-II, 1871-1876) şi 
Glossariul cuvintelor de extirpat pe care l-a alcătuit (singur sau 
împreună cu I. C. Massim) au întîmpinat rezistența scriitorilor 
moldo-valahi. Nici Timotei Cipariu (1805-1887) nu a avut, cu operele 
sale (Ecstract de Orthografie cu litere latinesci, pre temeiul limbii şi 
orthografiei Besereceşti şi osebirea Dialectelor, 1841; Principia de 
limba şi de scriptura, 1848), mai mare audiență. Alecu Russo, 
bunăoară, cu toată „dragostea pentru latinism”, se revoltă împotriva 
exceselor latinizante: „voi striga din Moldova ca să se audă peste 
Milcov, peste Carpaţi: limba Domnilor E...,L..., P... (Eliade, 
Laurian, Pumnul] şi a altora nu-i limbă românească”. 
Chiar dacă Laurian şi Cipariu erau, respectiv, preşedinte şi vicepre- 
sedinte ai Academiei Române! De aceea Al. Odobescu scrie, 
ridiculizîndu-le ideile, Prandiulu academicu! 

8. Discuţiile şi controversele sunt deci de natură strict 
ideologic-culturală. Ele nu aveau cîtuşi de puţin tendințe politice! Nici 
unii, nici alţii nu se considerau filo-slavi, anti-nationali şi nimeni nu 
contesta latinitatea limbii noastre. Disputa avea loc în legătura cu 
limba culturii româneşti şiatit! 

Cele două direcții cultural-literare — şi ideologice — trec şi mai 
departe: pragul secolului. Concepţia „populistă” este apărată în 
Moldova, în revista „Viaţa Românească”, în care se scria curent cu f, 
dar şi în Muntenia, în revistele lui Ovid Densusianu şi ale scriitorilor 

moderni. Cine ar fi putut pune la îndoială caracterul latin al limbii 
noastre, un romanist precum O. Densusianu, care apăra şi demonstra 
(împreună cu L-A. Candrea) romanitatea românească? Însuşi Titu 
Maiorescu, în lucrarea Despre scrierea limbii române (1866), apără 
linia Russo — Alecsandri, sprijinind cultivarea limbii vorbite de popor 
şi repudiind legile inventate de filologi. 

9. Bineînţeles că în Transilvania această perspectivă era 
considerată a fi insuficientă. Condiţiile culturale — dar, acolo, şi politice 
— solicitau o subliniere a „naţionalităţii” latino-romanice, a „continui- 
tátii", adică o rezistență împotriva tendințelor de nerespectare a majo- 
ritátii româneşti, dacă nu de deznaționalizare. 

. În Transilvania — ca şi, mai tirziu, in Basarabia — scrierea limbii 
române devenea o problemă politică, de afirmare națională: 
latinitatea era o emblemă a prioritátii istorice pe pămîntul țării. 

Atunci cînd Sextil Puşcariu, în 1931-1932, a primit din partea 
Academiei Române sarcina de a revizui normele ortografice ale limbii 
române, nu a ezitat de a aplica preceptele transilvane latinizante: între 
acestea, scrierea fonemului /î/ cu à, dar si cu f (în anumite poziţii în 

cuvînt) şi, bineînţeles, recomandarea generală a formelor sunt(em, eti) 
(alături de alte concesii etimologizante). Ortografia preconizată de 
„îndreptarul” lui Sextil Puşcariu şi T. A. Naum (1932; cel dintii 
„îndreptar ortografic”) a fost oficializată prin şcoli ani şi ani de-a 
rîndul, intrînd bine în conştiinţa publică. În spiritul şi legea ei au 
învățat carte generaţii de elevi şi adeseori s-a spus că ar fi modificat 
chiar pronunțarea limbii române! Erau, adică, unii (bineînțeles, trecuţi 
prin şcoala îndelungată) care pronuntau suntem. 

10. Şi totuşi! Puţini ştiau că împotriva ortografiei Puşcariu se 
ridicaseră lingviști de prima însemnătate. Mai întîi, Al. Rosetti, care 
publică şi articolul Observaţii asupra ortografiei Academiei Române, 
în „Revista istorică română”, II, 1932, p. 354-366. O. Densusianu 
continuă a scrie cu f în toate poziţiile de cuvînt, iar la laşi Al. 
Philippide, G. Ibrăileanu si Iorgu Iordan ignorau cu seninătate 
prescriptiile academice. (Am putea reflecta astăzi la acele timpuri 
ferice! Nimeni nu se gîndea să emită legi parlamentare, nici politii 
tipografice în apărarea ortografiei Academiei!) 

11. Această nevinovată ortografie — contestată, nerespectatá 
integral nici regional — era în vigoare în momentul invaziei sovietice 
comuniste din 1944. Şi, de ce să nu recunoaştem, Al. Rosetti — „boierul 
roşu”! —, Al. Graur, J. Byck, Iorgu Iordan (om de stînga, antifascist, din 
Universitatea din lagi), alături de Emil Petrovici (colaboratorul lui 
Sextil Puşcariu, dar şi cel care votase deschis împotriva lui Ion 
Antonescu!), erau „în grațiile” puterii comuniste: universitari, aca- 
demicieni, directori de institute, conducători de reviste şi de colective 
de cercetători, într-un cuvînt, conducători de şcoli lingvistice. Meritele 
lor în crearea unei lingvistici moderne, actuale, sunt foarte importante. 
O bună parte a celor ce astăzi au un nume în lingvistica românească îşi 
datorează încurajarea şi formaţia unuia sau altuia dintre aceşti maeştri. 

^. 12. Cu toate acestea, aceiaşi eminenti lingvisti s-au precipitat cu 

o ciudată — dacă nu cumva comandată — sirguintá asupra ortografiei din 
1932. Fiecare dintre aceştia avuseseră, în trecut, prilejul să nu accepte 
ortografia lui Sextil Puşcariu, dar argumentatia — furibundă — cu care se 
preconiza atunci o ortografie care să reflecte fonetismul curent (tip 
noiembrie, filozofie, ba chiar statuie) apare astăzi a fi avut intenții mult 
mai perfide: a elimina etimologismul, a suprima ideea latinitátii şi a 
pregăti — se pare — scrierea românească fonetică pentru o tragere fără 
dureri... la alfabetul chirilic! În culise (sau deasupra), un mare „pă- 
puşar”, închipuit istoric, Mihail Roller, polemiza, în paginile revistei 
„Contemporanul”, cu un biet tînăr asistent universitar numit Boris 
Cazacu, care își permitea să afirme că româna nu e o limbă slava căreia 
să i se potrivească alfabetul chirilic! Incultura şi ideologia pro-sovietică 
ascunsă sub numele de „comunism” considera de multă vreme — este 
drept, cu concursul unor valoroşi lingvişti români — ortografia din 1932 
„naţionalistă”, latinizantă, deci opus igne dignum! ,, Reforma" orto- 
graficá este realizată in 1953 şi declarată obligatorie prin ucazuri 
politice. Şi de această dată, cei care avem astăzi o vîrstă înaintată ne 
putem aduce aminte cum încercam — sub ordine universitare superioare 
— a explica elevilor şi studenţilor de ce este inutilă scrierea cu două 
litere a lui /i/ — un singur „î” ajungea, şi în român, şi în mină sau piine! 


l poate că a venit timpul în care viaţa şi activitatea lui Emil Petrovici 
(1899-1968) să fie luate în consideraţi într-o actuală, obiectivă, lectură. 

—, de ce sînt este preferabil lui sunt şi de ce trebuie să scriem... „cum 
vorbim” (revista lui Al. Graur). Da, am făcut-o (chiar cu interes 
filologic), fără să ne gindim prea mult la intențiile subterane, nici la 
consecinţe. În definitiv, sînt era o formă verbală ereditară, cea care 
apărea în vorbirea țăranilor etc. Cit despre Romin, Romínia... (Am avut 
atunci ocazia să-l auzim pe Emil Petrovici regretînd că pe firme stătea 
scris „piine” şi nu „paine” — cu un argument apropiat de cel folosit de 
apărătorii lui „a” după 1989: fonetic, a este mai aproape de f decît i — 
să scriem deci â!) Pare-se că valorosul slavist care a fost Emil Petrovici 
nu era om de convins că „reforma” ortografiei din 1953 — pe care, 
probabil, o aprobase — putea anula anterioare, transilvănene convingeri 
etimologizante! 
13. „Reforma” ortografică a Academiei „RPR” a avut nevoie de 
modificări... Dacă sînt începuse a fi acceptat, scrierea Romínia, 
romín(esc) a fost, uneori, considerată un „atac” împotriva originilor la- 
tine ale limbii noastre. În 1965, o hotárire academică nouă îl reinstau- 
reazá pe „â” în termenii (naționali) mai sus citati: de atunci, drept este a 
se scrie Román, român(escleşte), ca o „excepţie”. Cealaltă notatie, „î”, 
rămînea în vigoare. 
lată, deci, intrată în domeniul politic problema ortografiei 
româneşti! De aici înainte apar exagerările „patriotice”. Academia 
Română post-decembristă, care s-a vrut a fi legată de străvechea 
instituție desființată în 1948, a luat iniţiativa schimbării ortografiei 
(considerată „comunistă”, slavofilă” etc.). Printre cele dintii măsuri, 
generalizarea scrierii cu „â” (ca şi cum „î” era semnul duşmanilor 
latinitátii noastre!) si, bineînțeles, reintroducerea formelor sunt(em) etc. 
(ca si cum sînt era grafie comunistă!). „Ortografia trebuie schimbată!” 
— se cerea în primele timpuri ale libertăţii noastre democratice, 
recistigate. Cei ce încercau să reziste interpretării super-politizate a 
ortografiei deveneau de îndată pro-comunişti (de l'ancien régime!). 
Printre aceştia din urmă-se găseau lingvişti de valoare (unii dintre ei 
participanţi la binevenitele ,rectificári" ulterioare ale regulilor 
ortografice), dar se găsea şi un mare (poate ultimul dintre cei mari) 
romanist, Alf Lombard. Într-un articol-studiu publicat în revista 
„Limba română” (1992, p. 531-540), acesta scria: „hotărîrea din 1965, 

în vigoare acum, îmi pare bine făcută şi acceptabilă; nu merita a fi 
schimbată” (p. 539). Tot pe atunci interveneam şi noi, în paginile 
acestei reviste. Bineinteles, în zadar! 

În acelaşi timp, începeau infatuări latino-patriotice! Intelectuali 
— de la care s-ar fi putut cere mai multá cunoastere a istoriei culturii 
noastre — declarau a fi „romani”, ba chiar „latini” fiindcă scriu „cu à 
din a” şi folosesc grafia sunt (altfel scriind, ar fi fost... filo-ruşi!), mai 
ales fiindcă francezii scriau în sec. XIX că România este „o insulă 
latină într-un ocean slav” (uitîndu-i pe maghiari şi Peninsula Balca- 
nică). În orice caz, reforma din 1953 si corectiunile aduse ci în 1965 
deveneau opera diavolească a slavofiliei şi a comunismului... Cum, 
printre aceştia, îndrăznim, şi azi, să ne prenumărăm (poate ca şi alți 
oameni de cultură fac la fel), cum, de asemenea, şi revista „România 
literară” nu s-a precipitat a urma indicaţiile academice post-decem- 
. briste — ne găsim, inobedienti, sub incidenţa legilor parlamentare. 

14, lată de ce, în concluzie, revenim la editorialul Cum scriem al 
directorului „României literare”. Într-adevăr, „toată chestiunea latini- 
tátii e oțioasă” — aşa cum afirmă D-sa. Mai mult, conform celor scrise 
de regretatul Alf Lombard, nu (prea) era nevoie de schimbare în orto- 
grafia românească. Ortografia fiind o convenţie, originile şi structura 
latino-romanică a limbii romane nu pot fi puse în discuţie prin aceasta. 
Există limbi slave scrise cu alfabet şi norme grafice latinești, tot astfel 
cum româna fusese scrisă cu alfabet slavon: în toate aceste cazuri 
realitatea şi funcționalitatea sistemului (şi a structurilor) limbii nu sînt 
atinse. Un alfabet, o ortografie pot „da strălucire” — vorba lui Heliade — 
unei limbi, dar nu o pot determina sau schimba. 

Pe de altă parte, nu trebuie negate — nici demonizate — injonc- 
tiunile slave în spaţiul cultural-lingvistic românesc. Elementele slave a 
u îmbogăţit limba română: ele alcătuiesc „clar-obscurul” limbii 
noastre, specificul nostru romanic, aşa cum scria, cu dreptate, Bazil 
Munteanu. Şi, oricît de anti-slavi am fi, nu trebuie să uităm că în istoria 
culturii noastre a existat ceea ce N. Cartojan numea „suflet românesc în 
haină slavă”! Contactele noastre cu slavitatea (Şi „slavonia” culturală) 
au durat secole de-a rîndul. Fără ca limba română să-şi piardă locul ce i 
se cuvine între limbile romanice ale Europei. 

15. Iatá in sfirgit de ce subscriem la ideile expuse in editorialul 
mai sus citat al Dlui N. Manolescu. A scrie pâine sau rîu, a folosi pe . 
sunt sau pe sînt nu ne indreptátesc a ne considera mai mult sau mai 
puțin latini, in „patriotica misiune”. Cunoaşterea aprofundată a istoriei 
limbii şi culturii româneşti ne-ar putea fi, în schimb, de real folos. 

De aceea credem că discuţiile (repetate cu emfază, demonstrativ 
enunțate, politizate) privind ortografia limbii române — care rămîne o 
serioasă problemă de cultură — sînt zadarnice. 

Precum este, probabil, inutilă şi intervenţia noastră de față. 


P. S. În ceea ce priveşte dezbaterile actuale parlamentare privind 
biata noastră limbă a culturii, ce putem spune? Ele amintesc de Aron 
Pumnul, care propunea de-gít-legáu în loc de cravată, cuvintămînt în 
loc de poetică, stelámínt în loc de astronomie, limbümínt în loc de 
etimologie, scriemînt în loc de ortografie, rostemínt în loc de prozodie, 
numerămint în loc de aritmetică sau descriemíntul pămîntului în loc de 
geografie. Şi mai amintesc de un anume Timoleon Pisani care, în 
ziarul „Universul” de pe vremuri, voia să se renunţe la cuvinte cu 
sonorități obscene, precum curcan! Este drept, nici unul, nici celălalt, 
nu erau parlamentari. 

Pe de alta parte, ar trebui să fie clar: limba a creat-o şi a trans- 
mis-o, din tată în fiu, comunitatea poporului. Scriitorii nu „făuresc” 


limba: ei sînt elitele care o modelează, cultivîndu-i lexicul şi struc- 
turile. 


(„România literară”, 45/2002, p. 16-18) 


ROMANIA TURCICA. 
SAU „TARA TURCITĂ” 


Reluăm în aceste pagini o problemă pe care am prezentat-o şi 
altă dată („România literară”, nr. 19/2003) într-o formă obligatoriu 
limitată. Ne-am referit, acolo, la ceea ce s-a numit, după Lazăr 
Şăineanu, „influența turcească” (orientală), adică la relaţiile limbii şi 
culturii româneşti cu turcii otomani, de-a lungul istoriei noastre 
zbuciumate. | i 

1. Relațiile României cu Orientul sînt însă mult mai vechi. Mai 
întîi au fost hoardele pecenegilor (sec. IX-X), cei pe care bizantinii îi 
numeau patzinaki, iar în cronicile de limbă latină figurează sub numele 
de bessi, bisseni. Pecenegii trăiau în organizații tribale şi se ocupau cu 
păstoritul şi creşterea vitelor (şi a cailor), extinzindu-si prezența din 
Moldova, în Valahia şi în Transilvania. Ajungând în Dobrogea, după ce 
împăratul bizantin le încredințează misiunea de a păzi frontiera liniei 
Dunării, ei intră in conflict cu uzii, alt popor turcic, ajuns, prin nordul 
Moldovei, pe teritoriul dintre Dunăre şi Carpaţi, dar şi cu imperiul 
Bizanțului, la sfîrşitul sec. XI. Refugiindu-se în Transilvania şi, 
ulterior, în cîmpia maghiară (sub numele de bisseni), ei se pierd, 
treptat, printre cumani şi printre maghiari (în maghiară, se păstrează 
încă nume topice precum Beszenyo, Bessonovo). Cei rămaşi sub 
conducerea cnezilor proprii se găseau şi în Transilvania, alături de 
români: un document din 1224, menţionează silva Blachorum et 
Bissenorum (Istoria României, I, Bucureşti, 1962, p. 67-68). 

2. Dupá pecenegi, au apárut, în sec XI, cumanii — şi ei trăitori în 
triburi nomade, şi ci ocupindu-se cu creşterea vitelor, cu păstoritul şi cu 
vînătoarea (dar, treptat, convertiți la îndeletniciri agricole). După cum a 


S 

“arătat Lazăr Sáineanu, în valoroasa şi încă nedepásita sa lucrare 
Influenţa orientală asupra limbei şi culturei române (2 vol., 1900), 
prima cercetare a contactelor române cu limbile din „grupul . 
turco-tătar”, mai ales cu limba cumanilor (care a dat limbii române 
primul strat de „turcisme”: duşman, beci, olat, toi “punct culminant”, 
care se găsesc pe tot teritoriul românesc; duşman apare şi în aromână). 
La acestea se pot adăuga toponimele Teleorman, Bărăgan, Caracal, 
Caraiman etc. (controversat rămîne încă termenul cioban, pe care 
Dicţionarul Academiei, s.v. îl consideră de origine turcă-otomană 
recentă, dar care poate fi, cum a arătat Hasdeu, anterior (sec. XIV-XV ) 
Ín orice caz, cumanii au lásat urme istorice documentate. Prin 1228 
(sau 1227), încep să se creştineze, ceea ce are drept consecință un 
episcopat al cumanilor, iar nume de origine cumană (precum 
Basarabă) intră în istoria românilor (de aceeaşi origine sint Talabă, 
Toxabă, Borcea, Coman şi toponime în -ui, precum Covurlui, Vaslui, 
Călmățui, situate în regiunile moldo-valahe ale cotului Carpaţilor şi 
Dunării-de-Jos). Exista deci o Cumanie pe care occidentalii o 
cunoşteau (din auzite!), precum cronicarul francez Jean de Joinville 
(1227-1317), participant la a şaptea cruciadă. Iar Nicolae lorga a intuit 
importanța cumanilor — în întemeierea Țării Româneşti — şi a examinat 
ceea ce el numea „simbioza româno-cumană” (Tara Românească — 
Vlaška zemlja se creează nu departe de Cumania şi de episcopatul 
(catolic) cuman, iar întemeietorul ei purta un nume cuman). Cumanii 
fuseseră infrinfi de tătari, în 1241, si se amestecaseră cu populaţia 
românofonă dintre Carpaţii meridionali-orientali şi Dunăre! (prezența 
cumanilor în părțile noastre a fost cu măiestrie şi în profunzime 
analizată de Petre Diaconu, Les Coummans au Bas-Danube, aux XI et 
XIT siècle, Bucureşti, 1978). 
3. Tătarii făceau parte dintr-un grup turcic mongol (turco-tătar) 
şi invadează teritoriile carpatine în trei direcții: în 1240-1241, prin 


ammam 


1 : "oic dien: EN RA ^ 
Este interesant de constatat cá un istoric, recent apárut in cultura romá- 
nească, dar cu temeinice studii la Paris (cu Raymond Don), preia, în conferințe, 


articole si cărţi, tezele lui Nicolae Iorga despre „simbioza” románo-cumaná. Este 


vorba de d. Neagu D juvara, care „turbură” întrucâtva ideile establishment-ului istoric 
românesc. E i 

nord, către Ungaria (unde au luptat cu armata regelui Bela IV), alta, 
prin Rodna-Bistrita, spre Transilvania (1242) şi a treia, prin Mol- 
dova-Valahia (1247), spre Dunăre (unde, pare-se, întîlnesc „Terra 
Lytua” a lui Litovoi). Cruzimi în bătălii, distrugeri, devastări (ei 
devastează episcopia Cumanilor), pustiiri, ucideri în masă şi înrobiri 
ale locuitorilor — toate acestea caracterizau incursiunile năvalnice 
mongolo-tătare. 

În sec. XIII, o bună parte a viitoarei „ţări” a Moldovei se găsea 
sub stăpînirea apăsătoare a „Hoardei de aur” a tătarilor; în Valahia, 
dominaţia tătară a fost mai puţin intensă. Dar populațiile locale au 
suferit cumplit: tătarii sprijineau clasele superioare ale localnicilor şi, 
împreună cu aceştia, îi exploatau fără milă pe cei de rînd (bunuri răpite, 
impozite grele către han etc) şi pe robii-prizonieri din bătăliile purtate 
(mai tîrziu, prin sec XVI-XVII, cronicile româneşti şi cîntecele 
bătrîneşti descriu, cu durere, ciambul-urile, năvălirile tătarilor); se 
stabilesc în sudul Moldovei şi în răsăritul Munteniei (în nordul Deltei 
Dunării), în viitorul Bugeac („părțile tătăreşti”) care, după întemeierea 
țărilor româneşti, trec sub stăpînirea românească. Tătarii din Crimeea şi 
Nogai au lăsat anumite nume în toponimie (Buceag, poate Bucegi) şi 
chiar în limba comună: han, mínzac (si Mínza, nume propriu), duium 
„tabără”, iliş „impozit”, arcan, capcană, cobuz „un fel de ghitară” etc.: 
rezultatul a două secole de contact cu populațiile românofone! 

Mileniul care a urmat Daciei Romane, retragerii aureliene, 
pătrunderii slave şi simbiozei slavo-române se caracterizează deci, 
către 1300, printr-o puternică şi multiformă invazie turcomană. Aceste | 
populații de limbi turcice (pecenegi, cumani, tătari) au dominat 
teritoriile noastre romanofone de-a lungul a 300-350 de ani şi au lăsat 
urme evidente în limbă, în toponimie şi, de bună seamă, în mentalitate, 
în comportamente. 

Atunci cînd, în sec. XV-XVI, Tara Românească şi tara Moldo- 
vei intră în contact cu turcii „osmanlii” (după numele lui Osman I, 
1288-1336) ajunşi pe linia Dunării prin 1393 (deci imediat după 
„descălecat”), comunitățile románofone moldo-valahe (mai ales cele 
moldovene!) aveau ceea ce am putea numi „experienţa turcică” şi 
contacte cu „limba tiirk”. Cu atît mai „eficace” şi mai uşor acceptată a 

fost „influenţa turcească” (Şăineanu: „influenţa orientală”). În sec. 
XVIII, sub domniile fanariote, această dominație lingvistică, îmbogă- 
titá cu un vocabular de modă neo-grecească, devine deosebit de 
importantă (cf. L. Gáldi, L'influence néo-grecque, Budapest, 1939). 

4. Iatá-ne deci in fata unor aspecte cultural-lingvistice pe care 
nici istoria limbii române, nici romanistica generală-comparată nu le-a 
relevat. În ce măsură româna — ca limbă romanică — si romanitatea 
românească, în general, s-au găsit — şi sînt, încă — sub impactul 
Orientului (în speță, turcesc)? Ce însemnătate structurală are acea 
„Cincime” de cuvinte turceşti evaluate de A. de Cihac (1825-1887) în 
al sáu Dictionnaire d'étymologie daco-roumaine (1870), atunci cînd — 
conform aceluiaşi socotitor — ea este egală cu ... o „cincime” de 
elemente de origine latină? 

Iată, dintru început, cîteva întrebări pe care lingvistica româ- 
nească nu a îndrăznit să le pună. Ne-am ocupat îndelung — de la Şcoala 
Ardeleană din sec. XVIII şi pînă astăzi — de originile, evoluţia şi 
structurile noastre latine — ba chiar de... „„neamul” nostru daco-roman — 
pentru a nu uita sau a nu tine seama că româna reprezintă o romanitate 
off-limits, al cărei mare şi unic merit a fost acela de a asimila şi a 
adapta, modelînd în structuri latino-romanice — ca orice altă limbă 
romanică — elemente eterogene, non-latine, non-romanice. Am arătat şi 
"altă dată că româna a fost o lengua-puente între romanitate şi 
non-romanitate. Am adăugat, ulterior, că româna a fost un factor activ 
de romanizare în răsăritul Europei (a se vedea întinsele zone pînă unde 
se vorbeşte româneşte în răsărit, în nord şi nord-vestul României de 
astăzi): dar o romanizare prin románizare, adică prin structurile lati- 
no-romanice ale limbii române! Altfel spus, „impuritățile” non-latine 
azvirlite prin „glosarii” (nedemne de a fi înscrise în dicționar!) au fost 
supuse unui „tratament” structural-gramatical prin excelență latin-ro- 
manic (dar nu în totalitate!) şi au fost înglobate în limba română, 
imbogăţindu-i conceptele, lexicul şi semantica denotativá si conotativă. 
Intr-un amalgam de etnii, au carrefour des empires (cum ne considera 
un jurnalist francez, care ne descoperea prin anii '30), într-o succesiune 


culturală slavă, bizantină, puternica penetratie turco-osmanliie a fost 
prea puţin luată în seamă. 

5. Şi totuşi! A. de Cibac şi, după el, Alexandru Philippide şi, mai 
ales, Lazăr Şăineanu-Sainean au relevat, în studiile lor, complexitatea 
eterogená — istorică — a limbii, culturii şi chiar a identității noastre 
etnice: sîntem români, vorbim o limbă romanică, dar cu multe alte 
componente „ni-i amestecat graiul”. Poate că, dintre cei mai de sus, 
Lazăr Şăineanu, în Influenţa orientală asupra limbii şi culturii române 
(1900), este cel care a dezvăluit, în toată amploarea. caracterul etero- 
gen, plurilingv si multicultural al romanităţii noastre. „Amalgamul” 
lexical non-latin nu este altceva decît rezultatul multiplelor (succesive) 
procese de aculturatie. 

Cum să mai putem face uz de „purism”, cum să eliminăm ,strái- 
nismele", „barbarismele”, într-o limbă a unor comunități romanofone 
care au beneficiat secole de-a rîndul de contacte culturale ex toto orbi 
romano, mai ales orientale, care au dezvoltat-o şi au îmbogăţit-o. 

6. În această perspectivă am încercat să luăm în considerare 
„turcismele”. Contactele noastre cu Turcia încep atunci cînd Imperiul 
otoman ajunge să se extindă pe linia Dunării: la sfîrşitul sec. XIV, 
adică nu mult după autonomia Țării Româneşti (Valahia), în 1330, şi 
întemeierea statală a Moldovei (1359), amîndouă eliberate de sub 
suzeranitatea maghiară (turcii cuceriseră întreaga Peninsulă Balcanică 
şi se îndreptau spre centrul Europei, spre Budapesta şi Viena). 
Dobrogea lui Mircea cel Bătrîn devine provincie otomană în 1484, iar 
țările româneşti, în cursul sec. XVI, intră sub dominație turcească, 
după ce, în mai multe rînduri (V lad Ţepeş, Ştefan cel Mare) au 
încercat, prin conflicte armate, să i se opună. Incursiuni punitive, jafuri, 
întronări şi detronări (maziliri) ale domniilor valaho-moldave, lupte 
sîngeroase, acte de supunere (capitulafii), respectate sau nu, toate au 
sfîrşit cu o puternică imixtiune turcească în viaţa socială, adminis- 
trativá şi economică a românilor, dar numai în zonele dintre Carpați şi 
Dunăre. Domnii celor două țări — agreati de „Sublima Poartă” — plăteau 
haraci, contribuind, în plus, la corupția imperială prin peşcheşuri grele. 
Monopolul comercial, sărăcirea treptată a populaţiei rurale, prezenţa şi 
presiunea turcească devin deosebit de oprimante. Mai ales atunci cînd, 
în epoca domniilor fanariote, se adaugă şi exploatarea proconsulilor 
greci — „hodspodari”. Se poate astfel înţelege intensitatea şi însem- 

nătatea influenței orientale turceşti (si greceşti) în istoria culturii şi a 
limbii poporului român. ! | 

7. Problema „turcismelor” ar trebui considerată o caracteristică 
internă a Românei. Ele nu au fost — decît în foarte mică măsură şi 
pentru puţină vreme — ,,Fremdwórter", şi contactul multisecular le-a 
făcut să fie o parte integrantă din structurile limbii române, atît 
cantitativ cît şi prin prezenţa lor în aproape toate compartimentele 
limbii române. Turcii ne-au adus nu numai — pare-se — „o cincime” din - 
lexicul românesc, dar au şi contribuit la consolidarea unor elemente 
fonologice şi morfologice. Al. Graur arăta, cu dreptate, că fonemul [A] 
inițial, pe cale de dispariţie în limbile romanice şi „revenit” în sistemul 
fonologic românesc prin slavă, a fost întărit o dată cu pătrunderea 
masivă a elementelor lexicale turceşti precum habar, hain, hal, 
haimana etc. La fel, fonemul |3|, care apare în bacsis, iadeş, paşă. Să 
adăugăm la acestea sufixe de tip -iu (cu u semivocală), precum -giu 
(papugiu, geamgiu) şi -liu (misirliu, hangerliu, hazliu, unele devenite 
nume proprii), care au proliferat în formarea cuvintelor româneşti (în 
cuvintele de origine latină, -iu, cu u semivocalic, forma, în special, 
adjective: albástriu), pentru ca să înţelegem mai bine penetratia 
turcismelor în limba română (sufixul -/fc, folosit în formaţii lexicale cu 
conotaţii ironic-comice, este exclusiv turcesc). 

Lazăr Şăineanu, în valoroasa-i lucrare — neînlocuită şi actuală, 
încă — Influenţa orientală asupra limbii şi culturii române (2 vol., 
Bucureşti 1900) a semnalat şi a cercetat, în detaliu, asemenea aspecte — 

„să le numim — de structură. | 

8. Dar, după cum s-a mai scris, influenţa turco-otomană este mai 
ales o problemă de lexic şi de semantică. Lăsînd deoparte terminologia 
politico-administrativă (hatiserif, haraci, (h)avaet, titluri boieresti: 
ciohodar, ratihvan, becer, divictar, zabit etc.), cuvinte rare $i pasagere, 
„împărăția” turcească a adus, în limba română, termeni, concepte şi 
cuvinte, sensuri şi conotații pînă atunci inexistente. Nu-s oare de 
origine turcească tutunul şi cafeaua, caldarímul, fanarul, cîntarul, 
odaia, dusumeaua, giurgiuveaua, geamul si bagdadia (direct sau 
indirect pătrunse în română), marama — năframa, tichia, testemelul şi 
mosorul, tot astfel cum sint ligheanul, salteaua, ceargaful, musamaua, 

cişmeaua (Cişmigiu!), divanul, giuvaerul (giuvaergiu!), schela (,,port 
nautic”), perdeaua etc. etc. Cum se poate afirma că turcii nu au 
îndeplinit şi o acțiune de ,aculturatie" efectivă, atunci cînd observăm 
că ei ne-au adus numeroase elemente de civilizație materială precum 
cele de mai sus? Pînă şi alimentele noastre şi preparatele culinare — 
ghiveci, musaca, baclava, sarailie, şerbet etc. — sint preluate din lumea 
orientală mahomedană! O înşiruire lexicografică ar fi lungă şi nu-şi are 
locul, aici. Dar dacă ne gîndim că termeni peiorativi, chiar injurioşi, 
din limba vorbită curent sînt de origine turcă (precum lichea, puşti — de 
unde puşlama —, sictir, mangafa, zevzec, tembel, sanchiu, derbedeu, 
haimana, farfara, pişicher, deliu, babalic, chior, Saşiu etc.), mai putem 
vorbi de elemente „străine” cărora li s-ar putea aplica „purificarea”? 
Este interesantă afirmaţia lui C. Negruzzi, citată de Rodica Zafiu (în 
„România literară”, nr. 2/2003), în care cuvintele huzur şi hal i se 
păreau a fi „două ziceri străine limbei”. Sá nu le fi cunoscut C. 
Negruzzi sensul sau conotatia peiorativă? 

În orice caz, ,locutiunile şi idiotismele" (cum le denumeşte 
Sáineanu) în care figurează cuvinte de sorginte turcească de tipul a bea 
tutun, a veni (cuiva) de hac, sau o expresie calchiată din turcă precum 
în ce ape (te găseşti) „în ce stare sufletească eşti?”, ca şi înjurăturile 
obscene sau termenii insultători relevă o mentalitate — forma mentis — 
comună orientală, turco-românească. 

9, Dacă avem în vedere poezia noastră populară, mai ales 
„basmele dunărene”, cum le denumea eminentul folclorist care a fost 
Gh. Vrabie (Balada populară română, Bucureşti, 1966), constatăm că 
ea abundă în terminologie turcească. Se vorbeşte în ele de ghiulárie, 
beşlegie ca funcții administrative înalte, de bulibaşă (tc. bălac-başy, 
trecut ulterior în limba rromilor) şi de alte aspecte ale relaţiilor cu 
turcii. Nu-i oare aceasta o dovadă cá „turcismele” pătrunseseră adînc în 
straturile „de jos” ale societăţii valahe, adică în limba vorbită de 
poporul simplu, rural? 

Prin oraşe apăreau meserii noi, cu lucrători (băcani, câvafi, 
cherestegii, ceaprazari, bogasieri, organizați în isnafuri — ale căror 


? Tot din turcă, trecute prin limba rromilor, provin şi (azi) actualele manele 
(sg. manea). 

nume se mai întîlnesc, astăzi, în denumiri de cartiere şi străzi valaho- 
moldave), ceauşi, beşli-aga, zapcii etc., la care se adaugă sacagiul, cu 
sacaua de apă. Bineînţeles, îmbrăcămintea „de lux” a boierilor şi a 
cocoanelor boiereşti sulemenite (purtind blănuri cazaclii, şaluri si 
giuvaeruri) erau aduse din Constantinopol, conform luxului oriental. 

Boieresele se impodobeau alla turca, țăranii sufereau su sub ceauşi şi 
zapcii; se pare cá, la oraşe, isnafurile o duceau mai bine, În orice caz, 

monedele aflate în circulaţie erau tot turceşti! Lefcaia, ortul, mahmu- 
deaua, firfirica şi irmilicul erau unităţi monetare otomane. Pînă şi leul 
românesc îşi trage originile din Balcanii subjugati de turci: tc. arslany, 
guruş “piastru”. 

10. Sá ne oprim aici! O asemenea difuziune turco- otomană î în 
ansamblul socio-cultural românesc, întreţinută de infiltratii importante 
balcanice şi neogreceşti nu mai putea fi dominată de legiferári etnice 
autohtone, ,,puriste". Într-adevăr, după cum observă Rodica Zafiu, 
„turcismele nu apar ca un pericol pentru lexicul cult românesc” — în 
sec. XIX —, dar ne întrebăm ce însemna românesc în amalgamul slavo- 
no-turcesc-(neo)grecesc care domina cultura Munteniei şi Moldovei 
din acele vremi? Ion Neculce, Anton Pann, N. Filimon şi chiar Vasile 
Alecsandri stau mărturie a ceea ce — cu resemnatá jale — se numea fara 
turcită. 

11. În asemenea împrejurări a apărut — în sec. XVII-XVIII — o 
dată cu cronicarii Ion Neculce şi Nicolae Costin, verbul (a se) turci “a 
adopta religia şi obiceiurile turceşti” (este drept, încă din sec. XVI, 
domni ai Tárii Românești şi ai Moldovei — Mihnea zis „Lurcitul” şi 
Ilias, fiul lui Rareş — se ,turciserá", trecînd, cu recompensă însemnată, 
la mahomedanism). „Turcirea” era un fenomen religios, o „apostazie” 
care îi opunca pe creştini celor ce aveau credinţa în Mahomed, dar 
avea, în acelaşi timp, şi o conotaţie grav depreciativă — reflectată si în 
poezia populară (cf. Pe cînd el s-a turcit / Frate-so l-a părăsit). 
Evoluînd, termenul a trecut în domeniul moravurilor: * “prea plecat 
turcilor” (Glas un rege polon era considerat — in abstracto — “turcit”) 
şi, în sfîrşit, “ţară ocupată şi asuprită de turci” (fara turcită). Astăzi, 
atunci cînd mai apare) are o semnificaţie cu totul diferită: “țară trăda- 

tă”, “vîndută unei puteri străine” (în timpul ocupaţiei comuniste ruseşti, 
se folosea, adeseori, acest termen)”. 

12. Într-un astfel de style of life „turcit” ne-a surprins moder- 
nizarea noastră prin Occidentul german, italian şi francez. Începînd de 
la sfîrşitul sec. XVIII, in plină epocă fanariotă, contactele Moldovei şi 
Munteniei cu Evropa au complicat şi mai mult cadrul cultural 
românesc. Călători francezi descopereau cu surprindere o societate 
moldo-valahă în care unii boieri din protipendadă, îmbrăcați după 
moda turcească, fumînd narghilea, aşezaţi pe divanuri, vorbeau... 
franceza, germana şi italiana! Către 1840-1850, influenţa europeană 
devine mai clară: „turcirea” se opunea occidentalizării romanice şi 
modernizării. Nu întîmplător un tînăr „poet romantic”, dintr-o piesă 
(scrisă în 1850) a lui Matei Millo, se adresa unui „boier bătrîn” astfel: 
„nu-mi grăi turco-greceşte / Că-ţi răspund evropeneste " (Primii noştri 
dramaturgi. Ediţia Al. Niculescu, 1956, p. 367). Dar conversaţia se 
limita la folosirea neologismelor occidentale, „de la sont! imprumu- 
tate"... Vorbirea ,get-beget" românească incorporase clementele 
turceşti, atit la nivelul culturii cât şi in limbajul popular. 

13. Pompiliu Eliade, în celebra sa lucrare L'Influence du fran- 
cais sur l'esprit public en Roumanie (Paris, 1898, trad. rom., ediţia Al. 
Duţu, Bucureşti, 1982), a examinat în amănunt epoca de tranziţie 
culturală a Munteniei şi a Moldovei din Orient către Occident — altfel 
spus, epoca de atenuare, slăbire şi dispariție a „turcirii” româneşti: 
inegalităţile sociale, corupția, jaful, alaiul, privilegiile cinurilor 
boiereşti au fost treptat corectate şi înlăturate. „Duhul (s)frantozesc" — 
despre care am mai scris —, occidentalizarea cuprindea cultura, limba, 
dar şi mentalitatea elitelor româneşti moldo-valahe. | 

14. Şi totuşi! În comportamentul moral şi material al românilor 
de astăzi, un occidental poate distinge caracteristici şi obiceiuri 
turco-orientale. Mai întîi, în limba română vorbită persistă proverbe, 
expresii, cuvinte (unele, vulgare, chiar obscene) pe care nu-i cazul să le 
amintim. În profunzimea societății româneşti — îndeosebi rurale — din 
Sol ABAS NEI tut 14 S 

3 Este interesant de remarcat faptul că în alte limbi ale popoarelor care au 


avut de înfruntat opresiunea imperială turco-otomană există de asemenea conceptul 
de „turcire” — ca termen de apostazie creştină (catolică) şi de trădare. 

regiunile moldo-valahe se pot întrevedea canoanele orientale. Citească 
oricine proza lui Panait Istrati, Fănuş Neagu sau Marin Preda, unele 
piese de teatru de Marin Sorescu (în care o românistă din Italia, Angela 
Tarantino, descoperea „inteferenze turche”) pentru a înțelege impactul 
istoric oriental — în ultimă instanță, turcesc — în viața materială şi 
spirituală — populară — a românilor. 

l 15. Concluzii. De ce să nu luăm act de această caracteristică sui 
generis a romanității româneşti? Spaniolii şi portughezii îşi recunosc 
influența arabă în limba şi în cultura lor. Trăind, veacuri de-a rîndul, 
într-o „tară turcită”, chiar dacă, rezistind şi împotrivindu-ne opresiunii 
şi exploatării, aşa cum şi atât cît am putut, ne-am conservat identitatea 
etnică, statală, religioasă, dar nu ne-am putut sustrage — în Muntenia, 
mai ales, dar si în Moldova — presiunii culturale turco-otomane. Oricât 
ar încerca să o diminueze manualele noastre oficiale... 

Să comparăm numai oraşele Brăila, Galaţi, Tulcea şi zona 
dobrogeană cu oraşele transilvănene care nu au cunoscut opresiunea 
turcească. Să nu uităm că, astăzi, termeni turceşti sînt vehiculati prin 
limba rromilor valahi (manele, bulibaşă). Şi, dacă ne este îngăduită o 
supozitie, titlul Tiganiada a fost dat celebrului poem eroic-comic de 
către Ion Budai-Deleanu, transilvănean reprezentant de frunte al Şcolii 
latiniste, şcolit la Viena şi diplomat la Lemberg (Lwów), nu cumva 
pentru că personajele şi acțiunea se petrec în Tara Românească, printre 
țigani şi turci? 

Influența turco-otomană a creat clivaje regionale şi sociale in 
istoria noastră — împărțind, practic, de-a lungul Carpaţilor, tara în două 
zone social-culturale. Citeodatá, chiar lingvistice: sînt cuvinte de 
origine turcească pînă astăzi încă inutilizate sau prea puțin cunoscute în 
Transilvania... 

Elementele turco-otomane sînt inerente individualitátii noastre 
romanice. Prin vicisitudinile unei învolburate istorii, romanitatea româ- 
neascá se înscrie în cultura modernă occidentală lărgindu-şi orizon- 
turile cuprinzătoare mult către Orient. (Numai Veneţia, cetatea cuceri- 
toare a dogilor, a mai întreprins, temporar, o asemenea acțiune.) 


Româna şi-a îndeplinit astfel rolul ce i-a fost atribuit: acela de a fi, 
într-adevăr, România Orientalis. 

P. S. Last but not least, ar fi de luat în consideraţie în prezen- 
tarea noastră şi aceste cîteva rînduri-mărturie scrise de Matila Ghica 
(sau Ghyca) (1882-1965), în urma unei călătorii fastuos diplomatice la 
Teheran, în Persia, în anul 1909. Occidentalizatul boier român — dedat 
plăcerilor vietii — descoperă... asemănările dintre Teheran şi Bucureşti 
(bineînţeles, de atunci): DA me 

„Cele câteva săptămîni m-au ajutat, paradoxal, să înțeleg mai 
bine România, legătura intimă între aceasta, ori, ca să fiu mai exact, 
între partea ei de sud, Valahia, şi Asia. Căldura toridă dar uscată de la 
Teheran şi cea de la Bucureşti, din iulie, era la fel, ca şi consecințele 
lor: siestă de neînlăturat, indolentá, chiar lene. Negustori ambulanți de 
şerbet cu apă rece şi zaharicale cu susan se regăseau şi la Bucureşti, 
acolo albariezi sau bulgari, cu aceleaşi vase de aramă lustruită, cu gitul 
subţire de lebădă, cu aceleaşi dulciuri, dar, în loc de şerbet, minunata 
bere fermentată de mei (să fie, oare, aceeaşi cu a vechilor egipteni?). 
Pe urmă braga, căreia numai proletarii îi cunosc gustul unic şi calitățile 
răcoritoare. Într-un fel, Persia îmi părea o caricatură a României seco- 
lului al XVIII-lea, cînd boierii purtau imense calpace asemănătoare cu 
pălăriile negre de fetru ale persanilor si cînd nici un boier nu ieşea din 
casă altfel decît în trăsură sau călare, altminteri se compromitea. Dar 
Tara Românească avea şi frumoasa lumină a Asiei, cea a serilor de 
vară, jucîndu-se în praful auriu, frumuseţea asfintitului de soare 
persan...” (Curcubeie, vol. I. Popasuri ale tinereții mele. Traducere 
românească de Georgeta Filitti, Editura Curtea Veche, Bucureşti, 2003, 
p. 190-191). i 

Boierul român, în plus şi un eminent matematician, binecunos- 
cut în Occident, omitea să aibă în vedere Turcia, a cărei cultură şi 
civilizație orientală invadase Țara Românească, aducînd concepte şi 
obiceiuri asiatice (bineînţeles, şi zaharicale!). 

1. Una dintre problemele fundamentale ale comunităților 
românofone — atît în nordul Dunării (între Carpaţi şi chiar în zonele 
subcarpatice de nord, ale „huţulilor” ucraineni), cît, mai ales, în vastele 
regiuni sud-danubiene şi balcanice — a fost aceea de a-şi demarca 
individualitatea etnolingvistică, de a-şi afirma identitatea. Peste tot pe 
unde se găseau („de la Galicie jusqu'au cœur de la Gréce", cum scria 
Emmanuel de Martonne, în 1902, dar şi pînă în Kosovo, Albania şi 
Marea Adriatică), în mijlocul altor comunități non-romanofone 
(greceşti, albaneze, slave, turceşti), aceste comunităţi au avut, mai întîi, 
de luptat — la propriu şi la figurat — pentru a-şi face distincte structurile 
etnolingvistice şi socioculturale proprii. 

Această recunoaştere identitară avea două aspecte. Cea mai 
cunoscută — care nu a íntirziat de-a lungul secolelor — a fost cea 
exterioară. Comunitățile romanofone au fost menţionate — după cum se 
ştie — mai întîi în sudul Dunării, în Imperiul multietnic al Bizanțului, 
încă din sec. X, de către istoriografii constantinopolitani. Membrii 
acestor comunităţi erau consideraţi a fi ,deosebiti" de ceilalți supuşi ai 
Imperiului. Constantin VII Porfirogenetul (Porphyrogenitus) i-a 
denumit românoi-— în timp ce pe ceilalţi îi denumea roma10i ( rhomei) 
(de fapt, romaidi numele generic al locuitorilor Imperiului roman de 
răsărit, „roman” prin tradiţie, dar grec, grecofon, în realitate). În plus, 
rhomaios avea şi sensul „creştin, botezat”. 

Faţă de aceştia, romanofonii (care vorbeau latina, „barbarica et 
scythica lingua”, erau o etnie străină, cu atît mai mult cu cît, dinspre 
Dunăre, se deplasaseră spre sud comunități latinofone alungate de slavi 

— despre care nu se ştia nici măcar dacă erau creștinați (!). De aceea, 
după invazia slavilor în Peninsula Balcanică, începînd de prin sec. 
XI-XII, cronicarii Bizanțului îşi însuşesc denumirea generică slavă 
vlâhoi (prin care, cu secole în urmă, triburile germanice îi denumeau pe 
. romanii italici şi pe care au preluat-o slavii). Termenul slav a trecut în 
latină (blacchi), s-a transformat în v(a)lachi, dînd naştere chiar unor 
legende istorice (ostaşii unei armate romane conduse de un general, 
Flaccus, dispărute în Balcani!). În orice caz, din limba slavilor, prin 
greacă, denumirea s-a generalizat. Dar vlahii au rămas o etnie străină, 
izolată printre celelalte etnii balcanice, fără origini genetice, fără 
legături cu latinitatea! 

2. Din această non-identitate încearcă a-i scoate italienii. Mai 
întîi, chiar papa Innocentius III (1198-1215) care, în sec. XIII, dorind 
a-l aduce in sînul Bisericii Romei, îi amintea ,tarului" Johannitza 
Kalojan (Ioniță cel Frumos?) că „se spune” (lat. asserit) cá el „ar 
descinde” (lat. descendisse) din nobili strămoşi ai „Urbei Roma" (lat. 
de nobili Urbis Romae prosapia progenitores tui originem traxerint). 
Alt papá, Clement VI (1342-1352), scriind regelui Ungariei Lajos I 

(Louis) d’ Anjou (1342-1382), îi atrăgea atenţia asupra unor „Olachi 
-= Romani commorantes in partibus Ungariae Transilvanae" („tam 
nobiles quam populares" !). Dar afirmaţiile cele mai evidente au venit 
din partea umaniştilor italieni, missi papales sau colaboratori apropiați 
ai curiei romane. Poggio Bracciolini (sec. XIV), Biondo Flavio (sec. 
XV) şi, puţin mai tîrziu, însuşi papa Pius II Piccolomini i-au considerat 
pe romanofonii balcanici drept colonia ab Traiano care inter tantam 
Barbarie multa retinet latina vocabula ab Italis, dar cu o rustica male 
grammatica. Piccolomini adaugă (incluzîndu-i şi pe „valachi 
ultra-Danubiani”): lingua utuntur italica verum imperfecta et ad 
modum corrupta. Despre toti aceştia, descoperiti de Al. Marcu, au scris 
Armbruster (1977), Rudolf Windisch, Lorenzo Renzi şi alţii, între care 
şi noi înşine: bibliografia de specialitate este vastă! 

3. În nici o altă parte a fostului Imperiu roman comunităţi 
romanofone nu au fost atit de absconse eredității lor latine! Termenul 
vlah suprima ideea (colectivă) a unei old ethnicity şi obnubila identi- 
tatea: vlahii constituiau numai un „corp străin” în plurietnia danu- 

biano-balcanică (prin documentele medievale, a arătat, printre alții, 
Stelian Brezianu (1999), ei erau considerați daci, misieni, bessi, ba 
chiar si... bulgari!). Fiind vorba de comunități compacte, închise — 
care, in plus, prin păstorit, îşi asigurau o largă mobilitate (mai ales în 
munti)-, bizantinii îi considerau „fără stăpîn” (gr. avasilentoi) şi îi 
descriau ca genus hominum vagus, incertis errans sedibus. 

Mai ales in sudul Dunárii, ,stráinii" in mijlocul cárora tráiau — 
cîteodată, numai temporar — îi denumeau, nu fără conotații peiorative, 
tsintsari, kutzo vlahi, karvanagii, karaguei (pe aromâni), ciri-biri, cici 
(pe istroromâni) etc. De notat: nume colective, generice. 

Care altă populaţie de limbă romanică a primit — în fostul 
Imperiu roman — din exterior, de la „străinii” majoritari, atitea nume 
etnice? Explicaţia este simplă: romanofonii, în Balcani, şi românofonii 
din nordul carpato-danubian erau răspîndiţi pe arii teritoriale vaste, în 
regiuni diferite (etno-lingvistic) şi puteau fi luați în considerare din 
diverse perspective. Trebuie menționat însă faptul că nici unul dintre 
aceste etnonime străine nu conţinea ideea de romanitate (precum o 
evidentia termenul rhománoi al lui Constantin VI Porfirogenetul). 

4. Există însă şi o necunoaştere interioară. Membrii acestor 
comunităţi romanofone (si, în nord, románfone) cum se numeau? Ce se 
considerau ei a fi? Mai întîi, trebuie specificat că aceste comunități 
trăiau repliate asupra lor înseşi, închise, într-un colectiv social-familial 
sui-generis. Vorbitorii se autodenumeau rumini, atit la nordul Dunării, 
chiar în Carpaţii septentrionali (rumuni, vlasi, huţuli) cit şi în sud 
(aromâni; în Istria, ruméri) etc. Cîteodată — există şi asemenea cazuri! 
— îşi însuşeau etnonimul generic „străin? vlah (megleno-românii, 
românofonii din bazinul Dunării, îşi spun „vlaşi”; cf. Vlaşca, Pădurea 
Vlăsiei în Muntenia), iar, în nordul Carpaţilor, huţuli. Autoritățile 
maghiare îi numesc olah; dar apare, în limba maghiară şi termenul 
român. Subliniem: numele generic. Este însă greu de luat în seamă 
ideea că asemenea nume (de tipul rumín) ar fi o dovadă de memorie 
colectivă a originilor romane: a lansat această ipoteză Sextil Puşcariu 
(1906), o întîlnim şi la ultimii cercetători ai problemei (Brezianu 
1999). | 

Realitatea sociolingvistică arată însă altceva: că romanofonii 
sud-dunăreni, ca şi românii din spaţiul carpato-danubian, poartă denu- 


72 Alexandru Niculescu e Individualitatea limbii române între limbile romanice IV 


miri strict localizate în spațiul românesc. În Mioriţa, „unu-i ungurean, 
altul, moldovean şi altul vríncean", există oşeni, mofi etc., tot astfel 
cum există ,tári" (Tara Loviştei, Tara Birsei, Tara Hațegului etc.), 
care dovedesc „risipirea” în colective restrînse, izolate a romanitátii 
româneşti. Tot astfel, în sudul Dunării, Matilda Caragiu Marioteanu 
(DIARO, p. 76-78, s.v. aromân) enumeră „denumiri după localităţi” 
ale cornunitátilor aromâneşti. Aveau oare aceste comunități romano- 
fone — şi románofone, în nord — simţul apartenenței la comunități 
etnolingvistice mai largi, dincolo de spaliul local-familial propriu? 
Greu de spus! Se pare, mai degrabă, că, deşi vorbeau aceeaşi limbă, 
legături evidente între comunităţile romano- şi românofone nu ar fi 
existat. Fiecare grup îşi ducea viața rural-pastorală, în munţi sau la 
cîmpie, în izolare unul de celălalt. Rezultatul: „Vlahiile” (Albă, 
Neagră) — id est: Romaniile — postulate de N. Iorga au existat în 
realitate. Putem vorbi de „insule lingvistice romanofone”, de enclave 
etnolingvistice care, in loc de a forma uniuni, alcătuiau ceea ce se 
numeşte astăzi „piele de leopard”. Dreptul la old ethnicity, la identitate 
şi-l clama fiecare comunitate în parte. 

(Este adevărat, în literatura populară a aromânilor în culegerile 
lui Pericle Papahagi, în studiul lui Th. Capidan din DR IV — întîlnim 
mențiunea colectivă a numelui ar(o)mín (arămăn) echivalat cu rămăn, 
rămănime „român nord-danubian”, dar şi deosebit de acesta. Se 
vorbeşte despre ficori armiîni, de munjil'i armiîneşti, o fată se mândreşte 
a fi armină di tu munți, dar asemenea identificări etnice generice par a 
fi târzii, create in medii nord-dunárene, unde apartenența la aromânii 
din sudul Dunării devenea un atribut important.) 

5. Întrebarea principală pe care trebuie să o punem este: membrii 
acestor comunități romano- şi românofone, care îşi atribuiau ei înşişi 
diverse nume locale (sau chiar generice), îşi cunoşteau originile şi 
„dreptul” la o succesiune istorică? 

Peste mai multe veacuri, unii istorici şi filologi au presupus că, 
din moment ce cronicarii bizantini şi umaniştii italieni au semnalat 
asemănările dintre limba lor şi latină sau italiană, ar fi putut să fie chiar 
ei, membrii acestor comunităţi, cei care s-au declarat urmaşi ai roma- 
nilor! Textele umaniştilor, mai ales, ar fi „mărturii rezultate dintr-un 

contact direct cu populaţia” romanofoná, „notate pe viu", poate chiar 
comunicate" străinilor de vorbitorii înşişi. Al. Marcu, A. Armbruster 
şi alţii (chiar şi noi înşine!) au presupus cá în comunităţi romanofone 
exista o „conştiință” a limbii lor asemănătoare cu latina. 

Să fi avut oare o memorie a originilor latine aceşti păstori roma- 
nofoni (chiar dacă unele comunități trăiau în regiuni cu toponime 
latine)? Chiar dacă, în cronicile bizantine, erau considerați rhomanoi? 

6. Răspunsul nu poate fi afirmativ. Romanofonia comunităților 
din Peninsula Balcanică — dar si a celor de la nordul Dunării — nu 
constituia, la început, o caracteristică identitară, conştientă, înăuntrul 
acestor grupări. „Limba noastră”, „limba cea bună” era un element 
definitoriu etnic, o continuitate „din tată în fiu” care trebuia cu orice 
pret apărată (ar. părinteasca dimíndare) în interior, dar şi în afară, faţă 
de „străini. Nicidecum o relație cultural-istoricá cu Roma, cu 
latinitatea! De altfel, în producţiile literare orale, în discursul cotidian 
oral, în atestările din „graiuri”, niciodată nu apar referinţe la o posibilă 
apartenenţă la lumea latino-romanicá (dimpotrivă, termenul /átin, în 
aromână, are sensul „catolic”, ca în toată Biserica ortodoxă). 

Tată de ce se poate afirma că aceste comunități romanofone-ro- 
mánofone, trăind într-un mediu multietnic, isi defineau existența în. 
sincronie, prin idiosincrazii etnolingvistice de proximitate, fără 
preocupări istoriciste legate de Roma antică şi de lumea romanică. A le 
atribui o „memorie colectivă” a ori ginilor latine este — credem — un act 
cultural a posteriori, introdus de istorici şi de filologi. 

7. În schimb, aceste comunități aveau conştiinţa propriei - 
identități etnolingvistice. Matilda Caragiu Mariofeanu, în Dodecalogul 
inclus în DIARO, p. 439-452, afirmă cu convingerea specialistului: 
„aromâna este limba maternă a aromânilor care le conferă conştiinţa 
lor etnolingvistică” (p. 442). În aceste condiţii, autoarea introduce 
conceptul socio-lingvistic de alteritate, factor esenţial cunoscut în 
cercetările privind identitatea comunităților lingvistice izolate (Spra- 
chinseln). Vorbind altă limbă decît cea din jur şi, mai ales, voind a o 
păstra (language main-tenance), alteritatea garantează fidelitatea 
lingvistică diacronică. (În Peninsula Balcanică, fiecare etnie avea o 
limbă proprie, ceea ce, arată Matilda Caragiu Marioţeanu, făcea ca 
„orice aromân... să se simtă un altul”!) 

8. Problemele identitare au început să se complice începînd cu 
secolul al XVIII-lea, atunci cînd o bună parte dintre aromâni au avut 
acces, în urma dezvoltării economico-sociale, la instructia şcolară. 
Aromânii se „îmbogăţeau”, devenind oameni respectabili în societatea 
greacă. În plus, în aceeaşi vreme, se fac simţite şi în Grecia efectele 
ilumismului european, care deschidea drumul spre cultură. Dar la care 
cultură, în afară de aceea în mijlocul căreia trăiau: cultura grecească? 
Aromânii care voiau să se dezvolte intelectual nu aveau posibilitatea să 
înveţe decît în şcoli greceşti şi să-şi formeze o cultură grecească. În ce 
condiții puteau aceştia să-şi conserve identitatea aromânească? 
Capidan 1932, p. 39-41, vorbeşte chiar despre aromâni care îşi ficeau 
însemnări cu alfabet grecesc dar în grai arománesc: „pe vremea aceea, 
aromânii cu carte, oricât de grecizati au fost în cultură, ei n-au fost şi în 
conştiinţă, pentru că întotdeauna au avut conştiița trează că se 
deosebesc de greci” (ibidem). Şi totuşi, în această identitate deghizată — 
profitabil! — au apărut „greci” — de fapt, aromâni — şi în țările româneşti 
(în sec. XVIII, sub fanarioti!): este vorba de pătrunderi directe, din 
Peninsula Balcanică în nordul Dunării (unii sînt menţionaţi de Capidan 

1932, p. 38). 

9. În această benefică perioadă a deschiderilor culturale are loc 
şi adevărata întemeiere a culturii aromânilor. Se înființează instituții de 
cultură superioară în Balcani: centrul academic de la Moscopole, şcoli 

-aromâneşti (Ianina, Larisa etc.), se formează intelectuali cu orizont 
cultural larg, dar cu o şi mai puternică etnicitate (ethnic loyalty). Apar, 
acum, lucrări de emancipare culturală: Protopiriea („primă invátà- 
tură”) a lui Theodor Cavallioti, destinată culturalizárii aromânilor în 
limba greacă (Th. Capidan: „încredinţat că numai în această limbă 
cineva se poate cultiva”). Apare, întocmit de Daniil Moscopolites, un 
Lexicon Tetra-glosson (probabil, 1794) în care aromána figura alături 
de greacă, albaneză şi bulgară (teritoriile în care erau răspîndiți 
aromânii!) — cu aceeaşi demnitate Şi „drept de cetate” în lumea 
balcanică. Se poate adăuga, aici, acel încă misterios (sau prea puţin 
cunoscut) manuscris Codex Dimonie (descoperit şi cercetat de G. 
Weigand), în care apar, cu caractere greceşti, texte religioase în 
aromână (cf. Capidan 1932, p. 65-66), de bună seamă traduse din 

greceste. Toate aceste lucrări. apăreau şi erau circumscrise ariei 
balcanice — în care Venetia constituia o stea polară a civilizației 
Orientului. 

10. Ideea apartenenței la romanitate a venit, pentru aromâni, ca 
şi pentru românii nord-dunăreni, din cultura germanică iluministă. 
Începînd din acelaşi sec. XVIII, aromânii încep să emigreze spre nord, 
în Germania (Prusia) şi în Austria: aceste două ţări erau, atunci, în 
plină înflorire economică şi constituiau teritoriile prielnice intilnirilor 
culturale multietnice. Printre aromânii care ajung în aceste ţinuturi 
mittel-curopene este Constantin Ucuta, prelat ortodox stabilit în 
Poznan (pe atunci, în Prusia meridională). El scrie şi tipăreşte la Viena, 
în 1797, un fel de abecedar destinat romano-vlahilor, scris cu „slove 
greceşti” dar în aromâneşte, sub titlul (tradus din greceşte) Noua 
pedagogie sau Abecedar uşor spre a învăța pe copiii tineri carte 
romano-vlahă.. Pentru prima oară, de la Constantin VI Porfirogenetul, 
împăratul cultivat, se alătură numele ,,vlahilor" de romanitate: aromânii 
devin romano-vlahi! Constiinta originilor romane isi face apariţia, în 
cultura aromânilor, datorită culturii germano-austriece. Începe un nou 

- proces de culturalizare: fidelitatea faţă de cultura originară (N iculescu 
1975). 

Această orientare europeană pro-latină se face evidentă la Viena. 
În capitala Imperiului austriac ajung intelectuali aromâni care, acolo 
sau la Budapesta, iau contact cu ideile naţionale care se vehiculau în 
mediile culturale maghiare şi româneşti. Dacă unii cărturari unguri 
voiau o „maghiarizare” (prin „des-germanizare”) a culturii lor, tot 
astfel tinerii intelectuali români, „uniaţi”, ai Şcolii Ardelene de la Blaj, 
vedeau în Unirea cu Roma o confirmare a originilor latine, o latinizare 
(prin „de-slavizare”). La Viena, în Transilvania sau la Budapesta, 
aromânii en quéte de leurs origines au găsit răspunsul! Printre cei care 
au luat contact cu ideile Şcolii Ardelene, cel dintîi a fost Gheorghe 
(Constantin) Roja, „doftor în spitalul Universităţii ungureşti din Pesta”, 
care publică, în 1808, la Buda (în germană şi în greacă) Cercetări 
asupra românilor sau aga-numifilor vlahi care locuiesc dincolo de 
Dunăre, în care, pentru întîia oară, sînt considerati „traci romanizați” 
dintr-o „ramură a poporului român” — adică români — cei care, în sudul 

balcanic, vorbeau o limbă de origine latină. Recunoaştem în aceste idei 
tezele lui Dimitrie Cantemir (Hronicul vechimei romano-mol- 
do-vlahilor), ale lui Gh. Şincai şi (poate chiar prezenţa) lui Petru 
Maior, cu care aromânii cultivați luaseră contact la Viena şi la Buda. 
De altfel, cealaltă lucrare a lui Gheorghe Roja, Mdiestria ghiovăsirii 
româneşti cu litere latineşti care sînt literele românilor cele vechi 
(1809), nu' este altceva decît „aplicarea” la scrierea în graiurile 
arománesti a alfabetului latin, precum preconizau cărturarii ardeleni. 
Iar atunci cînd Mihail Boiagi, publicînd la Viena, în 1813 (în greacă şi 
germană) Romanische oder macedono-wlachische Sprachlehre, pe 
lîngă o încercare de a stabili normele structurale ale aromânei, pune în 
circulație termenul macedo(noy-valah (echivalent cu viitorul 
macedo-român), după cum arată Matilda Caragiu Marioteanu 
(DIARO, s.v.). Descrierea amănunțită a acestor două fundamentale 
„lucrări care au despărțit „etnia” aromânească de greci şi au indivi- 
dualizat-o, integrînd-o în romanitatea românească, a făcut-o Capidan 
1932, p. 67 urm. 

Aşadar, în contact cu cărturarii maghiari şi români angajaţi în 
construirea culturii lor naţionale — mai ales cu reprezentanţi ai Şcolii 
Ardelene — au reuşit intelectualii aromânilor (deveniți romano-vlahi), 
sosiți din indepártatele teritorii sud-balcanice, să ajungă la ideea cá sînt 
un popor de limbă romanică şi că, împreună cu românii din nordul 
Dunării, ar descinde din latinitatea Romei antice. De aceea, unii dintre 
intelectualii aromâni — precum Gheorghe Roja — au aderat la ideile 
latinizante ale Şcolii Ardelene. Cu toate acestea, o afirmaţie precum 
aceea a lui O. Densusianu, Istoria literaturii române moderne (ed. a. ` 
4-a, 1963) privind „influența Şcolii Ardelene” asupra „scriitorilor 
aromâni” pare limitată. Contextul cultural este mult mai vast. 

Dar conceptul unei unități integrale a romanitátii româneşti, la 
nordul şi la sudul Dunării, a fost inoculat celor din Peninsula Balcanică 
de către aceeaşi renaştere naţională care, pornind din Transilvania, sub 
auspicii catolice mittel-europene, i-a trezit şi pe cei din Moldova şi 
Muntenia. Se construia ideea románofoniei, apărea noțiunea de dialect 
(daco-român, macedo-român, megleno-român). Idiomurile locale 
aromâneşti (ca şi „megleno-româna”) se integrau în limba român? co- 

mună. Aromânii („macedo-românii”) ca si „megleno-românii” şi vlahii 
deveneau „fraţii” buni ai românilor. 

Ceea ce istoricii numesc „imaginarul naţional românesc mo- 
dern” era, în bună parte, construit. Unitatea „romano-moldo-vlahilor” 
înscrisă pe „hronicul” lui Dimitrie Cantemir se realiza, istoric (,,vechi- 
mea") şi geografic. | tt 

.11. La aceastá nouá situatie ideologicá, reactiile politice ale 
autorităţilor ecleziastice şi culturale greceşti nu au întîrziat să se facă 
simţite. Anateme ortodoxe (împotriva lui M. Boiagi), acuzaţii de „aten- 
tat” la „cauza naţională grecească” nu au mai putut avea efect: comuni- 
tátile românofone erau legate, prin ereditatea latino-romanică, cu un 
stat numit România, aflat la nordul Dunării. Integrarea în romanitatea 
românească se împlinise! Este drept, prima consecinţă a fost... ini- 
micitia grecilor: aromânii, în special, altădată beneficiari ai culturii 
greceşti, se orientau, acum, spre latinitate! Rezultatul: cei care rămi- 
neau în Peninsula Balcanică erau constrînşi să se grecizeze, iar alţii, nu 
puţini, îşi căutau refugiu în nordul Dunării, (daco)românizîndu-se. 
Începea astfel — în sec. XIX — exodul (mai ales) al aromânilor în țările 
româneşti din nord. Pe bună dreptate, Max Demeter Peyfuss formula, 
în 1970, întrebarea: Rom oder Byzanz (Peyfuss 1994), vorbind despre 
„deşteptarea” (termenul este creat în Imperiul austro-ungar) conştiinţei 
,nationale" arománesti. Aromânii au fost puşi în fata unor grave 
opțiuni culturale. 

12. De aici înainte, evoluţia politică a evenimentelor o cunoaş- 
tem. Capidan 1932, p. 41-45, a prezentat-o pe larg. După 1848 şi după 
Unirea Principatelor, în a doua jumătate a sec. XIX, intelectualii 
români (dar şi statul) se angajează în susținerea morală şi culturală a 
„elementului românesc” din Balcani, pentru... a-l „salva din ghearele 
grecismului" (!). Statele sud-dunărene reacționează împotriva acestei 
„propagande româneşti”, iar conflictul balcanic din 1913 nu face decit 
să intensifice contrarietăți şi inimicitii subterane... Acuzaţiile la adresa 
unui „naționalism românesc”, expansiv, în Balcani, nu lipsesc. 

13. Problema comunităţilor romanofone-românofone constituie 
din ce în ce mai mult un element important — sine qua non — al întregii 
románitáti româneşti. De la conştiinţa identitară, etnolingvisticá, pînă 

la imaginea istorică a originilor latino-romanice, comunitățile romano- 
fone, atât cele nord-dunărene, cît şi cele sud-dunărene, au avut de par- 
curs o vreme îndelungată, de secole. Un valoros istoric maghiar, ucis în 
revoluţia din 1956, I. Tóth Zoltán (2001, p. 12), a arătat că ceea ce el 
numea „conştiinţa de neam" şi... „conştiinţa naţională” (rezultată din 
cultura unei elite intelectuale) a originilor latino-romanice au evoluat 
aproape în acelaşi fel şi la românii nord-dunăreni din Transilvania. Şi 
la aceştia, ca şi la cei din sudul Dunării, conştiinţa alteritátii (faţă de cei 
din jur) s-a transformat, prin aceleaşi idei istoriciste ale originilor, în 
aspirații naționale. Alteritatea se definea prin latinitate, iar aceasta din 
urmă genera militantism politic pentru recunoaşterea „naționalităţii” 
(fie şi „minoritară”, după cum sugerează Matilda Caragiu Marioteanu 
în DIARO, p. 443). Dacă la nordul Dunării dezideratele au fost 
împlinite, în sudul Dunării ele îşi aşteaptă încă rezolvarea. 

Dar drumul parcurs a fost acelaşi: lungul drum al afirmării în 
istorie a romanitátii româneşti. 

14. Nu este semnificativ faptul că dinamica acestor idei identi- 
tare natonal-istorice s-a declanșat într-un mediu multicultural favorabil, 
prin contacte ideologice austro-ungaro-transilvănene care au reunit pe 
toți cei care militau pentru autonomia propriei alteritáti? În termeni 
sociolingvistici, fidelitatea lingvistică (language loyalty) s-a completat 
cu o culture loyalty, istorică, spre a construi ceea ce a fost numit 
national identity (Niculescu 1973). 

Incercám, în rîndurile noastre de față, să arătăm cît de strîns le- 
gate, în aspiratii nationale şi realizări, au fost comunitățile etnolingvis- 
tice din cultura mittel-europeană a sec. al XVIII-lea. În special românii, 
atit la nord cît şi la sud de Dunăre, au fost beneficiari tîrzii ai acestei 
întrepătrunderi multiculturale prin care au fost salvaţi de izolare şi 
(re)introduşi în istoria Europei. 

VENEŢIA ŞI ROMÂNII. CONSIDERAȚII 
LINGVI STICE ŞI CULTURALE 


Mai mult decît celelalte teritorii de dincolo de mări, regiunile 
locuite de români în zonele balcanice sau în cele de la nordul Dunării 
au avut legături de lungă durată, indirecte şi directe, cu Venetia. Este 
adevărat, prin intermediari şi complicaţii diverse si surprinzátoare, aga 
cum regina Adriaticii şi a Levantului nu a avut în zonele de ca contro- 
late. Comunitátile de limbá románeascá — fie ele din Balcani, din 
zonele turco-grecesti sau din tinuturile románesti carpato-danubiene 
(Valahia, Moldova, Transilvania) —, chiar îndepărtate de Veneţia şi de 
ținuturile dominate de aceasta, au intrat, mai devreme sau mai tîrziu, în 
orbita de raze a domniei şi a gloriei sale. Istoria românilor stă mărturie: 
legăturile indirecte — într-o perioadă slavo-bizantină — sînt urmate de 
cele directe prin Imperiul otoman, începînd din sec. XVI-XVII, pe 
lîngă paralelisme şi confruntări istorice în Europa de sud-est. Venefie- 
nii nu sînt, oare — cum gîndea însuşi N. Iorga în 1914! —, latino-roma- 
nici care au fost destinati a avea contacte directe — războinice sau 
paşnice — cu Levantul turcilor, al greco-bizantinilor, al slavilor şi chiar 
al ungurilor, pentru simplul fapt că ei erau — ca şi românii — supuşi-in- 
tegrati în Imperiul greco-roman al Bizanțului? Venețienii au reuşit 
chiar să-l demoleze şi să-l ocupe (1204): atît de mult l-au invidiat şi 
imitat! 

În aceste concordante istorice care rezultă din situația geografică 
(poate, chiar dintr-o anumită origine iliro-romană comună) trebuie să 
căutăm mai întîi relaţiile dintre români şi Veneţia. Românii au avut 
posibilitatea de a fi martori — dintru începuturi — ai existenței magnifice 
dar dramatice a cetăţii lui San Marco. Pînă la sfirşit! 

1. Nu este aşadar surprinzător că relațiile românilor cu Venetia 
încep de timpuriu, poate chiar dintr-o epocă latină tîrzie. Datele 
lingvistice care ar putea dovedi acest lucru încep cu latina Bizanțului. 
Într-adevăr, lat. vénétus a putut deveni în Bizanț rom. vînăt! Cuvîntul 
este atestat doar în română cu sensul „albastru” (de fapt „violaceu”). 
Fără să sesizeze ,,nuanta" originar bizantină a cuvîntului, W. Meyer- 
Lübke, în REW .1938, s.v., înregistrează lat. vénéfus „albăstrui”, 
conservat numai in rom. víndt — în aceeaşi serie a numelor etnice 
născute din nume de culori (lat. syrus „sirian”; cf. it. turchino, fr. 
turquin „albastru de Turcia”, fr. turquoise, it. turchese etc., REW, s.v. 
1471, 1210). 

Cazul lui vénétus este mai complicat. Marele Dictionnaire latin- 
francais al lui L. Quicherat — A. Daveluy (ediţia a 42-a, E. Chatelain) 
indică o serie de atestări la Suetoniu (sec. I p. Chr.), Flavius Vegetius 
Renatus (379-311), Isidor (560-636), la care folosirea cuvîntului este 
limpede: Venetus color, Veneta vestis „azuriu” şi chiar Veneta factio 
„partida Albastrilor" în jocurile de circ. Acest ultim sens sugerează o 
folosire specială. Ipoteza lui E. Condurache (1941), care a relevat 
existența jocurilor de circ la Roma la începutul sec. VI, ar putea fi luată 
în seamă. Ar trebui deci să ne gîndim la o origine orientală în latina 
târzie, în trecerea de la lat. vénétus la rom. víndt, ceea ce ar avea drept 
corolar o datare aproximativá (dupá sec. IV-V p. Chr.). Ne putem 
gindi, oare, in acest caz, la un latinism bizantin? 

2. Alt cuvint care ar putea avea origini latino-bizantine este 
numele de persoană Marin (si Marina). În legătură cu aceste nume 
există o bibliografie bogată (G. Pasquali, Carlo Tagliavini şi, ultimul, 
Alberto Limentani). Numele pare a avea o îndepărtată origine etruscă 
(Marius) (cf. San Marino; dar numele San Marino vine de la numele 
unui sihastru dalmat numit [sfîntul] Marin) şi a devenit, printr-o 
apropiere de lat. mare, un adjectiv marinus „care ţine de mare". 
Limentani 1965, p. 618-619, subliniază „larga ráspindire în lumea 
greco-latină tîrzie” şi mai ales faptul că „la Veneţia acesta a fost (şi în 
parte încă mai este) unul dintre numele cele mai folosite”. El 


! Textul lui A. Limentani continuă: „può essere che a Venezia, più che | 
altrove, la sensibilità comune desse alimento alla falsa confusione con mare”. [Il 
nome] „appare uno dei più cari al ceto dirigente" (al celor din Maggior Consiglio) (p. 
619). ; 

sugerează chiar că Marina este simţit ca avînd „o patină ilustră, cu 
aluzii la luminoasa civilizaţie orientală” (p. 619). 

| În româneşte, numele Marin este atestat în documentele Ţării 
Româneşti către 1400! Cel care-l purta era un membru al sfatului 
domnesc (Ionescu 1975, s.v.). 

O altă soartă are numele Marina (care nu este forma feminină a 
lui Marin), chiar dacă, la Veneţia, sc sărbătoreşte la 17 iulie o Santa 
Marina Vergine (Limentani, loc. cit.). Relicvele sfintei au fost aduse la 
Venetia în secolul al XIII-lea. E vorba de o tînără martirizată la 
Alexandria în Egipt — celebrată şi în biserica greco-ortodoxă. În felul 
acesta numele a trecut în ţările de limbă slavă şi apoi în română. 
Marina este atestată în sec. XV, destul de devreme, atit în Țara 
Românească cât şi în Moldova (Ionescu 1975, ibidem). În română, 
Marin (care nu există ca sfînt de hram) este ,sustinut" de Marina 
(sărbătorită însă împreună cu Maria); în cursul secolelor, Marin a 
devenit mai popular, mai frecvent, cu mai multe derivate decît Marina, 
simţit ca un nume cult, adică mai „occidental” (în Transilvania şi mai 
ales la aromâni, în sudul Dunării, apare frecvent; cf. San Marino). 

Marin, Marina constituie, desigur, o moştenire greco-latină 
comună, prin intermediul Veneţiei. 

3. Un alt cuvînt pentru care istoria românească intră în relație cu 
Veneţia, avînd implicaţii semnificative, este dr. frînc (ar. frîncu, 
frîngu). Frínc este mai mult decit un simplu cuvînt: este un concept 
care apare şi în alte limbi orientale (v. rus. fregit, gr. frangos, turc. 
f(ü)renk). Sensul termenului este destul de diferit: „european occiden- . 
tal”, „italian”, „persoană de religie catolică”, dar şi... ,, venetian". În 
aromână, trebuie adăugat... „om rău” (cf. ved că Fringu ti feafisi, 
DDA, s.v. Fríngu). Acelasi DDA aduce citate franceze: „Franky est le 
nom que l'on donne dans l’ Orient à tous les Européens depuis l'époque 
des croisades” (în Voyage dans l'Inde, en Perse etc. 1801, p. 116; sau 
,ceux qui obéissent à l'église latine, au commandement du Pape, sont 
sumommes Franki”, Pierre Belon du Mans, Les observations de 
plusieurs singularités..., 1588, p. 186; „sous le nom de Francs je 
comprends tous ceux qui portent le drapeau, de quelque nation qu'ils 
soient", Voyages du Mr. Du Mont..., II (1699), p. 70. Numele pare a fi 

vechi, de origine turcească (turc. F(i)renk), trecut in gr. Frangos şi 
legat, fără îndoială, de o confuzie între franci care, în timpul celei de-a 
patra cruciade, au distrus Constantinopolul cu ajutorul venețienilor 
(1201-1204, sub Henri Dandolo), jefuind oraşul, prădîndu-i bogățiile şi 
relicvele preţioase (cf. Diehl 1985, p. 63-64). Sensul „răutăcios” pe 
care-l găsim la aromâni, probabil din turcă, este bine motivat! 

În dacoromână, frínc, pl. frínci cu derivatele frîncesc — frînceas- 
că acoperă un spectru semantic larg, care începe cu ,,venetienii" si se 
încheie cu „occidentalii”, în general, şi chiar, mai tîrziu, în sec. XVIII, 
„italieni” (poate şi „francezi”). Frînc(esc) era tot ceea ce.se opunea 
culturii orientale, greceşti, turceşti, slave. Dosoftei (1624-1693), 
mitropolitul Moldovei, menționează, în Vieţile Sfinţilor, cărți („cărti în 
greceşte şi în limbi sau cu caractere latine”). G. Şincai (1754-1816), 
unul dintre intelectualii fondatori ai Şcolii Ardelene, vorbeşte de o 

traducere din latină în română: „[cuvintele]... întorcîndu-le de pre 
frîncie pre românie” (Hronicul vechimii românilor). 

Frîncesc poate avea sensul „occidenta!”, într-o sintagmă ca 
haine frînceşti „veşminte occidentale”: „Doamna era îmbrăcată în 
haine frînceşti foarte frumoase, deci au lepădat hainele acelea şi au luat 
haine românești” (Radu Popescu, Istoriile Domnilor Țării Româneşti). 

Mai întîi cu sensul „Italia”, denumită fara frîncească (de către 
Spătarul Nicolae Milescu — 1636-1708), textele românești din sec. 
XVII-XVIII ajung să echivaleze semantic termenul frínc cu „vene- 
tian". Acelaşi Radu Popescu, cronicar (1650-1729), narează un episod 
în care un frate al Sultanului Baiazid II, după ce şi-a trădat fratele, 
caută refugiu în Tura frínceascá; textul continuă: „Baiazit au scris 
Vinetenilor... să-l omoare... Iar Frincul, viind la Sultan Baiazit, multe 
-daruri au luat". Se vede clar, în acelaşi context, confuzia frînc — 
vinefean - fara Frincească. Aceasta se datora faptului că Bizantul şi 
turcii îi cunoscuseră în acelaşi timp, în vremea cruciadelor (mai ales 
într-a I-a şi a IV-a), si pe franci, şi pe venețieni, ca duşmani, 
împreună. 

Alt exemplu este şi mai clar, în textul unui alt cronicar român, 
Mihai Moxa (sfîrşitul sec. XVI-sec. XVII). El prezintă conflictul de la 
Țarigrad dintre Comneni şi Paleologi, care i-a permis lui Alexis V 

Doukas (supranumit Murzuphlos „sprîncene negre”) să se urce pe tron: . 
„Alexis Murţuflon domni 70 de zile. Si fu sfadă mare, atunce, în 
"Țarigrad, că se sculă ruda lui Comnen, de se certară cu a lui Paleolog, 
şi fugi Murtuflon la Venitia de veni cu Frincii" (1620; vezi Mihăilă 
1988, p. 205). 

Personajele şi evenimentele nu corespund exact referintelor: 
Murzuphlos, bunăoară, nu „a venit cu frîncii”, el nu s-a refugiat la 
Venetia etc. Dar, dacă ne gindim că fara frîncească „tara frincilor" 
poate fi Italia sau cà mitropolitul Varlaam (sec. XVII) utilizează 
Fríncie cu acelaşi sens („împlu corabia sa de grîu, să o ducă la 
Frâncie”); putem adăuga termenului în discuţie şi sensul „italian”. În 
sec. XVII-XVIII, intelectualii români mai instruiți şi cultivați dădeau 
un sens echivalent celor două nume etnice: „Gaşpar-Vodă era om de 
niamul său italian, cum dziceau la noi în țară, Frâncu”, scrie cronicarul 
Miron Costin (1633-1691) vorbind de domnul Gaspar Graziani care a 
domnit în Moldova (1619-1620) (ediţia Panaitescu, p. 38). Tot astfel, 
în acelaşi sec XVII, Stolnicul Constantin Cantacuzino (1650-1716) 
explică termenul: „Italienii, adecăte Frîncii, cum le zicem noi, acum, 
de la o vreme”. Aceste două citate (pentru care vezi TDRG, s.v. frínc) 
dovedesc cá frínc, Fríncie, fríncesc etc. nu pot fi, în románá, anteriori 
sec. XVII şi că originea lor este mai degrabă cultă (turco-bizantină). 
Amestecul de înțelesuri (sau confuzia) nu poate fi decît o probă a 
ignoranței geopolitice a celor care foloseau termenul. Aceştia erau 
limitați la lumea turco-greco-slavă orientală: ceea ce o depăşea era 
necunoscut şi confundat! Termenii turc. F(Drenk şi gr. Frangos 
dominau întreaga lume bizantino-balcanică şi desemnau clar ceea ce 
aparținea lumii occidentale (latin, italian, venețian, catolic si chiar 
Francez!)?. Dar Frínc nu însemna numai o persoană din altă parte a 
lumii, (un outsider): el era, în viziunea autohtonă orientală, şi un „om 
rău”! Opoziția Orient / Occident, Bizanţ / Roma îşi juca, aici, rolul din 
plin! 


i N N N Ia a 

2 Este interesant de ştiut că numele de persoană Frîncu şi derivatele sale 
(Frínciuc, Fríncegti, Frangu, Frangulea) sînt atestate în română începînd din sec. 
XV (Ionescu 1975, p. 142), de la începutul influenței turceşti otomanc. 

4. Prin rom. venetic (pl. venetici), numele Veneţiei devine şi mai 
evident în țările balcanice. Numele este — desigur! — de origine tur- 
ceascá (tc. vénétik, vénédik), dar a trecut în ngr. venetikós şi în limbile 
balcanice (cf. alb. venetik, scr. venetik). Sensul prim al cuvîntului era, 
fără îndoială, ,,venetian". ÎL găsim cu acest sens în Letopisetul lui I. 
Neculce (1672-1745): „craiul August are pre Nemti... si pre Venetic” 
sau „Turcii... s-au dus în tara Moreei ce o pgm veneticii" (cf. TDRG, 
S.V. venetic). 

Un alt sens — de astă dată românesc — al cuvîntului apare în 
Biblia de la 1688: „străin”, „originar dintr-o ţară sau loc îndepărtat”: 
„Sufletul acela se va surpa dentru adunarea fiilor lui Israil, şi între 
venetici şi între moşnenii ai pămîntului” (TDRG, s.v. venetic). Această 
evoluţie semantică confirmă îndepărtarea la care se găsea, față de 
români, cetatea dogilor. De bună seamă, poate să fi jucat un rol bun şi 
diferența de civilizaţie, de religie, de mentalitate dintre popoarele 
balcanice şi venețienii care ajungeau, în Orient, de departe şi nu adu- 
ceau cu ei decît o îngîmfată supremație. Este expresia unei respingeri 
etnice din partea unor popoare obidite. 

Din acest sens s-a ajuns la echivalenta semantică venetic „vaga- 
bond”, „venit de aiurea”: este o evoluţie, se pare, doar românească, 
miodemă, din secolul XIX. Iată cîteva exemple: ,,Sármaná țară! Cum ai 
ajuns de rîsul veneticilor!” (V. Alecsandri) sau „Boierule, acest prápá- 
dit de om, venetic în satul nostru...” (Ispirescu, Basmele românilor) (cf. 
TDRG, s.v.). - 

Cele două sensuri se suprapun: un străin într-o comunitate închi- 
să rămîne întotdeauna un străin, un extra-muros, un vagabond. Dar 
ceea ce venetic înseamnă în plus este distanța mare, incomensurabilă, 
infinită a originilor acestor străini. A fi venetic, adică „veneţian”, 
însemna a veni de departe, de foarte departe, dintr-un loc (oraş? 
regiune?) greu de identificat. Comunitatea etnică închisă în ea însăşi se 
apăra de nou-veniţi, de... imigranţi! 

Este evidentă în aceste trăsături semantice prezența Veneţiei în 


Levant! Indirect. prin mijlociri balcanice, limba română a luat cunoş- 
tintá de acest lucru... 

5. Dar rom. venétic (ar. vinétic), accentuat astfel: venétic, poate 
avea şi alte sensuri, specializate. În aromână, venét(i)cd (pl. venét(i)te; 
si venétic[a]) înseamnă „monedă de aur din Venetia" (DDA, s.v.); 
acelaşi sens („ducat, techin" — it. zecchino) la alb. venetíc, turc. 
venedik. Acest sens este absent in dacoromână! E vorba, fără îndoială, 
de monedele de aur vehiculate de venetieni in comertul cu Orientul sau 
impuse de Veneţia în teritoriile luate de la bizantini. Venețienii, în 
cartierele lor, în Turcia sau în Grecia, şi Veneţia după cucerirea 
Constantinopolului erau sursa bogățiilor imperiale. Venedik-ul era o 
monedă forte, un ducat de aur (cf. ar. vinéticd flurie „ducat, monedă de 
aur", DDA, s.v. flurie). 

| În dacoromână, termenul are accentuarea venetíc si este însoțit 
de galben „monedă de aur": galben venetíc. În Cronograful lui 
Dionisie Eclesiarhul (1759-1820) şi în folclorul românesc se pot găsi 
galben(i) venetici cu sensul de „monedă de aur venețiană” (alături de 
alte nume de monede de aur străine). Este un indiciu că moneda de aur 
venețiană circula şi la nord, si la sud de Dunăre, în țările româneşti 
(Tara Românească, Moldova, Transilvania), dar cá ea nu ajungea 
numai în regiunile balcanice. O filieră maghiară nu poate fi exclusă... 

6. Şi, în fine, numele Veneţiei înseși! În româneşte, cuvîntul 
venetie, vinifíe, vinefíe (pl. venefíi, vinifíi, vineții) apare şi ca un nume 
de loc, şi ca un nume comun. Schimbarea de accent pe finală -ia, -ie, 
-íi poate sugera o filieră greacă. 

Sensul cuvîntului este, după TDRG, s.V., „fremdes Land”, un 
ținut străin, îndepărtat, necunoscut şi minunat. În folclorul românesc, în 
ceremonialul nuptial, există oratii în care logodnica este considerată 
floricicá de Vinifíe, o culme, deci, a frumuseţii feminine. În acelaşi tip 
de folclor de nuntă se vorbeşte de lăutari căutați „Peste nouă țări / Peste 
nouă-mpărăţii / Peste nouă Viniţii” (Sevastos, Nunta la români). În alte 
versuri folclorice, Veneţia devine un semn al calității unui produs („Un 
voinic... Cu sabie de mischie / Pistoale de Venetíe") (mischie „oţel”). 

Venetia reprezenta mirajul oraşului „de peste ţări si mări”, 
pentru cei din acele terrae fermae balcanice (sau româneşti), un 
imaginar Eldorado. 

Gloria Veneţiei era adeseori echivalentă cu renumele Bizanțului! 
Veneţia (Vinetia) şi Tarigradii erau cele două oraşe de vis ale lumii 
orientale. Nu trebuie să uităm că, şi înainte de cucerirea Constantino- 
polului, venețienii aveau, în Orientul grecesc şi turcesc, o situaţie 
privilegiată (Diehl 1985, p. 52-53). La Constantinopol, de exemplu, 
cartierul venețian ocupa cel mai frumos loc din Cornul de Aur, unde 
negustorii venețieni aveau case, prăvălii, chiar biserici. Bogăţiile lor 
erau evidente si... legendare”. | | 

7. Dar numele Veneţiei (Veneția, Vinefía) ajungea în regiunile 
româneşti carpato-dunărene şi prin filiere central-europene maghiare. 
În aceste ținuturi, imaginea unei Veneţii bogate si opulente nu apărea! 
În Transilvania, la Cenad (ung. Csanád), sfintul Gerard (Gerhardt, it. 
Giraldo) din Venetia, fondator al Moresenae ecclesia, este considerat 
ca un mare evanghelizator al Ungariei. 

Pare cá începînd din sec. XIII-XIV, prin colonizări, s-au înte- 
meiat în Terra Blacorum mai multe localităţi care au luat numele de 
Veneţia, Vinefia. Aceste localități se găsesc mai ales în regiunea 
Făgăraşului: Veneţia de Jos, Veneţia de Sus, toponimul Vinefia, atestat 
în documentele maghiare în 1235 (E. Petrovici, în DR, X, p. 529) şi 
altele (nume care au fost interpretate de Iordan 1963, p. 135, 344 ca 
derivate din vinefi — pl. lui vînăt ,albástrui"!).. Mai există, în 
Transilvania, si alte Vinefia: în regiunea Tírgu-Secuiesc avem o 
Venetia şi în regiunea Cislăului un sat numit Venefigul, iar la Oradea 
există un cartier cu acelaşi nume. 

Există şi localități (sate, comune) numite Veneţia în zona subcar- 
patică a Moldovei şi în Oltenia. Recenta Histoire de la Transylvanie 
(1991), editată de Akadémiai Kiadó (Budapest), subliniază faptul că 
aceste teritorii care au nume străine ar fi fost colonizate (după autori, 
de către români!) în sec. XIII-XIV. Acestea ar fi nova plantatio din 


* De aceea, probabil, Venetia — ca şi toate marile oraşe — era imaginată, într-o 
Skazanie moldo-rusá, ca un centru „al ereticilor", de unde două personaje legendare 
(Roman şi Vlachata — acelaşi cuvînt!) fugiseră pentru a se instala la Roma, unde şi-ar 
fi putut păstra şi exercita „adevărata credință”! (Alzati 1991, p. 96, 103-104). 

Iordan 1963, p. 135, după ce confundă pe vínát — vinefi cu Veneţia, 
Vinefi(a), conclude cá nu avem dreptul sá nc gindim la Venetie „țară îndepărtată, 
străină”, care, după Tiktin, apare numai în poezia populară (!). 

Făgăraş (se găseşte acolo şi numele maghiar Kolun < germ. Köln!) (p. 
189). Este interesantă informaţia (comunicare a prof. Luisa Valmarin 
de la Universitatea din Roma) că multi bărbați poartă, în aceste sate, 
numele de Marcu! Tradiţia venețiană se menținea... Dar această tradiție 
nu făcea nici o aluzie la bogăţiile în aur ale Veneţiei! Nu este deloc 
exclus să fie vorba de coloni italo-veneti sosiți prin Austria’, si mai 
ales în Ungaria şi în Transilvania, după războaiele împotriva ungurilor 
(1168-1170) sau, probabil, imigrati după pacea de la Campoformio şi 
ocuparea austriacă a Veneţiei (începînd din 1797-1798, în timpul 
secolului XIX). Prezența oamenilor care dădeau numele Veneţia 
localităţilor lor de rezidență din Imperiul austro-ungar nu avea nimic în 
comun cu Veneţia bizantino-balcanică! Erau numai semne ale 
nostalgiei. 

Aşadar, românii au avut relații cu două Venetii: 1. cea a gloriei, 
2. cea a decadentei. Aceste două Venetii sînt separate prin forța isto- 
riei: Tara Românească, mai ales, legată de Balcani, cunoaşte o Venetie 
glorioasă, Transilvania, legată de Ungaria şi de Austria, cunoaşte 
numai imigrația venețiană din vremurile grele. Examenul lingvistic 
atestă acest lucru! 

8. Trebuie să presupunem că numele de locuri legate de Veneţia 
sînt introduse în română în cursul istoriei, fie indirect — şi prezența 
aceloraşi cuvinte în limbile balcanice poate indica intermediare gre- 
ceşti, turcești, albaneze sau sirbesti —, fie prin contacte directe. 
Legăturile politice şi economice ale regiunilor româneşti cu lumea în 
care Venetia domina prin aur şi forță militară se află la baza prezenţei 
cuvintelor venețiene în română. | 

Trăsătura comună a cuvintelor referitoare la Veneţia in lexicul 
românesc (nume proprii, nume comune) pare a fi conotatia lor ,,popu- 
lară”: aceste cuvinte apar in limbajul cronicarilor sau în poezia 
populară — dar cu variații şi deformări fonetice evidente (accentuare), 
neitaliene, ceca ce le dezvăluie originile. 

Cronicarii din Tara Românească sînt cei dintii care, începînd cu 
sec. XVII, fac să apară în scrierile lor numele venețian, frínc(esc) şi 


5 Se pare cá şi în Cehia (fost teritoriu austriac) există localităţi al căror nume 
aminteşte Veneţia (ceh. Benátky). 

chiar Venetia. Le găsim în Istoria T. ării Româneşti scrisă de Radu 
Greceanu (1655-1725) şi în Istoria domnilor Ţării Româneşti de Radu 
Popescu (1650-1721?) sau în Hronograful călugărului Mihail Moxa 
(sfârşitul sec. XVII-sec. XVIII). Asemenea termeni se găsesc şi in Let- 
opiseful cronicarului Ion Neculce (1672-1745). Dar cel care foloseşte 
cuvintele cu fonetismul lor italienesc corect este stolnicul Constantin 
Cantacuzino (1650-1712), care studiase la Padova şi cunoştea bine 
Italia. El scrie — ca în italiană — numele Venetia: „într-acea Italie se afla 
nu o stápinire numai, ci mai multe de şapte-opt cu respublicele ce le 
zic..., cum iaste Veneţia, Ghenova...” (Gregorian 1961, p. 59). . 

Studiind la Padova (1667-1668), Constantin Cantacuzino scrie 
note de călătorie şi menţionează studiile făcute acolo. Se găseşte în 
aceste note, de mai multe ori, citat corect, numele Veneția („m-au adus 
în casa lui, aici, in Venetia; am sosit la Venetia” etc.; vezi Dimitrescu 
1973, p. 109-113). | 

Alte mențiuni ale numelor româneşti legate de Veneţia — în scri- 
erile cronicarilor valahi — fac să apară forme cu fonetisme deformante: 
Vinifie, Veneţie, Venifíia, Venefiia, Venefieani, Vinefeni, Vinifieni, 
Frîncii, (armata) frínceascd etc. (cronicarii noştri utilizează pentru 
Constantinopol-Bizanf, forma slavă Țarigrad: Carigradit). Interme- 
diarii greci şi slavi sint responsabili de acest lucru). 

9. Toate aceste constatări ne dau dreptul să afirmăm că Veneţia 
devine o prezenţă reală în cultura românească (valahă) începînd din 
sec. XVII. Nu e de mirare că nu se găsesc mențiuni ,,venetiene" în 
cursul sec. XVI sau că, după cîte se ştie, acestea lipsesc şi la cronicarii 
moldoveni, ca Grigore Ureche (1590-1647). Chiar în Letopisețul lui 
Miron Costin (1563-1661), care primise în Polonia o instrucţie iezuită, 
nu există decît puţine mențiuni despre raffinata cultura ed eleganza 
italiana, despre arta decorativă şi arhitectură, despre Padova, dar nu... 
despre Veneţia! În sec. XVIII, apar şi relaţiile directe. Anton Maria del 
Chiaro, la încheierea serviciilor pe lîngă prințul valah Brâncoveanu, se 
reîntoarce la Venetia şi publică Storia delle moderne rivoluzioni della 
Valachia (1718). Printi români în exil la Venetia (începînd din sec. 
XVI) sau mari boieri (precum stolnicul Cantacuzino) sau chiar 
venețieni (mai ales dalmati) circulă în Tara Românească, poposesc 

acolo şi dau o nouă viaţă relaţiilor directe ale Valahiei (uneori chiar ale 
Moldovei) cu Serenissima... 

10. Dar Serenissima nu se mai afla în plină glorie! Începînd din 
1540 (şi mai ales după Lepanto — 1571), Venetia intră în decadentà: 
pacea cu turcii (1573), pierderea Ciprului, a Moreci şi — după pacea de 
la Carlovitz (1699) şi alt război cu turcii (1714-1718), în sfîrşit, o dată 
cu ocupaţia franceză şi austriacă la sfîrşitul sec. XVIII — se distinge 
degringolada, lungă şi lentă, de la sfîrşitul Imperiului venețian. 

Relaţiile culturale cu românii şi mai ales cu Țara Românească se 
înscriu tocmai în această dificilă perioadă a decadentei. Şi totuşi! După 
cum arată Diehl 1985, p. 266, „Veneţia îşi supravietuia ei înseşi cu 
bucurie. Conflictele cu papalitatea, ostilitatea Spaniei şi mai ales pier- 
derea teritoriilor din imperiul său fac din Veneţia o putere occidentală 
de rangul doi. Nu strălucea -decît prin cultură, palate (Pesaro, 
Rezzonico, Labia), prin festivități, dar şi prin Tiepolo, Goldoni, 
commedia dell'arte, şi muzica lui Vivaldi, «preotul roşcab»...”. 

O constatare se impune totuşi. Nimic, absolut nimic, din această 
cultură venețiană contemporană — chiar în vremurile bune ale lui 
Brâncoveanu şi ale Cantacuzinilor — nu s-a filtrat sau nu a pătruns în 
țările române. Ceea ce considera Ortiz 1916, p. 165 şi urm. „le finezze 
del costume italiano del Rinascimento", al căror secret pare a-l fi avut 
italienii aflaţi la curtea domnilor Ţării Româneşti în calitate de ,,con- 
siglieri di eleganze e cerimonieri nelle feste” (p. 166), chiar şi „foglietti 
novelli" (Foletul novel) — calendare (Kalindar) (1701) şi cu atît mai 
puţin Fiore di Virti (1713) nu corespundeau decît marginal adevăratei 
culturi venețiene din sec. XVII-XVIII. În această epocă Veneţia 
împrumuta de la francezi direcțiile noi ale culturii luminilor (în ciuda 
conservatorismului politic şi pragmatic al Senatului său). 

Românii aveau deci un alt tip de contact cu cultura venețiană a 
timpului lor (mai ales în sec. XVII). Ei preferau — se pare — o anumită 
literatură orientalizantă. Foglieti novelli — devenite în româneşte 
Foletul novel — au avut ca model foglietti avvisi ale Senatului Veneţiei? 
Anton Maria del Chiaro credea acest lucru (cf. Ortiz 1916, p. 198). Un 
folet novel din anul 1695 mărturisea chiar că este întors dupre limba 

fiîncească: era, probabil, tradus din italiană (limba frîncilor) şi nu din 

franceză (Ortiz 1916, p. 202, nota 2) (semantismul confuz al lui frânc, 
în româneşte, continua să existe la sfîrşitul sec. XVII). Se traduceau 
calindare frinceşti (1693, 1701) în care se găseau profeții astrologice 
(Prognostice) savurate de însuşi Brincoveanu (scrutinie stelelor). Între 
altele se traducea Fiore di virtù (1713, Tîrgovişte; cf. valoroasa ediţie a 
lui Olteanu 1992), care era o lucrare filosofică cu o îndepărtată origine 
orientală (Fiore di filosofi e di molti savi) (Ortiz 1916, p. 207); stol- 
nicul Cantacuzino, după acelaşi autor (p. 205), imprimase la; Padova o 
hartă geografică a Țării Româneşti şi-l încurajase pe Constantin 
Brîncoveanu să susțină (financiar?) retipărirea unui Magnum Dictiona- 
rium... grec-latin al lui Guarino (Varino) Favorino (1450-1537). 
Dictionarul a apárut... dupá moartea violentá a celor doi valahi! 

11. Putem afirma cá nu a avut loc o „influență” a culturii 
venețiene în țările române (mai ales în Valahia) în timpul domniei lui 
Brincoveanu şi a Cantacuzinilor: asertiunile optimist-patriotice ale lui 
Ortiz 1916, loc. cit. trebuie revázute şi diminuate. Pe de altă parte, între 
domnii din Țara Românească şi cultura complexă, bogată, chiar dacă 
decadentă, a Veneţiei erau enorme distante: în țările române domnea 
cultura greacă ortodoxă, relaţiile culturale se îndreptau mai ales spre 
Peninsula Balcanică, iar latina şi religia latină-catolică erau puţin sau 
deloc cunoscute, dacă nu chiar dispretuite. O trecere din Tara 
Românească în Veneţia, prin Constantinopol, în călătorie de studii, 
însemnă a trece granița spre o altă lume! Ca să poată înţelege Venetia 
era necesar nu numai curaj, ci şi o pregătire culturală, ideologică, pe 
care bietii noştri boieri greco-valahi n-o aveau“. 

Pe de altă parte, italienii care frecventau curţile princiare 
româneşti nu aveau nici ei o altă formaţie culturală decît cea de teologi 
(mai ales iezuiţi), clerici, cavaglieri (adevăraţi sau falşi!), baili 
(diplomaţi) venețieni sau agenti de comerţ (vezi Ortiz 1916, p. 97-156). 
Ar fi putut aceşti italieni avea cunoştinţele literare, teatrale, muzicale 
etc., cînd ei se numeau Ruggiero Boscovich, Tommaso Alberti, 


é Tînărul Constantin Cantacuzino, viitorul stolnic, sosit pentru studii la 
Venetia, a vizitat palaful Venefii (palatul dogilor), notînd: „în casa ce şade printipul" 
doar... provlime (n. gr. provlima), adică fraze scrise în latină! Nimic altceva nu-l 
impresiona pe boierul valah! 

Giovanni Botero etc.? În cel mai bun caz ei puteau cunoaşte acele 
eleganze şi finezze del costume, puteau avea o oarecare cultură uma- 
nistă sau o filosofie teologică învechită — care i-ar fi interesat pe unii 
înalți membri ai curții domneşti —, dar nimic altceva! 

Țările române şi Veneţia au trăit totdeauna în două lumi cultu- 
rale diferite: cea greco-ortodoxă şi cea latino-catolică! Un abis le 
separa de secole! 

De altfel, după Constantin Brâncoveanu şi după stolnicul Cons- 
tantin Cantacuzino, după 1716, relaţiile cu Veneţia, cu Padova şi cu 
Italia in general se estompează (în Tara Românească). Ele se reiau - 
către sfirgitul sec. XVIII în Moldova (Amfilohie Hotiniul) şi in 
Transilvania, prin intelectualii din Şcoala Ardeleană (mai ales Petru 
Maior — 1761-1821), dar în direcţii şi cu conținuturi diferite. Aceştia 
erau indreptati în special spre geografie (în Moldova) şi spre teologie, 
filologie şi istoria romană (în Ardeal). Ei preferau Roma Veneţiei! Dar 
.greco-catolicismul („uniții”) a apropiat cultura italiană de țările româ- 
ne. Datorită acestor apropieri apare — în sec. XIX —, de această dată in 
Tara Românească, admiraţia pentru Italia. Ion Heliade Rădulescu 
(1802-1872) şi Gheorghe Asachi (1788-1869) au putut realiza, fiecare, 
în tara lui, „una nuova fioritura d'italianismo" (Ortiz 1916, p. 209), cu 
rezultate literare (traduceri) insemnate. Un adevárat curent nou, 
italienizant, se năştea in Tara Românească (si, mai slab, chiar in 
Moldova), dar el nu mai trecea, vai!, prin Venetia! 

A existat totuşi un călător român la Venetia (via Trieste): boierul 
liberal Dinicu Golescu (1777-1830). Într-o lungă călătorie prin Europa 
(1824, 1825, 1826), se opreşte la Venetia, pe care o descrie amánuntit, 
aşa cum se pricepea, într-un conceptualism greco-românesc, şi bine- 
înţeles, cu o îngustă perspectivă culturală (ortodoxă), dar minunîndu-se 
cu admiraţie (Însemnare a călătoriei mele, ediția Pienescu — 
Iorgulescu, 1977). 

12. Venetia reapare iri literatura română mai tirziu, printr-un 
poet mai puţin cunoscut, Mihail Zamfirescu (1838-1878), care, sub 
influența lui Musset şi Byron, scrie poemul Irena, în manieră 
romantică (Cíntece şi plíngeri, 1874): splendoarea trecutului, amintirile 
vremurilor de glorie, plimbări cu gondola la Lido sub clar de lună, 

vendetta etc. — tot arsenalul romantic francez este reluat în versurile 
sale. După Apostolescu 1909, p. 268, M. Zamfirescu ar fi fost „primul 
poet român care a cîntat Venetia"! 

Către 1832-1835, Constantin (Costachi) Negri (1812-1876) se 
lasă şi el subjugat de Veneţia. Prieten cu un alt (mare!) poet român- 
moldovean, Vasile Alecsandri (1821-1890), C. Negri a scris „trei sări” 
venețiene, în care — ca la M. Zamfirescu — există întreg decorul 
romantic: iubiri pătimaşe pe Canal Grande, vendette teribile, imagini 
lugubre ale gondolelor negre ducînd morţii spre cimitire... În felul 
acesta se ajunge la ideea decadentei Veneţiei (G. Călinescu, ediția Al. 
Piru, 1982, p. 261; Dicţionarul literaturii române, 1979, p. 616-617). 

În schimb, amicul său, poetul Vasile Alecsandri, descrie în poe- 
mele dedicate Veneţiei o atmosferă euforică de bucurie şi, bineînţeles, 
de iubire pasională. Alecsandri călătoreşte la Veneţia în compania lui 
Costache Negri, în 1839. Nici el nu pare a fi înțeles prea mult din ceca 
ce era — în realitate — máreata cetate a dogilor: „înfăţişarea Veneției 
mi-a produs o emoție profundă de care nu-mi pot da seama”, scria el 
mai tîrziu. Dar revine la Veneţia în 1846, cu Elena Negri, pe care o 
iubea (dar care era foarte bolnavă). Prins de iubire, fericit, el imagi- 
nează Venetia ca pe un oraş de amanti („iubiţi, iubiți, ne zice Venetia 
cernită!”), unde poate dedica o „barcarolă venețiană” Ninifei sale 
(Elena Negri), poate întîlni o Biondinetta („„Veneţiancă tinericá / 
Biondinetta” exclamă el), cînd se plimbă (cu Ninifa) in gondoletă... 
Petrecînd „o soarea la Lido”, poetul şi-a dat in fine seama cá Venetia 
era un oraş „în negru”; de aceea „propune” Veneţiei să fie veselă şi 
surîzătoare cu tinerii îndrăgostiţi („Ridică vălul negru ce-acopere a ta 
față / Venefio cernitá, Venetio máreatá!... Fii martur fericit / L-a 
noastră veselie!”). La Venetia, cei doi amanti români (moldoveni) stau 
în palatul Benzonus. Poemele dedicate iubirii şi Veneţiei constituie un 
ciclu (Lăcrămioare) scris între 1845 şi 1847. 

Dar se impune o foarte importantă remarcă: Costache Negri şi 
Vasile Alecsandri, îndrăgostiți de Veneţia, aveau o foarte serioasă 
cultură franceză; ei soseau la Veneţia după lungi sejururi de studii (şi 
de activitate politică) la Paris şi învățaseră în Franța să iubească 
Venetia după ce citiserá (si gustaseră) opera lui Byron, La Nuit 

vénitienne a lui Musset (1830), Memoriile lui Casanova etc., în care 
găseai din plin amoruri, cupluri înfierbîntate, „rmascarade”, gondole şi 
muzică. O altă Venetie venea să se adauge Venetiilor românilor!, 
Veneţia văzută (şi primită) prin intermediul Franței, al romantismului 
francez’. 

13. În plin secol XIX, Veneția prezenta pentru spectatorii străini 
avizaţi tristețea decadentei sale, dar şi amintirile gloriei sale trecute. 
Chateaubriand înţelegea aceste lucruri: el vorbeşte, in Mémoires 
d'outre tombe, de Venetia, „magnifique catafalque de ses magistrats . 
guerriers, double cercueil de leurs cendres" (cf. Bec 1994, p. 129, nota 
35). 

Aparentele incá vii ale unui oras muribund nu i-au impresionat 
deloc pe poetii románi din Moldova, in primele decenii ale sec. XIX. 
Chateaubriand le era necunoscut. 

14. Această imagine sumbră a Veneţiei apare, totuşi, în literatura 
română prin mijlocirea literaturii germane. Şi prin marele poet român 
Mihai Eminescu (1850-1889). 

Eminescu, la Viena fiind (unde îşi făcea studiile), citise o serie 
de poeme germane — şi austriece — dedicate Veneţiei (toate se intitulau 
Venedig!). Dar de această dată este vorba de o Veneţie simbol al 
doliului, al stingerii mitice lente. Este posibil ca aceste idei să fi apărut 
în poezia lui Eminescu în urma lecturii poetului german August von 
Platen (1796-1835), care scrisese, către 1825, „sonete venețiene” sau, 
poate, din traducerile franceze ale acestuia (ipoteză puțin probabilă 
lansată de Apostolescu 1909, p. 400). Izvorul inspiraţiei sale juste, pe 
care Eminescu însuşi îl mărturiseşte, este un poct italo-austriac, 
Gactano Cerri (1826-1899), care publică un sonet, Venedig, în 1864: 
acest sonet, tradus sau imitat de Eminescu, îl urmăreşte pe poetul 
român în al său Veneţia, scris şi rescris în 24 de variante (Eminescu, 
1944, p. 147). Eminescu scrie un sonet cu elemente care amintesc de 


7 „deşi Franţa călătorilor francezi în Italia se comporta cu totul altfel. Bec 
1994, examinînd relatările franceze de călătorie în Italia (mai ales la Veneția), 
constată că (fie ei Chateaubriand, Théophile Gauthier sau alți scriitori) călătorii nu 
erau încercaţi de aceeaşi bucurie. Călătorii francezi vedeau Veneţia şi-i deplingeau 
sfîrşitul libertăţii, independenţa pierdută, prădată de austrieci şi de francezi! 

tradiția românească: el vorbeşte de falnica Venefie pe care o cunoşteau 
românii (în sonetul lui Cerri, publicat de Perpessicius în ediția din 1949 
şi în cea mai mare parte a variantelor, atributele glorioase ale Veneţiei 
lipsesc!). Pentru poetul român — urmărindu-i variantele — Venetia nu 
încetase să fie măreaţă sau falnicd, ceea ce Gaetano Cerri nu simte 
cîtuşi de puţin. 

Se poate deci afirma că românul Eminescu a scris un sonet oare- 
cum à la roumaine: „S-a stins viaţa falnicei Veneţii”, in care apar toate 
elementele decăderii nefaste, ireparabile, a arta oras: viața s-a 
stins, zeul Okeanos plînge Veneţia, mireasa sa moartă, în canale goale, 
tăcerea (de mormint!) domneşte în cetate şi clopotele bazilicii San 
Marco, sunînd (miezul nopții!), avertizează, ca o profeție a Sibyllei, că 

„Nu-nvie morții, e-n zadar, copile!"?. 

Eminescu transformă Veneţia într-o alegorie mitică a morții 
definitive’. 

Astfel, cultura română ia act de dispariția Veneţiei... Dar, de 
această dată, prin cultura PH, dara a Vienei şi a Imperiului 
austriac! 

15. Concluzii. La sfîrşitul acestui îndelungat examen al relaţiilor . 
pe care românii le-au avut cu Veneţia, se poate înțelege mai bine 
semnificaţia cetății dogilor în istoria regiunilor orientale ale Europei. 

Românii au luat contact cu Veneţia prin intermediul mai multor 
zone culturale şi politice. A fost mai întîi lumea balcanică, turcească şi 
grecească: cruciadele şi războaiele cu turcii, ocupațiile succesive alc 
Greciei, prezenţa venețienilor (bogaţi) la Constantinopol sau în Balcani 
au construit imaginea venetianului — frînc — „rău”, bogat în venetici 
(pl.), monedele venețiene de aur. Era timpul floare de Venefíe, mitul 
îndepărtat al unei țări bogate. 

Altă Venetie este aceea a culturii şi a artei. Cultura venețiană 
începe să pătrundă, mai ales în Tara Românească, începînd cu sec 


8 Cf. Gaetano Cerri, Venedig: ,,Lass ab! die Todten stehn nicht auf, o Knabe" 
nescu 1944, p. 149). 
i ? S-ar putea face o apropiere între poemele germano-austriece despre Veneția 
secolului al XIX-lea si atmosfera nuvelei lui Thomas Mann, Moartea la Veneția 
(publicată în 1912)? i 

XVI: tipografia, cea a diaconului Coresi, arhitectura bisericilor „dom- 
neşti”, chiar cărți imprimate la Venetia reprezintă tot atitea contribuţii 
ale cetăţii lui San Marco la dezvoltarea țărilor româneşti. Prin Venetia 
pătrunde ceea ce Sextil Puşcariu a denumit „prima influență apuseană”. 
Perioada Brîncovenilor şi a Cantacuzinilor (1650-1716) a favorizat 
îndeosebi prezenţa italo-venetianá in Tara Românească. 

Nu trebuie să uităm nici ceea ce s-ar putea numi „ost-politik” a 
Veneţiei. Despre ce au însemnat încurajările, scrisorile, dar şi lipsa 
unui ajutor material concret — în timpurile lui Ştefan cel Mare (mai ales 
după 1475) — se ştie prea bine! Legat prin alianțe puternice cu Ungaria, 
dogele Andrea Vendramin trimitea la Vayvoda valacho o ambasadă 
şi... promisiuni deşarte! Speranţa pe care o reprezenta Serenissima 
pentru Moldova aflată în pericol de-a fi atacată de otomani (şi pe care 
Ioan Tamblac o prezenta în faţa Senatului) ráminea fără răspuns: 
Ştefan cel Mare îl implora pe dogele Veneţiei în zadar! 

Ultima parte a relaţiilor românilor cu cetatea lui San Marco se 
situează în sec. XIX: Veneţia este învinsă, gloria i s-a stins, decadenta 
este evidentă. Veneţia măreață devine Veneţia cernită: subiectul îi 
atrage pe romantici. Raporturile devin mai ales literare. Veneţia este 
concepută ca un oraş „în doliu”, care rămîne totuşi un loc al bucuriei 
de-a iubi, al gondolelor şi al unor crepuscule de neuitat. Distantele $i 
perspectivele literare au influențe diferite: există un romantism francez, 
există şi viziuni mai realiste. Există francezii, dar și germanii şi 
austriecii. Veneţia este văzută de români prin filtrele literare ale 
Europei occidentale. Dar, în acelaşi timp, există şi o Venetie reală: cea 
a exodului venețienilor către acele terrae fermae ale Peninsulei 
Balcanice şi ale Austro-Ungariei (pînă în Transilvania). Limba română 
şi toponimia îi conservă memoria. Sînt acei venetici (pl) (turc. 
venedikli, ngr. venetikós), străinii (imigrati), ,nou-venitii", cei din 
extra-muros ai satelor sau localitátilor urbane. Ín vechile teritorii ale 
Imperiului austro-ungar se pástreazá incá urme: aşezări (rurale, urbane) 
care se numesc Veneţia (ung. Benát, ceh. Benátky). 

Venetia se ráspindea — dezmembrată — în lumea în care — unică 
şi înfloritoare — altădată strálucise. Din gloria trecută ráminea numai 
numele... 

16. Românii au însoțit Veneţia de-a lungul istoriei ei. Legătu- 
rilor balcanice li s-au adăugat cele nord-vestice, unguresti şi austriece. 
Si Franta. Si Europa germanicá. Se ajungea la Venetia, pe mare, de la 
Constantinopol sau din Grecia; se ajungea si pe uscat, prin Viena — 
Trieste; se ajungea şi după ce ai cunoscut Parisul şi Franţa. Mai spui 
drumuri de acces: mai multe Venetii! 

Mai existá un popor, o tará si o culturá — romanofoná pe deasu- 
pra — care să-şi fi legat atit de profund viața social-culturală de Venetia 
cea nemuritoare? 

„ŢĂRILE ROMÂNILOR” — 
TARA ROMÂNEASCĂ 


Istoria unor termeni transmişi, ereditar, din latină ascunde încă 
lingvisticii româneşti unele aspecte prea puţin luate în seamă. Acesta 
este cazul lat. térra, asupra căruia cercetările nu s-au oprit îndeajuns, 
oricît ar părea de bizară o asemenea afirmaţie. Terra — originile, evolu- 
tia şi sensurile cuvîntului — a intrat în zona de interes a istoricilor (N. 
Iorga, P. P. Panaitescu, C. C. Giurescu), iar lingvişti eminenti precum 
Sextil Puşcariu îi semnalaseră însemnătatea. Şi conceptul, şi cuvîntul 
au o deosebită valoare pentru a înțelege istoria românească. 

1. Lat. térra ,,pámint", „teritoriu”, sol", „țărm uscat” (venind 
dinspre mare; cf. terra ferma) a fost transmis tuturor limbilor romanice 
şi se găseşte la baza cuvîntului românesc fară. Evoluţia fonetică ne 
pune în fata primei întrebări: de ce lat. těsta a generat rom. feastá (cu 
 diftongul păstrat) iar lat. térra şi-a pierdut diftongul în acelaşi context 
fonetic? Răspunsul pare a-l fi dat Puşcariu 1976, care consideră că 
„țară, țăran, în loc de feară, feran, în Muntenia ($i în limba literară), 
sînt importate din Ardeal" (p. 352; vezi şi p. 207). După el, „fară, în 
înțeles de “şes întins” (cf. Tara Birsei, Tara Făgăraşului) şi țăran sint 
denumiri pe care transilvánenii le-au dat marelui ges al Munteniei şi 
locuitorilor de pe acest şes” (p. 207), cu prefaceri fonetice specifice 
Transilvaniei. 

Evoluţia lat. térra depăşeşte însă frontierele lingvistice ale 
dacoromânei. DDA, s.v. (p. 1065) arată că fonetismul macedoromân 
este de asemenea fară (pl. fáruri). Şi în meglenoromână, forma şi 
sensul sînt aceleaşi: di țară mi fo, Doamni! (Papahagi 1902, p. 64) 

„fă-mă, Doamne, din pámínt!". Discuţia trebuie deci deplasată in ca- 
drul românei comune, în care lat. £&rra a putut deveni fară, atît în 
grupul dialectal de sud cît şi în Transilvania (în nici un caz în 
Muntenia!). 

2. Dar sensurile rom. fară s-au diversificat într-un mod care, 
pînă astăzi, nu a âtras atenţia lingvisticii româneşti. În sudul Dunării, 
ar. fară a remas la sensul latin originar „terre, matière solide dont le 
globe terrestre est fait” (sinonim cu drom. pămînt), în timp ce în nordul 
Dunării, în dacoromână, fară apare cu sensul „teritoriu, regiune, spațiu 
geografic (etnic)". Sensul din aromână îl întîlnim si în alte idiomuri 
romanice. Dicţionarul etimologic al limbii italiene menţionează "A 
terra di Siena „ce qui compose la terre, substances du sol”, 
„varietate de culoare ocru”, în timp ce terra di Verona „terra verde”. în 
limba franceză, FEW s.v. térra înregistrează tiere in 1250 şi dă 
exemplul fr. terre à potier, terre forte (în dial. normand teree 1561) 
„boue des chemins qu’on emploie comme engrais”. În spaniolă, 
Diccionario crítico etimologco lengua castellana, IV, s.v. avertizează 
că sp. tierra se apropie, semantic, de sp. polvo. 

3. Asemenea semnificații nu apar in dacorománá. Pentru ,,subs- 
tante ale solului, lut", dacoromâna posedă termenul fărină (foarte 
probabil) format de la pl. țări: fări-ină — fárná; cf. căpăfínă. Cu acelaşi 
sens apare pámínt; DDA, s.v. pimintu (considerat de autor „sinonim” 
cu fară) menționează cuvînt rar. 

Putem presupune deci că româna a moştenit, ca şi celelalte limbi 
romanice, lat. terra; ajungînd, fonetic, să evolueze pînă la forma 
comun românească fară, dar că separarea dialectelor sud-dunărene a 
întrerupt evoluţia semantică. Aromâna şi meglenoromâna au rămas cu 
sensul latin primitiv, iar dacoromâna, supusă unor avataruri istorico-so- 
ciale deosebite, deschisă transformărilor şi variațiilor implicite vieții 
unui popor care îşi dezvoltă, liber, identitatea, a inovat. În dacoromână, 
sensurile „teritoriu”, „regiune” ale rom. fară s-au impus: pentru sensul 
originar „substanțe ale solului”, ;sol”, nee etc., ea a dezvoltat 
termenii fărină şi pămînt. 

4. Înţelegem, din cele de mai sus, că dacoromâna şi-a construit 
un cîmp semantic propriu: țară — pămînt — fárínd. Că pămînt poate fi 

circumscris numai în aria nord-dunăreană nu-i de mirare: numai acolo 
unde civilizaţia romană a introdus pavimentum şi, ulterior, l-a aban- 
donat, s-a putut petrece transformarea pavimentum > pămînt; ar. 
. pimintu este, probabil, un împrumut din dacoromână. 7ărînă are o 
origine incertă: din fară sau urmaş al unui lat. *terrina? Pămînt şi 
țărînă acoperă, în dacoromână, sensul arom. fară. 

5. Rámine mai greu de explicat sensul drom. fară „regiune, . 
teritoriu”. Termenul desemnează unități social-teritoriale, comunităţi 
rurale, obşti libere pe tot cuprinsul zonelor carpato-nord-danubiene. 
Într-o interesantă lucrare, Eugenia Zaharia (1977) defineşte termenul 
ca „organizaţie social-economică şi militar-politică de oameni liberi, 
avînd, pe familii, loturi în proprietate, alte terenuri în schimb erau în 
colectiv”. Astfel de comunități rurale existau şi în regiunea Dunării. 

Asemenea „obşti libere săteşti” au putut conserva „integritatea 
grupului social” autohton: „obştea este băştinaşă şi tot băştinaşi trebu- 
iau să fie membrii ei” (Zaharia 1977, p. 113). Pe baza lor, a acestor 
obştii care au stăpînit pămîntul românesc (corespunzând romaniilor şi 
valahiilor din sudul Dunării), s-au întemeiat primele organizații statale 
româneşti. Ele i-au legitimizat pe conducătorii lor, numiți jude(c) (pl. 
judeci, juzi) — termen latin —, dar şi cneaz (pl. cneji, în Transilvania, din 
limba maghiară, chinez) şi chiar pe voievod (pl. voievozi). Aceştia 
conduceau obşti sau ţinuturi de obşti în mileniul întîi pînă prin sec. XII. 
(Dimitrie Cantemir, în Descriptio Moldaviae, le numea... republici! Şi 
adăuga: „locuitorii nu sînt nobili, totuşi nu ascultă de nici un boier”. 

Aceasta este fara (daco-)românească! O fară formată dintr-o 
obşte sătească liberă — sau din mai multe —, un ținut geografic natural 
delimitat, cu organizare economică, administrativă — chiar politică, 
poate chiar militară — proprie. 

6. Dar, din denumirea conducătorilor acestor obşti săteşti — ter- 
meni latinesti tîrzii (jude), termeni slavi — şi din descoperirile arheolo- 
gice (sec. VI-VII pînă în sec. X), o analiză mai atentă ne conduce la 
ipoteze noi. Se ştie că şi slavii aveau o organizare social-economică 
bazată pe familia particulară (obştea), care trece treptat (sec. VII) la 
„obştea teritorială” (Istoria, p. 748: „obştea teritorială era formată din 

cîteva familii patriarhale care trăiau fie în cadrul unei aşezări mai mari, 
fie în mai multe cătune învecinate. Organul de conducere era Sfatul, 
format din: bătrînii familiilor patriarhale”). Familia patriarhală avea 
deci autoritate şi în cadrul obstii teritoriale. 

Este probabil (Teodor 1981, p. 20) ca aceste organizații obşteşti 
slave cu particularităţi gentilice să fi fost „arhaice” în raport cu obştile 
agricole teritoriale superior organizate ale populaţiei romanice băşti- 
nase — atîta cît putuse să reziste în urma dezastrelor post-Dacia Roma- 
na. Dar se poate admite că aşezarea slavilor pe teritoriul vechii Dacia - 
şi relaţiile care s-au stabilit între ei şi obştile lor patriarhale, pe de o 
parte, şi obstile săteşti autohtone — chiar dacă nu întotdeauna paşnice — 
să constituie structura a ceea ce s-a numit convietuirea („„simbioza”) 
slavo-română. | 

7. Epoca în care s-au desfăşurat asemenea relaţii de coabitare 
este cea cuprinsă între sec. VI şi VIII, atunci cînd comunitatea carpato- 
danubiană-balcanică, la nord şi la sud de Dunăre, devenea românească. 
Această limbă română in fieri trecea prin filtru (mental-lingvistic) slav, 
ceea ce este evident în toate dialectele şi graiurile ei. 

Or, sensul teritorial-obştesc al rom. fară nu este cunoscut decît 
la nord de Dunăre. Acest semantism dacoromânesc (inexistent în 
aromână) ar fi putut apărea după despărțirea dialectelor româneşti — în 
sec. X-XI —, cînd lua sfîrşit epoca românei comune. Presupunerea îşi 
găseşte o oarecare confirmare în faptul că obştile săteşti organizate sub 
conducerea unui jude(c) sau, altele, sub conducerea unui cneaz (magh. 
kenéz, rom. chinez), entități (pseudo-)statale, trebuie să se fi constituit 
ulterior. Eugenia Zaharia le-a prelungit existența pînă prin sec. XII, 
dacă nu gi mai tîrziu (cf. „republicile” descrise de Dimitrie Cantemir!). 
În orice caz, maghiarii care au pătruns în Transilvania în sec. X-XI au 
avut de înfruntat „voievozi” şi „cnezi” români Şi slavi care-şi apărau 
fara proprie. În ceea ce priveşte compoziția etnică a unei asemenea 
obştii-fări este greu a o cunoaşte. Istoricii români introduc, pe lîngă 
fară, termenii culti de cnezat şi judecie. I. Bogdan, eminentul slavist, 
consideră acest tip de colectivitate rurală bine structurată drept „un 
împrumut de la popoarele slave vecine”, ceca ce coincide cu supozifiile 

noastre. În schimb, Radu Popa, cercetînd „începuturile evului mediu 
românesc”, în Tara Hațegului, crede că este vorba de „satele româneşti 
cotropite de nobili străini”. Si el, ca şi Eugenia Zaharia, subliniază 
faptul că această obşte sătească a continuat să funcționeze multă vreme 
ca organism social-economic unitar (Popa 1998, p. 149). 

Papacostea 1993 este cel care alătură şi echivalează termenii 
fară şi cnezat (p. 64), ca o structură politică (cnezat este termen cult: 
lat. keneziatus, prin maghiară). 

Desemnează oare aceşti termeni aceeaşi realitate socială, etnică, 
administrativă şi politică? Obştea sătească stápinitá de un cneaz era 
deosebită, etnic şi social, de aceea condusă de un jude(c)? Este vorba 
de o „comunitate stabilă românească şi de o „stăpînire alogená"? 

lată o serie de întrebări care-şi aşteaptă răspuns. Dar în această 
perioadă fară avea şi sensul germ. Land „regiune, ţinut de apartenență 
etnică, familială”, adică o entitate statală in statu nascendi. 

Nu ar fi fost posibil oare ca atunci, în această tardivă epocă de 
organizare şi consolidare a raporturilor româno-slave, pe lîngă alte 
(precedente) calcuri şi evoluţii fonetice despre care s-a vorbit (şi am 
vorbit, şi noi, în precedente lucrări), să se fi petrecut şi expansiunea 
semantică a lat. térra > rom. țară? Termenul, existent deja, începea să 
desemneze noțiunea „teritoriu, spațiu geografic social-politic organi- 
zat" — altfel spus, „obşte” sau uniune de obşti (rezultate — probabil — 
din convietuirea celor două etnii). 

8. Ipoteza noastră rămîne în stadiul interogativ. Dar ea se 
întemeiază pe semantica termenilor slavi care, pînă astăzi, desemnează 
deopotrivă 1. „pămîntul, izba, solul, lutul” (fr. ferre) şi 2. „ţara, regiu- 
nea, ţinutul” (germ. Land). lată unele exemple din limbile slave: bulg. 
zemja, rus. zemlja (v. sl. zemlja) au amîndouă aceste sensuri (totuşi 
unele limbi slave moderne au separat termenii: pol. kraj „țară”, ziemia 
„pămînt”, slovac. krajna „regiune, ţară, ţinut”, zem „pămiînt”). 
Bineînţeles, conotații semantice în registre diferite ale comunicării 
(„arhaic”, „poetic”, „emfatic” etc.) există în fiecare limbă. 

Această ipoteză româno-slavă nu exclude însă datele lingvistice 
romanice. Si în unele limbi romanice lat. zerra poate apărea cu sens de 
„spaţiu geografic”, „suprafaţă de teren în proprietate”. În franceză 

întîlnim construcții precum la. terre seigneuriale (cf. Montaigne: 
appeler chacun par le nom de sa terre, cu sensul ,terre natale, 
propriété terriăre, héritage"), tot astfel cum, în italian*, apare sensul 
„territorio, regione", chiar „patrie”, în expresii precum ferra promessa - 
(a evreilor), terra natale, terra d'elezione, nostalgia della propria 
terra. Întîlnim si sensul „moşie, teren propriu”: vivere nelle sue proprie 
terre „viață rurală, agricolă”: il ritorno alla terra, la passione della 
terra (cf. rom. viața la țară) şi chiar Terra d! Otranto (dicționarele 
limbii franceze şi ale limbii italiene stau mărturie). Este greu de situat 
astfel de construcţii în sistemul semantic al acestor limbi; ele par însă a 
aparține stilului înalt al culturii (ceea ce nu este azal drom. fară, ter- 
men popular). t 

Dar ce poate pleda pentru o relație romanică a rom. fară este 
utilizarea termenului cu sens posesiv inclus (fără adjectiv posesiv): 
în/din țară poate primi sensul „în tara mea, în propria mea țară” şi nu 
poate apărea decît în vorbirea unui i autohton. Acestuz se deosebeşte de 
construcțiile slave în care este necesar adjectivul rodna „de naştere, 
natal” (bg. rodnaja zemja, slovac. rodna zem) si îl apropie de 
construcții romanice similare (v. infra). 

9. Pot explica aceste dezvoltări semantice colaterale evoluția lat. 
térra în limba română (mai ales în nordul Dunării) si originea ei? În 
latina medievală redactată în cancelariile maghiare apare térra + 
genitivul [nume de persoană] după cum cerea uzul diplomatic: terra 
Lyt(o)voi, terra Bazarabi, terra Szeneslai Woiawode Olatorum (orga 
1980, p. 134). Sînt aceleaşi structuri latino-romanice, precum cele din 
italiană şi diri franceză. Dar termenul țară cu sensul de „ţinut rural 
delimitat natural, cu o organizare economică proprie” apare însoțit de 
genitiv-nume propriu pe întreg teritoriul românesc, de o parte şi de alta 
a Carpaţilor. În limba română vorbită, populară! Geografii le consideră 
„depresiuni” — şi au dreptate: aceste țări se găsesc în zonele muntoase 
şi sub-montane (sub- -carpatice, în general sub aspectul unor cîmpuri 
(plaiuri) de-a lungul unor rîuri şi apărate de munți înalți). Iatá-le: Jara 
Maramureşului, Tara Oașului, Tara Moților, Tara Hațegului, Tara 
Almăjului, Tara Făgăraşului, Tara Oltului, Tara Mureşului, Țara 
Secuilor, Tara Birsei, Tara Dornelor, pînă in Moldova, Tara de sus şi 

Tara de jos. Asemenea formatiuni identitare etnice-geografice-eco- 
nomice au fost semnalate de Eugenia Zaharia, in lucrarea-i mai înainte 
citată (p. 115), „şi în regiunile Dunării”, în sec. X. Teritoriul nord-du- 
nărean era aşadar alcătuit din aceste colectivități locale, autonome sau 
nu, desfăşurate ca o „piele de leopard”, despre care nu ştim nici măcar 
în ce măsură aveau dorința sau puteau să comunice între ele (ele 
corespundeau „romaniilor” sau „vlahiilor” istorice, sud-dunărene, dar 
şi structurilor social-etnice ale aromânilor care trăiesc în organizaţii de 
rudenie denumite fară (pl. fare), ráspinditi, sub diverse nume — după 
numele satului natal — în munţii Pindului; vezi DIARO, p. 76-78). 
Romanitatea românească a fost şi, în bună măsură, a rămas, etnic şi 
geografic, dezmembrată. O frază din celebra „predoslovie” a Noului 
Testament de la Bălgrad (1648) — care poate fi atribuită mitropolitului 
Simion Ştefan — este deosebit de semnificativă: „Rumânii nu grăiesc în 
toate țările într-un chip”. 

10. Nu este cazul, aici, să insistăm asupra extensiunii semantice 
a termenului țară în limba română (nord-dunăreană). Țară este 
conceptul „ținut de baştină, nativ” pe care îl întîlnim inglobind în el 
trăsătura semantică [--Apartenentà] sau [--Posesiune] — în acelaşi fel, in 
acelasi regim sintactic cu care apar, in francezá, fr. pays (fr. mal de 
pays, les gens du pays — glosate în dicţionare „le propre pays", iar, in 
italianá, it. paese, cf. compaesano). franceză, apare prin sec. 
XVII-XVIII termenul payse cu sensul „personne du méme pays" (une 
de ses payses, la Zola, Petit Robert, s.v. După cum se vede, 
constructiile romanice occidentale folosesc termenul lat. pagus „sat”. 
Noi, românii, nu avem sat — avem, în schimb, fară, dar şi țară are 
sensul [+Ruralitate] (cf. merg la țară, viața la țară etc.). In limbile 
romanice, it. campagna, fr. campagne au acelaşi sens. Mai interesantă 
semantic este expresia boierii de țară „die einheineische Bojaren” pe 
care o foloseşte Ion Neculce şi care a făcut epocă în a doua jumătate a 
sec. XIX, cînd boierii de farà (de felul Brătienilor, Filipeştilor, Zam- 
fireştilor etc.) erau opuși, cu superioritate „naţională”, „veneticilor” 
(boierii de origine greacă, mai ales fanariofii) Prin sec. XVIII, 
cronicarii noştri deosebeau şi o oaste de țară, alcătuită din locuitori ai 
țării (Moldovei), căreia i se opuneau, probabil, ostirile de mercenari 
adunaţi „de izbelişte”... 

11. Dar termenul cel mai demn de a fi examinat cu atenţia 
lingvistului este fara românească. (Ne-am ocupat de această problemă | 
în Studia linguistica in honorem Lilianae Tasmowski, Unipress, 
Padova, 1998, p. 823-827). Specificul acestei construcţii este utilizarea 
structurii adjectivale în locul celei genitivale. Dacă denumirile 
fárilor-obsti săteşti erau de tipul: 


Țara + nume propriu + GENITIV 
lat. térra propriu | 

geografic . 

personal 


(ne referim la lat. terra Bazarabi (prin maghiară) sau la Zara Bírsei / 
Oaşului / Hațegului etc.), 
` structura sintactică a numelui primului Stat românesc autonom este: 


Tara t Adjectiv. 


12. Primele atestări oficiale — subliniem termenul — ale numelui 
statului întemeiat de „voievodul? Basarab (1310-1352) (cf. lat. terra 
transalpina de Bazarab Wayowodam Olachus, în mentiunile din 
cancelariile maghiare) apar în 1339; Valahia”, cu capitala la Curtea de 
Argeş, s-a numit Jara Românească. De fapt, această „ţară româneas- 

că” se găsea pe teritoriul unde, vasali ai regelui maghiar Carol Robert 
de Anjou (1310-1342), erau ,,voievozii" Litovoi şi Bărbat (lat. terra 
Lythuvi, terra Lythua Barbath, în documentele maghiare): fara Lithua, 
probabil (astăzi) „Țara Loviştei”. Nu departe, documentația maghiară 
menționează, în 1247, şi alte nume: în stînga Oltului terra Szeneslai 
Woiwode Olatorum, tara „voievodului” Seneslau (probabil în depresiu- 
nea Titeştilor — Argeş), precum şi, în dreapta Oltului, „cnezatele” lui 
Ioan şi Farkas (probabil Romanați — Vîlcea). (Spre sud şi est de aceste 
ri" se găsea „Cumania”; spre vest, terra Zeurina „ţara Severinului”, 
Banatul de Severin sub stăpînire maghiară.) 
Diferenţa dintre aceste „tări” /„cnezate”/ terrae şi tara-stat auto- 
nom al lui Basarab şi Nicolae Alexandru (1351-1364) era caracterul ei 
politic — oficial — în relaţie cu vecinii. Documentele slavone (ale can- 

celariilor slave — mai ales sîrbeşti) înregistrează domeniul statal al 
„Valahiei”, sub numele Vlaskoe zemlya. „Despotul” sirb Lazarevici, 
într-un act de întemeiere a mănăstirilor Vodița şi Tismana (prin 1370— 
1384), vorbeşte despre monastyre ki vlaskai zemli. Onciul 1969, p. 33 
arată că numele slavone oficiale a ceea ce în latina medievală bizantină 
era Roman(d)iola „mica Romania” erau zemlya Vlaška, zemlya 
Basarabska — ceea ce, în limbile slave, echivala cu un genitiv („le pays 
des Vlaques / de Basarab”). Statul nou-născut al românilor avea o 
titulatură oficială slavonă! l | 

13. Această constatare dezvăluie o realitate: cancelaria Țării 
Româneşti scria şi înțelegea slavona. 

Structura sintactică a acestei denumiri de origine slavonă 
necesită anumite precizări lingvistice. În limbile slave apare acest tip 
de adjectiv genitival cu sensul de apartenență. Un grup sintactic 
precum slavon. zemlya Basarabska echivalează cu sintagma latină 
(medievală) terra Bazarabi (din documentele maghiare). Limba 
română posedă amîndouă tipurile structurale: ara Birsei, Tara 
Hațegului (cu forme de genitiv la nume proprii geografice), dar si Tara 
Ungurească, Tara Leşească pentru — subliniem — ţări străine (pentru 
»tárile"-obsti săteşti regionale apar numai forme de genitiv). Structura 
adjectival-genitivală apare şi în limba română literară (veche): slugi 
boiereşti ca şi feciori boiereşti au sensul “servitori ai boierului” (a nu 
se confunda feciorul boierului “fiul boierului” cu fecior boieresc 
“slugă la boier”). În ceea ce priveşte primul termen, slavon. zemlya are 
amîndouă sensurile: “regiunea, pămîntul” şi “ţara”. Expresia slavonă 
mai înainte citată putea deopotrivă semnifica un concept comun: 
“pămîntul valah” sau un nume propriu, Jara Valahă, id est Tara 
Românească. Slavonul ViaXkoe Zemlya reprezenta — în cancelariile 
vremii şi în cancelaria voievodului român — numele înregistrat al unei 
entități statale noi, româneşti, între Carpaţi şi Dunăre. În nomenclatura 
politică, începînd cu sec. XIV, trebuie să se țină seama de această 
denumire. 

14. Prima atestare în limba română a acestui titlu statal apare în 
Scrisoarea lui Neacşu (1521): pre io-i va fi voia pren Tara 
Rumânească iară el să treacă (este vorba de un Mahomet Bey). În 

documentele lui Mihai Viteazul, prin 1600, se vorbeşte de Tara Rumá- 
neascá. Denumirea statalá a Valahiei intrase, probabil, douá secole mai 
tîrziu, în limbajul comun — în limba română: Vla3koe Zemlya devenise, 
definitiv, Zara Românească. 


NOTĂ. Problemele legate de conceptul şi de termenul fară au atras 
mai de mult atenţia istoricilor români. N. Iorga a fost cel dintii care a 
afirmat că „uniunile de obşti sau romaniile populare s -au constituit în 
„țări” româneşti, care sînt primele forma tiuni social-politice atestate 
documentar încă din sec. IX şi X, pe întreg teritoriul românesc, cele 
mai multe fiind in Transilvania” (Iorga 1988, s.v. fară). 

Teodorescu 1946 subliniază semantismul bogat al cuvîntului şi, 
bineînţeles, relevînd „limba latină pură a strămoşilor noştri”. 

În 1979, Şerban Papacostea, într-un interesant articol, a repro- 
dus textul unui călugăr iezuit maghiar (István Szantó) care, in 
memoriul adresat Curiei de la Roma, numeşte „Valahia” Valachia 
Inferior, quae Romandiola et Romaniola dicitur est provincia annexa 
Transylvaniae quae olim Dacia dicebatur. Incolae eius italica sed 
corrupta; ita tamen ut possint italis intelligit (Monumenta Antiqua 
Hungariae — 1550—1579, ed. Lukacs S. J., Roma, 1969). 

În sfirgit, în 2001, Aurelia Bálan-Mibailovici, examinind 
„terminologia socială” în evul mediu românesc, se ocupă de unii dintre 
termenii studiati în aceste pagini de noi (fară, cneaz). Dacă expunerea 
autoarei nu este întotdeauna un model de metodă, materialul bogat 
cercetat şi bibliografia lucrării sînt folositoare. Noi înşine am făcut apel 
la unele citate şi informa fii din această lucrare. 

OCCIDENTALIZAREA | 
LIMBII SI CULTURII ROMÂNEŞTI 


1. Am scris în mai multe rînduri despre procesul socio-cultural 
şi lingvistic al trecerii societăţii „moldo-valahe” şi transilvănene-au- 
tohtone, orientale la mentalitatea şi structurile occidentale. Am scris 
nu numai noi. Începînd de la magistrala lucrare a lui Pompiliu Eliade 
din 1898 (Eliade 1982), la Popovici 1945, 1974 care se ocupa de 
iluminismul ardelean (şi de romantism) pînă la Puşcariu 1976, 1938 
(care vorbea de „reromanizarea” limbii române; alti lingvisti, de 
„relatinizare”, în urma pătrunderii masive de neologisme latino-ro- 
manice) si la alti cercetători (mai ales ai perioadei romantice precum - 
Cornea 1972), fenomenul a fost mult studiat. În bibliografie nu tre- 
buie uitat numele lui N. A. Ursu (1952). Unele aspecte mai mărunte 
au fost examinate de cel ce scrie aceste rînduri. 

2. Istoricii vorbesc despre „modernizare”: termenul este corect. 
Noi am denumit fenomenul „occidentalizare romanică” (Niculescu 
1978, p. 55-98), socotind că preponderent a fost în această transfi- 
gurare cultural-literară elementul romanic (italian, francez). Dar... Au 
pătruns elemente romanice moderne prin neo-greacá, chiar prin limba 
germaná-austriacá, atît în „Moldo-Valahia” cît şi în Ardeal. Amin- 
două aceste culturi erau impregnate, deşi vehiculau elemente (lexi- 
cale) romanice. Venetia, care a fost un teritoriu de trecere dintr-o 
zonă într-alta, şi Franţa (post)napoleonianá care domina Austria au 
contribuit la circulaţia cuvintelor latinei romanice... Conceptul nostru, 
trebuie să recunoaştem, era prea strimt. Avea dreptate Matei Millo 
(Un poet romantic) să opună un „boier bătrîn” numit Stan unui năval- 
nic „tînăr” romantic. Stan: De ai chef să ne-nfálegem, te poftesc... / 

Să-mi vorbeşti cu profimie, get-beget, moldoveneşte”, iar „tînărul” 
răspunde: Eu, după plácere-ti voi vorbi cum ştii..., prosteşte | Dar te 
giur pe alba-fi barbă, nu-mi grăi turco-greceşte”. Şi mai departe, 
imediat: „Maica dreaptă-a limbii mele e latina, lumea ştie / Ce muri, 
bătrînă-n veacuri, într-o glorie tot vie” (Niculescu 1956, p. 367). Dar 
de ce acelaşi boier bátrin moldovean vorbeşte, în aceeaşi piesă de 
teatru, despre vorbe de la sonti împrumutate şi despre faptul cá 
„acum, cu franfuzeasca, v-aţi gonfit şi mintea-n voi?" Rom. sonf 
acoperea două concepte: „sas” (Aionf, porecla dată sasului: ironic 
,Deamt") şi schiop (din maghiară), cf. a sonfi, sonfit “a deforma, 
strica, poci”. „Nemţii”, saşii contribuiau şi ei la ,,occidentalizarea" 
(id est modernizarea) limbii culturii noastre. Dar, în altă piesă de 
teatru — de data aceasta a lui Costache Faca (era ,,clucer") —, citim 
(vorbeşte o Smaranda, soția unui „boier bătrîn”): „numai Nemţii şi 
Francezii pot vorbi de santiman” sau „oricum, soro-mi place mai 
bine la Nemţi s-ascult (p. 114). Ceea ce înseamnă că şi germanii îşi 
au contribuţia lor la modernizarea României: foarte probabil, prin 
trupe de teatru sau de operă (,,Ba, la opera cea noua, Timerman cînd 
a cîntat / Eu de plesir adormisem" (p. 115). Iar bătrînul Stan con- 
sidera chiar că „n-are cinste a-i şti limba / celui tînăr / s-a-nfálege 
păgineşte (p. 367). ,,Págini", „şonţi” erau considerati tinerii sau 
cucoanele-mai la modă, care vorbeau ,,evropeneste"! Dar în această 
„europenizare” trebuie să includem şi contribuţii germanice — nu 
numai latino-romanice. Nu în zadar a rămas în limba româna expresia 
a se îmbrăca nemțeşte! Aflăm chiar, din relatările contelui 
d” Hauterrive (Journal d'un voyage de Constantinople à lassy, 1785), 
dar şi ale altor călători (contele de Laugeron, 1794), cá „boierii 
instruiți vorbesc mai multe limbi şi adesea îi vezi adăogind greaca, 
rusa, germana şi franceza la limba maternă” (Eliade 1982, I, p, 131). 
Continuă acesta din urmă: „o singură limbă lipsea: limba ţării, pe 
care domnitorii fanarioți nu aveau vreme să o înveţe şi pe care au 
decretat-o «incapabilă» să exprime înaltele frumuseți ale filosofiei şi 
rafinamentele artei (ibidem). Adică ceea ce „Cocoana Smaranda” în 
Conversaţiile lui Costache Faca spunea „în orice limbă, numai 
străină d-o fi / o tragedie se poate prea frumos pasarisi. / Numai 

limbele străine pot vorbi de santiman / Numai Nemţii şi Francezii pot 
avea de amiuzan" (Niculescu 1956, p. 114). Pare-se cá Cocoana 
Smaranda a primit declaraţii in greceşte (,,Unu-mi zice pe greceşte cá 
ficatii îi rănesc”) şi in nemteste („Altul nemfeste se jură şi-mi arată 
cum că sînt / Mai frumoasă decit toate stelele de subt pimint”). 
Caricatura comică este evidentă, dar ea nu ascunde mai puţin snobis- 
mul boieresc (al soților „boierilor bătrîni”, dar mai ales al tinerilor) 
de a dispretui limba română. „Franţuzitele” (observați femininul!) lui 
Costache Faca erau o realitate socială. Înţelegem, acum, că alături de 
educaţia franceză, de uzul limbii franceze a impresionat faptul că 
pronunţarea franceză corectă a nobililor ofițeri ruși era mult mai bună 
decît a boierilor greci şi români, precum şi a Domnilor fanarioți! În 
orice caz, după cum se ştie, societatea înaltă moldo-valahă era 
cuprinsă (dacă nu inspáimintatá), în sec. XVIII-XIX, în prima sa 
jumătate, de „duhul sfrantozesc" sau, cum spune alt boier, „franțo- 
zoaia n-o poftesc”. Să-l ascultăm, în altă parte: „iar acu progresul pe 
noi năpădeşte / Capul nu ni-l taie, da’ il nebuneste". 

3. „Occidentalizarea” întîmpina, mai ales în perioada începu- 
turilor (ultimele decenii ale sec. al XVIII-lea, prima jumătate a sec. al 
XIX-lea), rezistenţe serioase, unele chiar justificate. În primul rînd 
trebuie subliniat faptul — despre care am vorbit şi noi în 1978, p. 
73-74 (pe urmele întemeiatelor afirmaţii ale lui Pompiliu Eliade) — că 
„hospodarii” fanarioți aveau drept tel exclusiv „occidentalizarea” lor, 
pentru a ridica Elada la superioritatea culturii occidentale — față de 
turci (pe care-i serveau, dar, în numele patriotismului grec, îi sabo- 
tau). Exemplul „hospodarilor” era urmat de boierii români (şi greci) 
din Moldo-Valahia: dar nu de toti! Unii dintre aceştia din urmă 
doreau să-şi păstreze privilegiile „greco-turceşti”: erau denumiți — de 
cei mai tineri — „tombatera” (gr. ton patéra “(îl imită) pe tata, 
învechit”). În orice caz, totul se petrecea în lumea restrinsá a claselor 
înalte greco-române care, cum arată Gâldi 1939, p. 39, nu avea nici 
un contact cu masele largi ale populaţiei. „Occidentalizarea” se limita 
la aristocrație". 


! Tot Gáldi 1939, p. 53 dezvăluie procedeele greco-fanariote ale şcolilor 
greceşti. Alexandru Ipsilanti, într-un hrisov din 1715, prevedea ca „ucenicii... să fie 


116 Alexandru Niculescu e Individualitatea limbii române între limbile romanice IV 


4. Abia acum intrăm în miezul problemei. Dacă „occidentali- 
zarea” atingea mai ales păturile sociale înalte, cu atît mai mult 
imitarea moravurilor occidentale — mai ales franceze — devenea o cale . 
de acces spre protipendadă. Rezultatul se vede mai ales în piesele de 
teatru-satiric ale epocii. Comodia vremii (1833) şi Conversaţii (1845) 
ale lui C. Faca, O bună educaţie (1845) a lui Costache Bălăcescu, O 
soare la mahala, Íngímfata plăpumărească, Doi coțcari scrise de 
Costache Caragiale — în aceeaşi perioadă — prezintă, fie şi în manieră 
comică, tipuri ale vremii: »Cotcarii" care se introduc în casele boie- 
rilor spre a face curte „demoazelelor”, „jupînesele”, soţii ale bravilor 
şi sîrguincioşilor meşteşugari autohtoni, care vor să devină „cocoane” 
şi-şi cumpără... „salon”. 

Trebuie să distingem în aceste comedii mai multe atitudini în 
funcţie de aspirațiile sociale ale personajelor. Mai întîi apar tinerele şi 
tinerii care aspiră la civilizația Occidentului. În Comodia vremii de C. 
Faca, Elenca şi Luxandra sînt fiicele unui boier bătrîn: ele vorbesc 
într-un pitoresc jargon franco-român? (ascultă, ma şer Luxandra, aş 
vrea să mă plimb pe Pod? /S-apoi să stau cu caleaşca la madam 
marşand dă mod). În vizită sosesc doi ofiţeri care li se adresează cu 
madmazel, rugindu-le nu mai faceţi. tualetă, mă rog per l'amur de 

 Dié. Si unii şi alţii schimonosesc limba franceză, dar demoazele vor 
să se mărite cu tineri care înțeleg spiritul vremii, în timp ce ofiţerii 
vor să intre în familiile „boiereşti”, mimind cultura franceză. Să 
adăugăm, în această galerie de personaje tipice ale vremii, pe „poetul 
romantic” al lui Matei Millo („favoritul poeziei”), „autor” şi încă 
„tînăr”, care se adresează altui Stan, şi el „boier-bitrin”: tu nu ştii că 
tineretul care azi îi domnitor / Pasul ţării îndreptează cătr-un mare 
viitor (Niculescu 1956, p.336). Acest tînăr poet romantic îi acuză pe 
boieri: pentru că sub barba voastră. pregiudetile clocesc... / Pentru 
că sinteți, în ţară, o rugină rozătoare / Ce se-ntinde şi corumpe tot 
ce-i tínar, ce-i în floare (ibidem, p. 367). Între cei doi apar conflicte 


nobili, adecă fii ai boierilor ce se află în lipsă, ori ai urmaşilor ce sezic mazili... şi 
nu fsdranoi (= ţărani) căroră li s-au dat lucrul pămîntului (Niculescu 1978, p. 74). 
? Analizat de Dimitrescu 1955. 
? Podul Mogoşoaiei = Calea Victoriei. 

de limbă (vezi mai sus), iar în disputele sociale „occidentalizarea” 
adaugă şi conflictele de generație. Bătrînii boieri, precum Stan, 
declară: tot ce-au lăsat bütrínii, voi le-aţi schimosit pe toate / Căci 
acum cu franfuzasca v-aţi gonfit şi mintea-n voi (p. 366). Mai tîrziu, 
pe la 1851, acelaşi Matei Millo ironizează comportamentul şi 
îmbrăcămintea propuse unei tinere Viorica, fiica unui pădurar 
modest: Cu capela cam drăcescă / şi cu şalul tiriind / Stilcind biata 
franfuzeascá / Şi din şolduri tot foind! / A, bonjur, bonjur, ma bel / 
Coma, coma vu portez / Poftim, poftim la cadril / La cadril, cadril 
francez (p. 388-389). Dar... minune! Viorica, fata simplá din popor, 

refuza ispitele: „d-apoi geaba-i nu-i pentru mine! Eu nu înțeleg 
veseliile astea boieresti. Eu-s o proastă, o [árancá (ibidem). Aceeaşi 
atitudine în mediile orăşeneşti ale mestesugarilor. În Îngîmfata 
plăpumareasă sau Cucoană sînt de Costache Caragiale (prin 1846, 

„în mahalaua Vergului”), Chir Pencu „plăpumarul” se opune roman- 
tismului naiv al Ilenei (Elenei), nepoata lui, care citea „romanțe de 
amor (,,0, frumoasă istorie, romanta lui Arghir!...), dar şi pretențiilor 
soției sale, Ancuta, care voia sá aibá ,salon". Nepoata il carac- 
terizează: el din anterie nu vrea să, iasă, se fine de obiceiurile vechi 
ale esnafului (p. 246). Sá-1 ascultăm şi pe Stoian: eu nu sînt domn. 
Domnii nu scarmănă la lină ca mine. Dacă vrei să mă cinsteşti, zi-mi 
Chir Stoiene... (p. 247). Nevastă-sa, Ileana (Elena) îl insultă: du-te 
mojicane de-fi caută nevasta la mahalaua Vergului, la ulița 
Herăstrăului, la nísipárese sau în Dealu Spirii, la mitocani. Pentru 
d-alde alea eşti tu făcut! (ibidem). 

5. Chiar dacă este vorba de comedii — cu o şarjă caricaturală 
evidentă —, înţelegem din asemenea replici distribuția socio- -culturală 
a modernizării. „Occcidentalizarea”, „duhul sfrantozesc" nu atingea, 
de bună seamă, păturile inferioare ale societății, dar, pare-se, schim- 
bările de mentalitate, de îmbrăcăminte, de limbă nu erau nici măcar 
dorite de cei „de jos”. Oare? — ne putem întreba noi, astăzi. Refuzul 
de a fi „domn” în Tara Românească sau „boier; la țăranii din 
Moldova, a fost notat de comediografii epocii. Cîteodată chiar, ca în 
Doi cofcari (1840) de acelaşi Costache Caragiale, Ion, „fecior”, slugă 
în casă, se aliază cu „boierul” ca să-i alunge pe ,Cotcarii" care-şi aro- 

gá aere occidentalizante, pentru a se introduce în familii suspuse. 
Ideea celor ce refuzau modernizarea (mai ales mestesugarii chibzuiti) . 
era conservarea bunii stări vechi, teama de modernizare: „Cine feapa 
nu-şi păzeşte / Foarte lesne mofluzeşte / Cine starea nu-şi măsoară / 
Poate cerşetor să moară”; sau: „Să trăim ínfelepfegte / Să muncim 
negustoreşte... / Să ne măsurăm plăcerea / Numai cit ne e puterea” 
PAs 

„Occidentalizarea” turbură profund societatea românească 
(moldo-valahă) din sec. XVIII-XIX (mai exact între 1720 şi 1850). 
Față de clasele ei înalte, de la domn pînă la boieri, care-şi caută o 
legitimitate nouă, modernă, rusă-franceză-austriacă, celelalte straturi 
socio-culturale se comportă în chip diferit. Modernizarea este dorită 
de unii, dar este ignorată, refuzată sau chiar... temută de alții. 

6. Această situaţie bizară se datorește, de bună seamă, si cir- 
cumstantelor istorice. Cele două țări românești trăiau într-o dublă — 
devenită triplă — contradicție politică. Pe de o parte, vechiul regim al 
turcilor (pe care-i urau, dar care dăduseră unei párti din boierime 
privilegii mari, greu de abandonat), pe de altă parte, rușii, în Moldova 
mai ales, de cînd Rusia, în 1781, deschisese un consulat la Bucureşti 
(in conformitate cuart. XI din tratatul de la Kucuk-Kainargi), au dus 
la constituirea unei Spaga filo-rusesti pe lîngă partida filo-tur- 
ceascá. 

În sfârşit, deschiderea — franceze napoleoniene ale 
Revoluţiei („cetățeanul Flury, la Bucureşti, cetățeanul Parrant, la 
laşi”) adaugă încă o componentă politică actuală. Mai era, în acest 
peisaj politic, şi Austria... „Occidentalizarea” venea deci prin ruşi. 
(„lux desfrînat”), era promovată, cultural şi politic, de francezii puţin 
numeroşi, dar sprijiniți de ideile victorioase ale Revoluţiei Franceze 
şi susținută de austrieci. Toţi, toate — împotriva Turciei! 

7. Ce se petrecea însă în societatea moldo-valahă, pe atunci, ne 
dezvăluie rapoartele, notele de serviciu şi lucrările francezilor. 
Pompiliu Eliade (1982, p. 183) a excerptat cîteva rînduri dintr-un 
memoriu al unui reprezentant diplomatic al Franţei, „cetăţeanul 
Gaudin”: „nu-mi voi lăsa sofia în oraşul acesta unde domneşte un lux 
desfrînat, unde virtutea este necunoscută, unde stricăciunea stăpi- 

neşte aproape toate inimile, unde îndeletnicirea obişnuită a bărba- 
filor şi a femeilor este jocul”. Era vorba de laşi în 1796! Alt francez, 
consul şi el, „cetăţeanul Parrant”, remarcă, din Notele asupra geogra- 
fiei, administraţiei şi populaţiei din Moldova (1797) că „spiritul 
public este ostil Turcilor şi favorabil Ruşilor” (Eliade 1982, 
p. 183-184): „Ruşii au pus stăpinire în această fară pe toate spiri- 
tele”. În plus însă, ideile noi, de libertate, ale Revoluţiei Franceze, 
„pentru acea mică parte dintre boieri care ştiu să judece, nu sînt cu 
totul lipsite de farmec; le place să li se vorbească” de ele, ele atin- 
gînd mai ales pe cei tineri („vor suferi neîndoielnic... dulcea şi bine- 
di cătoarea lor influență” (ibidem, p. 185-186). 

Se creează acum, în această perioadă de schimbări internatio- 
nale (Rusia țarului Alexandru se îndrepta contra culturii Franţei 
napoleoniene învinse, Turcia, aliată cu Franţa etc.), grupări politice 
favorabile uneia sau alteia dintre marile puteri. O „partidă” rusofilá se 

opune alteia, filoturceşti, în funcţie de favorurile si bacşişurile pri- 
mite. Revoluţia franceză gi-Franta napoleoniană au inspirat crearea 
unci „partide naționale”, căreia îi aparțineau boieri precum Beldiman, 
Catargi, Sturdza, Alexandru Şuţu. În urma înfrîngerii lui Napoleon, 
speranţă a boierilor din „partida națională”, această grupare devenea 
„partida turcească”! În acelaşi timp însă, trebuie să notăm că 
Napoleon, războaiele lui, cele cîteva menţiuni ale lui Napoleon 
despre soarta Valahiei şi a Moldovei (vezi Eliade 1982, p. 200) au 
reprezentat o „primă deşteptare a conştiinţei naţionale în România” 
(ibidem, p. 213). 

8. În această lumină, se vede cu claritate că „occidentalizarea” 
agita mai ales păturile boiereşti. Poporul „de jos”, de la periferia 
oraşelor (mestesugarii), din zonele rurale nu era cîtuşi de puțin 
cuprins în aceste nisipuri mişcătoare ale politicii europene faţă de 
cele două principate moldo-valahe, nici în intențiile sau în viziunea 
„partidelor naţionale” sau nu. Totul se petrecea în „sfere înalte”! 
Treptat însă, între sfîrşitul sec. XVIII şi 1847-1850, o dată cu perma- 
nenfa Ja Paris a unor tineri boieri „moldo-valahi” — viitorii „paşop- 
tişti” —, „franțozoaia”, „duhul sfrantozesc" pătrunde în structurile mai 
profunde ale societatii din Moldo-Valahia. Comediile citate mai 

înainte surprind „pe viu”, chiar dacă în caricatură, acest proces. 
Putem astfel afirma că tentatiile unei modernizări occidentale, 
patronate mai ales de Franța, se fac din ce în ce mai evidente către 
1648-1850, cînd poporul încearcă să-şi ia, revoluţionar, soarta în 
miini proprii. Dar despre o occidentalizare populară nu poate fi 
vorba: chiar structurile sociale, distanțele dintre clasele de sus şi cele 
de jos, dintre oraşe şi populaţia rurală ar fi interzis un acord socio- 
cultural complet. Ţăranii au rămas ţărani, meşteşugarii oraşelor tot 
departe de sursele occidentale: lor le ráminea imitatia, maimutáreala, 
stilcirea limbii franceze, dacă aveau intenţia de a urca în scara 
socială. Căci „boierii” sosiți de la Paris şi tinerii care se sufocau în 
„atmosfera vînto-colbo-umedoasă” a Iaşilor (precum „poetul roman- 
tic”) rideau de ei. Asa a devenit, în Moldo-Valahia, franceza „limbă 
de salon”! 

9. Cu totul alta era situația culturii occidentale în Transilvania. 
Aici biserica — şi încă de pe vremea lui Gabriel Bethlen şi a lui 
Simion Stefan, „arhiepiscopul de Bălgrad — căuta să inculce valo- 
rile occidentale — mai ales cele latine — poporului credincios. După 
aceea, de la sfîrşitul sec. XVII, de-a lungul întregului sec. XVIII, 
ordinele călugăreşti catolice — basilicanii şi iezuiții — atrăgeau spre 
Roma caput mundi (et latinitatis) un număr însemnat de țărani din 
păturile mijlocii ale satelor; imbrátigind confesiunea greco-catolică, 
. ei deveneau preoți, cărturari — intelectuali de care avea într-adevăr 
nevoie populația românească. Ei îşi însuşeau o bună intructie în 
literele latine, „ştiau” bine latineşte — şi, de bună seamă, cunoşteau 
germana şi maghiara. Astfel s-au format promotorii învățați ai Şcolii 
Ardelene. 

Inochentie Micu-Klein îşi începe studiile la gimnaziul iezuit 
din Cluj, iar de aici, în 1724, trece la Universitatea iezuită din Trnava 
(în Slovacia, atunci Horné Uhry, Ungaria de sus), unde, în cadrul 


^ Simion Stefan nu a fost mitropolit (cu drepturi plenare), cu atit mai puțin nu 
fusese recunoscut (si hirotonisit) de Mitropolitul Ţării Româneşti. El era, la origine, 
un preot ortodox, trecut la calvinism şi „reîntors” (de calvinişti) la ortodoxie (apud 
Someşan 1999, p. 28-29). 

„studiilor generale", studiază teologia. Ín 1728, student fiind, a fost 
numit episcop (de fapt, inscáunat in 1732). 

Samuel (Maniu) Micu-Klein face, in schimb, studii la Blaj 
(chiar în şcoala înființată de unchiul său). Devenit călugăr, rigidul 
Petru Pavel Aaron, episcopul, îl trimite la Viena, unde se înscrie la 
Colegiul Păzmâny (pentru studii teologice), dar şi la Universitate 
(care, atunci, începuse a ieşi de sub controlul iezuiţilor), unde 
studiază filosofia şi limba germană (pînă în 1772). Mai tîrziu, prin 
1779, îl găsim din nou în Viena, „prefect” de studii în colegiul Sankta 
Barbara (unde îl cunoaşte pe Gh. Şincai). În 1780, Samuel Micu, 
singur, publică celebra sa Elementa linguae daco-romanae. 

Cel mai cultivat dintre ei, Gh. Şincai, după şocala ungurească 
din Szabed şi cea românească din Samşud a trecut la colegiul 
reformat din Tîrgu-Mureş şi la gimnaziul iezuit din Cluj: este apoi 
trimis la gimnaziul piariştilor din Bistriţa, după care ajunge, împreună 
cu Petru Maior, la Propaganda Fide la Roma, unde îl cunoaște pe 
cardinalul Ştefan Borgia şi are acces la arhivele Vaticanului. În 1783 
alcătuieşte o Gramatică latino-română (în limba română). 

Al treilea dintre intelectualii transilvăneni care au pus bazele 
Şcolii Ardelene este Petru Maior. În 1774 aplecat la Roma împreună 
cu Şincai, unde a studiat pînă la 1779 filozofia şi teologia. La 
întoarcere s-a oprit la Viena ca să înveţe dreptul canonic, iar în 1780 
e numit profesor la Blaj, „deregătorie” din care au ieşit „bărbaţi care 
se făcură floarea românilor şi în clir şi în politie”. Petru Maior este 
autorul a două dizertatii (publicate în Istoria pentru începutul 
Românilor în Dacia) în care autorul sustine că „limba română e acea 
limbă latină comună care era la începutul sutei a doua în gura 
Românilor şi a tuturor Italianilor” (Densusianu 1943, p. 49-53). 

Cu aceştia — dar şi cu alti prelati greco-catolici — s-a făcut 
„Unia”, „Uniaţia” (cu Biserica catolică din Roma) şi s-au construit 
elitele culturale româneşti din Transilvania. Dar acestea, spre deose- 
bire de cele moldo-valahe de peste munți, aveau în vedere „luminarea 
poporului”. Şi în Transilvania ajunsese faima lui Napoleon Bonaparte 
şi se deplîngea înfrîngerea şi captivitatea lui („să nu-l duceți prea 
departe / Pe-mpăratul Bonaparte "). În Transilvania se creau şcoli 

româneşti, tinerii studioşi erau trimişi în şcoli superioare în Austro- 
Ungaria sau la Roma, dar profesorii... Profesorii cei mai buni, precum 
Gh. Lazăr, treceau Carpaţii în Principate, să „lumineze” poporul 
român din Tara Românească şi din Moldova. Renaşterea latinistá 
translivană iradia în toate regiunile româneşti: „aşa, tu România din 
somn ai deşteptat”. Gh. Lazăr, Ion Eliade-Rádulescu, Gh. Asachi, 
Grigore Alexandrescu poate chiar şi Bălcescu şi Eminescu sînt 
rezultatele directe sau indirecte ale Şcolii Ardelene. Dacia pentru 
România, poporul daco-roman sînt unele dintre conceptele introduse 
de ardeleni. 

„„Occidentalizarea” — cu adevărat latino-romanică şi (mittel)eu- - 
ropeană — se petrecea in Transilvania, implicînd straturi diferite în 
profunzime ale societății româneşti. „Occidentalizarea” se realiza „de 
jos în sus” (din mediile mijlocii ale satelor, preoţi, învăţători, către 
societatea înaltă). În Principate ea sc făcuse „de sus în jos” (de la 
boieri către clasele mijlocii, fără ca să-i fi atins niciodată pe cei de 
jos). 

Aceste constatări ne permit să înțelegem de ce conservatorii 
(precum Titu Maiorescu) criticau „formele fără fond” din Principate, 
de ce I. L. Caragiale ironiza şi caricaturiza democrația liberală 
(proeuropeană), incompletă, cu fisuri balcanice evidente, dar nici 
unul, nici celălalt nu atingeau procesul de construire a unei culturi 
româneşti omogene, egalitare în Transilvania. Şcoala Ardeleană, 
cărturarii ei, rezultatele ei socio-culturale erau sacrosancte pentru 
toate regiunile româneşti. Occidentalizarea — prin Transilvania — 
reuşise. În Moldo-Valahia procesul a durat multă vreme. 

Dacă nu cumva durează încă!... 


Occidentalizarea limbii şi culturii româneşti 123 


Post-scriptum 


n Într-o recentă lucrare — Bizanț contra Bizanţ (Nemira, 2001), d. 
Daniel Barbu, istoric şi profesor de „ştiinţă politică” la Universitatea 
din Bucureşti, consideră — întemeiat pe documente din sec. XVI- 
XVIII — că, in cultura politică românească, „constituţiile, codurile de 
drept şi occidentalizarea formelor vieții publice potrivit riturilor laice 
ale vîrstei democratice, nu au dislocuit practicile sociale constitutive, 
îngropate în comportamentele şi atitudinile unei majorităţi ce se 
incápátineazá să rămînă rurală, ci au interzis punerea lor în discurs 
ori le-au rostit în conformitate cu o strategie de marginalizare, 
condamnare şi excludere” (p. 6). 

Cu alte cuvinte, o structură socială-culturală — şi, bineînţeles, 
mentală — recalcitrantă, în profunzime, faţă de deschideri pro-occi- 
dental(izant)e; sortită a rămîne, imobilă, în izolare. După Domnia sa, 
fondului fără forme i-au urmat, în România, formele fără fond 
(denumite, astfel, de Titu Maiorescu)... Să fie chiar aşa? Ne rezer- 
văm dreptul unor reflecţii ulterioare. 

Densusianu 1943 = Ovid Densusianu, Literatura română modernă, Bucu- 

Puşcariu 1976 = Sextil Puşcariu, Limba română, I. Privire generală, ediția a 
doua, Bucureşti. 

Puşcariu 1938 = Sextil Puşcariu, Le róle de la Transylvanie dans la 
formation et l'evolution de la langue rounaine, în „La Transylvanie”, II, 
p. 37-69. 

Someşan 1999 = Maria Someşan, Începuturile Bisericii Române unite cu 
Roma, Bucureşti. 

Ursu 1952 = N. A. Ursu, Formarea terminologiei ştiinţifice româneşti, 
Bucureşti. 


(„România literară”, nr. 45/2001, p. 12-13) 


DESPRE CENTRALIZAREA CULTURII 
ROMANESTI. INCEPUTURILE 


1. Ne-a fost dat nouă, românilor din ceea ce s-a numit odată 
„Vechiul Regat”, să nu dăm prea multă atenţie la ceea ce se petrece 
dincolo de strimtele, neîncăpătoarele noastre frontiere. Un valaho- 
centrism sau, mai degrabă, valaho-moldavo-centrism — adică o domi- 
nație a României autonome şi, mai tîrziu, independente — a aruncat 
perdele de invizibilitate, de indiferență peste evenimentele, mişcările, 
oamenii care luptau — unii îşi sacrificau prestigiul şi viaţa — pentru 
ideea „naţionalităţii” româneşti. Nu se poate exclude nici faptul cá, in 
Muntenia şi Moldova, s-a manifestat un fel de autism cultural (poate, 
oriental) care, plecînd de la ideea „românii sîntem noi”, nu-i lua în 
seamă pe românii din afara graniţelor țării — adică ale Munteniei şi 
Moldovei. Ceea ce se petrecea cu românii de peste Prut — unii dintre 

ei ,ruginiti în românism” — sau de peste Carpaţi, în „Jara Ungu- 
rească” (cf. de altfel şi termenul ungurean!) nu avea ecou în Princi- 
patele româneşti. 

2. Şi totuşi, prima regiune care şi-a cerut drepturile la „români- 
tate” — chiar dacă românii trăiau într-un mediu multicultural 
maghiaro-slavo-german — a fost Transilvania, începînd din sec. 
XVIII. N. Iorga, în Istoria literaturii române în sec. XVIII, vol. La 
relevat o stare de fapt: „boierii nostri işlicari” treceau prin 
Transilvania, spre Buda şi Beci (= Viena), ba chiar şi mai departe, in 
Occident, aduceau in „butcile” (= trásurile) lor toalete si reviste de 
modă nevestelor şi (l)ibovnicelor (adică tiitoarelor), dar nici unul 
dintre ei, la sfirşitul sec. XVIII şi începutul celui de-al XIX-lea, nu 

cunoştea, nu se interesa de luptele pentru identitatea si cultura nafio- 
nală românească, pe care le purtau intelectualii Școlii Ardelene, prin 
scrierile lor! A citit oare cineva vreo pagină, vreun rînd scris despre 
românii din Ardeal, în opera boierului „luminat” Constantin „din 
Golești” (Dinicu Golescu), care a cutreierat Europa pînă prin Elveţia 
şi Italia, care a trecut prin Braşov, unde privea ogoarele semănate, şi 
prin Avrig —.centru de românitate! —, unde observa grădinile cu îm- 
belşugat pomet, dar nu-i vedea, nu-i auzea pe cei ce vorbeau româ- 
neşte în jurul său? Dar frate-său, Iordache Golescu, „vel vornic”, om 
de cultură, care contribuie, în 1818, la deschiderea şcolii de la Sf. 
Sava, unde l-a chemat pe Gh. Lazăr (sosit puţin mai înainte în 
Bucureşti ca preceptor într-o casă de boieri valahi), a avut el vreodată 
cuvinte pentru românii din Ardeal? Şi, vorba lui G. Călinescu (Istoria 
literaturii române de la origini pînă în prezent, Bucureşti, 1941, 
p. 84), era „om cu ştiinţă de carte grecească, latinească, italiană şi 
franceză”, autor al unor Băgări de seamă asupra canoanelor 
grămăticeşti etc. etc. etc.? Aceeaşi lipsă de interes pentru cărturari 
din Ardeal şi la C. Conachi, la Văcăreşti si la multi alții. 

„Singurul care i-a prețuit pe cei de peste munți a fost Gh. 
Asachi: acesta l-a adus din Transilvania, printre alţii, pe Vasile 
(Fabian) Bob, nepotul episcopului Ion Bob (duşmanul catolicizant al 
ardelenilor greco-catolici) şi l-a numit dascăl la seminarul din Socola 
(„paharnicul Fabian / Ce-a văzut lumina zilei în cătunul transilvan”, 
apud G. Călinescu, ibidem, p. 110). Lista noastră ar putea continua... 


Dar nevoile, problemele, suferințele ardelenilor nu au interesat, 
nici nu au fost înțelese de „fraţii întru românie” din ru ŞI 
Moldova, 

Scriind aceste rînduri ne-am adus ŞI noi aminte de o întîlnire, la 
Viena, în anii ceaugismului furibund, cu fostul nostru elev și actual 
prieten, profesorul balcanolog Max Demeter Peyfuss, iubitor profund 
al culturii românești şi ERIT al românilor (este, de îndepărtată 
origine, aromân!). 

Luînd din bibliotecă un volum — primul — dintr-o — atunci! — 
Moldavskaja Enciklopedija, mi-a arătat culoarea pînzei cu care era 
legat cotorul cărții cu coperte solid cartonate: era roşie! A luat şi al 
doilea volum al aceleiaşi Enciklopedija — galbenă! Al treilea volum — 
ati înțeles! — avea cotorul legat cu pînză albastră. Adică, aşezate unul 
lîngă altul, cum a procedat interlocutorul meu, volumele, trei, erau 
roşu — galben — albastru! Şi, dacă îmi aduc bine aminte, m-a apostro- 
fat: „Şi Dvs., la Bucureşti, la Universitate, habar nu aveţi!”. 

Dar, surpriză!, prietenul meu, austriac filo-român, a continuat, 
vorbindu-mi despre „Moldova” (atunci, „Republica Socialistă Mol- 
dovskaja"). Mi-a amintit despre un film „moldovenesc”, turnat de o 
echipă (se părea, excelentă) de cineaşti din Chişinău: „aţi văzut ce 
culori aveau baloanele cu care copiii, în film, se jucau în parc? Roşii, 
galbene şi albastre”! Continua: „Şi Dvs., la Bucureşti, nu afi luat 
niciodată în seamă aceste semnale de românism!”. 

M-am ruşinat. Eram lingvist, filolog, studiam si predam, la 
Universitate, istoria limbii române şi... iatá-má într-o postură de boier 
valah, burtos, cu işlic şi încins auto-suficient cu brîu greco-turcesc, 
care „habar nu avea” de patriotismul românesc din provinciile 
românofone ce-şi apărau — dincolo de frontierele României actuale — 
dreptul la naţionalitate în Basarabia. Acolo unde, azi, Grigore Vieru 
declară că „poartă cu mîndrie numele de român” şi că nu va permite, 
„Chiar cu prețul vieţii”, să se „izgoncască din propria ei casă, Limba, 
Istoria, Tricolorul, Credinţa” (scrise cu majuscule!, în „Curierul 
Românesc”, XIII, 2001, nr. 5-6 (171-172), mai-iunie, p. 5)! 

3. Să nu uităm. Au fost ardelenii cei care au declarat — prin Ion 
Slavici, filo-germanul sau anti-greco-balcanicul — că „soarele răsare 
la Bucureşti”. Tot ei au luptat şi au strigat „vrem să ne unim cu 
Tara!". Au fost basarabenii din Sfatul Țării (numele lor ar fi trebuit 
de mult să fie gravate cu litere de aur pe lespezile instituțiilor din 
România!) aceia care au luat hotărîrea de a se uni, în 1917/1918, cu 
Vechiul Regat. Astfel a devenit, pentru noi, Transilvania „un rezervor 
de românitate”, cum s-a mai spus, iar Basarabia, reunită, în sfîrşit, cu 
Moldova, în primul război mondial, a permis antrenamentul şi orga- 

nizarea armatei române sub comanda generalului Berthelot, pentru 
victoriile de la Mărăşeşti. Au fost, altfel spus, românii din „Vechiul 
Regat” moldo-valah ajutaţi de românii „de dincolo”... Şi din Ardeal, 
şi din Basarabia. Dar cine a recunoscut această realitate istorică? 

Ce-au făcut, în schimb, cei din România — „regăţenii” — pentru 
»fratii" lor din regiunile încă neunite cu ,/ Tara"? Dacă ne întoarcem 
în sec. XIX, constatăm că legendarul Avram Iancu (,,Jancule mare, 
lancule tare" etc.!), care declarase în testament: „unicul dor al vieții 
mele... e să-mi văd națiunea fericită, pentru care, după putinţă, am şi 
lucrat pînă acum” (Corneliu Albu, Alessandru Papiu Ilarian, 
Bucureşti, 1974, p. 83), a fost decorat, în 1850, de guvernul austriac 
(distincție pe care o refuză!), dar niciodată, nimeni din „Țara” care 
devenise România şi, mai tîrziu, regat, nu s-a gîndit, pînă în 1872, 
cînd „craiul munţilor” (de fapt, avocat) moare, să i se acorde o 
distincție românească! Poate că, dacă s-ar fi avut cu adevărat în 
vedere sacrificiul său, nu ar mai fi fost nevoie de obeliscul-statuie din 
Cluj! Astfel a intrat în legendă şi a devenit un motiv-simbol frustrat 
al naționalismului extrem românesc. 

4. După cum a arătat N. Iorga (Istoria Românilor din Ardeal şi 
Ungaria. Ediţia G. Penelea, Bucureşti, 1989), de prin anii 1815-1820 
au început „să vină Ardelenii la noi” în Tara Românească. Mai întîi, 
ca preceptori, „învăţători de casă” pe lîngă boierii doritori a-şi educa 
odraslele cu „nemți” din „Siberbinghin”, din Ardeal!). Printre primii, 
au fost Gherman Vida (preceptorul lui Vasile Alecsandri şi M. 
Kogălniceanu), în Moldova, iar în Muntenia Aaron Florian 
(1805-1887), profesor de istorie (a scris, în 3 volume, Istoria Prinfi- 
patului Ţării Româneşti, pe care o numea „idee repede"!), adus de 
boierul Dinicu Golescu. În aceeaşi perioadă, ajunge în Bucureşti, 
chemat de o boieroaică, sora lui Grigore Ghica, Gheorghe Lazăr. La 
laşi, aduşi de Gh. Asachi, Vasile Fabian Pop (1795-1836) şi medicul 
Vasile Pop (1789-1842). La Craiova a ajuns Ioan „Maiorescu” (care 
— după N. Iorga, op. cit., p. 387 — se numea Trifu sau Trifon, voind, la 
început, să-şi dea numele... ,,Maioreanu"), iar bánátenii Eftimie 
Murgu şi Damaschin Bojincă au venit la Iaşi. Să-l adăugăm, tot la 

laşi, pe „neamţul” Christian Flechtenmacher (1785-1843), „nomo- 
filax” (= jurist), tatăl celebrului compozitor. 

Dar... Tot N. lorga scrie: „Ardelenii aceştia nu erau mulțumiți 
de noi" (loc. cit.). Aaron Florian şi Ioan Maiorescu acuzau societatea 
moldo-valahá de „internaţionalism, de înstrăinare, de lipsă de serio- 
zitate, chiar de lipsă de demnitate omenească” (ibidem)! Altădată, N. 
Iorga (Oameni care au fost, vol. 1I, Bucureşti, 1936, p. 238-239) 
arată cauzele acestor discordante: „cînd trec munții, aceşti oameni vin 
la noi ca nişte cenzori aspri de moravuri, ca nişte judecători incorup- 
tibili, ca nişte preoţi neinfricogati ai idealurilor înalte şi intregi...". 
Deşi, în Moldo-Valahia, ei găseau „o domnie românească, un domn 
român stînd pe scaun de stăpînire autonomă şi mai ales limba 
românească”. N. Iorga, în Istoria Românilor din Ardeal şi Ungaria, 
specifică faptul că, în ciuda „condiţiilor detestabile ale situației lor 
materiale” — să citim: ca emigranţi! —, ci au avut parte de „influența 
bună care venea şi asupra lor din caracterul național al societății 
(româneşti) în care sc aşezaseră” (p. 387-388). 

5. Şi totuşi! Exemplele — unele — îl contrazic pe marele istoric! 
Cel mai evident este Alessandru Papiu-Ilarian (1827-1877; se numea, 
de fapt, Pop-Bucur), elevul lui Simion Bárnut(iu) si, ca si acesta, tinár 
participant la mişcările revoluţionare din Transilvania anului 1848 
(mai ales la adunarea de la Blaj din 3 mai 1848). Studiile si le făcuse 
la Viena şi, mai tîrziu, la Padova, devenise jurist, vorbea mai multe 
limbi (la Viena, în Senatul Universităţii, „grăieşte” în limba latină!) şi 
avusese ocazia, la Blaj, pe Cîmpia Libertăţii, să-i cunoască pe frun- 
tagii tineretului revoluționar din Moldova, printre care V. Alecsandri, 
C. Negri, Gh. Sion, A. Russo, loan Ionescu de la Brad şi... pe Alexandru 
Ioan Cuza (care se refugiaseră în Ardeal în urma eşecului revoluţiei 
„boiereşti” (N. Iorga) de la laşi). Se explică, astfel, de ce, în 1854, si 
Simion Bárnut(iu) şi Al. Papiu-Ilarian trec în Țară”, la Iaşi, unde, şi 
unul, şi celălalt, devin profesori universitari (1854-1858): fuseseră 
chemaţi de A. T. Laurian, care îi precedase. Curind însă apar primele 
confruntări cu politicianismul din Moldova acelor ani. Facultatea 
juridică unde predau cei trei ardeleni paşoptişti este considerată „cuib 

revoluţionar” de către caimacamii turceşti Vogoride şi Balş, iar un 
Nicolae Şuţu, ministrul „învățăturilor publice” îl destituie pe A. T. 
. Laurian (în 1857). De îndată, în 1858; Simion Bárnut(iu) şi Al. Papiu 
Ilarian îşi dau demisia — împreună cu alţii. 

După alegerea lui Cuza în fruntea Principatelor Române Unite, 
AL. Papiu Ilarian devine un apropiat colaborator al domnitorului. În 
1862 şi-a luat cetățenia română, este numit procuror la Curtea de 
Casaţie, iar în 1863-1864 ajunge să fie ministru al justiţiei. Bineîn- 
teles, duşmanii politici nu-i iartă ascensiunea! Vasile Boerescu, Gh. 
. Costaforu îl înfruntă în Adunarea Legislativă în discuţii privind legile 
pecare le propune ministrul — mai ales pentru că acesta „vrea să vină 
cu lucruri mari şi să ne înveţe pe noi ce-i libertatea”. Papiu-Ilarian îşi 
dă demisia (1863): altă înfrîngere! Mai tîrziu, acelaşi V. Boerescu, 
ajuns ministru al justiţiei, îl destituie din funcţia de procuror general 
la Curtea de Casaţie. Alt duşman, generalul Christian Tell, acuză, în 
Senat, „Asociaţiunea Transilvania" de malversatiuni financiare, iar pe 
preşedintele ei, Papiu-Ilarian, de... înțelegeri secrete cu ungurii lui 
Kossuth (!). În sfîrşit, atunci cînd curajosul transilvănean s-a avîntat 
în lupte electorale (în Vlaşca, la Giurgiu), a fost nevoit să audă şi 
“astfel de cuvinte din partea unui candidat care nu era altul decît Cezar 
Bolliac: „cu ce drept ai venit d-ta, Papiu Ilarian, un străin venetic, 
absolut necunoscut în Giurgiu, să-ţi pui candidatura de deputat contra 
d-lui Niţă Gogoaşă... căruia jumătate Giurgiu îi zice nene, vere, 
unchiule, naşule, cuscre, cumetre etc.?" (Corneliu Albu, Alessandru 
Papiu Ilarian, 1977, p. 177). I se refuză — în Giurgiu — închirierea 
“unei camere de hotel, iar un anume Petrache Nicolaidi încearcă să-l 
asasineze! „Valahia” sub guvernul conservator (al boierilor) al lui 
Lascăr Catargiu se răzbună pe „roşii” lui Cuza şi C. A. Rosetti, al 
căror colaborator idealist fusese şi Papiu Ilarian, iar Transilvania şi 
Cîmpia Libertăţii din Blaj, de la 1848, nu mai aveau valoare în 
1870-1871! Cel care enuntase, în 1863, legea nationalitátii române 
(„un Român, oriunde ar fi născut... nu mai are nevoie să fie 
naturalizat, pentru că el este Român din naştere”) devenise, politic, 
„străin”, „venetic” în regatul României! Să adăugăm la toate acestea 

faptul că, în 1873, după ce fusese ales în Academia Română, în 1868, 
tot acolo, cînd sănătatea mentală a lui Papiu Ilarian dă semne de 
` maladie, Al. Odobescu declară că „s-ar nimeri să se scoată dl. Papiu 
Ilarian” din Academia Română”! „Fraţii din depărtare”, „regăţenii” 
ardelenilor noştri nu erau deloc aşa cum şi-i închipuiau aceştia în 
imaginaţia lor patriotică... | 

În aceste împrejurări, după ce este dus şi la Viena, la medici 
importanti, Al. Papiu Ilarian este internat într-un sanatoriu din Sibiu. 
Se stinge în 1877 în Transilvania sa natală (ca şi Bárnut(iu)), dincolo 
de frontierele regatului României — care, în plin război cu turcii, nu a 
participat la omagierea defunctului. Pe Papiu-llarian l-au plins, mai 
ales, ai lui: ardelenii! 

6. Unii s-au întors în Transilvania, după exemplul lui Gh. 
Lazăr (Al. Papiu Ilarian şi Simeon Bărnuţiu — la sfîrşitul vieții lor —), 
alţii, precum A. T. Laurian, lon Maiorescu, Aaron Florian au rămas 
in , Tará", iar contribuţiile lor la istoria culturii „naţionale” româneşti 
sînt bine cunoscute şi apreciate. Bineînţeles, după cum scrie 
G. Călinescu, „ardelenii treceau munţii”, se implicau cu acelaşi entu- 
ziasm ca şi în Ardealul lor, în viața publică şi culturală din Moldova 
şi din Muntenia, contribuind cu lucrări importante juridice, istorice, 
filosofice, atunci cînd, în Principate, abia se... desluşeau zorile unei 
culturi naţionale, dar... rămîneau oameni „de dincolo”, strămutați, 
emigrați — o minoritate. În aceste condiții — şi publice, şi materiale —, 
ei au fost nevoiţi să-şi impună, nu fără suferințe personale (cazul Ion 
Maiorescu) o subordonare provincială în fata unității naționale. 
Acceptau obedienta față de cultura moldo-valahă şi amalgamarea cu 
ideile transilvane în numele „naţiei româneşti”. 

Au reuşit! Ardelenii au adus cu sinc o cultură istorică asociată 
cu militantismul național (chiar populist): ideile lor privind Dacia 
romană, latinitatea, continuitatea, legăturile cu Roma şi cu Italia au 
avut dezvoltări ulterioare în Principate. Heliade Rădulescu, G. Asachi 
sînt cele dintii rezultate ale acestor antemergători. Ideile adunării din 
3 mai 1848 de la Blaj s-au transmis revoluţiei din 11 iunie 1848 din 
Bucureşti. 

7. Care este atunci contribuţia românilor de dincoace de Car- 
pati? Mai întîi, Principatele ofereau celor „fără ţară” un cadru statal 
autonom, definit instituțional juridic, politic şi lingvistic. Erau 
„țările” românilor, cu recunoașteri internationale de cîteva secole, 
oferind structuri formale care nu aşteptau decît să li se inculce conti- 
nuturi de idei noi: aşa s-a întîmplat! În acest conubiu transcarpatin a 
fost îndepărtată influenţa anacreontică grecească a Văcăreştilor şi, cu 
ajutorul tipografiilor de la Rîmnic şi de la Buda, s-a putut constitui o 
. cultură autonomă românească. Istoria literaturii noastre este bicefală! 
A început în Transilvania, dar a început şi în Tara Românească, pînă 
cînd cele două curente s-au unit, nu fără asperitáti. 

Există însă un „şi totuşi”! Cum explicăm unele acte de intole- 
rantá superioară cu care, treptat, deveneau „provinciale” — chiar 
aberante — ideile culturale transilvane? Bineînţeles, de vină au fost 
excesele latinismului, formaţia culturală austro-ungară sau pronun- 
tarea dialectală — de care rid Al. Odobescu şi I. L. Caragiale, dar nu-i 
de vină oare şi întemeierea unei culturi moldo-valahe şi beletristice, 
chiar şi istorice, pe care orientarea către Occidentul francez — laic, 
revoluționar — o aducea în țările româneşti? Nu Europa centrală 
germanică-maghiară era, începînd din 1840, modelul, ci Europa 

occidentală întruchipată de Franța. Italia şi italianismul rămîneau, în 
ambele cazuri, o preferintá-model constantă. Faţă de o Moldovă şi o 
Muntenie atrasă de „duhul sfrantozesc", cultura din Braşov, Sibiu, 
Cluj şi, mai ales, din Blaj rămăsese în urmă, provincializată, sau 
„într-o ţară străină”. Transferul la Bucureşti sau la fagi devenea 
necesar pentru afirmarea culturală românească. 

8. S-au petrecut altfel lucrurile cu altă provincie îndepărtată în 
afara graniţelor româneşti: Basarabia. Desprinsă din trupul Moldovei 
în 1812 şi, cu minore excepţii de timp, supusă rusificării, Basarabia a 
devenit o biată gubernie — provincie „moldovenească” a Rusiei, care 
nu a putut dezvolta o cultură proprie. Singura ei salvare a fost 
Moldova românească! Se'explică astfel de ce, de la C. Negruzzi, 
Alecu Russo şi M. Kogălniceanu pînă la Ion Ianculet, Pan Halippa şi 
„sfatuliştii” (= cei ce au făcut parte din Sfatul Țării şi au semnat 

unirea cu Románia, in martie-aprilie 1918), cei din Basarabia si-au 
indreptat privirea gi formatia culturalá cátre Moldova, de care erau 
legati prin limbă şi printr-o memorie istorică neîntreruptă de circums- 
tante. Ei înşişi se caracterizau fie ca români, fie ca moldoveni — deşi 
configuraţia multiculturală (şi multietnică) a provinciei de peste Prut 
era mult mai variată (evrei, armeni, găgăuzi, polonezi, ruteni, ucrai- 
neni şi, bineînţeles, ruşi). Toţi aceştia au avut de profitat, cultural, 
atunci cînd „republica moldovenească”, sub conducerea Sfatului 
Țării, s-a unit cu România. Dar pluralitatea culturală s-a restrîns mult. 

Este de la sine înţeles că această unire cu altă cultură — fie ea şi româ- 
neascá, a unei țări independente — nu se putea face fără traumatisme. 
Pentru unii, cei mai mulți, „țara-mamă România” a fost o uriaşă des- 
chidere binefăcătoare: la Chişinău se întemeiază un important semi- 
nar teologic ortodox, reviste culturale centrale sau locale se răspîn- 
desc pe tot cuprinsul regiunii, noutăţi literare bucureştene, programe 
educative româneşti în şcoli, precum şi profesori de înaltă calificare 
răspîndesc cultura românească în provincia recent alipită la România. 
Pe de altă parte, scriitori români de valoare (Gala Galaction, Nichifor 
Crainic — mai ales el) se angajau din plin în construcţia culturală a 
Basarabiei, iar cei din Iaşi — Mihail Sadoveanu, Demostene Botez, 
printre cei dintii —, participau la viaţa literară din Chişinău. Basara- 
benii, la rîndul lor, dar într-o măsură mai redusă, intrau în cultura şi 
politica României. Ion Inculeţ, Constantin Stere, Pan Halippa, un 
partid nou, National-Moldovenesc, si o serie de publicații culturale au 
ilustrat ceea ce s-a numit Basarabia românească. Deşi Basarabia nu 
cra numai şi numai românească. 

9. De aceea, existau şi discordante. Leon Donici (1887-1926), 
martor al revoluţiei bolşevice (vezi Leon Donici, Revoluția rusă. 
Ediţia Rodica Pandele — Ov. Crohmălniceanu, Bucureşti, 1996), 
ziarist cu solide legături în Rusia țaristă (Petersburg). După ce părca 
a fi dorit să se stabilească în România şi a scris în reviste românești 
(„Gîndirea”, „Adevărul”, „Cuget românesc” etc.), a trecut în Franţa, 
la Paris, unde a intrat în legătură cu emigrația rusă şi a murit acolo. 
Nichifor Crainic — cu sprijinul lui Goga — i-a adus trupul în țară si 


134 Alexandru Niculescu e Individualitatea limbii române între limbile romanice IV 


l-a înmormîntat la Chişinău. Era greu pentru un om de cultură care 
frecventa saloane imperiale ale Rusiei pre-revolutionare, la 
Moscova, la Petersburg, să se adapteze la viaţa românească „pro- 
vincială” — fie şi în România Mare. Este adevărat, purta în suflet 
Basarabia: sa natală, s-a implicat în jurnalismul adresat ei (a 
colaborat la publicații precum „Basarabia”, la Bucureşti, „Pămîntul 
. natal", la Paris) — N. Iorga îl numea „Un om din Basarabia”! —, dar 
Donici se simţea european, dar şi român, şi rus. Era căsătorit, 
pare-se, cu o prinţesă rusoaică, fusese prieten cu Kerenski şi cu 
Plehanov. În Basarabia încorporată în România, „patria-mamă”, în 
curs de intensă românizare culturală — adică derusificată —, orizontul 
cultural, bogat şi variat din Rusia ţaristă, se reducea. Trebuie sub- 
liniat faptul că, în Rusia prebolşevică, Basarabia era o regiune 
multiculturală, iar basarabenii aveau posibilitatea de a se instrui, 
peste Nistru, în universităţi şi în medii culturale de primă însem- 
nătate (B. P. Hasdeu, bunăoară, studiase la Harkov). Supusă culturii 
româneşti unificatoare, noua provincie de peste Prut îi putea genera 
lui Leon Donici — şi altora din aceleaşi ranguri socio-culturale — 
nostalgii şi dorinţe de a depăşi frontierele României. Unde puteau 
merge? În Franţa — adică în neant! Soţia lui, principesa, a devenit 
vînzătoare de flori la Nisa, Leon Donici a murit la Paris. Fiul fabu- 
listului Alexandru Donici (1806-1866) — singurul Donici menţionat 
la români — a fost uitat chiar în „pămîntul natal"! Cit despre 
emigrația rusă din Franţa şi cultura franceză... 

10. Un „caz basarabean” cu totul deosebit este Constantin 
Stere (1865-1936). Spre deosebire de toti ceilalți, C. Stere — om de 
stînga, „narodnic” în Rusia — s-a refugiat în România, evadind din 
închisorile ţariste din Siberia: se stabileşte la Iaşi, studiază acolo şi 
se implică în profunzimea culturii româneşti contemporane. 
Întemeiază, împreună cu Paul Bujor şi G. Ibrăileanu, revista „Viaţa 
românească” (1906) şi devine profesor la Universitatea din Iaşi. 
Intră în politica românească înainte — dar şi după primul război 
mondial —, dar scrierile lui (cf. Marele război şi politica României, 
1918), discursurile dezvăluiau convingeri şi idei democrat-,,popo- 

raniste”, cu totul diferite de realitatea politică — politicianistá! — din 
România. C. Stere se găsea întrucîtva pe linia liberal-radicală, 
„roşie”, a lui C. A. Rosetti, ceea ce l-a împins către o grupare „de 
stînga”, precum era, atunci, partidul țărănesc (a făcut parte din 
conducerea partidului!). Se găseşte însă, şi în această ambiantá, in 
disensiuni ideologice şi, pînă la urmă, întemeiază un efemer partid 
»táránesc-democrat". Pentru ca, pînă la urmă, să-şi dea seama de 
diferenţa dintre concepţiile sale temeinic justificate (şi prin ani de 
închisoare) şi politica românească. 

Se retrage din viaţa politică. Romanul său biografic — În preaj- 
ma revoluţiei, în opt volume — „greşeala de a-şi fi romantat memo- 
riile”, scrie G. Călinescu —, ideile sale, „comportarea omului politic şi 
a gazetarului descins direct din Siberia anilor '80 (1880) într-o 
Moldovă... patriarhală, a stîrnit admirati şi uri” (scria tot G. Călines- 
cu) au dovedit, şi în acest caz, că basarabeanul-român C. Stere era 
mai viguros şi mai „mare” decît cultura românească din timpul sáu. 
„Firea lui tragică şi metafizică” (M. Ralea), dragostea („„narodnica”) 
constantă pentru cei săraci, multi şi oropsiti, „voluptatea dispreţului” 
pentru compromisuri ideologice — toate laolaltă l-au adus în conflicte 
grave cu politicianismul bizantin românesc. Chiar dacă, în literatură, 
a reuşit să fie numai un prozator interesant, dar controversat —, în 
demnitatea sa ideologică şi politică a putut intra în mitologie. Încă o 
dată, România — şi mică, şi mare — se dovedea prea ,strimtá", 
discordantă cu cei veniţi de dincolo de frontierele ei moldo-valahe (a 
se consulta, în amploarea cuvenită, lucrările lui Zigu Ornea despre 
poporanism şi despre C. Stere). 

11. În sfârşit, altă situaţie au avut oamenii de cultură şi scriitorii 
„basarabeni” (cum îi denumise G. Călinescu), care au avut să rămînă 
basarabeni. Pentru Alexei Mateevici (1888-1917), Pan Halippa 
(1883-1975), la care pot fi adăugați şi alții (Bogdan Istru, Al. Robot, 
Tudor Plop-Ulmeanu), Basarabia ráminea Basarabia, provincie 
românească, dar diferită de cei din Moldova şi Muntenia, în mijlocul 
cărora se manifestau literar, ale căror modele culturale le urmau, dar 
fără să caute alt orizont decît cel al regiunii lor. Ei „cîntau... viața 


136 Alexandru Niculescu e Individualitatea limbii române între limbile romanice IV 


Moldovenilor din sate” (Pan Halippa), vedeau o „Basarabie, cuvint 
cu patru a / Ca o biserică / cu patru turle albe" (Plop-Ulmeanu). 
Alţii, în schimb, cu alte convingeri ideologice, treceau, clandestin, 
Nistrul, în (fosta) URSS, „patria non-exploatării capitaliste”, dar 
mureau, precum poetul (azi uitat) Al. Robot, executat de bolşevici 
. (sub acuzarea că ar fi fost... spion român!). Basarabia a cunoscut nu 
numai diversitatea etnică, ci şi una politică. | 

12. În lumina acestor considerații, putem înțelege cu mai multă 
-claritate constituirea culturii româneşti moderne. Manifestindu-se 
aproape simultan, în provincii diferite — şi sub influențe diferite 
(Transilvania — prin Austro-Ungaria, Basarabia — prin Ucraina şi 
Rusia), curentele culturii româneşti au reuşit să-şi construiască o 
centralitate, prin confluenţa lor către „Valahia”. Această evoluţie de- 
vine evidentă pe măsură ce se desfăşoară procesul de occidentalizare, 
activ în Muntenia şi Moldova începînd din sec. XVIII-XIX. 

Centralizarea culturală a fost condiția sine-qua-non a moder- 
nizării occidentale a ţărilor româneşti (mai ales ,,Moldo-Valahia"). 
Continuarea ei şi concentrarea în Bucureşti — devenit oraşul-capitală 
din momentul întemeierii Regatului României — au contribuit la inte- 
grarea culturii româneşti între culturile romanice occidentale. Limba 
română literară a devenit, în consecinţă, una din limbile romanice de 
cultură (alături de limbile franceză, italiană, spaniolă, portugheză). 
Altfel spus, într-o allgemeine romanische Kultursprache. .. 


În lumina acestor consideraţii, între aceste coordonate am avut 
prilejul neaşteptat de a descoperi un valoros volum, datorit unui poet 
basarabean care a suferit din plin persecuția comunistă sovietică: 
Vasile Tepordei, Amintiri din Gulag, Casa editorială pentru turism ŞI 
cultură Abeona, Bucureşti, 1992). O prefaţă fără valoare, semnată de 
Victor Crăciun, în schimb o extrem de lămuritoare postfață (Vasile 
Tepordei, publicist tribun al Basarabiei româneşti, p. 158-173) scrisă 
de preotul Gheorghe-Cunescu. Nume puţin cunoscute. 

Despre acest volum documentar, mai mult decît literar, vom 

“scrie altădată. El contine fapte şi date — dincolo de aspectele natio- 
nal-religioase — care merită o deosebită privire. Ceea ce, fie-ne ingá- 

duit, ne face să ne mirăm: după cîte putem şti, această scriere plină de 

pasiune devotată pentru România nu s-a bucurat, pînă acum, de 

atenţia cuvenită, în cultura românească — liberă, împlinită, de astăzi. 

Dar de ce să ne mai mirăm? Nu este singura dată, nu va fi nici 
ultima.... 

(Variantă lărgită a studiului publicat 

. in „Columna”, 2/2002; cf. şi „Rostocken 


Beitrüge zur Sprachwissenschaft", 13, 2002, 
p. 117-125) 

ÎNTRE ROMANITATE ȘI 
ROMÂNITATE 


1. Asumîndu-ne riscul de a-i surprinde pe cei ce studiază 
istoria limbii române în cadrul latinitátii Imperiului roman, încercăm 
să examinăm evoluţia latinei ce devenea o limbă romanică orientală 
românească” în interiorul spațiului sáu geografic-istoric şi lingvistic. 

Considerăm că latinitatea limbii române nu este o structură 
închisă, definitiv încheiată în sec. II-III, o dată cu ocupația romană şi 
romanizarea intensă a Daciei Traiane. Dacă administraţia provincială 
romană a contribuit în cea mai mare măsură la impunerea latinei în 
Dacia, transportînd în spaţiul cucerit limba Romei din sec. H-H 
(poate încă în sec. IV), să nu uităm cá Dacia a fost cucerită în urma 
unei mari crize economice a Imperiului roman, iar retragerea 
romanilor este şi ea consecința unei crize similare. Dioclețian 
(284-305) nu a putut-o opri, în ciuda reformelor şi a măsurilor 
economice si politice drastice pe care le-a instituit. Nici măcar 
Constantin cel Mare (306-337), în pofida edictului de la Milano 
(313), care autoriza exercitarea religiei creştine. Ulterior, măreția 
Imperiului roman se divide între Roma si nou creata metropolă 
orientală, Constantinopol, cînd Theodosius, în 395, atribuie lui 
Honorius (395-423) „imperiul latin occidental" si lui Arcadius 
(376-408) „imperiul roman oriental". Tar, in 476, imperiul Romei se 
sfirşeşte sub heruli. Imperiul roman de răsărit, cu capitala la 
Constantinopol, continuă să existe şi, pe ruinele unui Bizanț de 
glorie, să se dezvolte si să devină „a doua Romă”, dar se grecizează, 
treptat (în sec. VII, începînd cu împăratul Focas, grecizarea devine 


predominantă). 

2. În această nouă realitate „romano”(latină)-greacă trebuie să 
situăm romanitatea românească. Limba latină impusă şi acceptată 
pînă în sec. III (în ce măsură a fost acceptată încă nu avem dovezi 
suficiente; se pare că latina se limita la centrele urbane şi la castra, 
iar „rezistența” autohtonilor, mai ales în zonele rurale, a durat multă 
vreme) a fost în sec. IV-VI imbogátitá", conceptual (creştinismul!) 
$i lexical, prin latinitatea orientală din Imperiul de răsărit. Limba 
romanică ce a rezultat, evolutiv, se „împrospăta” cu elemente latine 
bizantine, chiar în furtunoasele secole „barbare”, post-Dacia romana 
felix. Această perioadă de timp este una dintre cele mai supuse 
diverselor interpretări arheologice, istorice şi lingvistice. În primul 
rînd, trebuie distinse două — chiar trei — zone. Cea a Dunării, mai ales 
a Dunării de Jos, este mai importantă: acolo prezenţa bizantină 
(romano-bizantină) s-a exercitat în secolele IV-VII (mai ales sub 
Anastasius I — 491-518 — şi sub Justinian I — 527-565), consolidînd 
centrele romano-bizantine de-a lungul fluviului (Oescus, Novae, 
Durostorum, care au devenit şi centre de iradiere religioasă creştină). 
Altá zoná ar putea fi consideratá ceea ce mai rámásese in 
Transilvania si in Banat, pe teritoriul ex-Daciei romane: Alburnus 
Maior, Napoca, Apulum, Tibiscum, acolo unde arheologii au 
descoperit vestigii latine din aceastá perioadá (Teodor 1981, p. 13). A 
treia zonă ar putea fi „la est de Carpaţi” (ibidem, p. 15), în regiunile 
Botoşani, Neamţ, Suceava, Vaslui, Galaţi, unde s-ar fi găsit, de 
asemenea, aşezări autohtone ale unei populaţii „identice cu cele din 
restul teritoriului carpato-dunárean" (ibidem). 

Bineinteles, in toate aceste regiuni nord-, dar si sud-dunárene, 
trebuie să ținem seama de prezenţa goților (mai ales la Dunărea de 
Jos), care se creştinează, care organizează invazii războinice în 
Imperiu (Şi aduc din regiunile lui orientale prizonieri, unii dintre ei, 
adepti ai noii religii a lui lisus Hristos); pe lîngă aceştia, probabil, 
după cum vor să creadă unii istorici şi arheologi români, „transfugi 

romanici” din sud, care „emigrau” în nord, spre a nu se „supune 
impozitelor grele” (Teodor 1981, p. 17). 

Dar aceste asertiuni istorico-arheologice sau descoperirea 

„aşezărilor” şi necropolelor nu sînt suficiente spre a trage concluzia 

existenței unor „arii romanice intense”, cu o „populaţie romanică 
carpato-dunăreană” care ar fi asigurat continuitatea limbii latine. 
Afirmațiile lui Teodor 1981, p. 16, privind „procesul de romanizare” 
care ar fi „putut să continue în nordul Dunării, cu rezultate pozitive 
îndeosebi pentru Muntenia şi Moldova”, depăşesc datele de care 
dispune autorul. D-sa adună laolaltă „oraşele romano-bizantine de pe 
Dunăre”, care au putut fi, după cum se stie, „cetăţi militare de 
apărare”, dar şi „adevărate centre de romanizare” (mai mult decît atît, 
centre religioase creştine), cu ceea ce se petrecea (sau se găsea) pe 
malul stîng al Dunării pînă în Carpaţi. Acolo, în ciuda unor 
descoperiri bizantine din sec. V-VII (ibidem, harta de la p. 97), nu se 
póate presupune existenţa in loco a unor comunităţi — sigur — latine 
antice (la fel de bine puteau fi ulterioare aşezări abandonate, ale 
goților sau ale altor popoare migratoare). Descoperirile arheologice 
care ar dovedi continuitatea materială, în timp, pot dăinui, mult, după 
extinctia populaţiei care le-a construit! 

Este deci extrem de greu a formula ipoteze privind continui- 
tatea latinofoniei la nordul Dunării, în spaţiul strict carpato-danubian. 
De aceea, metodologic, este exagerat a vorbi despre o latină activă 
(după sec. IV-V) în spațiul „carpato-danubian” (ulterior Valahia). 
Dacă s-au conservat resturi de latinitate în enclave, în diverse regiuni 
ale ex-Daciei romane — în focul luptelor Imperiului cu „barbarii” 
(limizantes — servi Sarmathorum, printre aceştia, Benea 1997, p. 
35-36) — acestea trebuie căutate în zonele rurale ascunse ale regiu- 
nilor ocupate de romani: aşezări locale indigene in zone muntoase de 
exploatare minieră, în păduri („între mlaştini” — cf. lat. paludes) ar fi 
putut adăposti minime comunități latinofone. Bineînţeles, asemenea 
ipoteze beneficiază prea puțin de dovezi istorice, arheologice. Ele 
rămîn însă, într-o oarecare măsură, credibile: lingvistica — mai ales 
dialectologia — ne-a obişnuit a admite arii izolate în care se pot 
menţine elemente ale unor vechi structuri (Matteo Bartoli), ale ceea 
ce Carlo Tagliavini numea Romania antiqua. În cea mai mare parte a 
Europei centrale şi orientale, latinitatea a fost acoperită de invaziile 
etno-lingvistice ulterioare (ca şi în Africa de nord, în ciuda 
monumentelor romane bine conservate!). În orice caz, cum vom arăta 

mai departe, în sec. V-VI începe procesul distantárii zonelor orientale 
ale latinitátii carpato-danubiano-balcanice față de latinitatea Romei. 
În sec. VII-VIII, cînd slavii se instalează în Balcani şi în Dalmatia, 
izolarea spatiului romanic sud-danubian este realizatá. Aceastá 
izolare se desăvîrşeşte în sec. IX-X, atunci cînd maghiarii ocupă 
Europa danubiană centrală. Zonele orientale ale Imperiului roman 
sînt obligate a se subordona în direcția Constantinopol (cf. N. Iorga, 
în „Revue historique du Sud-est européen", 73, 1930, p. 1-17). 

3. Am încercat în alte lucrări să vorbim despre continuitatea 
mobilă nord- şi sud-dunăreană a romanitátii româneşti: numai astfel 
ne putem explica dăinuirea elementului latin în regiunile 
daco-romane abandonate de autoritatea administrativă-militară a 
Romei (Niculescu 1999, p. 41-57). Prin infuziuni din sudul Dunării, 
latinitatea din nordul fluviului rezista şi chiar îşi urma, atît cît se 
putea, evoluţia. De bună seamă, sîntem în domeniul ipotezelor de 
lucru. Dar cum altfel să explicăm diferenţele de tratament fonetic ale 
grupului /ST/ — /I/ + vocală, în cazurile scio, -ire > rom. ştiu, față de 
pastione > rom. păşune, ustia > rom. uşă, christianus > rom. creştin? 
Densusianu 1901, p. 286, a explicat tratamentul -s- ca fiind „anterior 
epocii slave", în timp ce tratamentul -3t- ar fi trecut prin „gură slavă”. 
Cît priveşte christianus, Densusianu 1938, p. 42, afirmă că „a fost 
introdus de creştinism mai tîrziu în limbă şi, ca atare, nu a putut urma 
aceeaşi evoluţie ca uşă” (Niculescu 1999, p. 89). Mihăescu 1993, p. 
438, nota 36, citîndu-l pe P. Skok, nu exclude conservarea lui /-sti-/ 
prin legătura etimologică ce s-a putut face între Christus şi 
christianus. |. 

4. Dar asemenea asertiuni nu inseamná cá elementele latine din 
limba română au şi o dimensiune temporală? Cá ele nu sînt deloc un 
stoc originar, stabil şi închis ne-o revelă anumite decalaje şi 
discordante — prea puţin luate în seamă de lingvistica românească. 
Este — foarte probabil — cazul unor cuvinte latine conservate exclusiv 
în română, continuum-ul romanic occidental avînd alte corespon- 
dente. Am discutat (Niculescu 1999, p. 241-254) cazul termenului 
religios rugăciune (rogatio), conservat în daco-română, absent adică 
din româna sud-dunăreană (în care apar orare sau termeni greceşti 

precum părăcălie, părăcălisire), dar apárind sporadic in domeniul 
gallo-roman (REW, s.v.). Mai interesant este venetus > vînăt, arom. 
vinit, cuvint exclusiv románesc, despre care, urmind o sugestie de 
istorie, am arătat chiar în acest volum (vezi supra, Veneţia şi 
românii...) că ar putea fi vorba de o „partidă a Veneţienilor (Veneta 
factio)”, îmbrăcaţi în albastru (Veneta vestis), care se întrecea la 
Roma (prin sec. V-VI), în jocuri de circ. Este probabil deci ca vinăt 
să aparţină latinei tîrzii şi să fi intrat — tîrziu — în limbă, din latina - 
Bizanțului. Mai complicat este judex, -cis, care, în română, apare 
suprapus peste judicium, -ii. Unii termeni sint legati de aceste cuvinte 
latine (jude, județ, judec), cu, bineînţeles, sensuri concurente sau 
complementare. Termenul primordial conservat numai în română 
pare a fi fost judicium > drom. județ, arom. giudef “decizie, hotárire, 
dispută, acţiune deliberativă autoritară”. Pe lîngă acesta, dacoromâna 
posedă şi jude (pl. judeci), precum alte limbi romanice (dar mai ales 
sard. zuighe, yuige), termen care, în sardă, a apărut în sec. VIII, sub 
dominaţia Bizanțului. Sensul “înalt magistrat de stat” apare în latină 
în sec. V (Hieronymus, apud Quicherat s.v.) şi se extinde în evul 
mediu. În româna sec. XVI, sensul primordial era “stăpîn, adminis- 
trator, magistrat suprem într-un teritoriu” (terra judicis). De la forma 
de plural a fost creat — tîrziu — judec (subst. sec. XVII) (poate si din 
judeca), care intră în coliziune cu judef, alcătuit din jude + -ef, după 
un probabil model slav (cf. sb. sundici) avînd sensul “judecător”. 
Rezultatul: omonimia județ “decizie autoritară” — județ “autoritate de 
judecată, judecător”! Putem oare considera că aceşti termeni şi 
suprapunerile semantice ar putea proveni din latina ocupaţiei romane 
a Daciei? Judicium trebuie să fi pătruns din latina Bizanțului (ceea ce 
explică prezenţa sa în aromână), iar judex, -cis "stápin, înalt magistrat 
al unui teritoriu”, şi, mai tîrziu, în plin ev mediu (în daco-română). 
(Prin sec. XVIII, jude îşi creează pluralul juzi şi îşi extinde aria de 
întrebuințare, stabilizindu-si sensul “judecător” o dată cu pravilele.) 

5. Probleme similare pune, uneori, lexicul religios creştin din 
limba noastră. Dacă termenii fundamentali cruce, sînt (sanctus), 
botez, preut, înger etc. pot fi atribuiți primei latinitáti, alții pot 
conduce la interesante întrebări. Poate fi basilica un cuvînt latin 

apărut o dată cu pătrunderea creştinismului in Scythia Minor si în 
Dacia romană, cînd, de fapt, sensul “capelă creştină, biserică” se 
instalează abia în sec. IV (Sulpitius Severus, Quicherat, s.v.)'? P. 
Skok considera basilica “mot créé par les populations latines des 
provinces orientales de l'Empire" (Mihăescu 1993, p. 437). Tot prin 
sec. IV, Hieronymus atestă, cel dintii, sensul “postul de Paşti, fr. 
caréme" al lat. quadragesima (urmat de dies) (Quicherat, s.v.): pînă 
atunci, cuvîntul avea sensuri simplu numerice (“a patruzecea parte") 
(rom. păresimi). Nici domine-deus nu aparţine stocului latin originar 
(sec. II): forma de vocativ ar dovedi — cum am mai spus — o stabi- 
lizare a oficiului divin creştin, care s-a petrecut, ulterior, şi în alte 
părți ale Romaniei (it. domineddio). Mihăescu 1993 atrage atenţia 
asupra unor termeni latini creştini *empruntés par les langues slaves à 
la terminologie latine de l'Église d' Aquileia": altar / oltar, pagín / 
pogín si, mai ales, Rusalii (altare, paganus, rusalia) (p. 446). Rolul 
diocezei de Aquileia nu a fost suficient luat în considerație de istoricii 
limbii române (excepţie făcînd, poate, Sextil Puşcariu). 

6. Este meritul lui Mihăescu 1993 (urmărind „elementele latine 
din limbile slave meridionale”) de a fi adus în discuţie ideile în 
această privință ale cunoscutului romanist Petar Skok. Acesta a 
menționat adeseori rolul de intermediar al latinitátii italice tirzii pe 
care l-a avut dioceza patriarhatului de Aquileia, care a rămas activă, 
ecleziastic (şi ierarhic!), chiar după separarea celor două imperii de 
limbă latină (“le contact direct, dés le VII" siècle, entre les Slaves et 
une Église bien organisée, dont ils pouvaient recevoir une 
terminologie religieuse" — scrie, urmînd ideile lui P. Skok, Mihăescu 
1993, p. 435-436. Bineînţeles, afirmaţiile pot fi corectate: este vorba 
îndeosebi de slavii occidentali, iar dominaţia patriarhatului de 
Aquileia începuse încă din secolele precedente instalării slavilor). 
Problema acestei terminologii latine tîrzii filtrate prin slavi ar trebui 
urmărită cu deosebită atenție — oricât ar fi de obscură încă: o dată cu 
terminologia creştină, Aquileia şi regiunea venetă-friulană (Venezia- 


Ur ar” 4 L win A 
Cf. Benea 1999, p. 134: „basilicile identificate pe teren în chip cert [...] sînt 
edificii antice rcutilizate. Acest fenomen este caracteristic întregului imperiu roman 
în sec. IV şi în cele următoare”. 

Giulia de astăzi) a „exportat” către est, în regiunile slave-balcanice, 
nu puţine cuvinte (care se recunosc după tratamente fonetice de tip 
venet sau friulan). Mihăescu 1993, p. 436, citează chiar pe quadra- 
gesima > *quaresma > s.cr. korizma (termen care nu există în slava 
meridională bulgară). Se adaugă la acest tip de latină occidentală, 
după P. Skok, şi latina balcanică — ceea ce ar constitui altă compo- 
nentă a latinitátii ce devenea romanica românească: 1. latina sec. 
II-III, a epocii Daciei romane, 2. latina secolelor ulterioare retragerii 
aureliene (sec. IV-VI), 3. latina balcanică prin intermediar slav 
meridional (sec. VII-VIII), 4. latina bizantină —, în interiorul cărora 
latina din nord-vestul Italiei (Aquileia, Venezia, Friuli) „infiltra” 
forme de tip occidental (nu este exclus, bunáoará, ca termeni precum 
christianus, filianus (rom. fin, subst.), commater — poate chiar bine- 
cunoscutele riibeus, autiăimnus, *cuffea, discutate de Sextil Puşcariu — 
să fi pătruns în zonele romanitátii româneşti pe aceste căi, ulterioare 
în timp şi în spațiu). În sfîrşit, un drum similar, poate chiar mai 
sinuos, trebuie să-l fi parcurs termenul Floralia > F. lorii (despre care 
TDRG, s.v. scrie: “die Bildung ist unklar"), care în latină avea sensul 
"jeux floraux, fêtes en honneur de Flore" (Quicherat, s.v.), dar care 
apare — şi ca substantiv comun, şi ca nume propriu (Tvetan — Florea). 
Aceeaşi observaţie, pentru Rosalia > Rusalii, existent şi în v. sl. 
Rusalika, ngr. Rusália, dar şi în dalmată! Prezenţa cuvîntului în 
dalmată pare a nu fi străină de Biserica de Aquileia (Mihăescu 1993, 
loc.cit.). Rosetti 1986, p. 274 recunoaşte „funcţia de intermediar” pe 
care a jucat-o „limba slavă” în transmiterea unor termeni latini „care 
nu reproduc tradiţia latină, ci prezintă trăsături caracteristice ale 
limbilor slave meridionale”; este vorba de creatione, calendae, 
Rosalia, Traianus care, devenind Crăciun, colindă, Rusalii, Troian 
acuză o trecere prin formele slave meridionale Kracun, kole'da, 
Rusalija, Troian (poate că limitarea filierei slave numai la slavii 
sud-dunăreni nu este suficientă; dinspre slavii de-sud-est, legaţi de 
diocezele latine din Illiricum pînă la Aquileia, ar fi putut de asemenea 
pătrunde o serie de termeni). . 

7. Aceste constatări obligă cercetarea istorică a limbii române 
să recunoască existența unor sedimentări (cel puţin) lexicale ale 

latinitátii ei. De la ceea ce s-a putut considera o primă latinitate 
fundamentală, implantată în epoca Daciei romane (sec. II-III), acolo 
unde şi atîta timp cît a existat dominaţia provincială a Imperiului 
Romei, sistemul latino-romanic al românei a trecut prin mai multe 
„reamenajări” structurale şi a asimilat împrumuturi ulterioare, care 
i-au îmbogăţit spectrul lexical. Împreună cu Rosetti 1986, p. 562-568, 
credem că apartenența românei la romanitate trebuie luată în 
considerare începînd din sec. V-VI: după retragerea trupelor şi 
administraţiei romane (sec. III), ulterior pătrunderii creştinismului in. 
cele două zone (1. Scythia Minor, 2. Dacia romană) (sec. III-IV; nu 
se exclud nici origini apostolice) şi concomitent cu integrarea treptată 
în Imperiul roman de răsărit (prin Moesia Inferior, care se extinde 
spre Scythia Minor, sec. V-VI). Dacă limba latină a primei colonizări 
avea caracteristicile generale ale latinei vulgare din imperiul Romei, 
după sec. III-IV, adică, mai ales, după primele migrații „barbare” 
germanice, unitatea relativă se rupe: o latină „orientală” îşi arată 
structurile asemănătoare în zona (ulterior descoperită) a dialectelor 
italiene centro-meridionale, a dalmatei şi a Peninsulei Balcanice 
(incluzind unele elemente latine din albaneză), denumită ulterior de 
Matteo Bartoli „appenino-carpatică”. În secolele următoare, începînd 
din sec. VI, teritoriul latinitátii din orientul Europei îşi restringe si 
mai mult aria, limitîndu-se la Peninsula Balcanică: instalarea slavilor 
în Balcani pînă la Adriatică întrerupe contactul cu Italia centro-meri- 
dională. De aici înainte putem vorbi — de asemenea împreună cu Al. 
Rosetti — despre latina balcanică. Rosetti 1986, p. 565: „latina a găsit 
limbi autohtone în provinciile dunărene în care mai tîrziu s-a impus, a 
trăit timp de secole în contact cu limbi balcanice, ca bulgara, 
neogreaca, albaneza şi sîrba şi a dobindit trăsături nelatine” (este 
vorba de influenţe de substrat şi de interferenţe de vocabular). 

8. Această situare a romanitátii româneşti în mediul oriental, in 
context balcanic, ne conferă dreptul de a considera istoria ei începînd 
din sec. V-VI. Adică atunci cînd, administrativ, politic şi religios, 
teritoriul limbii române este subordonat Imperiului roman de răsărit, 
avînd capitala (din sec. IV) la Constantinopol-Bizant, care, după cum 
afirma N. Iorga, şi, după acesta, prea puţin cunoscutul istoric si filo- 

log Eugen Lozovan (1929-1998), devenise „un substitut al Romei", 

altfel spus (începînd din sec. V) „noua Romă”. În acest imperiu pluri- 

etnic şi plurilingvistic, cu structuri socio-culturale diferite de cele ale 

Occidentului latin, cu distincţii clare între romaioi (grecofoni) şi 

romanoi (romanofoni) (semnalate de cronicarii bizantini), se găseşte, 

în mare parte, şi limba romanică românească — chiar dacă, la nord de 
Dunăre, în ex-Dacia Romana existau încă, de bună seamă, de 2-3 

secole, enclave (pastorale, agricole) persistente de vorbitori ai ei care 

înfruntau vicisitudinile istoriei. După cum am mai spus, o romanitate 

Off limits. 

9. Dar, implicit, această clarificare temporal-spatialá a romano- 
foniei ce devenea limba română conduce la o serie de concluzii. Mai 
întîi, aceea că trebuie să luăm in considerare limba noastră abia după 
invaziile germanice (goții) şi concomitent cu primele pătrunderi ale 
slavilor pe teritoriul nord-dunărean dintre Carpaţii răsăriteni şi 
Dunărea de Jos (în drum spre Balcani). În al doilea rînd, trebuie să 
admitem ceea ce aproape toți istoricii limbii române au afirmat: cá 
prezenţa latinitátii seculare din sudul Dunării pînă în Balcani a fost 
un sprijin — şi un rezervor — permanent al romanitátii carpato-danu- 
biene din nord. Conceptul continuitátii mobile preconizat de noi 
(Niculescu 1999) este întru totul justificat: o mobilitate romanofonă 
s-a putut efectua secole de-a rîndul, de la sud către nord de Dunăre şi 
de Balcani, de la nord către sud de Carpaţi (ceea ce a dat fluviului 
Dunărea un rol de „axă” a romanitátii româneşti, precum credea Emil 
Petrovici). Această mobilitate, în fond, nu consta decit în deplasări ` 
comunitare intra-romanice (sau intra-romanofone) pe un teritoriu 
romanizat de Imperiul roman (din timpurile Romei pînă în cele ale 
Constantinopolelui). Nu este vorba deci de nomadism, ci de mobili- 
tate care a „reamenajat” demografic propriul teritoriu, augmentind 
romanofonia, la nord, si diminuind-o, la sud (sau impingind-o spre 
zona muntoasá a Pindului). 

(Aceste zone orientale ale Imperiului au fost luate destul de 
tîrziu în considerare de istoricii Romei. Că între fundațiile urbane 
instaurate de Roma în Dacia si în jurul ei — municipiile din Dacia 
Traiană, mai ales „Ulpia Traiana”-Sarmizegetusa, Nicopolis, Marcia- 

nopolis etc. — existau diferenţe şi de însemnătate, şi de urbanitate 
` ştiau prea puţin cei care aveau în vedere imperiul şi Urbs. Tot astfel, 
ei nu cunoşteau diversitatea etnică, religioasă, lingvistică a popoa- 
relor cucerite în Balcani, cu atît mai mult după sec. IV-V: cf. 
Bloch-Cousin 1985.) 

10. Ceea ce putem numi „romanitate românească” începe deci 
cu izolarea spațiului. romanofon balcanic de continuum-ul romanic 
occidental. În acest proces care a durat cîteva secole, un rol covírsitor 
l-au avut slavii. 

11. Începînd cu sec. VI-VII şi, mai tîrziu, în sec. IX, se revarsă 
asupra regiunilor nord-dunărene, între Carpati-Dunáre şi Marea 
Neagră, grupuri masive de slavi care se îndreptau, dincolo de Dunăre, 
spre Imperiul bizantin, ocupînd teritoriile romanizate. În acelaşi timp, 
ei înaintează — în nordul Carpaţilor — spre cîmpia maghiară şi, de 
acolo, în Transilvania, fosta provincie romană. Către sfîrşitul sec. 
VII, teritoriul pe care se găseau slavii a fost cucerit de bulgari, care, 
în 679, întemeiază la Dunăre primul ,tarat" slavo-bulgar, care cuprin- 
dea şi ținuturi de la Dunărea de Jos, Bărăganul şi Dobrogea. Sub 
„ţarul” Boris (802-888), statul se grecizează, Boris se creştinează în 
864-865 (luînd numele Mihail), dar stăpînirea sa se extinde pînă la 
Tisa. 

Trebuie însă menţionat faptul că invazia slavilor a fost insi- 
dioasă şi relativ liniştită. Chiar dacă erau cuceritori, ei au întemeiat 
aşezări stabile şi au reuşit să convietuiascá paşnic cu populaţiile 
romanofone (nu este exclusă nici o persistentá a unor comunități 
pre-romane, traco-illirice, tot astfel cum nou venitii ar fi putut întâlni 
şi unele comunități grecofone). Altfel spus, slavii au complicat şi mai 
mult conglomeratul etnico-lingvistic al regiunilor în care se aşezau 
(la nord sau la sud de Dunăre). Ceea ce a conferit o individualitate 
lingvistică şi mai bine definită romanitátii balcanice (Şi ipso facto 
celei româneşti, în special). De aceea am considerat — împreună cu 
lingviştii „şcolii? de la Bucureşti (mai ales O. Densusianu şi Al. 
Rosetti) că se poate vorbi, în spaţiul carpato-danubiano-balcanic, de o 
romanitate care devine limbă română — numai după invaziile şi aşe- 
zarea slavilor în regiunile Dunării. Aceste regiuni întrerup comuni- 

carea, via mare, prin Dalmatia, cu spațiul latin occidental (cu Italia), 
prin sec. VII-VIII, dar si via terra, prin Pannonia (Inferior şi 
Superior, adică Sirmium — Praetorium) şi prin Histria (Aquileia), cînd 
slavii de vest ocupă şi se instalează în aceste ținuturi (cf. N. lorga, în 
„Revue historique du Sud-Est européen", loc. cit.). 

12. În acest spaţiu danubian carpato-balcanic si în aceste 
circumstanţe etnico-istorice sînt atestate — chiar de către cronicarii 
Bizanțului — comunități pastorale romanofone într-o permanentă 
mobilitate. Este vorba de păstori, vlahii „cărăvănari” strămoşi ai aro- 
mânilor, şi de „„mauro-blachi”, morlacii. Aceştia reuşeau să pătrundă, 
în lungile lor deplasări, spre miazănoapte, în zonele nord-dunărene 
ale Banatului şi ale Transilvaniei. Prin aceste regiuni se găseau 
enclave romanofone, agricultori de plaiuri muntoase sau comunități 
mobile de păstori — şi aceştia, ca şi ceilalți, supunindu-se transhu- 
mantei (Sextil Puşcariu a formulat o ipoteză în acelaşi sens). 

13. Acestea sînt împrejurările în care se dezvoltă procesul de 
constituire a unei limbi orientale denumite româna, la sud şi la nord 
de Dunăre, din Balcani şi din Muntenegru (virfurile de munte Durmni- 
tor, Visitor, Cipitor denumind acţiuni păstoreşti) pînă în Carpaţii 
septentrionali — fără o „vatră” determinată, aşa cum a arătat Sextil 
Puşcariu, fără centre urbane în jurul cărora să se coaguleze populaţii 
stabilizate, fără alt nume atestat decît vlah sau român. Dacă pentru 
prima denumire s-a putut urmări istoria (germano-slavă-grecească), 
pentru român, derivat din romanus, nume etnic, trecerea este mai 
complicată şi discutabilă. Nu este exclus ca romanus, substantiv cu 
sens etnic, să fi fost utilizat mai tîrziu, după crearea Imperiului roman 
de răsărit (sec. IV-V). Pînă atunci, romanus apărea ca atribut adjec- 
tival (populus romanus, cives romanus) cu sens administrativ-juridic 
sau ca termen de identitate (apare în De bello Gallico, în opoziție cu 
Gallus). În Imperiul roman de răsărit, romanus (ca si ngr. romanoi) 
devine apelativ etnic, „vorbitor de limbă romanică”, romanofon (opus 
grecofonilor) şi este cunoscut ca atare oriunde s-ar găsi, la nordul sau 
la sudul Dunării. Mobilitatea („continuitatea mobilă”) a comunităților 
romanofone a asigurat răspîndirea acestui termen etnic pînă în regiu- 
nile nord-dunărene ale Carpaţilor. 

14. lată de ce, atunci cînd examinăm romanitatea românească, 
trebuie să avem în vedere zonele de intensă şi îndelungată prezenţă 
latină-romană: acestea au fost mereu de-a lungul Dunării şi în regiu- 
nile celor două Moesii pînă in Thracia, adică acolo unde procesul de 
romanizare s-a putut desfăşura în timp. Dar Dacia Romana ŞI chiar 
Scythia Minor, în care romanii au rămas aproape două secole, chiar 
dacă romanizarea a fost intensă (dovadă abundența inscriptiilor 
romane!), nu au fost decît o extindere către nord, o temporară ocupa- 
tie militar-administrativă (cu efecte economice benefice), care nu 
poate explica persistenta şi dezvoltarea romanitátii româneşti. 

De aceea, pentru a înţelege şi a explica limba română ca limbă 
romanică trebuie să ne adresăm epocii post-latine, atunci cînd roma- 
nitatea evolua într-un context larg, în contact pluri-etnic şi pluri- 
lingvistic, cu non-romanitatea. Atit în sudul Dunării, dincolo de 
Balcani, cît şi în nord, dincolo de Carpaţi. Matteo Bartoli a fost cel 
dintîi care a afirmat că limba română se diferențiază de alte limbi 
romanice mai ales prin fenomene lingvistice posterioare chiar 
latinitátii târzii! 

15. A lua în considerare, în interiorul structurilor latino-roma- 
nice ale limbii române, aportul non-latin reprezintă o necesitate 
metodologică a cercetătorului romanist al limbii noastre. Constituirea 
. romanitátii româneşti a început, de bună seamă, atunci cînd Imperiul 
roman, scindîndu-se, a devenit oriental, atunci cînd regiunile romani- 
Zate din zona carpato-danubiană-balcanică au intrat sub jurisdicția 
lui, alături de alte comunități non-latine (greci, slavi, ilirici) şi în con- 
tact cu acestea — adică atunci cînd conservarea originilor latino-roma- 
nice a devenit o continuă luptă pentru supraviețuirea identitară. 

Dacă am vrea să redefinim (a cîta oară?) romanitatea româ- 
nească — în speță, limba română — considerînd-o, cum am mai spus, o 
romanitate off limits, nu am cuprinde întreaga semnificaţie a locului 
ci printre celelalte limbi romanice. De la Sextil Puşcariu şi W. Meyer 
Lübke pînă la Iorgu Iordan şi Alexandru Rosetti — trecînd, poate, şi 
prin modestele noastre contribuţii —, individualitatea limbii române în 
raport cu latinitatea şi romanitatea are o caracteristică singulară. Dacă 
celelalte limbi romanice au „moştenit” latinitatea printr-o evoluţie 

ereditară continuă, transmisă pe cale lingvistică-culturală, româna, şi 
ea „moştenitoare”, dar îndelung ignorată de istorie („tăcerea sur- 
selor”, „fuga din istorie” etc.), a trebuit să lupte cu vicisitudinile 
timpurilor şi ale mediului înconjurător, pentru a-şi conserva, a-şi 
afirma şi a-şi impune identitatea. 

© Poate cá de aceea românii se Consideră. mai romani decît 
ceilalți din „latina gintă”! 

DESPRE „LATINISMUL” 
ŞCOLII ARDELENE 


I. 


Binevenita reeditare a lucrării monumentale a lui Francisc Pall, 
Inochentie Micu-Klein. Exilul la Roma. 1745-1768 (Fundația Cultu- 
rală Română — Editura „Viața creştină”, Cluj-Napoca, 1997) între- 
prinsă de Ladislau Gyémánt (prefața de Pompiliu Teodor) a adus în 
atenția culturii noastre actuale problemele istoriei sociale, politice si 
cultural-religioase ale românilor din Transilvania — şi, mai ales, ale 
originilor Bisericii greco-catolice unite cu Roma. Sá nu uitám cá pre- 
latii ei au dat naştere şi au ilustrat ceea ce s-a numit, ulterior, Scoala 
Ardeleaná. 

De multă vreme suntem obişnuiţi să afirmăm cá „patria” lati- 
nismului (a occidentalizării neo-latine) în cultura noastră, se află în 
Transilvania. Tot astfel am considerat că primii reprezentanți „lati- 
nişti” au fost intelectualii-preoți ai Şcolii Ardelene, în frunte cu 
inițiatorul acestei importante şi fecunde deschideri cultural-religioase 
către Roma, episcopul Inochentie Micu-Klein. Se manifestă această 
conversiune religioasă pro-catolică şi dorința unor clase sociale 
româneşti — mai ales din mica burghezie a satelor Făgăraşului — de a 
avea acces la cultura europeană, ceea ce ipso facto, însemna o anu- 
mită distantare (ca să nu spunem respingere) faţă de mentalitatea şi 
comportamentele greco-slavone orientale din Valahia şi Moldova. 
Celebrele Elementa linguae daco-romanae sive valachicae ale lui 
Samuelis Klein de Szad şi ale lui Georgius Gabrielis Sinkai din 
Vindobona anului 1780 erau, prin atitudine şi prin limba latină pe 
care o utilizau, o adevărată nouă profesiune de credință proocciden- 

tală care aducea în Europa (mai ales în Europa Centrală) o nouă 
variantă a latinitátii: cea daco-romană (atunci a fost creat acest ter- 
men!). În acelaşi timp, deveniți daco-romani, Valahii din Transil- 
vania îşi puteau sustine drepturile istorice şi sociale pe pămîntul pe 
care trăiau. Ceea ce însemna, bineînțeles, recunoaşterea lor națională, 
în Europa latino-romanică. 

Dar ce cultură latină aveau bravii noştri ardeleni? Răspunsul la 
această întrebare este complex. Samuel Micu-Klein, Gheorghe Şincai 
şi Petru Maior, precum şi alti prelati ai „Uniaţici” îşi însuşiseră, de-a 
„lungul cîtorva ani buni de studii sau de „stagii”, limba latină în 
colegii eclesiastice, sub tutela iezuiţilor sau a piariştilor. Studiile lor 
încep la Blaj sau la Cluj, se continuă la Viena, la Colegiul Pázmány, 
şi se desávirgesc la Roma, în Colegiul De Propaganda Fide. 
G. Şincai pare a fi fost cel mai „umblat”: studiind la Roma, el se gă- 
seşte sub îndrumarea cardinalului Stefano Borgia, care îl introduce în 
bibliotecile Vaticanului. Dar, în general, chiar cei care nu au efectuat 
întregul traseu de studii, prin contactele lor ecleziastice, în colegii şi 
mînăstiri, îşi însuşesc alfabetul latin, vorbesc şi citesc în latină şi în 
italiană şi iau cunoştinţă solidă de istoria Romei şi a romanilor, în 
care doresc să se încadreze, cultural şi religios, ca daco-romani. În 
acelaşi timp, în Transilvania, mitropolitul uniat Atanasie Anghel 
avertiza, încă prin 1701, că nu mai acceptă în şcolile confesionale 
profesori români care să nu cunoască limba latină. 

În aceste condiții, fascinati de latinitate, Samuel Micu şi, 
împreună cu el, mai tîrziu, Gheorghe Şincai au declanşat o primă 
reformă radicală: limba română scrisă cu litere latine! Nu era întîia 
oară cînd româna — pe atunci folosind slovele chirilice — se mula în 
tiparele grafiei latine. Chiar în Transilvania, Reforma calvinistă 
încercase a introduce literele latine (cu ortografie maghiară) într-o 
culegere de psalmi (1570-1573), intitulată Carte de cîntece. lar Luca 
Stroici, în 1593, încerca a transpune în ortografia italo-polonă un 
Tatăl nostru scris cu litere latine. Regretatul Giuseppe Piccillo, fost 
profesor la Catania, a alcătuit o antologie: Testi romeni în alfabeto 
latino — secoli XVI-XVIII, Catania, 1991. Dar grafia latină propusă de 
Samuel Micu, G. Şincai în Elementa linguae daco-romanae sive 

valachicae (1780) şi precizată de Petru Maior, în Orthographia 
romana sive latino-valachica una cum clavi (1819) preconizau o 
scriere cu litere latine după modele italieneşti (ce, ci, che, chi etc.). 
Latinitatea era, pentru ardelenii „daco-romani”, o variantă italiană! 
(Singurul, pare-se, mai „reticent” în prețuirea modelelor italiene a 
fost St. Crigan-Kórósi, Orthographia latino-valachica, Cluj, 1805.) 

Ínvátatii preoți ai „Uniaţiei” ardelene sunt, după cum ştim, 
autorii unor opere scrise în limba latină: Samuelis Klein de Szad — 
după cum semna în latineşte — a tipărit la Buda şi la Viena o serie de 
lucrări teologice. Este vorba de Dissertatio canonica de matrimonia 
juxta disciplinam graecae orientalis ecclesiae (1781) si de Disser- 
tatio de jejunis graecae orientalis ecclesiae (1782!). Dar intelectualii 
greco-catolici din Ardeal scriau şi opere istorice în limba latină! Tot 
Samuel Micu-Klein are o Brevis notitia historiae Valachorum ab 
origine gentis usque saeculum XVIII cu un text latin „redat şi in 
româneşte” (O. Densusianu) si tipărit în Calendarul de Buda, 

1806-1807, probabil un capitol din Istoria, lucrurile şi întimplările 
românilor, cunoscuta sa lucrare istorică. Acest din urmă text are, ŞI 
el, o versiune latină, din care August Treboniu Laurian a descoperit 
„un manuscript latin”, fragmentar, în biblioteca seminarului din Blaj 
(Şcoala Ardeleană, |. Ediţia Florea Fugariu, p. 142), sub titlul 
Historia daco-romanorum sive valachorum, în patru volume. 
O. Densusianu, Literatura română modernă, Bucureşti, 1943, p. 36, 
notează faptul că Micu obişnuia „să scrie lucrările sale de istorie în 
latineste şi în româneşte”. 

Tot astfel, G. Şincai care scrisese Hronica românilor şi a mai 
multor neamuri (începînd a o publica în acelaşi Calendar de Buda, în 
1808, 1809), încearcă să obţină aprobarea cenzurii maghiare pentru o 
traducere în latină: „să o întorc pe latinie, de unde şi nume şi folos 
mai mare voi avea” (O. Densusianu, ibidem, p. 43). Se pare cá 
incepuse sá o traducá in latineste: manuscrisele pástreazá fragmente 
din text. Aşadar, dintre operele istorice ale invátatilor Şcolii Ardelene 


TA PER e TON NE sn 
! pe care noi le bănuim a fi fost traduse — sau reproduse — după canonice 
texte latine anterioare. 

ni s-au păstrat redactări complete în româneşte şi, alături de ele, texte 
paralele, fragmente, în limba latină. În istoria filologiei româneşti, 
aceste texte latineşti parţiale sunt considerate „manuscripte” şi 
încercări ale autorilor înşişi de a-şi traduce operele în limba latină. 
După cîte ştim, nimeni nu a analizat identitatea grafiei celor două 
versiuni (română şi fragmentele în limba latină), dar mai ales nici un 
filolog latinist (deşi Florea Fugariu este unul competent) nu a 
analizat structurile sintaxei folosite de Samuel Micu-Klein, de G. 
Şincai sau de Petru Maior. 

Cunoşteau ei atât de bine limba latină şi construcția frazei lati- 
nesti pentru ca să-şi poată traduce, singuri, manu propria, operele din 
rumînie pre lătinie? Iată întrebarea principală în această problemă. Se 
ştie (din proprie experiență, ştim cu toții) cât de greu este a (ne) 
traduce textele noastre în limbi străine, moderne, cunoscute (italiană, 
franceză, engleză, germană). Cu atît mai greu (ne-)ar fi a le transpune 
într-o limbă antică! 

„Suspiciunile” pot merge şi mai departe. Din experiența biling- 
vismului (mai ales al celui cultural) se ştie, astăzi, că se produc, 
adeseori, transferuri din limba 2 în limba 1 — care dau un oarecare 
»pitoresc" (un veritabil colaj!) limbajului celui care le foloseşte. Am 
prezentat în altă parte fragmente din discursul mitropolitului Joan 
Bob, adversar declarat al celor trei învăţaţi transilvăneni: el utiliza 
neologisme de proveniență latină în versiunea maghiară (capitulus, 
alumni, commendălui(a), promovălu(a) etc.), deşi nu scrisese opere 
în limba latină. Cunoaştem, de altfel, foarte bine limbajul lui Ion 
Slavici sau al lui Liviu Rebreanu, ambele impregnate de germanisme 
şi de maghiarisme; mai aproape de zilele noastre, stilul lui G. 
Călinescu era înțesat de italienisme?. 


Nimic din toate aceste contacte interlin gvistice la doctii prelati 
ardeleni! 


—— M —— 


? Este adevárat că, printr-un strict act de voință, un scriitor îşi poate conserva 
„puritatea” limbii. Mircea Eliade, foarte bun cunoscător al francezei şi al englezei, 
trăind vreme îndelungată în Franţa şi în Statele Unite ale Americiie îşi scria literatura 
într-o limbă română ireproşabilă. Să nu uităm însă că cl dorea să fie scriitor român. 


* 

Iată câteva fragmente din operele lor în limba română (care au 

avut, ulterior, parţiale traduceri latinesti): 

| S. Micu: ... $i, de pofi, au tu te nevoieste, au, de nu poți încai, 
îndeamnă şi ajută pre alții care pot, ca şi mai pre lung si mai pre 
larg lucrurile şi întîmplările neamului românesc să le scrie şi la tot 
neamul cunoscute să le facă, ca cei buni să se laude şi să se urmeze, 
iară cei răi şi nevrednici să se ruşineze (după O. Densusianu, ibidem, 
p. 35). l 
— G. Şincai: Pre neamul românesc mai mult l-au stricat întîi 
neínfelegerea între dingii si pizma din láuntru carea şi pre strămoşii 
noştri, românii cei vechi, singură i-au mincat, apoi pizma şi fala 
creştinilor din vecini şi mai vîrtos a leşilor decit neamurile cele 
păgîne, tătarii şi turcii, căci de aceste lesne şi prea uşor s-ar fi 
apărat românii, mai ales de nu s-ar fi despărţit moldovenii şi 
muntenii în două domnii, ci ar fi fost toți supt un cap ținînd laolaltă — 
din Hronica, I, p. 599 (după O. Densusianu, ibidem, p. 45). 

Să fie oare asemenea fraze, lungi, complicate sintactic, rezul- 
tatul unei instructii latinești intensive — sau italienesti? Ín aceste 
fragmente nu apare nici un neologism latino-romanic! Nici un cuvínt 
latin (sau italian) nu a „scăpat” scriitorului care-şi traducea, singur 
(2), lucrările în limba latină! Frazele româneşti ale lui Samuil Micu 
sau ale lui G. Şincai amintesc mai degrabă de stilul lui Dimitrie 
Cantemir (din Hronicul romano-moldo-vlahilor, descoperit de Inochentie - 
Micu-Klein, la Viena) decît de o inovatoare stilistică latină. 

Nu suntem în măsură de a judeca structurile textelor corespun- 
zătoare în limba latină, dar registrul stilistic al limbajului folosit, 
absenţa latinismelor şi a neologismelor romanice ne îndeamnă a 
presupune că /atinistii ardeleni erau, în comportamentul lor lingvistic 
obişnuit, foarte puţin... „latinişti ". Tradiţia latină a scrisului oriental 
românesc de atunci, amprenta „stilului Dimitrie Cantemir” făceau din 
ei buni scriitori români, în acord cu literatura românească atunci 
contemporană, din Moldova şi din Muntenia. 

Ei erau „latinişti” numai atunci cînd îşi traduceau — direct sau 
indirect — operele în limba latină? Colaborarea cu experti ecleziastici 
în litere latine ni se pare o ipoteză plauzibilă... Călugări iezuiți sau 

bazilicani vegheau asupra corectitudinii filologice şi teologice a 
textelor. 

O exemplificare şi mai evidentă este această scrisoare a lui 
Inochentie Micu Klein, din exilul lui — prelungit usque ad finem — la 
Roma. Această scrisoare din aprilie 1764 (pe care Francisc Pall, op. 
cit., p. 204-205 o publică în întregime, considerînd a fi scrisă „într-o 
frumoasă limbă românească”, dar... în alfabet cirilic!) este adresată 
adepților din țară, „frățiilor” episcopului. Iată cîteva fragmente: 

a) Pentru smereniia mea bine ştiţi, frăţiile voastre, că eu, cind 
am primit această sarcină grea a vlădicii, nu o am primit ca să pără- 
sesc apoi turma cea încrezută grijii mele, ci ca să o pasc, să o păzesc 
şi să o îndreptez, în ce chip am şi făcut, cît am putut, precum ştii... 

b) Deci avînd Dumneavoastră nădejde că întoarcerea mea la 

 ipiscupie are fi de folos şi s-are aşăza răzvlătirea cu venirea mea.. 
însă a mă întoarce iarăşi, nu Stă în puterea mea, ci, după Pen 
stă în voia indlfatei împărătesc etc. etc. 

c) Nu támándarefi (= tărăgănaţi) vremea, ci lucraţi pînă aveți 
lumină, ca să nu vă cuprinză întunericul etc. 

Acesta este textul unuia dintre „latinişti” transilvăneni, după ce 
s-a găsit la Roma, în centrul şi capitala latinitátii, ani indelungati! 
Este drept, în scrisoare, apar şi cîteva neologisme: cler, informație, . 
protector, instanție, titulus, gheneraleluş, recomandălui(a), precum şi 
forma Unie pentru, probabil, Unire, Uniafie. Să mai menţionăm „sla- 
vonismele"? Iată-le: (binele de) obşte, pizmas, vládica, i proci, oci 
aşijderea, nădejde etc. Bineînţeles, şi Inochentie Micu-Klein scria, în 
latineşte, epistole adresate autorităților papale şi imperiale (care îl 
țineau prizonier), dar erau, acestea, elaborate de el însuşi? Sau i se 
traduceau de către alţii? În orice caz, stilul popular bizantino-slavon 
îşi are uzul sáu traditional în scrisoarea de față. 

Aceste confruntări ne permit a pune sub semnul îndoielii lati- 
nismul real, de fapt, al invátafilor prelati ai Şcolii Ardelene. Cit era 
această cultură latină de adînc înrădăcinată în formaţia intelectuală a 
acestor valoroşi şi entuziaşti scriitori care frecventaseră şcoli înalte 
catolice, la Viena, la Roma? 

Înclinăm a crede cá aderentele indestructibile cu Transilvania 
natală ii determina a fi autohtoni, în scrierile latinești, în traduceri, 
directe sau indirecte, constituiau o a doua modalitate de expresie. 

Dubla ipostază a limbajului lor literar — pe de o parte, popular 
retoric, tradițional, pe de altă parte, redactat într-o limbă latină apa- 
rent corectă — reprezintă în fond realitatea complexă, Pivalentă, a 
înseşi religiei pe care o reprezentau: a fi alături de „neamul româ- 
nesc” (un fel de „populism” transilvan), dar a fi, de fapt, de partea 
religici Romei („papistaşe”!). 

„Şcoala latinistă”, precum o numea O. Densusianu, apare, 
astfel, mai puţin „latinistă” — mai aproape de limba română, decît am 
fi crezut. Ea prezintă încă umbre şi incertitudini ce ar merita 
clarificate. Spre folosul istoriei culturii româneşti. 


P. S. În lucrările consultate pentru redactarea acestor consi- 
deratii critice sunt incluse, în afară de O. Densusianu, Literatura 
română modernă, ed. 1943, şi lucrarea deosebit de valoroasă a lui Ion 
Lungu, Şcoala Ardeleană, Bucureşti, 1978, precum şi excelenta 
antologie a lui Florea Fugariu, Școala Ardeleană (ed. 1, vol. I-II, 
1970). 


(„România literară”, 45/1998, p. 11) . 


Il. 


Articolul precedent a provocat reacții adverse, fiind interpretat 
ca o agresivă ofensă împotriva culturii latine pe care a promovat-o 
Biserica greco-catolică şi prelatii ei. 

Obiectiile principale priveau faptul că, în scrisorile lui Samuel 
Micu-Klein către episcopul loan Bob, apăreau fraze şi expresii în 
limba latină, iar ,instructia şcolară”, în gimnaziile în care se formau 
cei din generaţia Școlii Ardelene, se făcea în limba latină. Regula- 
mentele interziceau — se pare — utilizarea limbii materne, ceea ce 
însemna cá alumnii erau obligati să vorbească latineşte... Ba chiar 


resimteau greutăţi în traducerea din latină în română. 

Trebuie să recunoaştem exagerárile. Nici la celebra Schola - 
Palatina întemeiată de Carol cel Mare, la Aix-la-Chapelle (Aachen) — 
unde fuseseră chemaţi de împărat, din tot cuprinsul Imperiului 
romano-germanic, cu misiunea de a „reconstrui” latina Bibliei — nici 
pînă astăzi (E. R. Curtius o recunoaşte!) nu se stie ce fel de limbă 
latină vorbeau între ei eminentii latinişti reformatori: latina lui Cicero 
şi Virgilius sau o oarecare limbă romanică vernaculară din sec. 
VIII-IX? j 

Nu putem crede că românii ardeleni, adunați de Biserica Romei 
în „mari colegii” iezuite, nu-şi foloseau — între ei, în şcoală limba 
maternă (deşi frecventaseră şcoli románesti!), de teamă că nu vor 
ajunge în „elita intelectuală”! Tocmai cei care citiseră operele scrise 
în limba română ale lui Dimitrie Cantemir, pe care se străduiau a-l 
imita! Tocmai cei ce încercau să creeze o limbă română literară! 

Noi nu am pus în nici un fel sub semnul îndoielii cunoştinţele 
aprofundate de limbă latină ale invátatilor noştri ardeleni din secolul 
XVIII. Aceşti innobilati țărani liberi români din „scaunul săsesc” al 
Ardealului, dorind a se afirma prin studii şi cultură între „stările” 
privilegiate ale Imperiului, îşi însuşiseră o bună instrucție în litere 
latine, în şcolile prin care trecuseră: „ştiau ” bine latineşte! Mărturie 
pot fi frazele intercalate în scrisori (mai ales în corespondenţa cu loan 
Bob, adeptul latinismului catolic integral). 

Inochentie Micu-Klein îşi începe studiile la gimnaziul iezuit 
din Cluj, iar de aici, în 1724, trece la Universitatea iezuită din Trnava 
(în Slovacia, atunci Homé Uhry. Ungaria de sus), unde, în cadrul 
„studiilor generale”, studiază teologia. În 1728, student fiind încă, a 
fost numit episcop (de fapt, înscăunat în 1732). 

Samuel (Maniu) Micu-Klein face, în schimb, studii în Blaj 
(chiar în şcoala înființată de unchiul său). Devenit călugăr, rigidul 
Petru Pavel Aaron, episcopul, îl trimite la Viena, unde se înscrie în 
Colegiul Pâzmâny (pentru studii teologice), dar şi la Universitate 
(care, atunci, începuse a ieşi de sub controlul iezuiţilor), unde studi- 
ază filosofia şi limba germană (pînă în 1772). Mai tîrziu, prin 1779, îl 
găsim din nou în Viena, „prefect” de studii în colegiul Santa Barbara 
(unde-l cunoaşte pe Gh. Şincai). În 1780, Samuel Micu publică 

celebra sa Elementa linguae daco-romanae, revizuită şi completată 

de Gh. Şincai. Cel mai cultivat dintre ei, Gh. Şincai, după şcoala 

ungurească din Sabed şi cea românească din Samşud, a trecut din 

colegiul reformat din Tîrgu Mureş, la gimnaziul iezuit din Cluj, după 

care ajunge, împreună cu Petru Maior, la Propaganda fide, la Roma 

(unde-l cunoaşte pe cardinalul Ştefan Borgia şi are acces la arhivele 
Vaticanului). Şincai studiază şi el limba germană la Gimnaziul 

Piariştilor din Bistriţa. 

Dar în toate aceste şcoli, cursurile nu se țineau numai în latină. 
Maghiara şi germana erau de rigoare. Afară de aceasta, nici Samuel 
Micu, nici Gh. Şincai nu studiau numai teologia. Studiile laice îi 
atrágeau. Ei studiau pentru ei înşişi. 

Este adevărat, învăţătura primită în aceste şcoli forma — pe 
atunci — elitele intelectuale ale Transilvaniei. 

Această instrucţie în latină, în maghiară şi în germană le era, 
probabil, suficientă lui Samuel Micu şi lui Gheorghe Şincai ca să pu- 
blice Elementa linguae daco-romanae sive valachicae, dar $i lui 
Sincai, singur, ca sá alcátuiascá Gramatica latino-română (1783, in 
románá). Cu ajutorul episcopului Ignatie Darabant si al „cercului 
literar maghiar” din Oradea, Gheorghe Şincai compune o „elegie” in 
hexametri latini Elegia Nobilis Transilvani (publicată în Orodias, în 
Oradea Mare, in 1804, de cátre un Ladislau Nagy de Peretsen). Dar 
operele sale sunt scrise (si tipárite) in limba română (în special 
Hronica românilor şi a mai multor neamuri, 1811, pe care ar fi voit | 
„să o întoarcă pe látinie"). 

Cunoscînd astfel de fapte, mai avem dreptul de a afirma cá 
ardelenii nostri ,,gindeau în latină”, cá „regulamentele şcolare inter- 
ziceau sever utilizarea limbii materne” etc. etc.? De ce dorește D-sa 
a-i face pe cei din Şcoala Ardeleană mai latinişti decît voiau (Şi 
puteau) să fie ei înşişi? D-na Someşan ar trebui să ştie că Samuel 
Micu-Klein şi Gheorghe Şincai erau ținuți in duşmănie (Şincai chiar 
bătut, destituit şi întemnițat) de renegatul episcop Ioan Bob, 
partizan înflăcărat al latinismului „de elită” şi al catolicizării inte- 
grale (vezi lucrarea noastră Individualitatea limbii române, Il, 1978, 
p. 138-143). 

- Inochenţie Micu-Klein şi urmaşii săi au respins întotdeauna 
încercările de ,latinizare" catolică a Bisericii lor unite cu Roma. 
Prelatii Şcolii Ardelene năzuiau către o confesiune a tuturor 
românilor (vezi Alexandru Lungu, Şcoala Ardeleană, 1975, p. 100; 
Cesare Alzati, Chiesa „greaca” e chiesa „latina ”. Storia e ideologia, 
în „La nuova Europa”, 5, nr. 5 (269), sept.-oct. 1996, p. 13: „Românii 

din Transilvania s-au unit cu Biserica din Roma în credință, nu în 
lege", care rămîne cea grecească, a tradiţiei”). „Unia”, „Uniaţia ”, 
adică unirea religioasă cu Roma, a fost un mijloc — nu un scop. lar 
latinismul, o împlinire a credinţei strămoşeşti, nu o ruptură totală cu 
ortodoxia. Cei dintîi prelati greco-catolici trăiau, într-un fel, un 
sincretism confesional şi cultural. 

Iată de ce limba latină constituie o expresie culturală, o a doua 
limbă. Cea oficială, a „elitelor”. Nu avem (nici nu putem avea) date 
sigure privind utilizarea latinei în alte circumstanţe: presupunerea că 
»gindeau în latină” sau că „traduceau din latină în română”, nestápi- 
nind bine româna (literară, mai ales) este o exagerare. Ei recurgeau la 
limba latină numai în opere cu caracter ,,oficial", teologic şi grama- 
tical-filologic şi politic-istoric. Lucrările lor magistrale, istorice erau 
dublate (sau dezvoltate) prin texte în limba română, alături de cele în 
latină (de obicei, cele din urmă sunt fragmentare). Ceea ce înseamnă 
că şi Samuel Micu, şi Gh. Şincai scriau cu uşurinţă în româneşte (se 
pare chiar că Gh. Şincai scrisese o gramatică românească cu litere 
„illyrico-vlachicae”!). Ei scriau, deci, şi cu litere chirilice! 

Iată de ce credem că învățații noştri ardeleni, oricît de aprofun- 
dat ar fi studiat latina în colegii şi în gimnazii teologice catolice, nu 
aveau deprinderea de a redacta curent, manu propria, fără ajutor, 
texte întregi, într-o limbă latină, gramatical şi stilistic, fără eroare. 

Dorinţa noastră străveche de a avea, în spaţiul cultural româ- 
nesc, semne ale unei culturi latine cît mai timpurii a putut face din 
reprezentanţii curentului innoitor al Şcolii Ardelene latinisti à 
outrance, într-o exclusivitate intelectuală elitistă separatistă şi 
desolidarizantă. 

Nimic mai fals! O astfel de atitudine avea, în schimb, episco- 
pul loan Bob (şi o presupune dna Someşan!), în conflict cu care a 


* 

intrat şi — a avut mult de suferit - Samuel Micu, dar mai ales 
Gh. Şincai. »Invátatii Scolii Ardelene au militat cu toatá ardoarea 
împotriva transformării Bisericii unite într-un mijloc de scindare a 
poporului român în două comunități naționale” — arată şi Ion Lungu, 
Școala Ardeleană, ed. cit., p. 103). 

Latina invátatilor ardeleni ai sec. XVIII era pusă, teoretic, (in 
slujba limbii románilor). Ei nu au vrut niciodatá sá devină „elitele 
Jatinizante" ale poporului lor transilvan! 

În aceste condiţii, ideea unei latinizári culturale integrale nu-şi 
găseşte confirmare. Reprezentanții Şcolii Ardelene „gîndeau”, vor- 
beau şi scriau româneşte, utilizînd latina în scopuri ecleziastice - 
oficiale necesare sau ca o limbă de circulație culturală. 

Dna Someşan, întemeindu-se pe afirmaţia Cardinalului Millini, 
privind refuzul lui Inochentie Micu-Klein de a-şi scrie demisia în 
limba română, consideră că... „traducerea din latină în română” pune 
probleme bietului „vlădică” prizonier la Roma. Nicidecum! Era nu- 
mai un subterfugiu (canonic), pentru ca duşmanii săi să nu folosească 
demisia sa scrisă în limba română împotriva lui însuşi, răspîndind-o 
în Episcopia Ardealului printre români — enoriaşii săi, credincioşii 
unirii cu Roma. Putea oare să facă vlădica o asemenea faptă care era 
împotriva „oilor cele cuvîntătoare”, a căror „spăşenie sieşi (era) 
încrezută” (încredinţată)? De aceea, spune Ulbini, el declara că,nue 
în stare să scrie în această limbă”, că „nu o poseda îndeajuns” etc. 

Ceea ce era, bineînțeles, un premeditat neadevăr! Dovadă, 
scrisoarea discutată redactată în limba română, „într-o frumoasă 
limbă română” (după cum scrie Francisc Pall). Nu trebuie să exclu- 
dem însă nici ipoteza că vlădica nu dispuneau în limba sa românească 
de întreaga terminologie oficială şi de expresiile eclesiastice pe care 
le cerea redactarea unui asemenea act. De unde, recursul la latina — 
scrisă de el? — din necesitate. 

Rezultă din cele arătate pînă acum că intelectualii Şcolii 
Ardelene — mai ales cei ce erau în funcţii bisericeşti — dispuneau de 
mai multe registre de limbaj (stilistice): 1. limba latină oficială, cultu- 
rală, ecleziastică; 2. limba română a literaturii scrise în limba română; 
3. limba română vorbită (în corespondență). Bineînțeles, aceste trei 

ipostaze stilistice se combinau între ele, precum se vede din acest 
fragment din scrisoarea (din aprilie 1764) a lui Inochentie Micu- 
Klein (am vorbit despre această scrisoare în articolul precedent): 
„săltează şi să veseleşte dimpreună cu supuşii Împărăției sale toată 
Europa pentru înălțarea fiului său în craiul cel nou al românilor i 
proci. Să se îndure milostivirea împărăției sale să vă îmbucure pe 
frăţiile voastre şi cu trimiterea mea iară la ipiscupie" etc. 

Alăturat, iată alt fragment într-o limbă vorbită mai puţin culti- 
vată: „(nu) hazna mea, ci a neamului pînă ce am căzut şi în urgia 
pizmaşilor, carii neputind răbda pînă ce m-au scăpat şi pirit cu 
minciuni pe supt ascuns, pînă ce m-au scos de acolo, scriind pe 
ascuns la înalta Curte, că, de nu să va ríndui alt Vlădică acolo, pe 
scurtă vreme nice pomană (= nici pomeneală) va fi în Ardeal de S. 
Unie” etc. 

„Baronul” Micu-Klein de Szad ráminea, în mae fundamen- 
talá, cu toate trecerile lui prin gimnazii teologice, in ciuda perma- 
nentei sale prelungite la Roma, un român care nu este şi nu scrie 
altfel decit unul de dincolo de Carpati! De altfel, nu dorise vládica 
această „Sîntă Unie” (cu roma) pentru toți românii? 

Puţine sunt elementele latinizante şi în corespondenţa particu- 
lară ă nepotului său, Samuil Micu-Klein, chiar dacă acesta era autor 
al celebrei Elementa linguae daco-romanae sive valachicae. latá-i 
. una dintre scrisori: „scrisese Vlădicul Clain de la Roman, cum că bu- 
curos ar avea, dacă vreunul din nepoţii lui, au frate-meu mai mare, 
au eu, s-ar face călugăr. Deci Vlădicul Aaron, înțelegînd aceasta, 
m-au luoat în seminariu... şi toată lipsa-mi plinea" etc. 

Nu se poate spune că Samuil Micu-Klein, „gîndind în lati- 
neşte”, nu ştia să scrie în limba-i nativă — aşa cum susţin unii critici. 
Nepotul „Vlădicului Klein” scria în latineşte (sau primea de la Roma) 
cunoscutele Disseertationes (1781, 1782) despre Biserica greco-cato- 
lică, scria, în româneşte Teologhia moralicească sau traducea, în 
româneşte, din scriitori latini teologi, iar cînd scria Istoria, lucrurile 
şi intimplárile românilor sc adresa cititorilor săi în stilul patetic al lui 
Dimitrie Cantemir (tu, o cuvíntátoriule române, priimeşte această 
puțintică, dară cu multă osteneală şi privegheare istorie a neamului 

tău!). Nimeni, după cite ştim, nu a comparat versiunea latină anterioa- 
ră (Brevis notitia historiae Valachorum...), cu versiunea — dezvoltată 
a Istoriei... menţionate mai sus. Abia cînd se va realiza această 
confruntare, vom afla cît de variate erau posibilitățile stilistice ale 
autorului. Şi dacă avem a face într-adevăr cu o autotraducere. 

Să nu exagerám „particularitățile baroce” ale latinei cultivate 
de „iezuiţi”. Bietii noştri învățați români din Ardeal! Numai de... 
„latina barocă”, nici luaseră cunoştinţă, nici că le păsa! Ei foloseau 
încă pe a sluji în loc de a servi, pe slobod în loc de liber, pe haznă 
(maghiarism) sau pe i proci... Nu era deloc uşor a-şi „întoarce” 
scrierile din rumínie pre látinie! 

Greu trebuise să fi fost şi altor români, care scriseseră opere 
compacte în latină, într-o latină, bineînțeles corectă — sau corectată. 
Ipoteza noastră — realistă — că latina corectă avea nevoie de îndrumă- 
tori sau de ajutor lingvistic nu poate întru nimic „supăra” pe cei ce 
caută adevărul (lăsăm la o parte constatarea că în textele scrise de cei 
doi Micu-Klein şi de Gh. Şincai se amestecă latina cu italiana). 

De bună seamă, o analiză atentă a manuscriselor (chiar a celor 
în latină, fragmentare) poate contribui. la clarificarea acestei pro- 
bleme. 

Bineînţeles, asemenea chestiuni nu s-au ridicat încă în cultura 
noastră. Ne mîndrim că avem scriitori români în limba latină (unii ii 
caută prin sec. III-IV), ne place să credem că intelectualii Şcolii 
Ardelene ar fi vrut să aparţină „elitei publice” transilvane (nemaisti- 
ind „să gîndească” decît in latineşte!) — am uitat însă a ne pune 
întrebarea: oare toti aceştia care, în secolele XVII-XVIII prezentau 
opere în limba latină, le scriseseră ei înşişi, manu propria, Sau şi-au 
lăsat condusă fraza, în mod normal, şi de alţii, docti specialişti în 
limba medievală? 

Acesta era, de altfel, esența demersului nostru precedent. Să 
înțelegem — cu realism şi cu calm — că nu se pot scrie opere în limba 
latină (nici într-altă limbă) fără greşeală gramaticală, fără o atentă 
alegere (selecție) a lexicului, a sinonimelor şi a nuantelor. Oricit de 
multe ar fi fost colegiile urmate şi orele de învăţămînt... 

Şi ce ar fi, în definitiv, atît de „dezonorant” pentru noi, româ- 
nii, dacă cei ce scriau, în secolele XVII-XVIII (tardiv faţă de cultura 
latină umanistă a Occidentului), ar fi avut alături consilieri sau chiar 
colaboratori (în cazul ardelenilor, eclesiastici italieni sau italofoni) 
mai bine scoliti si mai familiarizați cu literele latine? Desigur, 
întrebarea poate părea otioasá. Ei şi? Istoria literară operează cu texte 
finite; ea a ignorat întotdeauna asemenea operaţii avant-texte, care 
sunt de competenţa filologiei (istorice). Şi totuşi! Istoria socio-cultu- 
rală se poate interesa de asemenea aspecte. De fapt, oricine scrie 
într-o limbă — străină —, fie şi o limbă „moartă”, precum latina, oricât 
de bine ar cunoaste-o, oricîtă cultură ar fi acumulat în această limbă 
nonnarativă, are nevoie, implicit, de o „corectură” ulterioară redac- 
tării textului. Mai ales cînd acesta se întinde pe zeci de pagini. De 
aceea, întrebarea pe care ne-am pus-o noi (privindu-i pe cei din 
Şcoala Ardeleană) este legitimă: cîtă latină ştiau autorii pentru a 
putea scrie pagini şi volume în limba latină? 

Dar să deplasăm discuţia noastră şi în alte cazuri. Întrebarea se 
poate pune în privinţa lui Dimitrie Cantemir. Prințul ostatic şi, mai 
tîrziu, domnul Moldovei era foarte bine instruit în şcoli înalte, într-un 
Constantinopol continuator al Bizanțului. Se afirmă — în baza cunoaş- 
terii manuscriselor — că operele sale, numeroase, în latină şi greacă, 
ar fi fost scrise manu propria (poate ajutat de vreun copist). Dar cîtă 
deosebire faţă de scrierile învățaților ardeleni! Operele scrise de 
Dimitrie Cantemir în limba română (Istoria ieroglifică, Divanul şi 
mai ales Hronicul romano-moldo-vlahilor) sunt bogat impregnate de 

„neologisme latine şi greceşti: autorul îşi dovedea cultura prin insu- 
ficienta (lexicală) a limbii româneşti (interferenţe între limba 2 si 
limba nativă). Şi astăzi avem nevoie de glosare, spre a-i citi şi 
înțelege operele. | 

Eruditia, cultura bogată, poliglotă acumulată într-un mare cen- 
tru de cultură precum era, pe atunci, capitala Imperiului otoman, 
operele scrise în latină sau în greacă (rod, probabil, al unor studii 
clasice aprofundate) nu au putut cîtuși de puțin „turbura” autorului 
exprimarea în limba nativă, nici conduce la „ezitarea de a scrie în 
română” sau la „a gîndi în latină”. Dimpotrivă: limba română literară 


» 

pe care o scria Dimitrie Cantemir reflecta cultura autorului. Ceea ce | 
era de demonstrat! 

Impactul dintre o limbă literară românească in statu nascendi 
(fie în structuri slavo-bizantine arhaice, fie în construcţii de tip 
latino-romanic) şi regulile stricte ale structurilor limbii latine au fost 
pentru teologii români ardeleni o încercare nu uşoară. De aceea 
putem afirma că ei aveau o dublă identitate stilistică, de unde. şi 
necesitatea de a fi asistați de indrumátori tot teologi, dar cu o cultură 
latină superioară. 


(„România literară”, 5/1999, p. 10-11) 

TT III. 
CULTURĂ SI RELIGIE 


ORIGINILE CREŞTINISMULUI 
ROMANESC 


Amintirii perene a Mamei mele 


I. 


1. Problema implantării creştinismului în regiunile daco-ro- 
mane ce vor deveni, ulterior, româneşti este deosebit de însemnată în 
istoria romanitátii nord- şi sud-danubiene. Mai întâi trebuie subliniate 
datele timpurii ale apariţiei noii religii în aceste regiuni: în secolele 
II-IV. Eusebius din Cesareea (cca 260-340), autorul unei Cronologii 
şi al unei Historia Ecclesiae, vorbind despre Scythia Minor (cuceritá 
în anul 28 a. C., anexată şi încorporată prin anul 45-46 d. C. în pro- 
vincia Moesia, sub administraţie romană), susține că evanghelizarea 
ei (a scitilor, dar zona, mai ales cea maritimă, era locuită de greci şi 
de alte comunităţi etnice orientale) s-ar fi făcut de către apostolul 
Andrei (fratele apostolului Petru) în sec. I. Eusebiu preia această 
informatie de la Origenes (cca 185-cca 252-254): „după spusele 
tradiţiei (gr. parádosis) i-a căzut... lui Andrei, Scythia". Popescu 
2001, de la care luăm această afirmaţie, adaugă: „Scythia, prin care 
trebuie să înțelegem o zonă vastă, atît din vestul cît şi din nordul 
Mării Negre, adică Dobrogea de azi, sudul Rusiei şi al Ucrainei” (p. 
198). Textul lui Origenes să fi fost transmis de Eusebiu întocmai? 
Specialişti, precum Adolf Harnack, D. M. Pippidi şi-au exprimat 
neîncrederea în textul lui Eusebiu editat abia în sec. XVII: pericolul 
interpolărilor! Controversele au urmat... (cf. Popescu 2001, p. 

198-200). Alt istoric latin, Tertullian (Quintus Septimius Florens 
Tertullianus, cca 155-cca 222), primul scriitor creştin de limbă latină, 
vorbeşte despre creştinarea „parţilor şi a moesilor”, a „sarmaților, 
dacilor, germanilor şi scitilor şi a multor neamuri şi provincii înde- 
pártate". Dar cînd a putut să se petreacă acest eveniment? Asemenea 
afirmaţii nu au nici o bază documentară — uneori chiar sînt contradic- 
torii. Cu toate acestea, se poate plasa ráspindirea creştinismului în 
Scythia Minor din cele mai vechi timpuri (sec. IIHII?). 

Dar de către cine a fost propagat creştinismul în aceste regiuni? 

2. În logica asertiunilor precedente, ar rezulta că, dintru ince- 
put, creştinismul a fost prezent în Dacia, în primele două-trei secole. 
În linii generale, Pârvan 1911, p. 74 consideră că „existența cresti- 
nilor în Dacia romană înainte de anul 270 este o necesitate logico-is- 
torică”. Această opinie „primordială” privind creştinismul timpuriu 
apare şi astăzi. Astăzi, însă, teologii şi istoricii apropiaţi de cercurile 
ecleziastice adaugă: a fost propagat de Apostolul Andrei. Altfel spus: 
creştinismul românesc are origini apostolice. Dintre aceşti cercetători, 
cel mai autorizat este Emilian Popescu, care în studiul său recent 
(2001, p. 194-214) afirmă că (în istoria creştinismului) „în perioada 
de început... prioritate au cuvîntul Evanghelici şi credinţa puternică 
în Adevărul revelat" (p. 195). Emilian Popescu examinează cu 
„argumente non-testamentare” (ceea ce înseamnă lectura atentă a 
Faptelor Apostolilor — Acta Apostolorum) şi cu informaţii religioase 
misiunea Sf. Apostol Andrei la sciți (Ippoliton Romanul, mort în 235, 
afirmă: „a răspîndit Evanghelia scitilor si thracilor”), trágind con- 
cluzia că, astfel, „se confirmă activitatea Sfîntului Andrei in Scythia 
Minor" (p. 200). Autorul întăreşte aceste aserțiuni prin care se „atestă 
faptul că Scythia Minor de lîngă Thracia a fost loc de misiune pentru 
Sfintul Andrei” (p. 201) şi, în plus, foloseşte informaţiile din Calen- 
darul gotic (alcătuit la Acjelis, la sfîrşitul sec. IV), ale cărui „origini 
răsăritene (tracice)” le admite (deşi, după alti cercetători, datarea ar fi 
în sec. V), precum şi martirologiile occidentale (p. 203-204). 
Concluzia: „avem suficiente dovezi pentru a admite evanghelizarea 
unei părți din teritoriul României de către Sfîntul Apostol Andrei ŞI, 

aláturi de el, de Sfintul Filip... Cei doi Apostoli au fácut misiune, 
aici, prin cuvînt şi faptă...” (p. 205). 

3. Ceea ce este confirmat de istorici — pe teritoriul Scythiei 
Minor — priveşte însă, cel mai devreme, epoca împăratului Diocletianus, 
primul „caesar” al Orientului imperial roman (în Occident, domnea 
Maximian, iar din 293 se instaurează Tetrarchia). Diocletianus 
dezlántuie persecuții anti-crestine singeroase (303-304305) care, 
dupá textele martirologice, au inregistrat (la Tomis, Noviodunum, 
Dinogetia, Axiopolis, Drostorum) un mare numár de martiri (soldati, 
în majoritate): semne ale unui creştinism implantat în profunzimi 
sociale, ale unei armate romane (adunate din Orient), dar, probabil, şi 
ale unci populaţii autohtone daco-greco-romane. 

Cercetările epigrafice şi arheologice au confirmat datele marti- 
rologiilor creştine. S-au descoperit: la Axiopolis o bazilică cu mar- 
tyricon şi la Niculiţel (sec. IV: nume de martiri ce par a fi greceşti: 
Zotikos, Attalos, Kamasis, Filippos) bazilici paleocreştine. Se pare că, 
începînd din sec. IV, creştinii din Scythia Minor crau organizati in 
biserici, conduse de episcopi rezidenti la Tomis. Existau, probabil, 
episcopi si în alte centre importante, precum Histria, Callatis, 
Tropaeum Traiani, Noviodunum, Durostorum etc. În această regiune 
s-au descoperit peste 70 de inscripții creştine din sec. IV-VII (cele 
mai multe în limba greacă, mult mai puține în limba latină), ceea ce 
ne face să credem că mai ales comunitățile greceşti primeau mai uşor 
creştinismul (de altfel, tot grecesc!). Au fost, astfel, descoperite o 
serie de bazilici (de tip elenistic, cele mai multe), una dintre ele chiar 
cu o capelă într-un palat probabil episcopal. Se pot adăuga obiecte ale 
artelor „minore” (lămpi creştine, talere de argint pentru cult — toate 
decorate cu semnul crucii —, vase ceramice, vase de sticlă şi mai ales 
cruciulite de tip grecesc, de bronz şi de aur etc.). O cornaliná (agată 
roşie) a fost găsită la Constanța (Tomis): pe ca este înfățișat Hristos 
răstignit între figurile celor doisprezece apostoli (Pippidi 1976, 
p. 194). 

4. Toate aceste descoperiri trimit de asemeni la un creştinism 
misionar propagat prin cei care erau mai înainte creștinați sau prin 

agenti ai centrelor creştine (ecleziastice) deja constituite în Peninsula 
Balcanică romano-elenică. Armata Romei, colonii greci, sirieni 
(orientali, in general) care se găseau stabiliti pe țărmurile maritime 
ale Scythiei Minor — mai ales cei din Tomis — au putut fi uşor pátrun- 
şi de ideile noii religii, care se practica (probabil clandestin) printre 
ei. Grecii Scythiei nu puteau rămîne inerti şi surzi după creștinarea 
grecilor din Corint, Tessalonic sau Athena, după ce se tradusese 
Septuaginta în Alexandria Egiptului. | 

La acestia trebuie sá adáugám comunitátile traco-dacice autoh- 
tone. Nu greşim considerînd că religia populațiilor daco-tracice se 
întemeia pe concepții mai spiritualizate — mistico-extatice — decît 
religia romanilor. De aceea s-a putut deschide mai uşor religiei creş- 
tine — acceptînd-o, fie şi prin sincretism. Legată de religiile orientale, 
dar mai ales de lumea elină, religia daco-tracilor avea un caracter 
politeist, în care Zalmoxis (Samolxis, Gebeleizis) era zeul principal 
(care, după Herodot, ar fi fost om, un sclav al lui Pythagoras). Mu- 
rind, Zalmoxis intră într-o locuinţă subpáminteaná. Herodot, care arc 
(Eliade 1980, p. 38) asemenea informaţii de la „elenii care locuiesc in 
Hellespont şi în Pont”, nu şi le asumă cîtuşi de puţin, dar adaugă: „o 
fi fost vreun zeu de prin părţile Getiei" (ibidem, p. 39). În plus, 
Herodot crede că Zalmoxis „a trăit cu multă vreme mai înaintea lui 
Pythagoras” (ibidem). 

- Important este însă că — scrie Herodot — „geții cred in nemu- 
rire” (se cred nemuritori): „credința lor este că ei nu mor şi cel care 
piere se duce la Zalmoxis” (IV, 94; apud Eliade 1980, p. 46). Chiar 
dacă această credință ar fi fost prezentă şi la alte popoare din antichi- 
tate (perşi, egipteni), „imortalizarea” existenţei, fericirea post-mortem 
(după inițierea de către Zalmoxis) dădea religiei autohtone o 
particularitate deosebită (Eliade 1980, p. 46). Traco-dacii dispretuiau 
moartea (paratissimi ad mortem, scrie Pomponius Mela, II, 2, 18; 
Eliade 1980, p. 47), ba chiar credeau că, aducînd ofrande, „mortul se 
întoarce” (un fel de reîncarnare?). Eliade 1980, p. 48 crede că este 
vorba nu de metempsihoză, ci de „imortalitatea sufletului”. Nu era 
această „nemurire” şi esenţa religiei lui lisus Hristos? 

. Se mai pot adăuga aici alte credinţe religioase: samanismul 
extatic iranian adus în Hellespont şi în Pont de către coloniştii greci 
în contact cu mistica persană. Extazul era legat de imortalitate — 
amâîndouă elemente ale sacrului (Eliade 1980, p. 57; vezi şi Istoria, 
p. 334). Nu avem însă date despre riturile şi practicile religioase ale 
traco-dacilor: se pare că sanctuarele (rotunde sau dreptunghiulare) 
construite pe vîrfuri de munte sau pe terase muntoase constituiau 
lăcaşele lor de închinare (vezi Istoria, p. 332-335). Daicoviciu 1972, 
p. 215-216 arată că „arheologia a confirmat caracterul ctonio-solar al 
religiei daco-getice” (Zalmoxis era un zeu chtonian!). 

Dar toate aceste relicte s-au găsit la nordul Dunării, în Dacia 
Romană (Transilvania). Aici se constituie cealaltă implantare a creşti- 
nismului în Dacia (Superior), cea care a lăsat urme arheologice 
importante: a doua creştinare. 

Este încă valabilă opinia lui Pârvan 1911, după care creştinis- 
mul ar fi pătruns în aceste regiuni nord-dunărene înainte de retragerea 
trupelor romane din Dacia (271)? S-ar putea confirma existența unor 
creştini — izolaţi sau în grupuri mici — în Dacia romană? Răspunsul 
este, bineînţeles, afirmativ. Arheologia a descoperit la Romula cîteva 
geme sigur creştine, probabil de pe la sfîrşitul sec. III (reprezentînd 
una o cruce, iar alta, doi peşti). Dar este posibilă şi apartenenţa la 
secta gnosticilor basilidieni (sec. II-III). Pe teritoriul Daciei Romane 
s-au gásit urme ale divinitátilor adorate in Dacia (zei orientali, 
divinitáti romane). Mithras, Isis, Serapis, Dea Syria apáreau alături de 
Jupiter Dolichenus, Jupiter Heliopolitanus, Hercules Invictus, dar si 
Baal etc., proveniti din pártile Siriei, ale Greciei, ale Egiptului. 
Contopirea zeitátilor greco-romane cu cele locale, dacice (Diana) si 
cu cele sosite din Orientul apropiat a adus, prin colonişti, un sincre- 
tism religios multicultural, notoriu în epocă şi in regiune (ceea ce 
mergea împreună cu plurilingvismul). Unele inscripții se fac în 
comun, cu zeități din mai multe părți ale lumii antice. In Dacia, în 
schimb, pare a se fi format cultul sincretist al Cavalerilor danubieni 
(Eroul trac) — pare-se o sinteză dintre unele credințe populare locale 
şi dogmele venite de departe (Orient, Roma, zei traci) pe teritoriul 

Daciei nord-danubiene (Dionysos, Cibele, Nemesis, Mithras, Marte, 
Diana, Hekate etc.). E 
5. Pe lîngă aceste zeități orientale pátrundea pe teritoriul din 
jurul Dunării, paradoxal, şi creştinismul! Popescu 1994 a adus în 
discuţia problemei creştinismului danubian aportul goților. Autorul 
vorbeşte (2001, p. 202) despre Calendarul gotic, precum şi de „mulți 
martiri ai poporului got” (citînd pe H. Delahaye, p. 201, n. 43, p. 202, 
n. 49, care a cercetat ,,L'église de Gothie" in Saints de Thrace et de 
. Mésie, cit. p. 201, n. 43). Se ştie însă că goții erau, în cea mai mare 
parte, arieni, unii dintre ei fiind si „niceeni”. În aceste circumstanţe, 
„biserica din tara Gothiei" a simţit nevoia unei Biblii, pe care a 
tradus-o Wulfila (Ulfila), tot astfel cum a avut martiri (Sfîntul Sava 
,Gotul") şi o ierarhie ec proprie. Toate acestea se petrec 
prin sec. III-IV. 

Bineînţeles, se pune întrebarea: cum s-au putut creştina goții? 
Ipotezele care se fac conduc într-un singur sens: prin contactele pe 
care au fost constrînşi a le face în drumul lor sud-danubian, balcanic 
şi, mai departe, spre Orient. În urma incursiunilor goților la sud de 
Dunăre (250-253: Moesia inferior, Thracia, Illyricum) contra roma- 
nilor (bătălia de la Abrittus — azi Razgrad, Bulgaria), despre care 
vorbeşte, în Carmen Apologeticum, poetul creştin Commodianus 
Claudius (sec. III-IV) — „les Goths ont fait de nombreux prisonniers, 
parmi lesquels, des chrétiens qui ont déployé une activité mission- 
naire parmi les Barbares” (Popescu 1994, p. 78). Autorul subliniază 
clar „le rôle des prisonniers (de guerre) chrétiens dans la conversion 
des Goths et des populations parmi lesquelles ils se sont établis". Un 
exemplu: un istoric grec, Philostorgos (368-425), creştin arian, 
ocupîndu-se de viața lui Lucian de Antiochia, preot creştin şi martir. 
(285-312), sanctificat ulterior (de fapt fusese învățătorul lui Arius!), 
arată că, în timpul împăratului Valerian (253-260) şi al fiului său 
Gallienus (253-265), trupele goților au invadat Galateea (provincia 
din centrul Asiei mici, evanghelizată de însuşi apostolul Pavel) şi 
Capadochia (în regiunea Anatoliei), un centru creştin important (mai 
ales din sec. IV înainte). De aici, goții au adus numeroşi prizonieri, 

printre care şi preoți şi oameni piosi, convertiți la creştinism, inclusiv 
şi pe înaintaşii familiei capadochiene a lui Wulfila (Ulfila). 
Bineînţeles că toți aceştia au putut ráspindi ideile creştine în spaţiul 
Dunării inferioare, pînă în Dobrogea. 

6. Să examinăm mai atent creştinismul din aceste regiuni. În 
Scythia Minor, pe țărmul Mării Negre, la Tomis, Callatis, Noviodu- 
num, Histria — ca în jurul întregului bazin al Pontului — se stabiliseră 
de veacuri, înaintea erei creştine, solide colonii elene, întemeind . 
oraşe şi aşezări mai mici (grecii veniseră prin sec. VII a. C. de prin 
regiunea Miletului — Asia Mică). De bună seamă, pe cale comercială 
— dacă nu şi spirituală — locuitorii acestor colonii continuau a avea 
Jegături cu centrele de baştină din sud şi nu este greu de imaginat că 
pe această cale a pătruns în Scythia Minor, printre cetăţenii de diver- 
se etnii aflaţi acolo (greci, orientali de diverse origini etc.), ideologia 
creştină. Materialul arheologic confirmă această primă implantare a 
noii religii în zonele danubiene: în secolul III, pare a fi existat creştini 
în aceste teritorii (se explică astfel numărul mare de martiri mentio- 
nati în textele martirologiilor creştine, din oraşele Scythiei Minor). 
Mai tirziu, din sec. III înainte, inscripţiile creştine găsite sînt, trei 
pătrimi dintre ele, în limba greacă (Pippidi 1976, p. 193). Unele 
dintre ele revelă relaţiile Scythiei Minor cu Asia Mică, Siria si 
Egiptul — regiunile originare ale religiei creştine (tot in Scythia 
Minor, în secolele IV-VII, s-au găsit bazilici creştine de tip elenistic, 
una de tip sirian). Se adaugă, la toate acestea — aşa cum am arătat mai 
înainte —, amfore şi piese de uz liturgic. 

Asemenea aceste elemente dovedesc vechimea creştinismului 
în Scythia Minor şi pe țărmurile (de acolo) ale Pontului Euxin. 
Această timpurie propagare a creştinismului în zone greceşti stră- 
vechi (poate chiar scitice) conduce la concluzia că 1. pe aceste 
meleaguri, creştinarea trebuie să fi început concomitent cu, dacă nu 
chiar puţin înainte de prezența romanilor. Avem toate motivele să 
credem că milites din Legiunea V Macedonica, Legiunea XI Claudia 
sau din flotă (Classis Flavia Moesica) erau convertiți la (sau 
cunoşteau) noua religie a lui Hristos; şi 2. aceştia i-au antrenat pe cei 

ce aparțineau unor etnii şi triburi diferite, chiar si pe „barbarii” goti 
care se găseau, la Dunărea de jos (în sudul Moldovei de astăzi), în 
imediata vecinătate. Într-un fel, se creştinau populaţii care aveau 
religii orientale spiritualizate (excepție făceau grecii, care au aderat la 
creştinism în detrimentul zeităților elenice). Despre traco-daci am 
arătat mai înainte: mentalitatea lor religioasă, chiar politeistă (dar 
avîndu-l pe Zamolxis) îi predispünea a accepta cu usurintá noile 
precepte spirituale creştine". Nu au rămas urme concrete, arheologice 
sau lingvistice; din această perioadă creştină — să o numim — »prima-: 
ră”. Dar nici nu trebuie să înlăturăm — din cauza acestor absente 
tangibile — posibilitatea originilor apostolice (Apostolul Andrei, 
Apostolul Filip, amîndoi recunoscuţi de tradiția Scripturilor) ale 
creştinismului românesc. Cf. Popescu 2001, p. 196, 200-201: la 
„Odessus (Varna), Apostolul Andrei ar fi instalat chiar un episcop, pe 
un anume Apion (nume non-latin!). 

lată de ce credem că, în zonele Dunării de jos şi în Scythia 
Minor trebuie să fi avut loc prima crestinare de pe teritoriile aflate 
sub dominatia Romei, 

În perspectivă istorică, trebuie să ținem seama de faptul că 
monumentul Tropaeum Traiani — Adamclisi datează din 109, atestind 
astfel prezenţa romanilor si a Imperiului Romei în aceste regiuni. Tot 
astfel — să nu uităm —, în 105-106, Dacia vestică (Transilvania de 
centru şi de sud-vest, Banatul etc.) se găsea sub stăpînire romană 
(Dacia Felix!). Datele istorice se suprapun: creştinismul „primar” si 
ocupaţia romană şi, bineînțeles, începuturile romanizării sînt aproape 
concomitente, deci cu atît mai greu de deosebit. 


! Nu spre a cădea în anecdotic, menționăm că imaginaţia literară a lui Vintilă 
Horia, Dieu est né en exil (1960), nu ar trebui să fie desconsiderată. El a încercat să 
descrie cum trebuie să se fi petrecut — socio-cultural — convertirea autohtonilor sciți 
şi traco-daci sub ocupaţia romană. 

2Ne explicăm astfel şi creştinismul de formă 1a t i n ă , care s-a transmis de-a 

lungul veacurilor. (Credem însă că afirmaţiile lui Dan-Horia Mazilu, Recitind 
literatura română veche, 1, Bucureşti 1994, p. 9, care vorbește de „intervenții 
greceşti si ariene”, „limpeziri” şi „delimitări” în „creştinismul | a ti n primar” sint, in 
cel mai bun caz, exagerate.) „Delimitările” sîntu | teri oare primei evanghelizări. 

7. Şi totuşi, deosebiri există! In Scythia Minor, în sec. III apar 
martirii creştini. Popescu 1994, p. 80: „la premiére mention écrite 
concernant les chrétiens de la Dobroudja date de 290, lorsque les 
deux martyres orientaux, Epictéte et Astion, trouvérent la mort à 
Halmyris, au temps des persécutions de Diocletien”). Popescu 1994, 
p. 81 şi urm. vorbeşte de „120 chrétiens" care au fost martirizati sub 
Diocletian, şi chiar de „Evangelius”, episcop de Tomis (290), si de 
succesorul său, un anume „Ephraem”, citîndu-l pe H. Netzhammer, 
Die christlichen Altertiimer der Dobrudscha, Bucureşti, 1918, p. 
2332. 

8. Bineînţeles, nu puteau să lipsească, atit înainte de prezența 
romană, în lumea greacă de acolo, cît şi după integrarea Scythiei 
Minor — Mikra Scythion — in Moesia Inferior (după sec. III devine 
provincie romană), misionarii propagatori ai creştinismului. 

Interesant ar fi să aflăm din care centre ale religiei creştine 
ráspindite in Peninsula Balcanică, în sec. III, proveneau aceşti misio- 
nari, unde se afiliau creştinii (din bazilici) sau se hirotoniseau preoții 
acelor timpuri vitrege de clandestinitate. S-ar putea să găsim un 
răspuns luînd în considerare episcopatele de pe linia Dunării 
inferioare (Durostorum, Axiopoli, Dinogetia) sau din Remesiana (în 
Dacia Mediterranea). Popescu 1994, p. 213 consideră că, la sfîrşitul 
sec. III, Tomis ar fi putut fi centrul unei organizații episcopale (care a 
devenit Metropole, mitropolie). Dar trebuie adăugat: centre religioase 
care, în sec. IV (după sinodul din 325) sînt cîştigate de doctrina | 
„eretică” a lui Arie (arianism) (non-niceean). 


3 În sec. III-IV existau, în Dobrogea paleocreştină, preoți (şi chiar episcopi: 
Popescu 1994, p. 214-216 a întocmit o primă listă de conducători-ierarhi ai 
organizaţiilor bisericeşti de acolo). Nu se confirmă însă afirmaţiile din Istoria, p. 
441) privitoare la faptul că, pînă în epoca lui Constantin cel Mare (306-377) „nu ar fi 
putut exista comunităţi creştine şi monumente” în regiunile (ulterior) româneşti. Se 
cunoaște numele episcopului-martir Evangelius (către sfîrşitul sec. III); Popescu 
2001, p. 205 menţionează numele unui martir militar din armata romană a Scythici 
(S-ar fi putut să existe creştini şi în celebra Legiune Macedonica adusă de Traian în 
aceste părţi). În ce priveşte martirii de la Niculiţel, ei şi-au pierdut viața în timpul 
persecuțiilor lui Decius (249-251): numele lor sînt greceşti si orientale. 

9. În părţile de nord ale Dunării de jos, în Gothia, existau 
organizaţii ecleziastice creştine (bineînțeles, şi acestea legate de 
capitala Imperiului, de Bizanţ). Între goții din cîmpia munteană şi de 
la Dunărea de jos se găsea, ca episcop consacrat la Bizanţ, Ulfila 
(Wulfilas) (311-384), got după tată, grec după mamă, devenit epis- 
cop-misionar al goților (341). În jurul sáu se creează o organizatie 
bisericească“ (vizi)goticá, care, conform „calendarului gotic” de la 
Acjelis (sec. IV; vezi supra), oficia — foarte probabil — creştinări în 
ritul Sinodului din Niceea, 325. O bună parte dintre cei crestinati erau 
însă atraşi de creştinismul non-niceean, aderînd la doctrina lui Arie. - 
Toleranta religioasă pe care o afişau căpeteniile gote ia sfîrşit prin 
anul 348, cînd, sub Aorich şi Atanarich, încep sîngeroase persecuții 
împotriva creştinilor. Misionarul Sabba (Sf. Sava Gotul), martirizat în 
anul 372, era unul dintre cei sacrificați. Către sfîrşitul vieţii, Ulfila 
(Wulfilas) însuşi acceptă ideile arianismului şi, împreună cu un grup 
de adepti, trece în sudul Dunării, în Imperiul roman (la Nicopole), 
unde păstorea Auxentius (379-383), un discipol al său, şi acesta adept 
al arianismului. Împăratul Theodosius (între 379-395), făcînd din 
creştinism o religie de stat (380), a adus un număr mare de convertiri 
la creştinism, în zona danubianá şi în Scythia Minor. Persecutiile 
încetează. Crestinismul este biruitor în aceste teritorii. 

10. Aceste constatări par a confirma originile greco-orientale 
ale creştinismului propagat în Scythia Minor — şi ridică datările 
paleocreştine către sec. II-III. De aceea, nu putem exclude cu uşurinţă 
misiunile apostolice ale Sf. Andrei care, după tradiție, pare a fi fost 
„apostol al Thraciei şi Scythiei”, dar şi ale Sf. Filip. În orice caz, o 
afirmație precum aceea a lui I. Fischer (1985, p. 44) privind 
„Caracteristica fundamentală a creştinismului din nordul Dunării, . 


m. Popescu 2001, p. 207 expune situaţia Bisericii din »lara Gothiei”, Gothia. 
Legat strict de Bizanţ şi de normele canonice bizantine, creştinismul goților „a dat 
numeroşi martiri, a creat mănăstiri”, iar, din sec. IV, în această organizație religioasă 
„S-a implicat Biserica din Scythia şi, direct, statul bizantin prin ierarhi (Bretanion, 
Gerontie (Terentius) şi Teotim 1)”. Doi misionari în aceste locuri sînt cunoscuţi 
(Eutihie şi Sava / Sabba Gotul). ,,Gotii de la Istru”, crestinafi, au fost reprezentaţi la 
Sinodul din Niceea. 

aceca de a fi de limbă latină” merită să fie — în relaţie cu Scythia 
Minor — relativizată. Fischer continuă: „folosirea unor simboluri 
creştine în limba greacă nu înseamnă cu necesitate că cei care le-au 
gravat vorbeau greceşte” — p. 44-45). Autorul are dreptate, dar... 

` Pentru cine, pentru care cititor au fost gravate, dacă nu pentru greco- 
fonii locali, creștinați? În aceste regiuni, „grecitatea” şi, latinitatea” 
creştinismului coexistau. 

Nu credem deci a greşi prea mult considerind că, € putin in zona 
Scythiei Minor, prima implantare a creştinismului s-a făcut în limba 
greacă şi în limba latină. Regiunea era, cel puţin, bilingvă. Popescu 
1994, p. 205: în cetăţile vest-pontice şi într-o zonă limitrofă, cultul se 
oficia în limba greacă; în teritoriul rural şi în aşezările de pe limes-ul 
dunărean, cu o populație predominant latinofonă, în limba latină. 

Este demnă de reținut expresia lui N. Iorga: „creştinism dună- 
rean şi balcanic”. 

11. Această primă pătrundere a creştinismului în regiunile 
sudestice ale teritoriilor noastre — Dunărea de jos, „Gothia” si 
Scythia Minor — într-un conglomerat etnic a fost urmată — aproape 
concomitent — de invazia romanilor în Dacia carpatică de vest 
(războaiele dacice 101-102, 105-106). Tara lui Decebal devine Dacia 
Capta şi, după aceea, Dacia Felix, provincie a Imperiului roman. 
Începea a doua creştinare. 

Pe drumurile pe care pătrundeau în nordul Dunării armatele 
romane, pătrundea şi creştinismul! Pe drumurile de munte care du- 
ceau spre Sarmizegetusa, o dată cu armatele romane aduse din / prin 
Peninsula Balcanică (mai ales cele sosite din Thracia şi Moesia) se 
implantau, treptat, în zonele ultracarpatice ale Daciei (transilvane), 
ideile noii religii. Cu un oarecare timp înainte de războaiele dacice, 
au fost semnalate pătrunderi însemnate de negustori romani (probabil 
şi greci) în nordul Dunării, în relaţii comerciale cu Moesia Superior, 
astfel încît (aşa cum a arătat C. Jireček, Die Romanen in den Städten 
Dalmatiens während des Mittelalters, I, Viena 1901, p. 12) „limba 
latină era cunoscută in ţinuturile Dunării”, încă înainte de sosirea 
militară şi instalarea administrativă a Romei imperiale. 

Adus-au oare aceştia (negustori, soldati, administraţie, colo- 
nişti romani) şi elemente ideologice ale noii religii a lui Iisus Hristos? 
Istoricii (C. Giurescu, Dinu C. Giurescu 1971, p. 165) răspund pozi- 
tiv la această întrebare: „nu este exclus ca printre coloniştii aduşi de 
Traian să fi fost şi creştini” (cazul Legiunii V Macedonica adusă din 
Balcani în Dacia). În general, istoricii români suprapun situația din 
Scythia Minor cu cea din Dacia Traiană şi ajung la concluzia că este 
vorba de un singur creştinism, „daco-roman”. Am văzut însă că cele 
două acţiuni de creştinare trebuie atent deosebite. | 

În Dacia romană, armata imperială a lui Traian a pătruns pe 
alte drumuri: Densusianu 1901, p. 206-208, precum şi regretatul şi, în 
România, prea puţin cunoscutul E. Lozovan (1962, p. 356 şi urm.) au 
urmărit aceste căi de comunicaţie cu Roma. Cea mai mare parte a 
armatelor romane a intrat prin vestul Peninsulei Balcanice: pornind 
de la Aquileia spre Illyricum şi Pannonia sau pe via Apollonia, por- 
nind din Italia centro-meridională (Brindisi) prin Dalmatia şi, de aici, 
spre nord (Moesia) (Sirmium — Naissus — Ratiaria) sau spre est 
(Serdica, Philippopolis — Hadrianopolis). Bineînţeles, dincolo de 
Dunăre, după Drobeta, se pătrundea în Dacia, prin Sarmizegetusa 
(apoi, mai tîrziu, Potaissa — Apulum — Porolissum). În aceste regiuni, 
noua religie creştină nu se răspîndise încă aşa precum în părţile 

orientale ale Peninsulei Balcanice. De aceea evanghelizarea acestor 
„s-a făcut mai anevoios, mai neomogen şi într-un timp mai îndelungat, 
în orice caz ulterior celui în care se creştinaseră Scythia Minor şi 

regiunile orientale (Dunărea de jos). Aici apar monumente creştine 
-databile către sfîrșitul sec. III şi mai ales în sec. IV (adică în timpul 
lui Constantin cel Mare), ceea ce poate fi rodul unor acțiuni propa- 
 gatoare anterioare. | 

Cît de vechi? 

În această perioadă armatele romane se pregăteau să se retragă 
sau se retrăseseră din Dacia nord-dunăreană „traiană” Şi se instalaseră 
în „Daciile” aureliene (ripensis, mediterranea). Deci problema 
creştinismului în aceste zone era legată de prezenţa şi, apoi, de 

retragerea romanilor, de romanizare si de evenimentele socio-cultu- 
rale corespunzătoare. 

Trebuie — credem noi — să deosebim două momente. Mai întîi, 
ráspindirea (secretă) a creştinismului. Aceasta trebuie să se fi făcut in 
timpul ocupației romane a Daciei (transilvane). După cîte ne mai este 
dat a cunoaşte, creştinismul se propaga în mediile urbane şi în cele 
militare. În urbes şi în castra, civili şi militari trebuie să fi fost 
purtători ai convingerilor religioase creştine. În schimb, creştinismul 
pătrundea mai greu printre locuitorii din aşezările rurale — care, ca şi 
în alte zone ale Imperiului, rămîneau fideli religiilor şi zeităților 
tradiționale (cimitire de incinerafie ale dacilor au existat pînă în sec. 
IV-V). Trebuie ştiut însă că, în Dacia romană, apar rareori urme ale 
unor centre religioase creştine (precum în Dobrogea). Centrele 
creştine (în sec. V-VI, deci în epoca post-romană) sînt situate în sud, 
în Oltenia şi pe linia Dunării (Sucidava, Slăveni, Romula). 

În ceea ce priveşte însă al doilea aspect, căutînd urmele 
concrete ale creştinării, problemele se complică. Mai întîi trebuie să 
semnalăm absența martirilor. Retragerea armatelor romane (271), 
abandonarea administrativă a Daciei nord-dunărene, dar şi nelocali- 
zarea comunităţilor creştine (pe lîngă ruralizarea vechilor urbes şi 
dispariția unităților militare) au conferit creştinismului din vestul 
ultra-carpatic romanizat al Daciei o caracteristică deosebită. 

A doua creştinare a teritoriilor carpato-danubiene, ulterior 
româneşti, trebuie considerată ca o creştinare neomogená, difuză, 
descentralizată — dar o creştinare romană, de bună seamă, în limba 
latină. În ce măsură, în evoluţia istorică a creştinismului propagat la 
nordul Dunării, în ținuturile noastre, limba latină a predominat asupra 
limbii greceşti (care, de bună seamă, trebuie să fi fost utilizată în 
conglomeratul multicultural al creştinismului dobrogean-dunărean) 
rămîne o problemă irezolvabilă astăzi. 

De aceea avem anumite rezerve față de cei ce leagă direct (şi... 
„patriotic-creştin”!) creştinismul românesc de „latinitate”, cu atît mai 
mult de „continuitatea” şi de „formarea poporului român”. 

12. Este adevárat cá primele vestigii crestine din Transilvania 
provin din putin cunoscute localitáti rurale (spuneam mai sus cá 
. paleocregtinismul, în Dacia romană, nu avea centre religioase), 
ráspindite pe teritoriul romanizat şi s-au făcut cunoscute prin desco- 
periri arheologice: obiecte de cult şi cimitire creştine. Cea mai impor- 
tantă dintre acestea este inscripția — ex voto de pe candelabrul-do- 
narium din Biertan (ego Zenovius votum posui) — care datează însă 
din sec. IV. S-a găsit (pare-se) şi un vas cu crucea încrustată şi cu 
inscripții aproape identice la Moigrad-Porolissum (Stoicescu 1980, p. 
154), chiar dacă sursele de semnalare nu-s prea sigure. Inscriptii 
creştine au apărut în estul Transilvanei (jud. Covasna): lămpi de lut, 
de bronz (pentru cult), la Cluj, Dej, Turda, precum şi în Banat. D. 
Protase, Problema continuității în Dacia, în lumina arheologiei şi: 
numismaticii, Bucureşti, 1966 şi mai ales lucrarea fundamentală a 
celor doi arheologi cunoscuţi, Nicolae Gudea — Ioan Ghiurco, Din 
istoria creştinismului la români (Cluj, 2002) au adus importante 
„mărturii arheologice paleocreştine” din Dacia traiană. Importantă 
este şi bazilica de la Slăveni — Olt (în nord-estul Munteniei), unde s-a 
descoperit şi un castru roman (pe limes Alutanus), ca şi la Romula 
(azi Roşca — Dobroloveni, jud. Olt). Se adaugă la acestea bazilica 
creştină de la Sucidava, unde — ca şi la Slăveni şi la Romula — pare a 
fi fost un centru creştin însemnat. Dar toate acestea provin din epoca 
post-romană (sec. V-VI). Mai tîrzii sînt cimitirele creştine descope- 
rite în Transilvania (Stoicescu 1980, p. 154) (în sec. IX-X), la Cim- 
brud — Blandiana, Deta, Galospetreu etc.?. 

Împreună cu cimitirele (de incineratie) — atribuite dacilor —, 
aceste descoperiri arheologice au fost interpretate de istoricii români 
ca o dovadă a „continuităţii” daco-romane. Creştinismul, „latinitatea” 
şi „continuitatea” deveneau, astfel, legate între ele. 

Cel mai recent studiu tributar acestei idei aparţine este 
Madgearu 2001. Autorul examinează cu atenţie „descoperirile arheo- 
„logice [care] pot sprijini ideea continuității dintre creştinismul - 


$ Bineînţeles, anticele cimitire dacice de incincraţie de la Sărăţeni, Soporul 

daco-roman şi cel românesc”, „raportul dintre romanizare şi cresti- 
nare”, precum şi „rolul jucat de creștinism în desávirgirea sintezei | 
daco-romane” (p. 11). Aceleaşi afirmaţii („procesul de romanizare şi ` 
procesul de evanghelizare au fost interdependente”) le întîlnim şi la 
Gudea — Ghiurco 2002, p. 131. Nu sînt ele, după cum credem noi, 
prea categorice? 

Dar, după cum arătam mai înainte, în această a doua pătrun- 
dere — în Vest — a creştinismului la nord de Dunăre, nu s-au desco- 
perit martiri creştini. Această absență trebuie bine înțeleasă şi 
interpretată. Deşi ar fi „verosimil” să presupunem că in Dacia roma- 
nă, printre noii veniţi erau şi creştini (militari, civili) care puteau face 
cunoscută noua religie — dovezile arheologice sînt „foarte puţine” 
(Popescu 2001, p. 208). Dar cu retragerea din 271, Dacia Traiană 
nemaifiind între limitele Imperiului, nu a mai cunoscut suferinţele şi 
martiriul din timpul lui Dioclețian (Caius Aurelius Valerius, 284-305) 
şi mai ales al lui Galerius (Caius Galerius Valerius Maximianus, 
293-311), care a dat, înainte de moarte, un „edict de toleranță” (la 
anul 311). De aceea se înregistrează nume de martiri numai în 
regiunile sud-danubiene ale Imperiului roman. 

Cum s-a răspîndit creştinismul în Dacia transcarpatică romană 
şi de ce organizaţii ecleziastice depindea el? Întrebări greu de 
rezolvat! Putem totuşi admite că noua religie s-a propagat, în aceste 
regiuni, prin „agenţi” convertiți la creştinism în comunităţile creştine 
din dreapta Dunării. (Istoria, p. 629-630 specifică: „adepţii noii 
credinţe... orientali, care nu în Dacia s-au convertit la noua religie, ci 
în ținuturile de unde erau originari. Aşa par cel puţin să indice cîteva 
geme numite abraxas, talismane ale adepților sectei gnosticilor, 
descoperite în cîteva localităţi din Dacia romană, la Porolissum, în 
Transilvania, la Romula şi la Orlea, în Oltenia".) Gudea — Ghiurco 
2002 au prezentat — pentru sec. II-IV — un tablou cuprinzător. 

De aceea s-a putut afirma că, în Dacia romană, creştinismul se 
va fi propagat „mai mult din om în om”, prin contactul direct cu 


de Cîmpie, Bratei, lernut — datînd din sec. IV — s-au păstrat. 

creştini veniţi din Imperiu, şi — cf. Istoria, p. 633 dixit — nu prin 
misionari. Absența unor „misionari”, chiar a unor „chorepiskopoi” 
avînd sarcina de a răspîndi şi organiza sumar creştinismul la nordul 
Dunării nu pare o ipoteză convingătoare. Centrele creştine de pe 
malul drept al Dunării (Ratiaria, Sucidava, Dierna, Constantiniana 
Daphne, Durostorum etc.) aveau puterea de a propaga şi de a supra- 
veghea creştinismul în Dacia romană, mai ales în epoca post-romană. 
lar cînd, în sec. VI (535), Justinian I întemeiază arhiepiscopia 
Justiniana Prima, organizarea creştinismului din fosta Dacia Roma- 
na capătă consistență canonică şi mai bine conturată. Trebuie sublini- 
at însă caracterul popular difuz, răspîndit, socio-cultural, „de jos în 
sus”, pe care l-a avut această a doua creştinare a teritoriilor carpa- 
to-danubiene. i 

13. În asemenea circumstanțe, trebuie să luăm în discuție limba 
în care s-a putut propaga creştinismul si în care s-au putut tine 
primele oficii religioase. Răspunsul este simplu: în Dacia romană, cea 
de a doua pătrundere a creştinismului nu s-a putut face decît în limba 
latină. Putem adăuga, aici, si textele eclesiastice creştine scrise în 
latineste. Niceta, episcopul de Remesiana (cca 359 — cca 420), căruia 
i se atribuie predicári evanghelizatoare la nordul Dunării, a scris o 
Serie de lucrări (predici, imne religioase, un catehism) în limba latină. 
De asemenea, în latină a scris Auxentius (discipol al lui Wulfila, 
episcop de Durostor, dar originar din Dacia) (Mihăescu 1978, p. 5-9) 
— se pare o latină simplă (ibidem). 

Romanizarea — în Dacia intracarpatică — a putut să devină o 
crestinare a unor comunităţi disparate autohtone. De bună seamă, 
zonele în care nu au pătruns romanii şi armatele lor (poate zonele 
aşa-numiţilor „daci liberi”), precum şi zonele rurale au rămas 
non-crestine$, 


* O ,traditie" consemnată pe piatra tombalá din Basilica din Tours a Sf. 
Martin de Tours (náscut in Panonia, 315 — Tours 397), soldat roman, devenit, dupá 
convertirea la creştinism, călugăr militant şi episcop de Tours, ar menţiona numele 
dacilor printre „triburile diferite” din Europa centrală care „au primit contract pios 
cu lisus”. Nu cumva este vorba de dacii noştri „liberi”? O simplă ipoteză, în măsura 

Dar pentru cea dintîi implantare a creştinismului — aceea din 
Scythia Minor, pe țărmul vestic al Pontului şi în părțile estice 
extreme ale Dunării inferioare — într-o regiune plurietnică, trebuie să 
ținem seama şi de limba greacă. Aceasta trebuie să fi fost limba 
misionarilor, a primilor „noştri” martiri creştini (Epiktet, Astion, 
Kiril, Kindeas, Tasios, Zotikos, Philippos, Kamasis ş.a.), aceasta era 
şi limba unei mari părți dintre inscripţiile descoperite în aceste zone. 
Nu putem exclude întru totul cunoaşterea limbii latine. 

14. Cu toate acestea, în terminologia creştină românească 
predomină — în mare număr — elementele latine. 

Termenii creştini fundamentali sînt latini. O excepţie ar putea 
face termenul chileisa, chiraleisa, discutat de Vasile Bogrea din 
graiurile Transilvaniei de vest. Chiar dacă termenul principal — lat. 
sanctus > rom. sín(t) — este latin, trebuie să constatăm că sfinţii origi- 
nari româneşti, cei mai „populari”, sînt sfinții care au nume greceşti 
şi sînt onorati mai ales în biserica răsăriteană: ei au nume transmise 
direct din latină (Sí(n)medru, Sumedru = Sanctus Demetrius, 
Si(n)nicoará = Sanctus Nicolas, Sinvăsii = Sanctus Basileos, Sintilie 
= Sanctus Elie etc.), cu tratamente fonetice latinesti (-1- > -r-, 1+ y > 
i; excepţie face grupul -tr- > -dr-, în Sí(n)medru, dar nu în Sfmpetru 
= Sanctus Petrus). Interesant, pentru limba română, este termenul 
sărbătoare = servatoria (dies) din conservatoria „zi de respectat / 
păstrat”, precum şi termenii (mai noi) Floralia > Florii, Rosalia > 
Rusalii (in care, într-un caz, 1 + y este eliminat, în celălalt caz, pás- 
trat). O anumită iregularitate de transmisiune fonetică domneşte în 
terminologia religioasă latină trecută în română: christianus devenit 
creştin, cu -şt- conservat, Paschae devenit Paşti, precum nascere > 
naşte, scio > ştiu, dar pastionem a devenit păşune (cu -sti + vocală > 
-ş-). | 

Conceptele fundamentale ale religiei creştine sînt şi ele 
exprimate prin cuvinte de origine latină (sau greco-latină): biserică, 


în care o inscripţie laudativă, mult ulterioară, poate fi luată în consideraţie, iar 
numele Daci(a) a fost atribuit, în evul mediu, mai multor comunități etnice, fără nici 
o rigoare istorică. 

Dumnezeu, cruce, boteza, cumineca, înger sînt termeni comun româ- 
neşti, în nordul şi în sudul Dunării. În româna de nord apare rugă- 
ciune (exista şi urăciune — oratio), tot astfel cum o serie de termeni 
sînt de origine — tîrzie — bizantină (Florii, Rusalii). Interesante 
probleme pun Crăciun (creatio?, callatio?), Paschae (cu grupul 
"Sce/sce devenit šte, ca în elementele slave (Niculescu 1999), dar şi 
basilica, termen latin bizantin (gr. Basiléos), răspîndit şi în Romania 
occidentală (fr. baseille, friul. basilianum, retorom. baselgia, 
basuche, dalm. basalka etc.). Sá adáugám numele zilelor sáptáminii 
(mai ales duminică — dies domenica), termenii sanctus > sînt, păre- 
simi (quadragesima), termeni precum (a) lega „interzice” (cirneleagă 
< carnem ligat, císleagá < caseum ligat), a lăsa (laxare) „abandona” 
(cf. lăsarea secului), fără a mai menţiona şi alti termeni (lat. templum 
> tímplà?). 

Aceşti termeni trebuie examinati cu atenţie: nu sînt toti, în ega- 
lá măsură, probanti. Bunăoară, Dumnezeu — Domine-Deus, prin for- 
ma de vocativ, acuză o origine sacrală de serviciu religios — ceea ce 
nu a fost definitivat decit tîrziu, prin sec. IV (în timpul lui sau după 
Constantin împăratul). Trebuie să menţionăm însă si pe Deus > rom. 
nord-dunărean zău şi rom. dial. zotecuşte < lat. Deus te co(n)stet, 
ceea ce poate fi anterior acestei epoci. Observaţie deosebită merită şi 
Rusalii < lat. Rosalia. Cesare Alzati consideră (într-o comunicare 
orală) că această imagine sui-generis aparţine creştinilor orientali: 
după tradiţia orientală, asupra Apostolilor reuniți spre a celebra 
pentacosté, a cincizecea zi după Paşte, nu flăcări sau pale de foc, ci 
coborîre de petale de trandafir s-au coborit asupra lor (rosa — rosalia, 

“sărbătoarea rozelor). Adăugînd şi termenii de mai înainte (Paşte, 
creştin, poate şi Crăciun), avem dreptul a presupune că ei sînt 
rezultatul unor intruziuni terminologice ulterioare: sec. VII-VIII 
(O. Densusianu îl considera pe creștin un termen tardiv). 

Există deci în vocabularul creştin românesc mai multe straturi 
terminologice, poate chiar mai multe zone ecleziastice, pe care nici 
lingvistica, nici teologia nu le-au depistat încă. Ceea ce putem însă 
întrevedea este faptul că, pe lîngă, foarte probabil, un redus stoc de 

termeni creştini latini primari (cruce, botez, înger, duminică etc.), pe 
care îi regăsim în celelalte limbi romanice, româna (mai ales în 
nordul Dunării) dispune de termeni proprii (Crăciun, Rusalii, Florii, 
rugăciune etc.), care îşi caută încă o explicare clară. Cercetarea 
lingvistică nu a ,,coborit" încă în stratificarea lexicului nostru reli- 
gios: nu toți termenii latini pe care îi cunoaştem şi cu care argumen- 
tăm creştinismul nostru „daco-roman” (latin etc.) au pătruns în limba 
romanică ce devenea română, în acelaşi timp, în aceleaşi condiţii. O 
stratigrafie teologică lingvistică este absolut necesară (mai ales în 
ceea ce priveşte nordul şi sudul Dunării, dar, şi în nord, regiunile de 
vest — nord-vest, în care apar conservări şi divergențe semnalate). Dar 
ea suferă încă de absenţa unor date cultural-istorice cunoscute. 

15. Cu toate acestea, o serie de clarificări ar fi putut aduce — 
dacă i s-ar fi acordat însemnătatea cuvenită — articolul Matildei 
Caragiu Marioteanu 1993. Autoarea, apărîndu-şi, cu obiectivitate 
ştiinţifică, propria sa etnie, examinează (ceea ce alti lingviști, tot 
aromâni, nu au făcut!) terminologia creştină aromânească: „il faudrait 
admettre que les Aroumains sont les premiers chrétiens parmi les 
peuples romans: le chemin des Apótres, venus de l' Asie Mineure par 
Byzance vers Rome ne passait-il pas par ces régions?" (p. 55). 

Întrebarea autoarei merită atenție. 

Mai întîi, aşa cum am arătat, în ciuda dezvoltării în comun 
(pînă in sec. IX!) şi a terminologiei creştine fundamentale identice, 
între românii din nord şi cei din sud apar, în acest domeniu lexical, 
deosebiri evidente. Absența unor termeni latini precum Florii, 
rugăciune (ar. urăciune) şi prezenţa altora, tot latini, de felul lui 
lilitoare (lat. laboratoria), mi simnez „mă inchin" (lat. signum), 
mir3inedzu (lat. marsianus, marcidus) „postesc”, feará (lat. cerra) 
luminare", vătăma (lat. victimare) „sacrifica”, yiznaciunu (lat. 
vindematis) „septembrie”, probabil şi alţii, ar putea dovedi existența a 
două regiuni (dioceze?) în conglomeratul românofon primitiv, nord- 
şi sud-dunărean. Scriem ar putea, cu unele dubii. Pentru că din 
acelaşi studiu reiese că majoritatea termenilor latini fundamentali 
creştini sint comuni: începînd chiar cu termenul criştinu / criştinu (se 

pot adăuga Criciun, Sîn-Chetru, Sîn-Medru, Sti-Măria, Dumnidzá, 
bisearică, pitedzu (dacorom. boteza), preftn,. ínyedzu ,jinviez", 
(üniltari „înălţare”, cişleagă etc. etc. 

16. Cînd, cum şi, mai ales, unde s-au creştinat aceste comuni- 
tăți románofone — despărțite, de la o anumită vreme, de trunchiul 
românesc aflat în nordul Dunării? Este de mirare faptul că nici unul 
dintre istoricii şi teologii noştri nu le-a luat în seamă în cercetarea 
istoriei creştinismului românesc. Sînt oare acestea „primele comuni- 
táti romanice creştinate”? Este adevărat cá, din Faptele Apostolilor, 
rezultă trecerea (apostolului Pavel) din Antiohia, în Cipru, în 
Peloponez (Corint), în Rodos, dar, cîteodată, călătoria s-a făcut „pe 
apă”, cu „corabia”. Pavel a trecut prin Macedonia, în Tesalonic şi a 
aut în Atena (Faptele Apostolilor, cap. 17-18), dar „după obiceiul 
său” intra mai ales în sinagoga iudeilor („şi a vorbit cu ei din Scrip- 
turi"). În Atena însă a vorbit şi în Areopag, propovăduind „învățătura 
nouă” — unde a fost ascultat de „atenieni şi de străinii care stăteau în 
Atena”; cap. 17, v. 21), dar scopul esenţial al propovăduirii aposto- 
lice (a lui Pavel) era convertirea evreilor — „a dovedi Iudeilor că lisus 
este Hristos” (cap. 18, v. 5). Nu o dată Faptele Apostolilor mentio- 
nează că acţiunile Apostolului Pavel şi ale ucenicilor lui se adresau în 
special comunităților evreilor. 

S-ar fi putut evangheliza, în aceste condiţii, şi comunități latino- 
- fone (pastorale) din regiunile muntoase (Pind) ale Greciei de Nord? În 
general, par a fi fost incluse în procesul de evanghelizare zonele mari- 
time (Tesalonic, Cipru, Corint, Rodos; tot astfel Antiohia, în Siria, 
Bithinia, pe țărmul Pontului Euxin), şi mai puțin regiunile de retro-terra. 

În al doilea rînd, avem dreptul de a presupune că aceste prime 
evanghelizări se făceau în limba latină? Faptele Apostolilor mentio- 
nează că apostolul Pavel predica în limba ebraică (în Areopagul din 
Atena, probabil în limba greacă), deşi nu se poate exclude, în cazul 
său, cetăţean roman, cu studii juridice, cunoaşterea limbii latine. Dar 
prezenţa lui Pavel în zone balcanice latinofone, în care s-ar fi găsit 
„primul popor romanic creştinat”, nu pare a avea confirmare — cel 
puţin pînă astăzi. 

17. Studiul Matildei Caragiu Marioţeanu deschide o perspec- 
tivă de înţelegere a evanghelizárii primare din Scythia Minor: cresti- 
nismul a pătruns în cetăţile elene de pe ţărmul Pontului Euxin de 
asemenea via mare! Şi de asemenea putem presupune că propagarea 
lui s-a făcut în limba greacă şi, în secundar, în limba latină. (Dacă 
trebuie să presupunem o via terra în aceste regiuni, ea nu poate ființa 
decît o dată cu războaiele purtate de goți cu Imperiul roman, de unde 
şi posibilitatea aducerii din Orient a unor prizonieri creștinați pînă la 
Dunăre.) 

În perspectiva acestor raționamente, creştinarea comunităților 
latinofone ce deveneau romanofone (aromânii) nu s-a putut face decît 
într-o regiune terestră, într-o ambianţă latină, adică în limba latină. În 
timp ce românii nord-dunăreni s-au slavizat, în urma subordonării 
ierarhice şi a culturii slavone adoptate, în sudul Dunării, aromânii 
s-au grecizat, intrînd în organizarea teritorială a Grecici ortodoxe. 
Matilda Caragiu Marioteanu distinge — cu multă dreptate — termino- 
logia creştină primară de cea „ortodoxă”, ulterioară, grecească. 

` 18. Între cele două creştinări nord-dunărene există însă un 
punct comun: Bizanțul! Inscriptiile — atit cele din Dobrogea, cit şi 
cele din Transilvania — poartă simbolul creştin, crucea, în forma 
crucii greceşti-bizantine (cu cele patru braţe egale). Amîndouă căile 
de pătrundere a creştinismului la nordul Dunării porneau „de la 
organizaţiile religioase din Bizanţ. Creştinismul nostru greco-latin 
din Scythia Minor este bizantin. Tot de Constantinopole este legat, 
prin Justiniana Prima şi Grecia (mai ales începînd din sec. VIII), şi 
creştinismul nostru latin (să-l numim „occidental”?) din Dacia 
Romana — intracarpatică. Aceste legături genetice şi ierarhice au 
existat dintru început, dar s-au dezvoltat şi întărit începînd din sec. IV 
(după Edictul din Milano al lui Constantin cel Mare), în sec. V-VI, 
sub Justinian I, şi s-au definitivat o dată cu trecerea mitropoliei 
(„occidentale”) justiniene din Illyricum sub jurisdicția Bizanțului 
(sec. VIII). 

Vedem astfel cum creştinismul românesc a urmat soarta... 
Imperiului roman: a început pe vremea marilor cuceriri imperiale ale 

Romei, dar a rămas fidel, după divizarea Imperiului (385) şi căderea 
Romei sub Heruli (476), Orientului romano-grec. În sec. VII (după 
602), pe măsură ce Imperiul bizantin se greciza, creştinismul nostru 
devenea, în totalitate, oriental, greco-bizantin. De la primele pătrun- 
deri ale noii religii î în spațiul dunărean-carpatic şi pînă astăzi, în 
straturi socio-culturale şi ideologice succesive, creştinismul românesc 
a fost legat de Bizanţ. Episcopia de la Tomis, îndeosebi, era coordo- 
nată de eminente personalităţi ecleziastice din Constantinopol 
(Brettanion, Gerontios, Teotin I, Ioan Cassian) care au făcut din ea un 
important centru bisericesc oriental (cf. Andrei Timotin, Paleocresti- 
nismul carpato-danubian, în ,,Archaeus", IT, 2, IIT, a). | 

Şi totuşi, încercarea de separație între cele două zone creştine 
(cea din Scythia Minor şi cea din Dacia Romana) a existat. În 535, 
Justinian I a întemeiat, la Tauresium, mitropolia Justiniana Prima. 
Aici se oficia în limba latină: regiunea Illyricum (în care intra şi 
Grecia), precum şi zonele nord-dunărene intra-carpatice subordonate 
acestei mitropolii erau, implicit, legate de Roma — pînă prin sec. VIII. 
Începînd din acest secol, şi Justiniana Prima intră sub jurisdicţia 
religioasă a Bizanțului. În toată această vreme, regiunea creştinată 
timpuriu a Scythiei Minor (ulterior încadrată în provincia Moesia 
Inferior) a fost dependentă de Bizanţ. Grecia constantinopoli- 
tano-bizantină era victorioasă, de la vest la est, în toată Peninsula 
Balcanică. Autoritatea Bizanțului a guvernat, pînă la urmă (sec. IX-X 
— sec. XIV-XV) întreaga viaţă creştină în aceste regiuni. 

19. Se desprind de aici primele concluzii privind originile 
creştinismului nostru românesc. Vechimea creştinării noastre se pier- 
de în negura primelor două-trei secole ale erei creştine: în Scythia 
Minor, pe țărmul pontic, mai întîi, în Dacia cucerită de romani, după 
aceea. Dacă în Scythia Minor legăturile cu Imperiul roman au fost 
mai puţin implicate în difuzarea noii religii, care era, în schimb, 
răspîndită printre Greci, Dacia lui Traian (Dacia Felix, Dacia Capta 
etc.) a fost creştinată — şi a rămas ca atare — în limba latină. Dacia 
Traiană a fost creştinată într-un „al doilea val”. 

Propagarea creştinismului — prin Apostolii Andrei şi Filip sau 
prin misionari — s-a făcut „de la om la om" (fr. de bouche à l'oreille), 
in adincá taină — şi, foarte probabil, în greacă şi în latină. Cei care 
aderau la religia lui Hristos aparțineau unor comunităţi etnice diferite 
— autohtone si „barbare” — şi unor structuri sociale inferioare, pare-se, 
mai mult în centre urbane. Dar, deşi în Occident paganus „locuitor al 
satului” era sinonim cu „necreştin(at)”, de-a lungul Dunării (pe lîngă 
Durostorum, bunăoară) si în Illyricum sînt semnalati şi creştini de 
origine rurală („țărani”). Martirii creştini din părțile Dunării, prin sec. 
II-IV, aparţineau unor medii sociale modeste (veterani, presbiteri, un 
grădinar, o femeie — cf. P. P. Panaitescu, Introducere în istoria 
culturii româneşti, p. 97). Trebuie deci să admitem caracterul etero- 
gen, popular, multi-etnic (si multi-cultural) al paleocreştinismului 
românesc. 

20. Mai greu de cercetat este epoca posterioară sec. IV, în 
Dacia romană, şi aceea de după sec. V, în Scythia Minor (integrată in 
Moesia Inferior). Constantin cel Mare (împărat între 306-337) a pus 
capăt, definitiv, persecuțiilor religioase prin Edictul de la Milano din 
313 (Galeriu dăduse un edict de toleranță în 311) şi a permis organi- 
zarea ierarhiilor creştine. O dată cu întemeierea capitalei Constanti- 
nopol şi cu relația directă dintre Biserică şi Stat, creştinismul 
pontic-danubian şi cel carpatic intră în subordonarea ierarhică a 
Imperiului roman (ce va deveni, după 395, Oriental). Misiunile 
Bisericii sînt rodnice, convertirile se înmulțesc (cuprinzind goți şi alte 
popoare migratorii), în toate zonele dunărene (legate, acum, şi de 
cetățile imediat sud-danubiene). Comunitățile creştine din Dacia au 
fost in strinsá legătură cu scaunele episcopale din dreapta Dunării 
(Sucidava, Durostorum) şi cu Peninsula Balcanică (unde, în 
Thessalonic, se creează „vicariatul de Illyricum”, imediat dependent 
de Roma, către sfîrşitul sec. IV pînă prin sec. VI). Prin teritoriile 
odată romanizate de la nordul Dunării trec popoarele migratorii — 
dintre care, mai ales hunii — care, aşezîndu-se în Pannonia, întrerup 
legăturile fostei Dacia Romana cu restul lumii romane antice (pînă în 
sec. V-VI, Dacia avea legături cu Peninsula Balcanică, Dalmatia, 

bazinul Mării Adriatice, Italia de nord, de unde proveneau chiar unele 
obiecte creştine). Dar dependentele canonice ale primelor comunități 
creştine din aceste zone nu se cunosc. Nici de mărturii privind 
practicile creştine şi structurile sacerdotale nu dispunem (pentru sec. 
IV-V): Se pot presupune organizări creştine rudimentare, sporadice, 
izolate, în secretul existenței populațiilor rurale sau de pe lîngă cen-- 
trele urbane rămase nedistruse. De aceea creştinismul nostru din 
început s-a grefat pe un fond preexistent, popular, primitiv, conti- 
nuînd în bună măsură anumite credințe autohtone, datini şi obiceiuri 
locale. Asemănările cu creştinismul implantat la toate „neamurile” — 
încă de pe vremea Apostolilor — sînt evidente. 

(O excepţie însă: Scythia Minor, înglobată în Moesia kcifasión, 
unde, sub supravegherea Bizanțului, s-au întemeiat bazilici pe cultul 
martirilor, începînd din sec. V.) 

„Justinian I (527-565) instituie o arhiepiscopie, Justiniana 
Prima, căreia îi subordonează două episcopii din Banat (Litterata, 
Recidiva), dînd astfel un impuls organizator-canonic creştinilor din 
comunitățile ex-Daciei Romane şi orientîndu-i, la început, spre 
autoritatea latină, spre Roma, şi, ulterior, spre Bizanţ (inglobind şi 
Grecia). În astfel de circumstanțe s-a constituit şi terminologia 
creştină în limba romanică ce devenea română: într-o structură latină 
orientală, cu elemente greceşti, în stratificări treptate (cum am arătat 
mai înainte), în zone diocezale diversificate. Creştinismul românesc 
nu este unitar (de aceea, terminologia creştină latină nu poate fi o 
„ dovadă suficientă, sigură, pentru continuitatea daco-romană a comu- 
nitátilor româneşti). 

21. Se vădeşte astfel faptul că pătrunderea creştinismului în 
zonele nordice ale Peninsulei Balcanice, în interiorul sau dincolo de 
limes s-a realizat diferit: 1. în zona Dobrogei, a Dunării de jos, în 
sudul Moldovei şi în Muntenia de vest, provenind, prin Balcanii 
Orientali, din regiunile greco-bizantine şi 2. zona vestică, pătrunzînd 
prin Banat, Tara Hațegului, în Transilvania, pînă in pusta Pannoniei, 
adică pe linia pe care au intrat în Dacia armatele romane (Via 
Apollonia — Moesia — Drobeta — Sarmizegetusa. Cele două „ramuri” 

ale creştinismului pontic-danubian-carpatic (Scythia Minor si Dacia 
Romană) sint legate, direct şi indirect, de Peninsula Balcanică şi de 
Bizant. ! 
22. Deosebit de semnificativă este coincidenta dintre aceste 
două direcţii de pătrundere a creştinismului şi cele două „coridoare 
culturale” descoperite şi examinate de Răzvan Theodorescu (1972, p. 
339-348, 1982, p. 13-25). (Gheorghe Brătianu, în Le probleme de la 
continuité daco-romane, Bucureşti, 1944, p. 22, vorbise despre „două 
sfere de influență şi de civilizație pe teritoriul românesc, una a - 
latinităţii, în jurul masivului apusean al Carpaţilor, purtînd pecetea de 
neşters a latinitátii care a reuşit să-şi asimileze vechiul fond 
geto-dacic, şi cealaltă, în jurul gurilor Dunării, deschisă curentelor 
diverse ale etapei şi ale regiunilor balcanice”.) Amîndouă aceste 
„coridoare” de cultură treceau prin Macedonia (si Grecia) şi înce- 
peau, primul (cel occidental), la Salonic (Thessalonic) şi se îndrepta 
spre zona Illyricum, iar cel de-al doilea (oriental), direct de la 
Constantinopol spre nord, prin Scythia Minor, la Dunăre. Aceste 
două zone coincideau cu binecunoscuta autoritate metropolitană din 
Tauresium (Justiniana Prima) care, la început subordonată Romei şi 
ulterior (sec. VIII), Orientului constantinopolitan, domina latinitatea 
creştină balcanică pînă la invazia slavilor? În orice caz, cel dintii — 
cel vestic — era marcat de cultul Sf. Dumitru (cf. toponimicele 
precum Mitrovica, rom. Sumedru, magh. Syávaszentedemeter (în 
Ungaria, catolică, se serbează cu fast Sf. Dumitru), iar cel de-al 
doilea este însemnat prin cultul Sf. Gheorghe (biserici cu hramul Sf. 
Gheorghe, la Constantinopol, Varna, Giurgiu, brațul dunărean Sf. 
Gheorghe — cf. Theodorescu 1982, p. 13: spaţiul oriental, „anato- 
liano-est-balcanic” apare conturat mult înaintea celuilalt. Altfel spus, 
şi din vest, şi din est cultura creştină a teritoriilor pontice danu- 
biano-carpatice (Scythia Minor şi Dacia romană) erau legate („vis- 
ceral"!), prin Balcani, de Bizanţ. Creştinismul românesc originar 
apare — încă o dată fie spus — ca o emanație dublă sud-est europeană. 

23. De aceea putem afirma că populaţiile din această parte a 
Europei (pontică-dunăreană-carpatică) sînt pătrunse de ideile religiei 

lui Iisus Hristos din cele mai vechi timpuri, poate chiar din epoca 
apostolică (cel puţin în Scythia Minor). Aceste populații au început a 
fi creştine înainte de oricare delimitare etnică sau statală. Organizația 
ierarhică şi canonică a Bisericii (sec. III-IV) le-a găsit creştinate! 

Creştinismul lor era popular, etnic eterogen, răspîndit în comunități 

„piele de leopard”, uneori fără legătură unele cu altele. Asemenea 
comunități disparate, creştine şi românofone, există şi azi în Penin- 
sula Balcanică (pe munți, în Balcani şi în Pind, păstorii aromâni; în 

Dalmatia, mauro-vlahii): aceste populaţii mobile (nomade, chiar) sînt 
de religie greco-ortodoxă şi nu cunosc ierarhiile unor organizaţii 
bisericeşti. 

Ierarhia bisericii creştine s-a instaurat mai tîrziu, o dată cu eli- 

berarea creştinilor de sub opresiunea statală (sec. IV) şi, mai ales, 

după întemeierea primelor state etnice slave (sec. VIII-IX). 

În acelaşi timp, această subordonare religioasă sud-balcanică 
şi-a făcut simțită acţiunea în tot cursul istoriei românilor. Men- 
talitatea bizantină s-a opus curentelor religioase occidentale, latine 
(Roma), catolice (Ungaria, Polonia) şi reformate (Germania), dar a 
admis, cu consecințe cultural-istorice grave, ceea ce venea în numele : 
ortodoxiei bizantine, fie prin Grecia, fie prin Ucraina şi Rusia. Ade- 
rînd la o uniune greco-bizantină, ortodoxă, biserica Românilor ignora 
romanitatea europeană occidentală. 

Iată de ce punem sub semnul îndoielii afirmaţiile lui E. Lozovan 
(cel care vedea, în Bizanţ, „un sostituto linguistico latino”) şi consi- 
derăm că elementele greco-bizantine sînt preponderente în creş- 
tinismul românesc. A.vorbi numai despre „latinitate” (precum Pârvan 
1911), în aceste circumstanţe, este insuficient sau chiar inoperant. 
Bizanțul grecesc şi transformările lui bizantine au impus dintru 
început „latinităţii” originare a religiei creştine româneşti o orientare 
evidentă spre Balcani. 

Bizanțul greco-latin originar rămîne cheia şi centrul impe- 
rial-religios al creştinismului balcanic — şi, implicit, al celui danubian 
şi carpatic — adică al românilor”. 


II. 
— secolele IV-VI — 


23. Un aspect nu lipsit de însemnătate este persistența 
elementelor mentalității religioase a populațiilor autohtone în spațiul 
creştinat al Scythiei Minor şi al Daciei romane. Popescu 1973, p. 
68-77 a examinat inscripţiile greceşti din sec. IV-VI, cu deosebit de 
interesante concluzii. Se întîlnesc, în aceste inscripții, nume greceşti, 
dar şi nume care dezvăluie prezenţa unor comunități orientale („die 
Beziehungen Skythiens zu entfernten Gebieten des Imperiums wie 
Kleinasien, Syrien und Agypten...” — p. 71), alături de nume autoh- 

tone, trace. Chiar şi unele inscripţii creştine sint impregnate de 
reflecții teologice pre-creştine, într-un sincretism evident (pe care 
Emilian Popescu nu îl remarcă). Creştinismul din Scythia Minor a 
fost deci multietnic şi, prin multiculturalitatea locuitorilor, foarte 
probabil sincretic. Este însă tot atît de adevărat că, între sec. IV-VI, 


7 O analiză deosebit de minuțioasă a vestigiilor creştine de pe teritoriul 
Daciei romane au întreprins Madgearu 2001 şi Gudea — Ghiurco 2002. Precum alți 
istorici români, aceşti arheologi accentuează însemnătatea creştinării din Dacia de 
vest, aflată sub dominaţia Romei, pentru istoria „continuității” românilor în 
Transilvania. Ne deosebim, prin ceea ce am scris în prezentul studiu, de acest 
unilateral punct de vedere, în sensul cá, analizind în profunzime originile 
creştinismului pe teritoriul nostru, descoperim pătrunderea lui pe mai multe filiere — 
$i greceşti, şi romance, dacă nu şi prin sciți. Ideea unei creştinări apostolice — prin Sf. 
Andrei — nu este departe de această concepție multiculturală a creştinismului nostru. 
De bună seamă, terminologia creştină românească este dé origine latină, dar, să nu 
uităm, această terminologie se construieşte abia prin sec. IV. Pînă atunci, limba 
greacă — in Scythia Minor, cel puţin — trebuie luată în considerare: era, foarte 
probabil, o limbă „locală” a grecilor creștinați, alături de limba latină. Altfel spus, 
terminologia, vestigiile, martirii creştinismului şi „formarea poporului român” sau 
„continuitatea” în Dacia ar trebui să rămînă probleme diferite, dezlegate una de 
cealaltă. 

„creştinismul a influențat puternic cultura provinciei Scythia Minor" 
(Istoria, p. 610-611). Episcopia de Tomis (nume de episcopi: Breta- 
nion, Gerontios, Theotimos, greci, Paternus, Valentinian, probabil 
romani) şi, mai tîrziu, cea din Durostorum (Auxentius, Dulcissimus) 
domină viața Dobrogei romane şi atestă expansiunea creştinismului 
(este interesant a semnala faptul că, printre martirii din timpul 
prigoanei lui Diocletian, figurau şi oameni din mediul rural, cu nume 
„ latinesti: deci evoluţia pagus — paganus „păgîn” nu poate fi justificată 
pe teritoriul nostru oriental al Imperiului roman). S-au descoperit de 
asemenea numeroase basilici paleocreştine. . 

Această viață culturală paleocreştină se termină o dată cu sfir- 
şitul dominației romano-bizantine in Scythia Minor. Asezarea slavi- 
lor şi, ulterior, a bulgarilor au întrerupt vitalitatea provinciei şi a 
creştinismului (încurajat de Bizanţ). 

24. O evoluţie oarecum similară a avut şi creştinismul primitiv 
de limbă latină din Dacia romană. Si aici a predominat sincretismul: 
Rosalia (= Rusalii) şi Floralia (= Florii) cu care se denumesc ulterior 
sărbătorile creştine respective nu sînt altceva decît conservarea unor 
nume şi simboluri pre-creştine. Dar şi acest al doilea creştinism — cel 
exclusiv latin — a fost legat de teritoriile creştinate din sudul Dunării. 
Studiul tipologic al obiectelor creştine descoperite în Dacia transil- 
vană „a dovedit că ele sînt originare din sudul Dunării, aflîndu-şi 
. adeseori analogii în provinciile dunărene ale Illyricum-ului latin, în 
Pannonia vecină şi, mai departe, în Italia” (Istoria, p. 632). Începînd 
din sec. V si, mai ales, sub Justinian I, ex-Dacia romană şi teritoriul 
carpato-danubian intrá in zona intereselor economice ale Imperiului 
bizantin (numărul mare de monede şi produse bizantine arată avîntul 
deosebit luat de economia şi comerţul Bizanțului, sub Justinian I). Iar 
după prăbuşirea apărării bizantine la Dunăre, legăturile se restrîng — 
dar continuă! — la regiunile imediat sud-dunărene (ocupate de slavi şi 
de bulgari). Imperiul bizantin revine la Dunăre sub Justin I (518-527) 
şi Justinian I (527-565): se reconstruiesc cetăți şi urbes distruse de 
huni, se construiesc fortificații şi se încearcă a se restabili viaţa roma- 
nă-bizantină şi creştinismul corespunzător, bizantin. În Banat sînt 

menționate, în această perioadă (începutul sec. VI), fortărețele 
Litterata (Lederata) şi Recidiva (în Novella XI dată de împărat în 
535). Sucidava este din nou reactivată (chiar o bazilică creştină, 
pentru garnizoana din cetate!), iar Procopius, istoricul bizantin 
(sfîrşitul sec. V-cca 562) menționează în De aedificiis, IV, 6, cetăţile 
Theodora (cam în dreptul Drobetei) şi Turris (Turnu-Măgurele). 
Către sfîrşitul sec. VI, „barbarii” avari şi triburile slave reuşesc să 
atingă Dunărea (sub Justin II, 565-578), destrámind cordonul de 
apărare danubian reorganizat de Justinian: linia Sucidava — Ratiaria — 


Durostorum — Capidava şi, bineînţeles, capetele de pod bizantine de 


pe malul stîng al Dunării. Regiunile imediat danubiene cad în 
posesiunea definitivă a „Barbarilor”. 


US 
Componentele slave 


25. Începînd cu secolele VI-VII au pătruns în Moldova si în 
Cîmpia Dunării grupuri migratorii de slavi. Ei igi stabileau aici, la 
nordul Dunării, bazele de atac războinic împotriva provinciilor 
Imperiului bizantin aflate la sudul Dunării (antii, un grup de triburi 
slave, au fost mai activi). După Iordanes, Getica, V, 34-35, Venethii 
(natio populosa) (de fapt, Venedii) din care făceau parte sclavinii şi 
antii ajunseseră să se răspîndească — per immenso spatio — de la 
izvoarele Vistulei la Dunărea inferioară (si mijlocie). Iordanes îi 
citează mai ales pe sclavini, de la Noviodunum (pe malul Dunării, în 
Scythia Minor) pînă în Pannonia (antii se găseau pe teritoriul 
aproximativ al Ucrainei de astăzi). În a doua jumătate a sec. VI, pe 
teritoriile extra-carpatice (Moldova, Muntenia) au început să se 
stabilească numeroase enclave de comunităţi slave durabile, care sc 
sedentarizează şi se integrează treptat în complexul social-cultural 
anterior, autohton. Istoria limbii poporului „daco-roman” a avut de 
suferit consecințe importante: elementele slave au intrat în compo- 
nenfa structurală a limbii romanice in fieri, româna. In acelaşi timp, 
comunităţile slave aşezate în ceea ce fusese odată Dacia Romană au 

avut posibilitatea de a se lăsa puternic influențate de cultura romană 
provincială, autohtonă, anterioará?. Ulterior, aceste comunităţi slave 
nord-dunărene au intrat în contact şi s-au integrat în cultura roma- 
no-bizantină, fiind, pînă în sec. IX-X, asimilate de populația romani- 
zată autohtonă. 

Încă din sec. VII, un mare număr dintre slavii aşezaţi în terito- 
riul nord-dunárean au trecut Dunărea şi s-au aşezat în Peninsula 
Balcanică, slavizînd-o (pătrunderea atingea şi teritoriul de limbă 
greacă, la sud de munţii Pindului, dar acolo a avut loc a re-grecizare 
ulterioară). În sudul Dunării i-au slavizat pe bulgarii de origine tur- 
cică. Au apărut comunitățile slave bulgare. Ulterior, prin sec. IX-X, 
deplasîndu-se din valea Tisei şi din Pannonia, au apărut slavii de 
sud-vest (sirbii, croații, slovenii) (Pippidi 1976; p. 576). 

Slavii de sud-est din sudul Dunării au întemeiat în sec. VII 
primul stat protobulgar slav (participau anti şi sclavini, care trecuseră 
Dunărea împreună cu bulgarii lui Asparuh (capitala: Pliska). În acest 
stat au intrat şi însemnate comunități traco-romanizate (romanofone) 
bástinase, integrate piná atunci in Imperiul Bizantin (altă parte a 
acestor populaţii a luat drumul munţilor: vlahii). În concurenţă cu 
Bizanțul, hanul Tervel (701-718), urmaşul lui Asparuh, obține de la 
impáratul Justinian II (669-711) titlul de caesar » czar star: în 
curînd (792) încep luptele bulgarilor cu Bizanțul. De-a lungul Dunării 
şi mai la nord, pe teritoriul fostei Dacia Romana se extindea statul 
protobulgar (Oltenia, Muntenia de vest), ceea ce făcea ca regiunile 
din dreapta şi din stînga Dunării să fie în permeabilă comunicare 
secole de-a rîndul (pînă şi produsele pămîntului din regiunile 
sud-dunărene erau, prin dijmă, date protobulgarilor din sud — din 
ordinul... căpeteniilor locale autohtone!). 


8 Este interesant de remarcat cánicáieri pe teritoriul țării noastre nu se 
întîlneşte o cultură slavă'pură. În diversele complexe culturale (Botogana-Chirniceni, 
în Moldova, Ipoteşti, Ciurel-Cîndeşti A, în Muntenia, Bratei-Naşloc, în Ardeal) se 
semnalează coexistenta elementelor slave cu cele provincial-romane, autohtone (în 
unele predomină elementul slav, în altele, cel autohton) (Pippidi 1976, p. 546). 

În 864-865, ţarul Boris se creştinează, la Constantinopol. A 
urmat o creştinare forțată, de sus în jos, a nobililor şi a unei părți din 
popor (ceea ce a avut drept consecință eliminarea deosebirilor dintre 
protobulgari şi slavi, cei dintii contopindu-se în masele slave, limba 
slavă ieşind victorioasă). Dar, mai ales, intrarea bulgarilor în lumea 
creştină a condus la construirea unei culturi slave primordiale. Mai 
întîi, prin crearea alfabetului glagolitic —prin imitarea (modificată) a 
alfabetului uncial grec (cu elemente ebraice). Misionarii Constantin 
(Kiril) şi Metodiu, greco-bulgari din Salonic (fii ai unui înalt funcțio- 
nar imperial) au fost trimişi în anul 863 în Moravia, la principele 
Rostislav (deşi Moravia cădea sub jurisdicția Romei), unde — cunos- 
cînd slava bulgărească şi greaca — au alcătuit primul alfabet adaptat la 
formele slave şi au tradus Noul Testament şi Psaltirea. În conflict cu 
ierarhii creştini germanici (care nu admiteau o nouă limbă liturgică) 
şi chiar cu Roma catolică centrală, discipolii lor (Clement şi Naum) 
au fost alungați din Moravia şi s-au stabilit în Bulgaria (la Ohrida şi 
la Preslov), unde au revizuit alfabetul maestrilor lor, creînd alfabetul 
chirilic (cirilic) — pe vremea ţarului Simeon, fiul lui Boris-Mihail 
(893-927), într-o epocă de intensă cultură bizantino-slavá. Amindouá 
alfabetele aveau la bază dialectul bulgar vorbit în jurul Salonicului, în 
sec. IX: s-a numit vechea slavă (paleoslavă, fr. paléoslave), care este 
limba textelor canonice din sec. IX-XI. Alfabetul chirilic şi vechea 
slavă au fost adoptate de bulgari, sîrbi, ruşi, de confesiune greco-orto- 
doxă. (Polonii, cehii, slovacii nu l-au adoptat.) În alfabet cirilic este 
scrisă slavona, limba redactărilor mai tîrzii ale textelor sacre slave 
(exclusiv limbă scrisă). 

26. Românii au adoptat alfabetul chirilic şi au întrebuințat 
textele slavone abia prin sec. XIII (cum a demonstrat I. Bogdan), o 
dată cu dependenţa tot mai accentuată a comunităţilor creştine din 
nordul Dunării de episcopiile de pe malul drept. Preoţii din nordul 
Dunării, de regulă hirotonisifi de „chorepiskopoi” sud-dunăreni, s-au 
găsit în situaţia de a fi subordonați, după creştinarea bulgarilor, unor 
„episcopi” bulgari (în locul celor romanofoni!). Rezultatul: limba 
slavilor meridionali bulgari intră în eccesiae-le nord-dunárene, ince- 

pînd din sec. X (creştinarea bulgarilor se făcuse în 864- -865), după 
întemeierea statului paleoslavo-bulgar, în 679, care se extinde şi la 
nordul Dunării, pînă în Pannonia, după distrugerea imperiului avar. 
Terminologia religioasă creştină (oficiul divin, instrumentele, ierarhia 
bisericească etc.) se slavizează, adică, mai precis, preia termeni gre- 
ceşti în formă slavă. Nu este locul, aici, de a întocmi o listă exhaus- 
tivă (vezi Rosetti 1986, p. 290). Menţionăm numai câţiva termeni 
semnificativi, importanti: agneț : agnici; blagoslovi : blagosloviti; a 
se cdi : kajati se; chilie : kelija; chivot : kivotii; colindă : kolenda; 
colivă : kolivo; cristelnitá : krustilinica; duhovnic : duxoviniki; 
“Hristos : Christos; icoană : ikona; Isus : Isusii; ispăşi : supasiti; 
liturghie: liturgija; maslu : maslo; metoh : metoxă; mitră : mitra; 
molitvă : molitva; monah : monaxti: mucenic : bg. măcenik, slv., rusă 
sau sîrbă, mucenik (dial. mucenici) „colăcei ce se fac la sărbătoarea 
celor 40 de sfinți” (< măcenik); odăjdii : odezda; pomană : bg. 
pomana, pomen (< pomen, postverbal de la a pomeni; cf. goană < a 
goni); popă : popă; post : post; potir : potiri; prapur : prapori; 
pravilà : pravilo; praznic : : prazdinikit; pristol : prestolit; schimnic : 
skiminikit; schit : skitit; Sfint : svetit; slavă : slava; smirnă : smiriina; 
starej : starici; strană : strana; taină : tajna; tímplá : bg. templo; 
fircovnic : crukuvinikit; troiță : trojca; utrenie : utrinja; vecernie : 
vecerinja, aláturi de buche : buky; cazanie : kazanije; ceaslov : 
casoslowii; cerneală : bg. cernilo; citi : cesti, čitó (ind. pr.; cf. s.-cr. 
cătiti, Càtati); grămătic : gramatikit; izvod : izvodit; leat, veleat : 
(vu)leto; letopisef : letopisici; molitvenic : molitvinikii; predoslovie : 
bg. predoslovie; slovă : bg. slovo; tipic : tipikit; tílc : tlukă. La 
aceştia se pot adăuga blajin : blažen; dírz : druzi; vinovat : vinovatii; 
milostiv : milostivă; osteni : ustati — ustano; izbávi : izbaviti; glásui : 
glasovati, iubi : ljubiti; săvirşi [sfârşi] : siivrăsiti; lacom : lakomiü etc. 
etc. (Rosetti 1986, p. 291), vlădică, vecernie, patriarh etc. 

Dar, in afara acestor termeni intraţi în română — probabil pe 
cale orală —, limba slavilor sud-dunăreni bulgari a pătruns — aşa cum 
am arătat — şi pe calea scrisului. Acesta este un fenomen de cultură. 
În bisericile românești din nordul Dunării apar (începînd de prin sec. 

XIV) texte sacre scrise în limba slavonă (= veche slavă, germ. 
altkirschenslavisch). 

„Bineînţeles, era vorba de o limbă a textelor citite în biserică 
(cetanie), pe care „poporanii” nu o înțelegeau (ei continuau a vorbi 
româneşte!). De aici, probabil, a citi, cetanie etc. opuse lat. scribere > 
scrie. Slavona era un high language, cultural. Nu este însă exclus ca 
unii boieri, la curtea domnească — eventual de origine slavă meridio- 
nală — să fi cunoscut şi să fi vorbit slavoneşte. Cele mai vechi docu- 
mente slave de pe teritoriul românesc apar în sec. XIV. I. Bogdan 
consideră că alfabetul chirilic a pătruns în Țara Românească în sec. 
XIII, provenind din Bulgaria. În orice caz, atunci cînd vorbim despre 
influența slavă asupra limbii române trebuie să înțelegem slava 
meridională (bulgara şi sîrba). 

27. Slavizarea (bulgară) a episcopatelor de limbă latină de pe 
linia Dunării a legat şi mai mult creştinismul de la nord de Dunăre de 
Balcani şi de Bizanţ. În locul unei dependențe greco-bizantine apare, 
acum, o subordonare slavo-greco-bizantină. Prin slavă, slavonă se 
filtrează, acum, termenii religioşi greceşti (prin împrumut sau calc). 
De exemplu: preot (presbyter) este dublat de popă (sl. pope, gr. 
pospas), Kyrie Eleison devine Doamne, miluieşte (sl. milovati), 
imprumutati de bulgari, prin creştinare, din biserica bizantină, sau 
accentuări precum Hristos, amin etc. 

În cultura creştinismului românesc primitiv, străvechi, dar fără 
subordonări canonice precizate, apare acum încă o biserică domi- 
nantă: cea bulgară — sau „slavo-bizantină”. (N. Cartojan numea 
această perioadă „intrarea românilor în cultura slavo-bizantină.) 
Altfel spus, încă o ierarhie ortodoxă, cea bulgărească, sud-dunăreană, 
se adaugă Bisericii românilor, pe lîngă cea originară, grecească. Ea 
s-a extins — în timpul „Bulgariei mari” pe tot teritoriul cis- şi. 
transcarpatin, legînd de Biserica ortodoxă slavo-bizantină întreaga 
zonă a ex-Dacici romane. Aceste relaţii au devenit evidente îndeosebi 
după sec. X, ceea ce îndreptățește afirmaţiile regretatului slavist I. 
Pátrut care arăta cá marea majoritate a influenţei slave (si mai ales 
terminologia religioasă) a pătruns în timpul şi după secolul X (1974). 

Dar centrele principale ale ortodoxiei se găseau — slavizate — în 
sudul Dunării, în profunzimea Peninsulei Balcanice. Mai întîi au fost 
Naissus, Margus, Viminacium, apoi Sirmium şi Singidunum (de la 
Sava şi Draiva), după aceea au fost Achris — Ochrida, iar din 1346, 
Peč, ceea ce însemna în cazul din urmă intrarea Serbiei în ortodoxia 
balcanică militantă. Biserica din Tara Românească şi din Transilva- 
nia-Banat intrau treptat în legătură — şi în subordonare canonică — cu 
diocezele slave din sudul Dunării. 

28. La cele două biserici dominante — cea greacă, cea bulgară — 
- începînd din sec. XIV, se adaugă ceea ce Iorga1929, p. 48 a numit 
„înrîurire sirbeascá". Imixtiunea sîrbilor în biserica românească se 
datora, în primul rînd, unor alianțe matrimoniale între domnii Ţării 
Româneşti — eliberaţi de suzeranitatea regilor maghiari — şi familiile 
domnitoare din Bulgaria şi Serbia. Faţă de inimicitia maghiară din 
“nord, de peste Carpaţi, primii domni ai Țării Româneşti se orientează 

spre sud, peste Dunăre, la bulgari şi la sîrbi. Primul dintre aceştia a 
fost „Radu Negru” (alias Tugomit Basarab, cum era numit în croni- 
cile maghiare), Tihomian (1290-1310) (sau Negru Vodă Basarab). 
Acesta o dă pe fiica lui în căsătorie — prin 1310 — regelui Stefan 
Milutin al Serbiei (uniune care durează puţin). Vladislav Basarab 
(1360-1375), urmînd exemplul predecesorilor Basarabi, îşi mărită şi 
el fiica, pe Slava, după Stefan Uros, fiul lui Stefan Duşan, conducă- 
“torul sîrbilor. Făcuse acelaşi lucru şi tatăl său, binecunoscutul 
Alexandru Basarab (1325-1360), învingătorul lui Carol Robert de 
Anjou al Ungurilor (1330), întemeietorul Țării Româneşti, care o 
„mărită pe fiica lui Anca după Simion Staret, țarul sîrbilor (deşi era el 
însuşi căsătorit cu Clara, o principesă bulgară catolică) (Xenopol 
1898, p. 60-62). 

În aceste condiţii, prezenţa sîrbească în Valahia (şi în Transil- 
vania-Banat) devine importantă. Dar apartenenţa bisericii nord-dună- 
rene la diocezele din vestul sîrbesc al Peninsulei Balcanice nu este 
prea bine lămurită. În general, după cum am văzut mai înainte, 
Bizanțul administra, cel puţin la înființare, bisericile ortodoxe 
nord-dunărene: episcopiile şi mitropoliile (Curtea de Argeş, Suceava, 

poate si Severin) depindeau direct de patriarhatul din Constantinopol. 
Cel putin aga rezultá din cele scrise in 1927 de M. Lascaris (citat de 
Stoicescu 1980, p. 157): nu a existat nici o legătură între patriarhia 
din Achris-Ohrida şi biserica ortodoxă din nordul Dunării (contrar, se 
pare, afirmațiilor celor ce susțineau partizanii maghiari ai non-conti- 
nuitátii românilor). Tot astfel, dioceza mitropolie din Skopje se 
extindea pînă sub Dunăre (Dacia Ripensis, Moesia Superioară, partea 
orientală a Pannoniei de sud): relațiile cu zona banato-transilvană nu 
sînt cunoscute, nici clarificate (nu este exclus ca românii din imediata 
apropiere sud-danubiană să se fi supus acestor jurisdicții religioase). 
Totuşi, orice sumară enumerare a „conducătorilor bisericii româneşti 
din sec. XV” menţionează că o parte dintre ei (loan de Caffa, 
Ioanichie de Belgrad) proveneau, probabil, din zonele sîrbeşti ale 
ortodoxiei. 

Ortodoxia Serbiei era — după cum arată lorga 1929, p. 50 — un 
„concurent” al „bizantinismului formalist şi amortit”: „prin marea sa 
rîvnă de muncă, prin setea de jertfă pentru legea creştină şi prin do- 
rinta sa nobilă de a folosi omenirii... ca şi cu smerenia apostolică, cu 
sărăcia ncîntinată, cu popularitatea simplă a celor care-l reprezentau. 
El găsea un sprijin şi în faptul că avea, în apropiere, rădăcini din care 
se putea hrăni, pe cînd bizantinismul nu putea să afle nici un ajutor în 
vecinătatea vreunui neam care să intrebuinteze legea grecească” (p. 
50). leromonahul Nicodim (mamă, sîrboaică, tată, grec), pe vremea 
cneazului Lazăr (înainte de 1389) întemeiază o serie de mănăstiri în 
părțile Mehedintilor, la Vodița, pe malul Dunării (domn al Țării 
Româneşti era atunci Vladislav-Vlaicu Vodă (1364-1377), care în- 
zestrează mănăstirile „popei Nicodim cu pămînt unguresc”: mănăs- 
tirile erau sub jurisdicția mitropolitului Severinului. Mai tîrziu, prin 
1385, sub Dan I Vodă (1383-1386) şi Mircea Vodă (1386-1414), 
Nicodim a construit mănăstirea Tismana (unde moare, în 1406). 
Ucenicii săi îi continuă opera: ei construiesc mănăstirea Călimăneşti 
şi Cotmeana (în Argeş). Se constituie astfel structurile vieții mona- 
hale româneşti, „sub înrîurirea” Serbiei! (Iorga 1929, p. 50-57). 

29. Biserica ortodoxá a Bizantului devine, incepind din sec. 
XIV-XV, într-adevăr atotstápinitoare la. nordul Dunării. Prin 
ortodoxia bulgară şi prin ortodoxia sîrbească — aceasta din urmă mai 
independentă — Biserica românească era sub „oblăduirea” mai multor 
ierarhii ortodoxe străine. Nu se poate deci vorbi, în zonele noastre 
nord-dunărene (Valahia, Banat, Transilvania şi Moldova), decât de un 
creştinism multicultural, o ortodoxie diversificată. 

Legăturile cu episcopatele de peste Dunăre, bulgăreşti (S ilistra 
— Durostorum, Vidin) si sîrbeşti (în Banat şi Valahia), intrarea în 
activitate a Serbiei — şi, mai tîrziu, în sec. XVII, în Moldova, influ- 
enta Ucrainei (mitropolia din Kiev) (atunci cînd „atacul” Reformelor 
amenința Transilvania) — a obligat Biserica ortodoxă a românilor la 
obediente multiple. O Biserică ortodoxă greco-latină multiseculară, 
integrată — din cauze geopolitice şi ierarhice — in slavism şi slavonie 
culturală. Trei ortodoxii slave supravegheau ortodoxia românească! 

“Singura lumină, Bizanțul! De aceea, Biserica românească — 
spre deosebire de cea a sîrbilor sau a bulgarilor — se orienta spre 
Biserica greco-ortodoxă. Cine se „creştina”, în lumea din Balcani, se 
greciza, implicit. „Bizanțul a dăruit [popoarelor balcanice] elenismul 
şi ortodoxie... Elenizarea bulgarilor şi a sîrbilor şi pătrunderea limbii 

greceşti în noile state sud-slave au avut drept urmare preponderența 
„generală a Bizanțului grecesc ortodox în Balcani — adică răspîndirea 
civilizației greceşti în întreaga peninsulă, chiar în regiunile situate în 
afara sferei de expansiune a elenismului, ca țările româneşti nord-du- 
nărene” (Rosetti 1986, p. 193). Românii au acceptat bizantinizarea în 
funcție anti-slavă! Să nu se uite faptul, descoperit şi pe o inscripţie 
grecească la Sirmium (Mitrovica), că Imperiul roman de răsărit se 
numea Romania iar bizantinii, locuitorii lui, se autodenumeau 
romăioi (Rosetti 1986, p. 192) şi că în De administrando Imperio 
savantul „Basileus” Constantin VII Porfirogenetul (912-959, ani de 
domnie) vorbeşte de Românoi, opus termenului Roméioi (= Romei) 
(Armbruster 1977, p. 23) — supuși, şi unii, şi alţii, imperiului sáu. De 
„ altfel, la est de Sarajevo există localitatea Romanja, iar, în greacă, la 

Trapezunt, gr. româna „păstoriță”, tot astfel cum bg. vlaxii ,ro- 
man(ofon), păstor”. 

Opinii asemănătoare are şi Bogdan 1990, p. 55: ,l'association 
entre l'Église et I’ Empire byzantin a entravé, et pour longtemps 
encore, la formation d'États slaves indépendants. Byzance a utilisé 
l'Église grecque — et l'Église grecque s'est laissé volontiers utiliser — . 
comme moyen de domination politique, tout comme plus tard, à 
l'époque ottomane, l'Église grecque sera le meilleur agent de l'op- 
pression turque sur les Slaves des Balcans". Este un punct de vedere 
slav! În țările româneşti, dincolo de Dunăre, de frontierele de nord ale 
Imperiului Bizantin, raportul Biserică — Stat a fost diferit: patriarhul 
din Constantinopol a acceptat şi a instalat un scaun de mitropolit abia 
după ce statul se intemeiase (în Tara Românească abia sub Nicolae 
Alexandru (1352-1364), în 1359, la Curtea de Argeş: „exarh al 
întregii Ungro-Vlahià şi al munților înalţi”; în Moldova, abia sub 
Alexandru cel Bun (1400-1432), în 1401, la Suceava). 

30. lată deci că, după epoca de „creştinare” (= evanghelizare) 
divizată în două regiuni (1. Scythia Minor şi 2. Dacia Romană), 
propagată prin factori diferiți (1. prin indivizi crestinati (fie şi 
Apostoli sau apropiaţi de Apostoli) provenind din regiunile orientale 
creştinate şi 2. prin misionari ecleziastici trimişi cu scopul bine 
determinat de prozelitism), poate chiar în limbi diferite (1. greacă şi 
latină; 2. latină), creştinismul românilor se arată, încă o dată, divizat 
în alte două zone: Moldo-Valahia („Ungro-Vlahia”, „Russo-Vlahia”) 
şi Transilvania ultramontană. Această fractură existentă încă din 
primele timpuri ale creştinării la nord de Dunăre se desemnează, de 
acum înainte, şi mai evident. Intrarea popoarelor slave meridionale în 
religia lui Hristos prin jurisdicția ecleziastică a Bizanțului a adus 
modificări importante în peisajul şi aşa neomogen al creştinismului 
"românesc nord-dunărean. 

S-ar putea deosebi o pătrundere a creştinismului în zona Dună- 
rii de Jos (inferioare), în Valahia şi în Moldova (sec. II-III) provenind 
din Balcanii orientali, din regiunile greco-bizantine (Theodorescu 
1999 o numeşte „coridorul cultural Sf. Gheorghe” din Bosfor) şi altă 

zonă de pătrundere care a dus la creştinarea Banatului şi a Transil- 
vaniei, pînă în pusta Pannoniei, care a condus armatele romane pe 
linia Apollonia — Moesia ~ Drobeta — Sarmizegetusa — Napoca, adică 
dinspre partea occidentală a Peninsulei Balcanice, cu rezultate mai 
evidente abia din sec. IV (ipotetic, sfîrşitul sec. IIT). Am arătat în altă 
parte (Niculescu 1999, p. 249-254) că, în lexicul religios latin al 
limbii române se observă unele diferențieri terminologice (lat. rogare 
— Jat. orare; lat. servare — servatoria „conserva, păstra” etc.), care ar 
putea dezvălui existenţa a două (sau mai multe) dioceze ale organi- 
zatiei ecleziastice creştine în Balcani. Am arătat mai sus cá termino- 
logia creştină a comunităților aromâne din sudul Dunării (după cum a 
dovedit Matilda Caragiu-Marioteanu) ar avea nevoie de o detaliată 
situare în timp şi în spaţiu. Afirmația, recunoaştem, poate surprinde, 
dar cercetarea ar trebui şi mai profund continuată... 

Mai întîi, o precizare: cele două „ramuri” ale creştinismului 
primitiv danubian-carpatic (Scythia Minor şi Dacia Traiană) depin- 
deau, amîndouă, aşa cum am văzut, direct sau indirect, de Biserica 
Bizanțului (poate, cea din Dobrogea mai aproape de Bizanţ decît 
cealaltă). La nordul Dunării s-a aşternut ca intermediar influența 
bisericii slave (bulgare, mai ales) din sudul Dunării. Ea s-a extins, în 
timpul „Bulgariei mari”, pe tot teritoriul cis- şi transcarpatin, legînd 
de biserica ortodoxă slavo-bizantină întreaga zonă a ex-Daciei | 
romane. Aceste relaţii au devenit evidente îndeosebi după sec. X, 
ceea ce indreptáteste afirmaţiile regretatului slavist I. Pátrut care arăta 
„că marea majoritate a influenței slave (şi mai ales terminologia 
religioasă) a pătruns în timpul şi după secolul IX. 

Din toate aceste cauze, ortodoxia românească — precum a fost 
şi creştinarea — îşi dovedeşte diviziunile. Tara Românească, Banatul- 
Transilvania sînt dependente de bisericile sud-dunărene, slavo-gre- 
ceşti, Moldova, în schimb, pe lîngă o naturală dependență bizantină, 
îşi întăreşte legăturile teologice cu ortodoxia Kievului. Intrarea 
popoarelor slave în religia lui Hristos a adus modificări importante în 
structurile — şi aşa văriate — ale creştinismului ortodox românesc. 

IV. 
Catolicismul 


31. Pe măsură ce dependenţa de Bizanţ şi de Bisericile orto- 
doxe răsăritene slave devenea pentru ortodoxia românească (din cele 
trei provincii) tot mai apăsătoare, catolicismul roman occidental 
încerca să pătrundă în spaţiul „schismaticilor”, dincoace şi dincolo de 
Carpaţi. Bineînţeles, în acest scop erau folosite cele două state cato- 
lice vecine, Ungaria şi Polonia. Pop 1996, p. 5-60 a dat o descriere 
amănunțită şi clară a acestor încercări de convertire la catolicism a 
românilor ortodocşi. 

În acest scop, în Transilvania, expansiunea catolicismului este 
încredințată statului maghiar şi, aşa cum arată Iorga 1929, p. 26, 
legatului pontifical „care era însuşi primatul Ungariei, arhiepiscopul 
de Strigoniu (Esztergom)”. Cu ajutorul Romei papale, statul arpadian 
a reuşit să creeze, în 1225, „episcopia Cumania”, pe care o căpetenie 
G;principe"?) a cumanilor o oferă arhiepiscopului maghiar de Eszter- 
gom. „Sous aspect territorial, cet évéché comprenait, probablement, 
la zone sous-carpatique de la Moldavie du sud-ouest ainsi que le 
nord-est de la Valachie, plus une partie de la Transylvanie du 
sud-est" (Pop 1996, p. 13). Distrusă de tătari, episcopia a fost 
refácutá prin 1278-1279, dar numai prin 1330-1340 a fost din nou 
reactivatá, sub numele Milcovia (episcopia de Milcovia). 

Dar prozelitismul catolic exercitat de maghiari („putere apos- 
tolică”) a devenit mai îndrăzneţ in sec. XIV, sub regele Ludovic 
(Lajos) de Anjou (1342-1382) si a trecut Carpatii in Moldova si in 
Tara Románeascá (misionari, cálugári din ordinul franciscanilor). 
Profitind de grupuri etnice minoritare maghiare sau germane instalate 
în oraşele imediat subcarpatice (Siret, Baia, Suceava, Bacău, Trotuş, 
Roman, Cîmpulung-Muscel, (Curtea de) Argeş, Tîrgovişte etc.) au 
fost întemeiate două episcopii: în Moldova, în oraşul Siret (1371) şi 
în (Curtea de) Argeş în 1381. Aceste dioceze.catolice se adăugau 
celor anterioare din Transilvania: Bălgrad-Alba Iulia, Cenad. O serie 

de călugări-misionari dominicani şi franciscani, mai ales unguri, dar 
şi polonezi, pătrund în aceste zone şi, cîteodată, urcă în ierarhia 
ecleziastică locală. 

Dar — să nu uităm — asemenea tentative aveau loc imediat după 
întemeierea celor două state româneşti (1330 — Tara Românească, 
1359 — Moldova)! Nicolae Alexandru, fiul lui Basarab I (1352-1364) 
considerat de Papa Clement VI a fi favorabil catolicismului (era 
căsătorit cu Clara, o nobilă catolică maghiară), nu ezită să întemeieze, 
în 1359, arhiepiscopia Ţării Româneşti la (Curtea de) Argeş, să o 
supună Patriarhiei de la Constantinopol şi să se intituleze ,avthentis" 
(= autocrat), adică print suveran. Altfel spus, să se elibereze de tutela 
autorității maghiare a lui Ludovic (Lajos) I. Acelaşi mod de a reactio- 
na față de statul maghiar feudal l-au avut Latcu I (1365-1374) în 
Moldova şi Vladislav-Vlaicu (1364-1377), fiul lui Nicolae-Alexan- 
dru, în Muntenia, care au avut de înfruntat ofensiva repetată a 
catolicismului instrumentalizat de statul maghiar. Ceea ce Papii 
numeau Olachi Romani nu numai că — de teama pierderii identității 
etnice — nu se lăsau convertiți de maghiari, dar accentuau apartenența 
lor. la civilizaţia bizantină (Pop 1996, p. 20 scrie: „civilisation de - 
tradition gréco-romaine et romane-byzantine"). Un document papal 
al lui Gregorius IX, din 1234, recunoaşte aceste realităţi (Pop 1996, 
p. 19:209 98 

Dar Ludovic (Lajos) I îşi intinsese stăpînirea peste Vidinul 
bulgáresc (devenit vasal, sub un ban maghiar). Mama lui Vladislav- 
Vlaicu, „celebra” (în literatura românească) Doamna Clara, sprijinea 
opera de propagandă catolică a franciscanilor în Peninsula Balcanică 
(Papa însuşi îi aduce mulţumiri — fără a-l uita şi pe Vlaicu!) (Iorga 
1929, p. 42-43). Biserica închinată Fecioarei Maria, la Cîmpulung 
(ridicată de Cavalerii Teutoni în sec. XIV — Cloaşter denumită, . 
ulterior: germ. Kloster), stă mărturie acestor lupte dintre catolicism şi 
ortodoxie, în țările româneşti. În 1359 la Arhiepiscopia de la Curtea 
de Argeş (Tara Românească) este numit Iachint (Hyakinthos) de 
Vicina ca mitropolit al „Ungro-Vlahiei” pe lîngă domnul Nicolae- 
Alexandru (care făcuse politică pro-ungurească pînă în 1350, sub 

îndemnul aceleiaşi Doamne Clara). Ortodoxia din Tara Românească 
intră, astfel, şi mai profund sub jurisdicţia, de fapt, a Patriarhiei 
greceşti din Constantinopol. (Rámine însă la Curtea de Argeş o 
episcopie „latină” pînă în sec. XV, sub manipularea maghiarilor.) 

Mai tîrziu, în 1371, Patriarhia din Constantinopol îşi subordo- 
nează şi ortodoxia din Moldova (denumită „Ruso-Vlahia”), ináltind 
episcopia Haliciului la rangul de mitropolie (cu „rază de acţiune” în 
Galiţia). Aici, catolicismul era susținut de Polonia şi de regele ei 
Casimir şi de urmaşii săi. Cu mai puţină ostentatie şi agresivitate 
decît în Transilvania, domnii Moldovei, Bogdan I (1359-1365) şi mai 
ales fiul sáu, Latcu (1365-1371) — deşi ortodox — se orientează către 
Roma (spre a face pe plac regelui Poloniei) şi cere un „episcop latin” 
pentru episcopia Siretului (bineînțeles, polonez!) (lorga 1929, 
p. 43-44). Dar acţiunea lor se opreşte aici. 

Catolicismul „militant” şi biserica ortodoxă din Tara Româ- 
nească şi din Moldova s-au găsit în concurenţă (politică) pînă în sec. 
XV-XVI. Roma „papistaşă” (= papală) comanda, de departe, prin 
Ungaria şi Polonia, acest militantism „anti-schismatic”. Ţările Româ- 
neşti, abia create (sec. XIV), intră în asemenea conflagrații, prin 
legăturile lor politice de supravieţuire. De o parte, influența (religioa- 
să) a ortodoxiei Bizanțului, a Serbiei şi a Kievului, de cealaltă parte, 
presiunea politică — şi religioasă — a Ungariei şi a Poloniei! În orice 
caz, şi Tara Românească, şi Moldova sînt ţări în care, alături de 
ortodoxia majoritară, catolicismul a reuşit să-şi adjudece dioceze şi 
eparhii importante (episcopiile „latine” ale Siretului, Argeşului, Seve- 
rinului etc.). 

Prozelitismul catolic a avut însă şi efecte cu totul contrarii: 
ortodoxia românească din Ardeal a fost şi mai puternic legată de 
Constantinopol, iar identitatea etnică a locuitorilor s-a caracterizat și 
mai evident prin religie. Românii rámineau ortodocşi din instinct de 
autoapărare identitară, în funcţie de un catolicism promovat de 
puterea Ungariei. Tóth Zoltán 2001, p. 31 o spune cu claritate: „ei 
erau atașați, cu întregul lor sentiment existenţial, de ortodoxie”. 

Către sfîrşitul sec. XIV, sub regele Sigismund (Zsigmond) de 
Luxemburg (1387-1437), presiunea catolică exercitată în numele 
celebrei formule unitas fidei (o singură credinţă!) începe să se 
atenueze. Turcii otomani amenințau Europa, iar catolicismul suferea 
diviziuni papale interne. La Praga izbucnise revolta lui Jan Hus şi a 
prozelitilor săi. Un dialog catolic-ortodox devine necesar, legături cu 
Bizanțul încep să aibă loc (în această perioadă mănăstirea ortodoxă 
din Peri, în Maramureş, a fost ridicată la rang de stavropighie de 
către patriarhia din Constantinopol (Pop 1996, p.133). Biserica 
ortodoxă transilvană intră şi ea sub jurisdicţia mitropoliei Țării 
Româneşti. 

Dar toleranța durează puţin. Sigismund (Zsigmond) însuşi ia 
măsuri drastice contra „schismaticilor” (economice, sociale), care 
încep din nou să fie considerați „eretici”. În ciuda amenințării oto- 
mane, cu toate eforturile lui Iancu de Hunedoara (Jânos Hunyadi), 
voievod al Transilvaniei (1441-1456), şi ale fiului acestuia Matei 
Corvin (Matyas Hunyadi) (1458-1490), militantismul catolic şi-a 
continuat presiunile anti-ortodoxe. Un zelos inchizitor, Giovanni di 
Capestrano (1386-1456), utilizat de fapt împotriva husitilor „eretici”, 
îşi îndreaptă forța misionară şi împotriva ortodocşilor din Transil- 
vania. 

Abia după conciliul de la Florența (1437-1439), în epoca lui 
Stefan cel Mare (1457-1504) in Moldova si în condițiile apariției 
Reformei in Occident, se instalează, în Transilvania, o anume 
toleranță religioasă creştină. În secolul XVI, pe fondul autonomiei 
Principatului Transilvaniei (constituit între 1529-1570) şi al Reformei 
luterane şi calvine, această linişte interconfesională se face tot mai 
evidentă, iar ortodoxia tradițională îşi afirmă preponderența nume- 
ricá. Prozelitismul catolic încetează. Transilvania îşi recunoaşte, 

- paşnic, toate confesiunile interne. 

Dar în Europa şi, ulterior, în Ungaria se agită ideile religioase 
renovatoare ale Reformei. Ele ajung repede, în cursul sec. XVI, şi în 
Transilvania. 

32. Fără îndoială, rezistența românilor față de persuasiunile si 
presiunea catolicismului militant condus de maghiari — şi, într-o mult 
mai blîndă măsură, de polonezi — i-a îndepărtat de Occidentul 
european şi i-a circumscris într-o izolare culturală şi chiar politică 
sui-generis. Românii au rămas singuri. Religia lor se deschidea nu- 
mai către Bizanţ, dar o dată cu această orientare sud-dunăreană, 
balcanică şi, prin Ucraina şi Rusia, orientală, ortodoxia românească 
se alinia alături de celelalte ortodoxii răsăritene, în sprijinul aceloraşi 
reguli. Prima dintre ele era scrierea cu caractere chirilice, cealaltă, la 
fel de importantă, era oficierea slujbei divine, în biserică, în limba 
slavonă. Distantele dintre un popor de limbă neolatină şi constrîn- 
gerile religiei creştine slavo-bizantine, orientale îndepărtau cultura 
românească in statu nascendi de mişcările, evenimentele şi curentele 
culturale ale Europei occidentale căreia, prin catolicism, îi aparțineau 
polonezii şi ungurii. 

Cartojan 1980, p. 3-4 a arătat cu claritate situaţia culturală a 
românilor: „cuprinşi între două lumi, între două tipuri de cultură dife- 
rită: pe de o parte lumea Occidentului catolic de cultură latină în care 
intraseră vecinii noştri unguri şi poloni, de altă parte, lumea Răsări- 
tului ortodox de cultură bizantină, care se întinsese pînă la Dunăre”. 
Desigur, cultura bizantino-slavá reunea literatura şi filosofia elină cu 
tradiţiile literare latine, dar cuprindea şi filosofia creştinismului 
generat de gîndirea vechiului Orient şi a culturii ebraice: era — cum 
scrie N. Cartojan — „farul celei mai strălucitoare civilizaţii care a 
luminat evul mediu curopean între sec. V-XI" (op. cit., p. 11). Dar 
românii ajungeau la aceste lumini de cultură prin intermediul slavilor 
sud-dunăreni! Cultură bizantină prin filiere slavone. 

33. Ar fi avut o însemnătate mai mare intrarea românilor în 
cultura latină, încă din sec. XIII-XIV? Bineînţeles, şi în acest caz ar fi 
fost necesară, aşa cum, mai tîrziu, în sec. XVI, s-a întîmplat, o 
intermediere poloneză sau maghiară. (Cele trei regiuni româneşti au 
fost întotdeauna obligate — prin poziţia lor geografică — să se adreseze 
centrelor culturale europene, atît la răsărit cit şi la apus, prin interme- 
diari.) 

O integrare socio-culturală românească în catolicismul euro- 
pean, adică o victorie a unei conquista catolice, nu ar fi putut decît să 
poarte caracteristicile unuia sau altuia dintre conquistadores: ungurii 
sau polonezii. Cu alte cuvinte, am fi aderat mai întîi la cultura celui 
care ne-ar fi catolicizat. Sau, altfel spus, ne-am fi pierdut specifi- 
citatea identitară. Nu în zadar, în Transilvania, a se catolnici are 
sensul „a trăda, a deveni un om nedemn de încredere”! lată de ce 
caracteristica primordială a culturii româneşti a fost sinteza dintre 
consemnarea cu orice pret a elementelor autohtone şi acceptarea 
temperată a influențelor străine. O evoluție innoitoare asigurată de o 
continuitate dîrză a propriilor valori — echilibru între tradiție şi 
inovaţie. Dar cum putea fi altfel un popor pe care Puşcariu 1976, p. 
310 l-a definit atît de corect: „singurul popor latin de religie orto- 
doxă... rămas de multe veacuri cu fata... spre Orient”. Fără îndoială, 
un catolicism general românesc ar fi anticipat (sau grăbit) integrarea 
românilor în Europa Occidentală, în continuum-ul latin de cultură. Ar 
fi atenuat izolarea şi „alteritatea” lor dincolo de frontierele de vest ale 
románitátii. Ar fi redus simțitor influența grecească (predominantă in 
Valahia) şi pe cea slavă-sîrbească (în Banat şi în Transilvania), legînd 
religia, istoria şi cultura de latinitatea clară, în pas cu progresul 
culturii şi civilizaţiei europene. 

Poate că şi limba culturii româneşti ar fi avut de suferit 
schimbări însemnate. Româna are, în structura ei, elemente ne-roma- 
nice care, alături de cele moştenite din latină, dau utilizării ei posibi- 


? Textul lui S. Puşcariu continuă: „Astfel, n-am intrat în marele curent al 
Renaşterii, care a apropiat din nou popoarele romanice de sursa lor latină şi a dat 
artelor şi literelor un avînt atit de puternic la pragul evului nou. Dacă am fi fost 
catolici, am fi avut şi noi biserici mari în stil gotic şi picturi făcute după modelul 
marilor maeştri italieni. Dar n-am fi avut acele comori de artă bizantină, conservată 
în toată puritatea, în bisericile din Bucovina, sau acele linii de o eleganţă neîntrecută 
în originalele bisericuțe de lemn din nordul Ardealului; am avea în pictură şi 
literatură imitații mai mult sau mai puțin izbutite, cum le au ungurii şi polonii, dar 
n-am avea acele neintrecute zugrăveli al-fresco pe zidurile mînăstirilor, cu 
surprinzătoare combinaţii de culori, de o atit de desávirgitá armonie, cum n-o să mai 
găsim decît în fesáturile tárancclor noastre. N-am avea, în vers popular, acele 
creafiuni de o simplicitate profundă si de o adincime sufletească fără pereche”. 

lități semantice şi stilistice mult mai nuanfate decît alte limbi roma- 
nice ale Occidentului latin. Să nu uităm că limba română are un mare 
număr de cuvinte de alte origini decît latina: Cihac ajunsese a 
distinge 2/5 de elemente din lexicul românesc! Iată de ce nu putem 
decit să fim de acord cu cele ce scria cu ani în urmă Sextil Puşcariu 
(1976, loc.cit.), atunci cînd îşi imagina o cultură românească latini- 
zată prin integrarea religioasă în catolicism a vorbitorilor limbii 
române: „Cît despre limba noastră, ea n-ar avea aspectul pestrit pe 
care i l-a dat contactul cu popoarele vecine şi ar conține multe cuvin- 
te de origine latină pătrunse, ca la neolatinii apuseni, din latina bise- 
ricii, a cancelariilor şi a şcolii. În schimb, i-ar lipsi putinţa, neegalată 
de nici o altă limbă romanică, de a putea alege, între diferite cons- 
tructii cu acelaşi rost morfologic şi sintactic si între cuvinte cu sens 
asemănător pe cele mai potrivite spre a exprima cele mai variate 
nuanţe de gîndire”. 

Adeziunea creştinismului românesc la catolicismul latin a adus 
unele avantaje sociale şi materiale celor ce au întreprins-o (Nicolaus 
Olahus, Ioan Hunyadi, Mathias Corvin — care se lása adulat, la curtea 
regalá — de laudatores ai originii sale romane!), dar abandonarea 
tradiţiei bizantino-slave şi acceptarea integrală a catolicismului latin. 
al Romei ar fi modificat mult individualitatea etnică şi culturală a 
românilor. 

Fără a cădea în exagerári elucubrante de felul afirmațiilor lui 
Nae Ionescu („sîntem ca atare ortodocşi şi pentru că sîntem Români, 
şi Români, pentru că sîntem ortodocşi”) sau, în sens contrar, al celor 
ale istoricului A. D. Xenopol („înrîurirea bisericii bulgărești asupra 
minţii şi dezvoltării poporului român, care a ţinut opt veacuri, fu din 
cele mai dăunătoare”), trebuie să recunoaştem că rezistența în orto- 
doxie a asigurat coeziunea etnico-politică a comunităților de limbă ' 
română separate unele de altele, risipite în spațiul larg al Europei de 
est şi de sud-est. Oricît ar fi fost, după expresia lui Mircea Vulcă- 
nescu, catolicismul o „ispită a posibilului” — o formulare de intelec- 
tual —, nu putem să nu subliniem rolul principal al ortodoxiei noastre 

orientale, slavo-bizantine: a salvat identitatea unitară a românilor 
(pentru citatele de mai sus, vezi Somegan 1999, p. 11-12). 

34. Dar... În aceeaşi măsură, ortodoxia românească a contri- - 
buit la construirea unei mentalități orientale, conservatoare, izolante, 
care a intirziat simțitor contactul cu Occidentul Europei. Avea întru 
totul dreptate romanistul italian Leo S. Olschi atunci cînd se întreba: 
de unde a apărut această latinitate care „în tradiţiile sale spirituale nu 
cunoaşte nici pe Virgiliu, nici pe Seneca, în a cărei creştinare lipsesc 
Augustin şi părinţii Bisericii de limbă latină, care a luat contact, 
numai prin reflex tardiv, cu transformările umanismului şi care a luat 
contact cu Europa occidentală în epoca liberalismului” (Struttura 
spirituale e linguistica del mondo neolatino, Bari 1935, p. 33), adică 
o latinitate culturală pe care nu şi-o putea imagina integrată atît de 
natural în lumea romanică a Occidentului. Nu trebuie să pierdem din 
vedere că în cultura românească s-a scris cu caractere chirilice-sla- 
vone pînă la jumătatea sec. XIX (începînd din sec. XIII!) şi că 
primele deschideri spre Occidentul curopean romanic s-au petrecut în 
sec. XVIII-XIX, mai întîi prin Transilvania şi, mai tîrziu, prin 
Moldova şi Tara Românească! | 

Ortodoxia a constituit, pentru románi, o limitare — dacá nu o 
barieră — în drumul deschis spre Occident, dar, între sec. XVI şi sec. 
XIX-XX, în trei-patru sute de ani, românii, chiar ortodocşi, au reuşit 
să recupereze întîrzierea şi să intre în cultura occidentală. 

35. Consecințele nefaste ale închiderii identitate în ortodoxia 
slavo-bizantină au fost atenuate, începînd din sec. XVI, de Reformă. 
Noile confesiuni creştine occidentale au încercat să se afirme acolo 
unde catolicismul nu reuşise a se impune: în Transilvania. Mai mult 
decit atit, în... luptă cu catolicismul roman. Mai întîi husitii (în 
nordul Transilvaniei şi în Moldova de nord), apoi luteranii (în zonele 
„săseşti”, Braşov, F ăgăraş, Sibiu, Orăştie) şi, în sfîrşit, reforma 
calvinistă, toti reformatii au încercat să-i atragă de partea lor pe 
românii ortodocşi. Alzati 1982, p. 57 şi urm. vorbeşte chiar de o 
„dissoluzione” a catolicismului în Transilvania, în urma desprinderii 
de Ungaria, după 1541; de fapt, după 1556. Reformele vizau catoli- 

cismul şi îi slábeau virulenta, ceea ce, bineînţeles, dădea ortodocsilor 
un rol mai însemnat. La un moment dat, s-a conturat chiar o anumită 
concertare a acţiunilor protestante cu ortodocşii. 

Dar primii reformați anti-catolici, husiţii, háituiti de ditorităţile 
ecleziastice maghiare, în sec. XV, îşi găsiseră adăpost în Moldova 
ortodoxă a lui Alexandru cel Bun! Reformatii luterani, la Braşov, au 
făcut apel la mitropolia de Tîrgovişte, la începutul sec. XVI, pentru 
a-l aduce, la Braşov, este drept, extra muros, pe diaconul Coresi, care 
din 1554 pînă prin 1570 s-a pus în slujba saşilor din consistoriul 
luteran. Ortodoxia românească, tolerantă (poate chiar ignorínd bul- 
versarea teologică din Europa catolică), a putut servi, indirect, 
Reforma, dînd drept de azil şi ajutor moral celor persecutați — într-un 
„ecumenism” avant la lettre! 


V. 
REFORMA 


a) Husitismul 


36. În asemenea circumstanţe mai mult sau mai puțin diversi- 
ficate de la o provincie românească la alta, au apărut, in Transilvania, 
curentele innoitoare ale Reformelor, mai întîi cea husitá (sec. XV), 
care s-a extins şi dincolo de Carpaţi, in Moldova (sint semnalati 
husiti cehi şi unguri, prin 1462, in Moldova, refugiaţi din Transil- 
vania, unde, prin 1438, se instalează şi... un inchizitor! Rosetti 1986, 
p. 432). Au avut „frații” husiti cehi!” contacte cu românii în Moldova 
(prin 1481)? Părerile diferă: nu dispunem de dovezi că husitismul ar 
fi avut ecou printre românii cufundati în ortodoxia lor tradițională, 
închisă: se pare însă că mai mult printre catolicii maghiari ideile ar fi 


10 În Cehia (Boemia) mișcarea husită a pus capăt coexistentei paşnice dintre 
germani şi cehi, edificînd un „naționalism” (= patriotism) ceh. Jan Hus a devenit 
erou national, iar unii dintre adepții săi (salvaţi din sîngeroasele confruntări, ciocniri 
şi răscoale) s-au grupat în Cesko Bratarska (1460), o veritabilă nouă religie, care 
îmbina credința şi umanismul. 

făcut prozeliţi. Şi totuşi! Cu realism privind lucrurile, nu pot fi 
excluse unele contacte interconfesionale orodoxo-husite, cel puţin la 
nivele social-culturale inferioare, ecleziastice sau laice. În orice caz, 
epoca de activitate a husitismului în Moldova ar fi — după cehul J. 
Macurek (citat de Rosetti 1986, p. 433) — între 1437 şi 1492. N. Iorga 
Şi, după el, L-A. Candrea au susţinut că, in acest timp, in sec. XV, 
s-ar fi făcut primele traduceri de Cărți religioase din slavonă în româ- 
nă. Traducerile sînt manuscrise şi conservă caracteristici dialectale 
proprii. Sînt poate întemeiate argumentele aduse de O. Densusianu şi 
Al. Rosetti (acesta din urmă, 1986, p. 432-434) împotriva acestei 
datări: mai ales faptul că husiţii, în Moldova, apar ca exilați, fugari de 
pe teritoriile unde „erezia” era sever urmărită de Biserica Catolică 
(Cehia, Slovacia, Ungaria şi Transilvania), nu dispuneau de mijloa- 
cele materiale necesare unei astfel de revoluţionare întreprinderi, şi 
tipografice, şi cultural religioase. Dar cine poate contesta existenţa, în 
interiorul mănăstirilor, a contactelor ideologice-religioase între călu- 
gării noştri ortodocşi şi fugarii husiţi, háituiti pentru profunzimea 
„credinţei lor, pe care o plăteau cu exilul? De ce nu s-ar fi putut ca 
unul sau altul dintre călugării ortodocşi să fi încercat a traduce textele 
sacre la sugestia vreunui oaspete husit adăpostit în mănăstire (este 
vorba, bineînţeles, de călugări ortodocşi). În orice caz, cele mai vechi 
traduceri româneşti ale unor texte sacre scrise în slavonă s-au făcut 
spre sfîrşitul sec. XV pînă în prima jumătate a sec. XVI, în Maramu- 
res şi în nordul Ardealului (Rosetti 1986, p. 411). Impulsul unor ` 
asemenea acțiuni a putut veni de la mişcările Reformei: probabil, mai 
întîi Husitismul (N. Iorga, I.-A. Candrea), apoi, desigur, Luteranismul 
(O. Densusianu, Al. Rosetti). Traducerile cărților sacre s-au efectuat, 
dintru început, în alt Spațiu cultural decît cel slavo-bizantin: în 
Transilvania, sub impulsurile europene ale Reformei. Puşcariu 1987, 
p. 53 denumeşte această perioadă din evoluţia culturii româneşti „a 
doua influență apuseană”, Putem piine în discuţie faptul că avem de-a 
face cu „a doua” sau cu „prima” influenţă occidentală („prima” ar 
trebui să fie, după Sextil Puşcariu, încercările „propagandei catolice” 
din Ungaria şi Transilvania de a trece dincolo de Carpaţi în Valahia şi 

Moldova — ibidem, p. 19), dar nu putem nega o stare de fapt, 
subliniată de Sextil Puşcariu (1987, p. 8): „de cîte ori, în epoca 
aceasta, putem constata o mişcare... cu urmări importante pentru 
dezvoltarea literaturii noastre în direcția naţională... totdeauna 
descoperim la temelia ei o influență apuseană”. 


b) Luteranismul 


37. A doua Reformă; extinsă (dinspre Occidentul german) în 
Transilvania, a fost cea luterană. S-a răspîndit în Transilvania după 
1541, cînd se creează Principatul Transilvaniei, sub Ioan Zapolya, 
urmat de Ioan-Sigismund Zapolya, fiul său, ajutat de Petru Rareş, dar 
mai ales sprijinit de sultanul Soliman II (între timp, partea de centru a 
Ungariei, cu capitala Buda, devenise paşalic turcesc). Lui Ioan îi 
urmează Ioan-Sigismund Zapolya (si mama sa, Isabella): Transil- 
vania era, în acel timp, vasală turcilor, avînd acelaşi regim precum 
Țara Românească şi Moldova. (Nu ar fi oare cazul să recunoaştem că 
Poarta Otomană a înţeles, în sec. XVI, că Tara Românească, Mol- 
dova şi Transilvania aveau dreptul la un regim-vasal unitar, pentru că 
era vorba de acelaşi popor?) Zapolya era favorabil Reformelor 
(luterană, mai ales). Sub protecţia lui, noile confesiuni occidentale 
anticatolice au luat avînt: luteranismul, mai întîi, calvinismul, 
ulterior. Asemenea invazii ideologic-religioase au dus, în Transil- 
vania, la diviziuni etnice: ungurii — calvini, saşii — luterani, românii 
(„valahii”) — ortodocşi. În plus, bunurile bisericii catolice din 
Transilvania sînt, în bună parte, secularizate. Se proclamă în Dieta de 
la Turda (1558) libera exercitare a tuturor cultelor (toleranța reli- 
gioasă) = semn pozitiv, democratic, modern —; in plus, ca şi în Cehia 
(Boemia), se favorizează dezvoltarea limbii naționale: în Boemia se 
reduce uzul latinci, în biserică, în Transilvania, saşii luterani fac apel 
la Episcopia de Tîrgovişte pentru a avea un tipograf român cu litere 
cirilice, care să tipărească, în limba română, cărțile sacre de cult. 
Astfel apare în istoria culturii româneşti diaconul Coresi! Stipendiat 
de saşii luterani (probabil — o vreme — şi de maghiarii calvinisti), 
Coresi îşi începe activitatea la Braşov, într-un atelier tipografic de pe 


E 

lîngă biserica Sf. Nicolae-Schei (extra muros!, cartierul era locuit de 
cei ce soseau la Braşov din sudul Dunării, bulgari sau macedo-ro- 
mâni), în solda lui Hans Benkner, „judele” (primarul) Braşovului. ÎI 
are cà ajutor pe „Oprea logofătul”, maestrul său tipograf. Îşi începe 
activitatea cu o Întrebare creştinească (1559) — de fapt, catehismul 
luteran, urmată de un Evangheliar (1561), Tetraevangheliar, un 
Apostol (Acta Apostolorum) (1563) si o Evanghelie cu tílc (1564) 
(Cazanie) — unele dintre ele pátrunse (Cazania, Catehismul) de ideile 
protestante luterane. Dar şi-o continuă alternind texte de cult slavo- 
neşti (Evangheliar, Molitvenic, Liturghier, Octoih, Triod, Sbornic 
(Minee) etc.) si terminind, pare-se, prin 1581 cu altá Evanghelie cu 
tílc (zisă Cazania II), in spirit ortodox bizantin. 

Cum se explică asemenea pendulări ale lui Coresi, de la 
protestanții luterani la cazania ortodoxă? Fără îndoială, ele sînt legate 
şi de evenimentele din Transilvania, unde, în 1574, ajunge pe tronul 

„princiar catolicul Ştefan (Istvan) Bathory (1571-1575) care a resta- 
bilit catolicismul, a încurajat ortodoxia şi a stăvilit protestantismul 
militant (Ghenadie este uns episcop al Ardealului de către mitro- 
politul Serafim al Țării Româneşti). În aceeaşi perioadă se dezvoltă 
însă calvinismul'!, cu centrul la Debrecen, în Ungaria, care se 
răspîndeşte printre maghiarii din Transilvania şi, prin prozelitism, şi 

„la românii ortodocşi. O Palie (1582) tipărită la Orăştie (ed. Roques 

1925 si Pamfil 1968) si o culegere de psalmi (Carte de cíntece, 

1570-1573; vezi Niculescu-Dimitrescu 1970, p. 17) sînt rezultatele 

acestor încercări — puţin reuşite — de calvinizare a românilor transil- 
váneni, pentru a-i cîştiga de partea maghiarilor, în lupta acestora 

împotriva împăratului Austriei, Ferdinand I, dar, mai ales, pentru a-i 


'' Calvinismul își face apariția prin 1535 în Transilvania. În 1544 se 
constituie Biserica „reformată” a luteranilor maghiari. Kaspar Helth, pastor luteran, 
. se maghiarizează, devenind Gáspár Heltai (conduce un colectiv de traducători în 
maghiară ai Biblici, din care publică anumite extrase — 1591). Dar predicatorul cal- 
vinist principal a fost Martin Kalmanschi, fost pastor de Alba Iulia (Gyulafehér- 
. Varos), care se adresa ungurilor din Transilvania. Calvinismul devenea o religie 
maghiară, tot astfel cum luteranismul devenise o religie germană. Iar catolicismul 
(austriac) era diminuat. 

despărți de românii din Tara Românească si din Moldova. $1 totuşi, 
aceste tentative calvinizante au avut şi efecte pozitive: in 1567, la 
sinodul de la Turda, „superintendentul” episcop reformat Gheorghe 
de Sîngeordz (Gyórgz Szentgyörgy) a preconizat eliminarea limbii 
slavone din biserică. Ceea ce, pare-se, preoții — calvinisti sau nu — au 
acceptat (Cartea de cîntece şi Palia sînt consecința!) şi au început a 
face slujbe religioase în limba română. Reformele au încurajat folo- | 
sirea limbii naţionale (NT 280-285), cu opoziţia bisericilor ortodoxe. 

Dar în 1571, atunci cînd Ştefan Bathory repune în drepturi 
religiile tradiționale (catolicismul şi ortodoxia), diaconul Coresi 
tipăreşte cărți religioase cu circulaţie pe ambele versante ale Carpa- 
tilor. Aceasta este, de altfel, dovada cá diaconul Coresi nu era nimic 
altceva decît un tipograf, dar un înțelept şi realist tipograf de cărți 
bisericeşti de uz în vigoare, valabile, dar şi... vandabile! 

Toate aceste evenimente religios-culturale din Transilvania au 
avut imense repercusiuni asupra dezvoltării limbii şi culturii de pe 
întreg, teritoriul celor trei țări româneşti. Istoria creştinismului 
românesc a determinat în mare măsură cultura şi istoria Românilor!?. 
lorga 1929 a fost pe deplin îndreptăţit să se ocupe, ca istoric, de 
„Istoria bisericii româneşti”! 


c) Calviniştii 


38. A treia Reformă — şi cea mai importantă — este cea calvină. 
În această perioadă se dezvoltă în Europa occidentală doctrina 
reformată a lui Jean Calvin. Centrul oriental al calvinismului este la 
Debrecen, în Ungaria, de unde se răspîndeşte în comunitățile maghia- 
re (dar şi în cele germanofone) din Transilvania. Faţă de Ungaria 
catolică — „putere apostolică” — Reforma luterană şi, mai ales, cea 


'? Este demnă de reţinut prezentarea pe care Bogdan 1990 o face Reformei în 
Europa Centrală (p. 83-86). După autor, ideile lui Luther au fost mai bine urmate în 
Boemia (Cehia), unde ele se intilneau cu idei mai vechi, autohtone, ale lui Jan Hus, 
dar mai puțin acceptate in Ungaria. Aici Luther era considerat ,german": de accea 
mai ales comunităţile de limbă germană au trecut la Reformă. Ceca ce s-a întîmplat 
şi în Transilvania, la Braşov! 


[i 

calvină reprezintă şi o încercare de autonomie a Ardealului față de 
regatul Sfîntului Ştefan. Ca şi luteranii, calviniştii au avut intenția de 
„a-i atrage de partea Reformei pe ortodocşii români. Opera de 
prozelitism începea prin traducerea unor cărți teologice importante: 

Palia (1582), o parte din Psaltire (Carte de cîntece, 1570- 1573) sînt 
primele rezultate din sec. XVI ale acestor prime tentative de calvini- 
zare a românilor transilvăneni. De fapt, cum am mai spus mai sus, 
încerca de asemenea a-i cîştiga de partea maghiarilor, în lupta aces- 
tora împotriva împăratului Austriei, Ferdinand I, dar şi, într-o oare- 
care măsură, a-i despărți de românii din Ţara Românească şi din 
Moldova. Partial, cum vom vedea, aceste tendinţe ale calvinilor au 
reuşit. În 1567, la „sinodul” de la Turda, „superintendentul” episcop 
reformat Gheorghe de Sîngeordz (György Szentgyörgy) a preconizat 
eliminarea limbii slavone din biserică. Ceea ce, pare-se, preoţii — 
calvinişti sau nu — au acceptat. Sub regimul calvinist al Ardealului au 
apărut, din tipografia lui Coresi, o serie de cărţi de slujbă ortodoxă: 
Molitvenic (1568), Psaltirea (1570), Liturghier (1570), Pravila 
(1570-1580) — toate în limba română. „Să înțeleagă popa ce zice 
însuşi, şi oamenii ce ascultă” — se-afirma in Molitvenicul lui Coresi. 

Biserica ortodoxă din Transilvania nu s-a împotrivit acestor inovaţii 
procedurale reformate, dar, în schimb, ierarhia superioară din Tara 
Românească i s-a opus, combătîndu-le încă multă vreme. Mai tîrziu 
cu un secol, Patriarhul Dosoftei al Ierusalimului trimitea mitropoli- 
tului de Bálgrad indicaţia: „Slujba bisericească... ce se cîntă dumi- 
nică şi sărbătorile, şi slujba de toate zilele să te străduieşti cu dinadins 
să se citească toate pe limba slavonească, iar nu româneşte sau vreun 
alt chip” (Someşan 1999, p. 24). După cum am mai subliniat supra, 
Reforma luterană şi autoritatea calvinismului ardelean au cunoscut ŞI 
au introdus limba română în biserica ortodoxă română! 

Tot cum am arătat supra, Calvinismul îşi face apariția prin 
1535 în Transilvania. În 1544 se constituie Biserica „reformată” a 
luteranilor maghiari. Kaspar Helth, pastor sas luteran, se maghia- 
rizează, devenind Gáspár Heltai şi conduce un colectiv de traducători 

în maghiară a Bibliei, din care publică anumite extrase (1591). Dar 


Originile creştinismului românesc 223 


predicatorul calvinist principal a fost Martin Kalmancshi, fost pastor 
de Alba Iulia (Gyulafehérvaros), care se adresa prevalent ungurilor 
din Transilvania. Calvinismul devenea o confesiune maghiară — tot 
astfel cum luteranismul devenise o religie germană. 

Catolicismul se restrîngea la o parte din populaţia maghiară şi 
la o parte dintre germani (şvabii). : 

39. Deosebit de însemnată în climatul calvinist al Ardealului 
este apariţia Paliei de la Orăştie (1582), sub oblăduirea episcopului 
calvin al Ardealului, Mihail Tordasi, şi cu cheltuiala nobilului calvin 
Geszti Ferenc. O traduc, după diverse izvoare (maghiare, latine, chiar 
slavone), cîțiva cărturari transilvăneni (Moise Peştişel, Ştefan Herce, 
Efrem Zacan şi Alchirie). Palia face parte din acţiunile intense de 
calvinizare a ortodocşilor români, exercitate către sfirgitul domniei 
principelui Ioan Sigismund Zapolya (1540-1571), cînd, de fapt, 
românii sînt lipsiţi de conducători religioşi ortodocşi şi sînt pástoriti 
numai de episcopul calvin (ceea ce rectifică, ulterior, Mihai Viteazul, 
care întemeiază mitropolia de la Bălgrad şi stabileşte legături ierar- 
hice între ortodoxia din Transilvania şi Mitropolia de la Tîrgovişte, în 
Tara Românească). 

40. Domnia lui Ştefan Bathory durează pînă în 1575, cînd 
principele Ardealului devine rege al Poloniei (moare în 1580). Auto- 
ritatea calvinismului îşi reia drepturile. În 1621, urca la conducerea 
Transilvaniei Gabriel Bethlen, un principe cu puternice convingeri 
calvine (1580-1629). Sub Gabriel Bethlen, care nutrea bune senti- 
mente faţă de români (mai ales față de cei săraci), se creează „cole- 
gii" la Alba Iulia (Bálgrad), Aiud (Collegium Bethlenianum, cea mai 
prestigioasă instituţie a învățămîntului reformat din Ardeal), în care 
au studiat români (George Buitul, Gabriel Ivul, Ioan Kâjoni, Mihai 
Halici, „de formaţie catolică”, si Ioan Zoba din Vint, ortodox trecut la 
reformaţi — personalități ilustre în. cultura Transilvaniei din sec. 
XVID, printre care şi... Atanasie Anghel, cel care, devenit mitropolit, 
a realizat unirea ortodocșilor cu catolicii, „Biserica (greco-catolică) 
unită cu Roma" (Someşan 1999, loc.cir.). Şcoli cu limbă de predare 
română au luat naştere la Lugoj, Caransebeş şi Făgăraş (cea înte- 

meiată de Suzanna Lorántffy, văduva principelui George Rakoczy I), 
pe care însă românii conservatori, de teama calvinizării ŞI a 
maghiarizării, le frecventau prea puţin. Să introducem în această 
vastă acțiune culturală a calvinilor ardeleni şi Noul Testament al 
arhiepiscopului (mitropolit) Simion Ştefan (1648). Mitropolitul 
Simion Ştefan îşi însuşise ideile protestante calvine. Dar — afirmă 
Iorga 1929, p. 329-330 — Simeon sau Simion Ştefan fusese preot în 
Alba Julia (Bălgrad) şi devenise preot calvin, într-o periferie a oraşu- 
lui. De aici, a fost reîntors la ortodoxie — probabil manipulat de pute- 
rea calvină maghiară — şi întronat ca episcop, nu mitropolit, pentru că 
nu fusese hirotonisit ca atare de către Mitropolitul Ţării Româneşti, 
conform regulilor canonice instaurate de Mihai Viteazul. A fost insta- 
lat în scaunul ierarhic mitropolitan de către „superintendentul” Istvan 
Katona Gélezi, de unde şi bunele sale relații cu superiorii. Ştiind să se 
strecoare printre dificultăți, Simion Ștefan nu-şi uită însă originile 
„valahe” şi ia iniţiativa prețioasă a traducerii Noului Testament în 
limba română (1648). Păstoreşte între 1643 şi 1654. 

În predoslovia pe care a semnat-o (să o fi scris el? nu cumva a 
fost scrisă de alţii, mai cultivați decît e1?), arhiepiscopul vorbeşte 
despre limba română care nu numai că este săracă în concepte, dar nu 
este vorbită la fel pe ambele versante ale Carpaţilor. Cuvintele-neolo- 
gisme menționate în prefata semnată de Simion Stefan sînt cu totul 
deosebite în climatul cultural al epocii (sec. XVII). 

41. Acţiunile calviniste îşi continuă presiunea. Dornic de a 
cîştiga de partea Reformei calvine populaţia ortodoxă majoritară a 
românilor, Gabriel Bethlen nu înceta a exploata contradicţiile dintre 
ortodocşi şi catolici. În acest sens, el cere în 1629 sprijinul lui Kiril 
Loukaris, devenit Patriarh de Constantinopol (1572-1537), spre a-i 
convinge pe ortodocşii ardeleni că reforma calvină nu este deosebită 
prea mult de credința ortodoxă şi că au împreună, în comun, opoziţia 
conflictuală a catolicismului, nu fără a menţiona capetele încoronate 
ale Europei (regele Suediei, principii electori ai Germaniei, principele 
elector de Brandenburg) care aderaseră la Reforma lui Calvin. Prin 
calvinism, susținea Gabriel Bethlen — nu fără dreptate! — românii ar fi 

ajuns la „lumina cărții”. Răspunsul lui Kiril Loukaris este însă deo- 
sebit de semnificativ: „legătura de sînge şi de spirit care palpită, în 
“taină dar cu multă putere, între românii din Tara Transilvaniei şi 
locuitorii din Valahia şi din Moldova" nu poate fi ruptă („am face un 
păcat pe care nici chinurile iadului nu l-ar putea şterge”)'?, Coeziunea 
intraromânească pe fundamentul religios al ortodoxiei era clar afir- 
mată. Să nu uităm că patriarhul Kiril Loukaris era un cunoscător bun 
— nu un duşman — al Reformei lui Calvin (făcuse studii la Geneva!), 
dar, aşa cum a semnalat Iorga 1929, p. 255-259, acest „vestit patriarh 
(grec) al Alexandriei” (înainte de a fi ales la Constantinopol!) făcuse 
mai multe călătorii in Tara Românească între 1594-1622 (ba chiar 
primise în dar o „slobozie” de moşie în Segarcea — Dolj!) (cf. şi 
Cartojan 1980, p. 260; NT, p. 666). Alzati 1982, p. 224-225 îl pre- 
zintă pe Kiril Loukaris drept „uno ieromonaco greco di Alessandria, 
destinato nei decenni successivi a far parlare di sé l'intero mondo 
cristiano" (se pare că şi-a terminat apostolatu] şi zilele excomunicat). 
42. Fără îndoială, Reforma (sau Reformele) — mai ales cea cal- 
vină — au promovat o cultură în limba română şi au contribuit direct — 
manu auctoritate — la introducerea limbii române în biserica orto- 
doxă. Pe bună dreptate, istoricul ardelean Ion Lupaş relevă faptul cá 
„protestanții, calvinii mai ales" ... „ne-au dat cărți româneşti, ne-au 
dat oratori predicatori, ne-au dat studenti români în străinătate ... 
lupta contra formelor interioare ale superstitiei religioase, nu numai 
contra credinţei vechi” (Sovinismul confesional în istoriografia 
românească ardeleană, Sibiu, 1903, apud Someşan 1999, p. 25). 
Gabriel Bethlen este urmat în principatul Transilvaniei de 
Gyorgy Rakoczy I (1593-1648) care, împreună cu István Geleji 
Katona, „superintendent” (episcop) calvin, ia o serie de măsuri cultu- 
rale importante: o tipografie românească la Bălgrad (1639), în care se 


13 Textul complet, la Pácurariu 1981, p. 62: „dacă acea sărmană naţiune, 
lipsită de orice dreaptă învățătură, ar trece la credința Luminăţiei voastre, din 
neştiință sau din silă, ... noi nu o putem împiedica din cauza depărtării mari a locului 
şi a lipsei noastre de putere; şi nici nu se cade nouă să ne luptăm altfel decit cu 
cuvîntul”. 

reeditează Cazania II a lui Coresi (din 1581: Evanghelie cu învă- 
țătură) — ortodoxă —, un catehism calvinesc (1640) — cel care provoa- 
că răspunsul mitropolitului Varlaam al Moldovei —, Noul Testament 
al arhiepiscopului Simion Ștefan (1648), precum şi o psaltire tradusă 
din ebraică. Se înființează şcoli româneşti — cea mai importantă dintre 
ele fiind cea din Făgăraş. În Banat, Haţeg, Hunedoara, Orăştie, pe 
Crişuri şi în Făgăraş, biserica românească calvină cuprinde, în sec. 
XVII, o minoritate de credincioşi, dar destul de numeroasă. Dar ŞI 
biserica ortodoxă tradițională îşi revizuieşte dogmele, în spirit calvin. 
Legăturile acesteia din urmă cu Mitropolia Țării Româneşti devin 
precare — chiar neluate în seamă. Această situaţie a permis ca Simion 
Ştefan să fie înscăunat ca mitropolit prin simpla numire de către 
Principe. Se poate spune şi mai mult. Ideologia reformată pătrundea 
în cărţile sacre româneşti — ortodoxe — fără ca înalta ierarhie biseri- 
cească din Transilvania să ia act de... „erezie”! Alt exemplu: unele 
cărți sacre, traduse şi tipărite de Coresi apăreau cu ştirea — dacă nu şi 
cu binecuvintarea — „episcopului Sava” al „Ţării Ungureşti” (= 
Ardealul) (1557-1569) şi al mitropolitului Efrem (1558-1566) al Ţării 
Româneşti. Mai tîrziu, ideile reformiste — mai ales calvine — au fost, 
cu bună ştiinţă, acceptate. Această toleranță-acceptare a putut avea ca 
rezultat pătrunderea în Tara Românească a tipăriturilor lui Coresi, 
precum şi introducerea limbii române în biserica ortodoxă din 
“Valahia, prin 1643. „Românizarea” slujbei divine — şi a cărții de cult 
— o absolută inovaţie in zona ortodoxă bizantino-slavă a Europei 
Orientale — nu a dus, pînă prin sec. XVII, la nici o tulburare teolo- 
gică. Nu cumva românii din Transilvania şi bisericile lor (ortodoxă, 
catolică, protestantă luterană şi calvină) îşi apropriau din Europa 
(centrală) ceea ce le permitea a-și păstra identitatea etnică, dar nu 
prin refuz şi printr-o închidere ferecată in tradiție, ci printr-o 
comunicare inter-confesională? Nu par a fi fost atît de bine trasate 
limitele dintre confesiuni: calvinii şi luteranii aveau nevoie de orto- 
docsii români (cel puţin numeric!), catolicii îşi încetaseră prozelitis- 
mul agresiv, iar ortodocşii culegeau „roadele” unui ecumenism local, 
renunfind la izolări dogmatice intransigente. În definitiv, ce a „tole- 

rat-acceptat” Biserica Ortodoxă transilvană? Limba română a ,,nea- 
mului” românesc: ca „să înțeleagă popa ce zice însuşi şi oamenii ce 
ascultă” vezi supra, Molitvenicul lui Coresi), conform spuselor | 
Apostolului Pavel în Epistola I, cap. 14 către Corinteni, atît de des 
invocată de reformaţi („în sfînta besearecă mai bine e a grăi 5 cuvinte 
cu înțeles, decît 10 mie de cuvinte neînţelease în limba striină”), 
citate în multe din ,prefetele" şi „precuvîntările” cărților sacre tipă- 
rite de Coresi, în solda luteranilor din Braşov. 

Puşcariu 1987, p. 61, cunoscător, ca ardelean, al vieţii culturale 
din Transilvania, adaugă: „în Ardeal, unde preoții erau deprinşi cu 
traducerile mai vechi şi mai puţin cunoscători de carte slavonă, vor fi 
fost bucuroşi să-şi poată procura cărţi tipărite mai uşor şi mai ieftin 
decît manuscriptele"... Traducerile sacre în româneşte ~ tipărite de 
Coresi — aveau sprijinul lui lanăş Crai (János Zápolya), iar un 
Superintendent" (episcop) român convertit la calvinism sau un „pre- 
dicator” vorbea în Biserica Neagră credincioşilor din Braşov. De ce, 
adică, exemplul saşilor să nu fi fost urmat şi de românii ortodocşi 
conlocuitori? Dimpotrivă, nu ritul acestora din urmă a fost acela de a 
Jimprumuta" de la saşii vecini ideea unui creştinism lingvistic 
inteles" — „5 cuvinte cu înţeles” —, dar ráminind mai departe orto- 
docşi. Cu atît mai mult cu cit — de mirare! — saşii se consultau cu 
mitropolitul Ghenadie al Ardealului pentru a găsi un original slavon 
al Evangheliei cu învățătură (1581), care, la rîndu-i, făcea apel la 
„arhimitropolitul” Serafim de Tîrgovişte (Puşcariu 1987, p. 63). 

Ortodoxia românească din Transilvania a fost — datorită ideilor 
Reformei — mai deschisă, mai receptivă decît toate celelalte biserici 
ortodoxe răsăritene (chiar decît cea din Tara Românească). 

43. Şi totuşi! Dinspre Moldova, aflată în sec. XVII sub oblădui- 
rea mitropolitului Petru Moghilă (Movilă) al Kievului (1596-1646), 
s-au adunat nori negri de contestare şi de repudiere a calvinismului. 
Abia acum, la aproape un secol după ce Coresi tipărise, în Ardeal, la 
Braşov, în bună pace teologică, in 1559, o „întrebare crestineascá" 
protestantă... (În sec. XVI, „celebrul” domn-aventurier Zis Despot 
Vodă (1561-1563), încercase, cu o opoziţie atitohtonă puternică, 

Reforma (calvină) în Moldova; cf. Al. Niculescu în Vatra”, nr. 
12/2001, p. 68-72; vezi şi infra.) 

Începutul veritabilei lupte anticalvine este provocat de apariția, 
în 1640, la Bălgrad, în tipografia înfiinţată de calvini, a Carehismului 
calvinesc (alcătuit de Gyorgy Csulai, sub patronajul principelui 
Gyorgy Rakoczi 1). Petru Moghilă (Movilă) intră în lupta pentru 
„apărarea ortodoxiei” şi scrie Pravoslavnica Mărturisire (1640), o 
carte de doctrină ortodoxă. Creştinismul slavo-bizantin, ca şi, mai 
„ales, cel ucrainean, se simtea „atins” de prozelitismul catolic-uniat 
(regatul polon catolic unit cu Lituania urmărea consolidarea catolicis- 
mului) şi de Reforma protestantă. În 1640 Petru Moghilă convoacă 
un sinod la Kiev, care a studiat o Expositio fidei Ecclesiae Russiae 
Minoris şi care, ulterior, a hotărît să ţină alt sinod la laşi, in 1642. 
Ortodoxia ucraineană şi, după ea, cea moldovenească (probabil sub 
inspirația Kievului) devin conştiente de „pericolui” anti-ortodox al 
Reformei şi decide a se lua, în sfîrşit, o atitudine critică. Cel care 
execută directivele anti-calvine este însuşi mitropolitul Varlaam 
(decedat în 1657). Cartea carea să cheamă Răspunsul împotriva 
Catihismului calvinesc (1645) este, probabil, o compilaţie după unele 
lucrări teologice ortodoxe, scrise în greacă (sau în slavonă). Ca şi 
Cartea românească de învăţătură (Cazania) din 1643, Răspunsul se: 
adresa ,,cátrá creştinii din... Ardeal şi cătră alti creştini toti carii sînt 
pravoslavnici”, cu cuvintele: „iubiți creştini şi cu noi de un neam 
Rumâni, pretutinderea, tuturor... ce sînteţi cu noi într-o credinţă”. 
. Calvinii au răspuns Mitropolitului Varlaam în textul Scutul Catihis- 
muşului, ca răspuns den Scrăptura Svintă, împotriva răspunsului a 
doao [ări fără Scriptură Svîntă, 1650, scris de predicatorul Csulay. 
Dar duelul ideologic dintre ortodoxie şi catolicism s-a oprit aici! 


14 Cu Cazania — Carte rumânească de învățătură şi cu această frază („iubiți 
creştini si cu noi de un neam Rumáni") Mitropolitul Varlaam identifică románitatea 
etnicá cu ortodoxia — deschizind astfel cáile cátre un anumit exclusivism ortodox 
românesc (precum cel grecesc, cel rusesc şi cel sîrbesc!) care a dus, ulterior, în 
secolele următoare, la antioccidentalism și izolare culturală. Dar care a fost 
întotdeauna prea puţin luat în consideraţie de biserică. | 

Confruntările catolicismului cu calvinismul au mers însă mai departe, 
în Occident. 

44. Nu este lipsit de interes a examina cu obiectivitate — laică! 
— urmările contactelor creştinismului ortodox greco-slavo-bizantin 
oriental al românilor cu confesiunile creştine occidentale. Aceste ală- 
turări oriental-occidentale care au avut loc în Transilvania multietnică 
şi pluriconfesională au evoluat de la frictiuni şi exercitii de autoritate 
/ supunere la fecunde influente reciproce. Catolicismul — oricít de 
agresiv a fost — a adus în cultura superioară a Transilvaniei, prin 
Ungaria catolică, latinitatea. Românii din Transilvania au avut acces 
mai frecvent şi mai direct la cultura latină (cf. unele cuvinte latine cu 
tratament fonetic maghiar din graiurile româneşti ardelene: vers, 
curátor, acurat, fişcuş, predicaţie, pont (lat. punctum), titulus etc. — 
în Lajos Tamás, Etymologisches Historisches Wörterbuch der 
ungarischen Elemente im Rumânischen, Budapest 1966, s.v.), mai 
ales în domeniul profesional (medicină, religie, administraţie). Pre- 
zenta catolică latină în Transilvania a avut reverberatii şi dincolo de 
Carpaţi: Vladislav (Vlaicu)-Vodă, fiul Doamnei Clara (o catolică 
slavă, probabil bulgară), avea o pecete cu inscripţie în latineşte (de 
altfel, el fusese întemeietorul episcopiei catolice de Argeş şi între- 
buinta latina în cancelaria sa), Mircea cel Bătrin, in fresca de la 
Cozia, poartă veşmintele cavalerilor occidentali. Dar... Aşa cum 
scrie Puşcariu 1987, p. 19, „penetraţia occidentală, cu tradiție feudală 

'şi propaganda catolică, nu a fost nici adîncă, nici de lungă durată.. 
În lupta celor două biserici, cea ortodoxă răsăriteană — cu care de la 
început s-a identificat poporul românesc — a triumfat asupra bisericii 
catolice — care era a străinilor” (p. 19). 

Acesta este şi centrul problemei: străinii! Fără să înțeleagă că 
biserica ortodoxă slavo-bizantină era tot atât de „străină” în raport cu 
limba romanică pe care o vorbeau, românii, creștinați din timpuri 
străvechi în ambianța cultural-religioasă a Bizanțului şi culturalizati 
de slavii înconjurători care reuşiseră a impune în biserică slavona, au 
considerat ortodoxia — fie ea şi slavonă — drept religia proprie lor, 
care le asigura identitatea, coeziunea şi rezistența etnică. Poporul ro- 


230 Alexandru Niculescu e 7ndividualitatea limbii române între limbile romanice IV 


mân risipit, mobil, între Carpaţi, Balcani, Pind, Adriatică şi Marea 
Neagră nu dispunea decît de două certitudini constante: limba română 
şi religia ortodoxă (bizantino-slavă). Confesiunea de rit ortodox, de 
sorginte greco-bizantină, de expresie slavă reprezenta totuşi religia 
unică, inculcată de veacuri, în conştiinţa românilor: naționalitatea şi 
religia s-au confundat. Pe bună dreptate vorbeşte Toth Zoltân 2001, 
p. 73 de o „internaţională ortodoxă est-europeană” (cu. centrul în 
Rusia pravoslavnică). si | 

Cu atit mai mult in regiunile multi-etnice — cum este Transil- 
vania — ,,neamul" românesc era nevoit să-şi apere „credinţa strámo- 
şească” şi, în consecință, să refuze ceea ce provenea — fie şi în 
superioritate culturală — de la „străini”. 

45. De aceea, a doua puternică presiune exercitată asupra 
românilor din Transilvania — calvinismul, prin autoritatea statală a 
principatului — nu a putut nici ea să ajungă la rezultatele aşteptate. În 
ciuda faptului că, prin Reformă (si cea luterană, şi cea calvină), romá- 
nii erau conduşi spre luminile culturii. O cultură pe care Biserica 
Ortodoxă nu o dădea — din inerție dogmatică sau din ignoranță. 
Românii ardeleni au refuzat cultura calvinilor! Mai ales a calvinilor! 
Au ocolit (evitat / ignorat) şcoala românească de tip occidental înte- 
meiată de Zsuzsana Lorantffy (1657) (ajutată de Acațiu Barcsai — 
viitorul principe), despre care am vorbit mai sus (deşi dorința fonda- 
toarei, care era văduva Principelui Rakokzi I, cerea ca ,,scolarii să 
trăiască, ambii, români şi unguri, în bună înțelegere”); şcoala s-a 
menținut, totuşi, pînă la sfârşitul sec. XVIII. Nu prea multi români au 
frecventat şcolile întemeiate de Gabriel Bethlen, care a deschis 
românilor (mai ales celor săraci) — pînă atunci în apartheid cultural $i 
religios (legile lui Werbóczi) — portile şcolilor din Transilvania (am 
arătat mai înainte, după Somesan 1996, p. 27, numele unor intelec- 
tuali de origine românească frecventatori ai „colegiilor calvine), fără 
teamă de... maghiarizare. | 

Bineînţeles, cultura şi instructia şcolară aveau puternice inci- 
dente asupra neutralității celor ce studiau în „colegiile” calvine. Cu 
atît mai mult cu cît biserica ortodoxă nu le oferea nimic similar, iar 

»Slavonia" originară a textelor si a serviciului divin nu putea fi per- 
manentă. „Popii nu mai ştiau sîrbeşte” — avertiza în traducerile sale 
tipărite Diaconul Coresi. Chiar dacă, la început, românii priveau cu 
neîncredere şcolile „străinilor”, temindu-se de pierderea identității 
lor, printre aceştia au fost şi români dornici a-şi ridica nivelul social 
şi intelectual. Si care „acceptau” învăţătura de carte a „străinilor” fără 
a se teme de pierderea identităţii. Avem a face, desigur, cu o trahison 
des clercs (în termenii celebri ai lui Julien Benda), pentru că, în fapt, 
aceşti români instruiți în şcoli calvine au dezertat din rangurile 
nationalitátii lor. O făcuseră, mai înainte cu secole, Nicolaus Olahus, 
Ioan Corvin de Hunyadi, Dragu-Dragffy, Cândea-Kendefy etc., au 
făcut-o, în sec. XVII, şi alti români, care s-au depărtat de „neamul” 
lor, cel puţin cultural. George Buitul continua îşi studiile la Viena şi 
la Roma (în Collegium Germanico-Hungaricum), Gabriel Ivul devine 
profesor în şcolile iezuite din Viena, Ioan Kájoni, chiar dacă sem- 
nează „valachus de Kis-Kajon”, devine călugăr franciscan, autor de 
opere în latină şi maghiară. Numai — pare-se — Mihai Halici din 
Caransebeş si Ioan Zoba din Vint păstrează legătura cu originile 
româneşti: primul pare-se a fi alcătuit un Dictioner Valachico-lati- 
num, scrie şi în limba română, iar cel de al doilea, iubindu-şi mai 
mult limba maternă, reface tipografia românească din Bălgrad (1657) 
şi scrie o serie de predici în limba română (adunate în Sicriul de aur, 
apărut în 1683). Rezultatul: diferențe culturale majore apar şi în 
interiorul comunităților româneşti, în care membri de elită încearcă să 
iasă la lumina culturii. Printre primii, „cnezii” români din nordul 
Transilvaniei (cf. numele Chinezu), clasele sociale înstărite etc. Și 
aceste iniţiative individuale sînt, în fond; rezultatul contextului inter- 
confesional din Transilvania. Fără îndoială, erau cazuri oportuniste, 
izolate, care nu antrenau, ca un exemplu demn de imitat, obştea 
românească, dar erau în acelaşi timp semnale că ortodoxia transilvană 
era mai puțin închisă în slavonie şi dogme prestabilite. Să ne mai 
întrebăm atunci de ce, ulterior, Atanasie Anghel, hirotonisit „întru 
arhiereu” (1698) de mitropolitul Teodosie al „Ungrovlahiei”, cu o 
pregătire bună în ortodoxia valahă (a studiat la Bucureşti vreo 4 luni, 

în 1697), a acceptat sá se uneascá cu Biserica Romei? Trebuie 
menționat însă cá această unire cu catolicismul „nu atrăgea după sine 
părăsirea credinței ortodoxe” (Păcurariu 1981, p. 299). Atanasie 
Anghel, mult blestematul (de ortodoxia tradiţională) vlădică, a tipărit 
la Alba Iulia o Bucoavnă (= abecedar) si un Chiriacodromion (care 
reproducea Cazania lui Varlaam din 1643), acesta închinat lui 
"Constantin Brincoveanu! Dar Brîncoveanu dăruia Mitropoliei de 
Alba Iulia o moşie in Argeş (sub cuvînt cá Mitropolia din Alba Iulia 
„Să învăluieşte ca o corabie în mijlocul valurilor mării, aflîndu-se 
între multe feliuri de limbi streine” — adică printre străini!). În sobo- 
rul din septembrie 1700 (un sinod de protopopi) se propune.. 

serviciul divin în româneşte! „Ca să înţeleagă creștinii.” sus 
calviná de la Aiud, Collegium Bethlenianum, îşi dădea roadele. 
Atanasie Anghel, cum am văzut mai sus, fusese elev acolo (poate şi 
la Alba Iulia). Calvinismul schimbase biserica transilvană în interior: 
mai întîi, reformulîndu-i unele dogme slavo-bizantine ŞI, mai apoi, 
deschizîndu-i perspective occidentale — chiar latineşti — şi scindînd-o. 


VI. 
Unirea cu Roma catolică 


46. Unirea cu Roma, Biserica „greco-catolică” (uniatii) sint 
rodul direct al misionarilor iezuiţi — mai ales basilicanii —, dar, indi- 
rect, consecinţa spiritului calvin. Preoţi români ortodocşi convertiți la 
Reforma calvină, episcopi calvini români, cărți bisericeşti scrise în 
limba română, serviciul divin obligatoriu ţinut în limba română, 
toleranța — şi a calvinilor, şi a uniatilor — față de ortodoxia traditio- 
nală slavo-bizantină, toate aceste elemente au construit o mentalitate 
care a putut uşor să-şi exprime adeziunea la Biserica latină („„roma- 
no-catolică”) a Romei. 

- Această „Uniaţie” (sau Unie) nu s-a făcut din convingeri religi- 
oase, ci din motive strict social-politice. Unirea cu Roma „papistaşă” 
„era o ruptură, o fractură puternică în interiorul creştinismului, dar şi 

al societăţii din Transilvania. Împotrivirea la Unire venea nu numai 

de la ortodoxie, ci şi de la reprezentanții protestantismului (calvin şi 
luteran), adică de la saşi, a celor incluşi in nationes, în stările nobile: 
ei se temeau de ieşirea „olahilor” din iobăgia seculară, „spre nedrep- 
tátirea, prejudiciul şi marea întristare a celor trei națiuni” (apud Tóth 
Zoltân 2001, p. 29). Istoricul maghiar aici citat a întreprins o profun- 
dă şi amănunțită analiză a motivatiei social-politice a Unirii clerului 
român ortodox cu biserica Romei: simplul fapt că cei convertiți la 
noua confesiune erau scoşi din „apartheid” şi admişi în structurile 
superioare ale societății (şcoli, armată, ierarhii ecleziastice) i-a atras 
mai întîi pe preoții ortodocşi care aveau statut de iobag şi, după ei, pe 
„poporeni” (uncori chiar fără a-i consulta!). Protecţia administrativă 
< chesaro-cráiascá" a Austriei era o garantie: Diploma I Leopoldinum 
(1699), elaboratá cu ajutorul intens al arhiepiscopului primat Leopold 
Kollonich si al preotului iezuit Paul Ladislau Baranyi din Alba Iulia, 
constituia un document fundamental, deschizător de luminoase 
speranţe. Cu toate acestea, rezistenţa față de Unire a fost puternică. In 
anumite regiuni (Hunedoara, Braşov, Sibiu, Alba Iulia, Arad, Timi- 
şoara), uneori şi cu îndemnuri agresive din partea bisericii ortodoxe 
sirbesti, s-a apărat cu indirjire ortodoxia străbună, tradițională. Refor- 
matii calvini se opuneau de asemenea (în Făgăraş, în Maramureş, 
nobili români voiau să rămînă cu „domnul nostru episcop” reformat) 
(Tóth Zoltán 2001, p. 32). 

47. Împotriva Uniaţiei, printre primii, se angajează Ioan Piuariu 
(1732-1782), alias „Popa Tunsul”, care din meseria de dulgher trece 
în Tara Românească, învaţă preoţia şi este hirotonisit preot ortodox 
de către mitropolitul Filaret. Rezultatul? Petru Pavel Aaron, episcop 
unit, reuşeşte să-l prindă şi să-l tundă, în Sibiu, în mare zi de tîrg, 
batjocorindu-l! „Popa Tunsu din Sadu” devine, astfel, un simbol al 
rezistenței ortodoxe. Alături de el, călugărul Sofronie din Cioara, 
protopopul Ioan din Sălişte duceau aceeaşi luptă: îi pregăteau pe 
poporeni să refuze propaganda „Uniaţiei”. Uneori, aceste impotriviri 
erau provocate şi de maghiari catolici (cărora confesiunea greco-cato- 
lică, eliberatoare a „olahilor” din iobăgie, nu le convenca). A fost 
nevoie, din această cauză, să se recurgă la armata imperială austriacă. 


234 Alexandru Niculescu e /ndividualitatea limbii române între limbile romanice IV 


Într-adevăr, arată Popa 1976, p. 10-11, „iezuiţi şi agenţi ai prozelitis- 
mului [unit] cutreieră satele, smulgînd semnături şi declarații prin 
amenzi, destituiri, ferecări în lanţuri, deportări, amenințări în prezența 
cătanelor etc. Ținuturile Dobrei, al Zărandului, al Sibiului şi al 
Făgăraşului mişunau de cătane împărăteşti, dar agitatiile populaţiei se 
intetesc, cuprinzind întreaga ţară. Tot Mircea Popa, citîndu-l pe un 
distins istoric favorabil Unirii cu Roma, Augustin Bunea, adaugă: 
„vînătoarea împotriva preoţilor „neuniţi”, care se sfintiserá peste 
graniță, în Banat sau în Tara Românească”, se încheia in „temniţele 
garnizoanei din Alba Iulia” (p. 11). Episcopul ortodox sîrb Partenie 
(Pavlovici) din Karlowitz acordă chiar titlul de „protopop” lui Ioan 
Piuariu (care devine „Pătru popa Yuan din Szad"). Se tin adunări ale 
preoţilor ,,neuniti", solicitînd libertatea religioasă, iar Ioan Piuariu, 

acum ,,vládicá" protopop, este arestat şi trimis, sub escortă, la Viena 
(1760) (Popa 1976, p. 12-26). Pînă la urmă, el este „strămutat” — de 
autoritatea imperială austriacă — în Banat, ca preot. 

Fiul său Ioan Piuariu (1749-1815) îşi asumă definitiv numele 
Molnar, devine „doftor de ochi” şi, deşi integrat în buna societate 
maghiaro-germană din Sibiu, rămîne mai departe ortodox şi ia parte 
la acțiuni culturalizatoare în favoarea românilor, sub influenţa enci- 
clopedismului şi a Luminilor. Calendarele editate cu sprijinul său; 
asistența medicală dată românilor săraci au adus în Transilvania, prin 
Ion Piuariu Molnar, mai multe binefaceri sociale decît toate acţiunile 
teologice, savante. N. Iorga considera chiar că în formarea conştiinţei 
naţionale româneşti mai multă influență au avut şcolile româneşti, 
calendarele, propaganda directă în popor, decît „operele scrise în 
latineşte ale lui Samuel Micu, decît marea compilație [istorică] a lui 
Şincai” (Popa 1976, p.7). 

48. Toate acestea arată ceea ce afirma T6th Zoltân 2001, p. 
31-32, că „pentru români, Unirea nu a fost o chestiune de suflet”. Aşa 
cum Reforma nu reuşise a-i cîştiga de partea ei, nici Catolicismul, a-i - 
convinge, tot astfel Unirea cu Biserica Romei nu a fost întru totul 
asimilată în profunzime. Populația românească din Transilvania a 
acceptat, în parte, Unirea — cîteodată şi din motive de oportunitate —, 

a beneficiat de avantajele ei social-culturale, dar a rămas in pectore 
cu nostalgia ortodoxiei. Tóth Zoltán 2001, p. 71 arată că „țăranii 
români nu apărau în ortodoxie un sistem religios, ci o tradiție moşte- 
nită de la părinți, de la înaintaşii lor” (cf. ibidem, declaraţiile unor 
români, în 1698-1699: „treaba preoților cu ce credință să se unească; 
noi nu ne vom părăsi legea şi credința noastră”). Altfel spus (Tóth 
Zoltân 2001, p. 67): „Unirea i-a dez-unit pe români: s-au creat două 
națiuni separate, opoziţia lor fiind însă doar formală, nicidecum 
esenţială”. Chiar mai mult, afirmă acelaşi autor: Unirea nu a reuşit să 
destrame Internaționala ortodoxă (cu Rusia, în centru) (p. 73). 

O situaţie oarecum similară cu ceea ce s-a petrecut în Transil- 
vania, sub presiunea regatului catolic al Ungariei, a existat — şi există 
şi astăzi — în Ucraina de vest. În 1596, ratificat în sinodul de la 
Brest-Litovsk, o parte din clerul ortodox obedient de Mitropolia 
Kievului (considerată matricea ortodoxiei slave după botezul cneazu- 
lui Vladimir, din 958) se uneşte cu Roma (ucr. unya). Istoriografia 
ortodoxă — rusă, ucraineană — atribuie această „trădare” a religiei 
orientale în favoarea „latinilor”, suveranilor catolici ai Poloniei (unite 
cu Lituania) si mai ales acţiunilor iezuiţilor. În acelaşi timp, alți 
istorici (în Franţa, Bernard Dupuy) au demonstrat că uniatismul a fost 
o atitudine liber voită de ierarhia ortodoxă ruteană (in Ucraina 
subcarpatică) de a se demarca de ortodoxia rusă şi de cea grecească, 
de Moscova, dar şi de Constantinopolul bizantin. Biserica uniată . 
afirma mai puternic specificitatea etnică ruteano-ucraineaná, față de 
presiunea catolică latinizantă şi față de prozelitismul protestant. 

49. Cu toate acestea, „Uniaţia” din Transilvania, fuziunea unci 
părţi a clerului ortodox din Transilvania cu catolicismul Romei, 
urmată şi de voie (în straturile burgheziei săteşti dornice de afirmare 
socială), dar şi de nevoie (sub opresiuni de tot felul), a transformat 
Transilvania într-un adevărat creuzet multiconfesional. Poate cel mai 
diversificat din tot Orientul Europei. „Romano-catolici ”, »greco-cato- 
lici" (, uniti"), protestanți, luterani, calvini, anti-trinitarigti, ortodocsi 
slavo-bizantini se întîlneau, conflictual sau paşnic, pe teritoriul 
ardelean. 


Li 

Acest complex confesionalism a avut şi un rezultat benefic 
pentru români. S-a creat, astfel, un spaţiu reli gios românesc: non-la- 
tin, non-slavo-bizantin, non-protestant. Cu două confesiuni identitare 
naționale: greco-catolicismul şi ortodoxia (în limba română). Refor- 
ma, influența catolicismului Romei (şi rezistența împotriva lui) au 
influențat (Şi, oarecum, naționalizat, modernizat, salvind-o din anchi- 

lozarea tradiţiei bizantino-slave) ortodoxia românească transilvană. În 

Transilvania, începînd cu sec. XVIII, luptă pentru afirmarea identi- 
tátii nationale a Românilor două biserici — pe care le putem considera 
nationale": cea ortodoxă şi cea »greco-catolicá" (unită cu Roma). 


VII. 
Concluzii 


50. Ajunşi în această perioadă modernă — şi actuală — din 
istoria creştinismului românesc, considerăm că problema originilor şi 
dezvoltării lui de-a lungul unor zbuciumate veacuri este încheiată. 

51. Din momentul înființării unei Biserici creştine româneşti 
unite cu Roma, la sfîrşitul sec. XVII, creştinismul românesc se stabi- 
lizează, scindat în trei confesiuni (ortodoxă, greco-catolică, catolică), . 
în două zone confesionale (Transilvania şi Moldo-Valahia). $i 
practicat de 3-4 comunități etnice în chip diferit (protestanți — saşii, 
ortodocşi — românii, catolici şi calvini — maghiarii). Bineînțeles, mai 
sînt şi alte variante confesionale, unele pe cale de a dispărea (trinita- 
riştii, care, după HT, p. 282, ar fi (încă?) o confesiune a maghiarilor 
din Cluj). 

52. Trebuie subliniată îndeosebi pluralitatea creştinismului 
ortodox românesc. Dintru începuturile îndepărtate (sec. II-III), în 
Scythia Minor şi în Dacia Romană (sec. III-IV), se întrepătrundeau, 
în evanghelizarea populațiilor danubiene-carpatice, un creştinism 
grec şi un creştinism roman de expresie, bineînțeles, greco-latină. Se 

adaugă aici creştinismul niceean şi non-niceean (arianismul), care 
„apare, prin goți, în regiunile Dunării de jos (Durostorum). ! 

Asupra zonelor româneşti, creştinismul pătrundea, după cum 
am văzut, pe cele două „coridoare de cultură”: calea „Sf. Gheorghe” 
(pentru că pornea din Bosfor, de la mănăstirea Sf. Gheorghe) şi calea 
Sf. Demetru (pentru că pornea de la mănăstirea Sf. Demetru din 
Salonic). Aceste căi sînt şi „coridoare de cultură” pe care a pătruns nu 
numai religia creştină, în primele secole, ci şi elementele culturii 
bizantino-balcanice. — . 

53. Peste aceste două prime creştinări (Scythia Minor $1 Dacia 
transilvană romană) — amîndouă de sorginte constantinopoleană — se 
suprapune şi, practic, îl transformă, creştinismul slavilor sud-dună- 
reni. Prin slavizarea Moesiei (mai ales a celei Inferior), creştinismul 
românesc primar, probabil apostolic, popular şi anterior oricărei 
organizaţii bisericeşti sau statale — se subordonează centrelor religi- 
oase din sudul (imediat) al Dunării, aflat sub bulgarii slavizati. 
Creştinismul românesc se slavizează — a treia componentă. Din sec. 
XIV, în această parte alcătuitoare intră Biserica sîrbească, mai ales în 
regiunile de la est de Olt şi în Banat şi, partial, în Transilvania de 
sud-vest. În sec. XVII, îşi întinde influenţa (şi ajutorul, dar şi 
controlul teologic) Biserica ucraineană din Kiev, prin Petru Moghilă, 
Vasile Lupu, domnul Moldovei, şi mitropolitul Varlaam. Trei-patru 
ortodoxii „supravegheau” Biserica Ortodoxă Românească! 

Este uşor de înțeles de ce, brăzdată în interior de atîtea deose- 
biri (nu întrebuințăm termenul „diferenţe”) ierarhic-teologice, 
Biserica Ortodoxă a românilor a devenit tolerantă, chiar prea mult 
permeabilă în interior şi în exterior. Ortodoxia românească a acceptat 
arianismul şi bogomilismul (prin cărțile populare apocrife), nu s-a 
ferit de superstiții şi credințe ante-creştine sau para-creştine, fără o 
rigoare a dogmei. A „convieţuit” cu catolicismul, în propriile sale 
teritorii moldo-valahe (Curtea de Argeș, Severin, Siret, Bacău, 
Suceava etc.), se presupune chiar că primii domni (= domini) ai Țării 
Româneşti (Litovoi, Basarab I, Nicolae Basarab) ar fi fost de 
confesiune catolică (erau vasali ai regelui Ungariei apostolice $i 
veneau de peste munţi, din Transilvania, unde erau „en vue", ca 
feudali (deci, integrati). 

54. Mai mult decît atîta, creştinismul ortodox românesc nu este 
unitar — în ciuda afirmațiilor oficiale, istorice şi teologice. Alte 
obiceiuri religioase, tradiţii şi superstiții apar în serviciul divin din 
Muntenia, din Moldova sau, mai ales, din Transilvania. Este de 
mirare că nici un teolog român — oficial sau independent — nu s-a 
întrebat de ce sărbătoarea Fecioarei Maria ca zi onomastică este 
sărbătorită în 15 august — „adormirea Maicii Domnului” — în Munte- 
, nia si în 8 septembrie — „nașterea Maicii Domnului” — în Moldova. 
De ce obiceiurile însoţitoare ale ritului funerar sînt deosebite în 
Ardeal, în Muntenia, în Moldova — chiar şi în Basarabia (devenită 
acum republică moldovenească). De ce se posteste în ajunul Bobote- 
zei numai în Valahia, şi în ajunul Crăciunului, în Moldova-Basarabia 
(post absolut, „negru”). Toate aceste mărunte deosebiri de la o 
regiune istorică la alta par a coincide cu obiceiuri din țările ortodoxe 
vecine (a studiat oare cineva asemănările coincidente cu obiceiurile 
tradiționale din Biserica bulgară, sîrbească sau rusească?). Istoria 
proprie a fiecărei regiuni româneşti şi-a pus amprenta pe Biserica 
ortodoxă — fără nici un respect obligatoriu pentru dogmă —, cu toată 
- pletora de preoți, episcopi, mitropoliți şi chiar călugări şi ieromonahi 
ortodocși care au oficiat în bisericile româneşti! 

. 55. Asupra ortodoxiei țărilor româneşti — sau împotriva ei — se 
îndreaptă acţiunile catolicismului maghiar şi polonez, comandat de la 
distanță de Roma papală. Mai întîi, asupra Transilvaniei. Istoricii 
români au relevat faptul că, încă din sec. XIII, sub regele Andrei II, 
direct sau indirect, regatul Ungariei a făcut presiuni asupra „vala- 
hilor” din Transilvania ca să treacă la catolicism (la Sighet funcţiona, 
în sec. XV, biserica Sf. Emeric, întemeiată de Cavalerii Teutoni, în 
care oficiau şi preoți români după „ritul slavonesc" (F ilipaşcu 1940, 
p. 31-32). „„Catolnicizarea”'” aducea însă avantaje sociale materiale: o 
„parte eminente di una societă sostanzialmente omogenea venne(ro) 
assînta (assînti) nell'ambito della nobiltà magiara" (Alzati 1982, p. 
22). Este arazu] Huniazilor, al lui Nicolaus Olahus, dar si al altora 


p Cf. rom (a se) catolnici „a trăda, a deveni rău”. 

(Cândea — Kendefy, Haţeg — Hâtszeg, Mailath etc.). Condiţia: 
„l abbandono della tradizione bizantino-slava e il passaggio al cristia- - 
nesimo latino" (ibidem). Confruntári şi pátrunderi stabile ale „„latini- 
lor” cu creştinismul catolic au avut loc si în secolele următoare, atit in 
Tara Românească (Valahia), cit şi în Moldova: prin Cavalerii Teutoni 
şi, mai tîrziu, prin ordinul hospitalierilor, a fost înființată episcopia 
Severinului, apoi Episcopatus Cumanorum, iar în sec. XIV, la Curtea 
de Argeş, se atribuie pămînt şi se permite (de către Radu I, 
1377-1383) înființarea unui sediu episcopal „latin” (care a durat puţin 
timp). Alzati 1982 examinează îndeaproape contiguitatea şi interfe- - 
rentele ortodoxo-catolice în țările româneşti: acestea aveau loc în 
regiunea moldo-valahă imediat subcarpatică. | 
56. Dar catolicismul roman a avut — şi el — de luptat, în 
Transilvania, mai ales, cu Reformele (husită, luterană, calvină)! Am 
putea adăuga, mult mai mult şi mult mai înainte decit ortodoxia 
moldo-valahă. Alzati 1982, p. 57 şi urm. vorbeşte chiar de o dissolu- 
zione a catolicismului transilvan (în urma desprinderii Transilvaniei 
de Austria habsburgică după 1541; de fapt, în 1556), dar şi de 
perseverenza (în catolicism) a unor comunităţi catolice (despre care 
dă informaţii şi referinţe abatele A. Possevino, în 1584, în lucrarea 
Transilvania; cf. Alzati 1982, p. 18). 
| 57. Creştinismul ortodox românesc şi-a dovedit supletea şi 
toleranța şi în ceea ce priveşte raporturile cu Reforma. În Moldova lui 
Alexandru cel Bun, în mănăstiri sînt adápostiti husifii fugari, urmăriți 
de represaliile catolice contra-Reformă din Boemia (sec. XV). Putin 
mai tîrziu, atunci cînd Hans Benkner şi protestanții luterani din 
Braşov au avut nevoie de cărţi liturgice în româneşte, Mitropolia din 
Tîrgovişte l-a trimis acolo pe Coresi, tipograful. Tipăriturile lui 
Coresi, stipendiate de luterani, prin Hans Benkner, „judele” Braşo- 
vului, au primit „bună ştiinţa”, adică acceptarea din partea mitropo- 
litului Sava al „Ţării Ungureşti” (Transilvania). Rezistenţa față de 


| i i ă a deveni 
s Popinceanu 1964, p. 130 menţionează acest termen, cu sensul ,, 


rău” (germ. „schlecht werden"). 

încercările repetate ale Reformei de a-şi atrage majoritatea româ- 
nească s-a ridicat abia mai tîrziu, in sec. XVII. Rosa Del Conte. 
(1961, p. 469) a arátat importanta sinodului ortodox de la Iaşi (1642), 
promovat de Petru Moghilá (Movilă), cînd se condamnă o Confessio 
orthodoxa a lui Kiril Loukaris, apărută la Geneva în 1629 (fiind 
suspectă de infiltratii calvine); Răspunsul împotriva Catihismului 
calvinesc al mitropolitului Varlaam (1645) se explică, de bună seamă, 
tot astfel (la lucrarea lui Varlaam a răspuns Gyorgy Csulay în Scutul 
Catihizmugului (165 6) pentru a apára Catehismugul calvinesc, 
tipárit la Alba Iulia (Bálgrad) cu litere latine si ortografie maghiară). 
Şi totuşi! Biserica ortodoxă din Transilvania ştie să se „Supu- 
nă” reformatilor calvini. Cazul arhiereului (mitropolitului) Simion 
Ştefan, ridicat în tronul metropolitan sine ulla consacratione etiam 
schismaticis Graecis consueta (orga 1929, p. 335, nota 1, dupá un 
document maghiar), este clar: el îşi declară „cea mai mare credință” 
față de „Craiu” şi „cea mai deplină ascultare față de superintendent" 
(ibidem). Cu toată iscusinta sa, succesorul lui Simion Ştefan, 
mitropolitul Sava Brancovici (1620-1683), nu a reuşit, deşi a avut 
realizări şi a întreprins acţiuni importante în slujba lui Mihai Apaffi, 
să se salveze: destituit de către un superintendent cultivat (Mihail 
Tóföi), este judecat (printre acuzatori: Ioan Zoba din Vint!), condam- 
nat, închis şi eliberat prin bunele oficii ale lui Şerban Cantacuzino, 
domnul Țării Româneşti. Cu toată solicitudinea lor faţă de ortodocşii 
din Transilvania, calvinii pedepseau cu autoritatea severă a Statului. 
Ilie Iorest — predecesorul lui Simion Ştefan —, mitropolit între 
1640-1642, a fost de asemenea victima lui Rakoczi I şi a lui Gyórgy 
Csulai: judecat, condamnat, închis $1, în sfîrşit, eliberat (moare în 
Moldova, la mănăstirea Putna). Dar ceea ce reiese din biografiile lor 
— expuse cu claritate de Păcurariu 1981, p. 59-83 — este o anumită 
legătură teologică ortodoxă cu Moldova lui Vasile Lupu şi cu biserica 
ortodoxă de acolo, legată de Kiev. Ilie Iorest a participat la Sinodul 
de la Iaşi (1642) şi, ca un ortodox convins $i zelos, nu a îndeplinit 
„0 „a ua sli ata o med 


17 Titlul complet: ... cu răspuns den Scriptura Suintă, împotriva răspunsului 

conditiile puse de statul calvin al Transilvaniei. Sava Brancovici a 
întreprins călătorii in Rusia, ceea ce a putut da autorităţii calvine 
(Mihail Apaffi) suspiciuni privind statornicia în credința ortodoxă şi 
insubordonarea față de cei ce supravegheau („superintendentul” 
calvin) Biserica ortodoxă din Transilvania. Nu ar fi exclus — o ipo- 
teză! — a presupune că Biserica ortodoxă a Rusici (ca şi cea din Kiev) 
îi încuraja (incita?) pe ierarhii ardeleni la rezistență anti-calvină. - 
Quod erat reprimandum! | 
În orice caz, din diverse surse, se ştie că preoții ortodocşi erau 

obligati a cumpăra Catichizmuşul (calvinesc) editat de Csulai (sub 
Rakoczi I), precum şi alte poruncite de „cîrmuire”, nemeşii se făceau 
calvini, „doritori de a trăi ceva mai bine” (Iorga 1929, p. 335). Tot 
astfel, treceau de partea confesiunii statale calvine cei care voiau să 
ocupe — prin cultură — locuri înalte în societate. În schimb, țăranii şi 
boierii din Făgăraş rezistau în „legea veche” (ibidem). O cercetare 
istorică socio-culturală ar putea dezvălui mecanismele rezistenței 
anticlericale sau ale acceptării autorităţii „superintendentului” calvin 
în Transilvania sec. XVII. 

„58. Mai tirziu, la sfirgitul sec. XVII — începutul sec. XVIII 
(1697-1711), apariţia ,,Uniatiei" cu Roma a pus Biserica ortodoxă a 
Transilvaniei în fața altor lupte interne. În primul rînd, trebuie 
menţionat faptul că unirea cu Roma şi recunoaşterea autorității papale 
şi a unor dogme catolice nu a obligat niciodată clerul uniat să nu aibă 
legături teologice-culturale cu ortodoxia (mitropolitul Atanasie 
Anghel a tipărit, la Alba Iulia, cărţi ortodoxe, a avut daruri din partea 
lui Constantin Brîncoveanu, în 1699-1700, iar Samuel Micu-Klein, şi 
nu numai el, chiar dacă erau prelati greco-catolici, au scris lucrări 
teologice ortodoxe). Atanasie Anghel, prelat tînăr, fusese „uns” (= 
hirotonisit) ca arhiereu ortodox de mitropolitul Teodosie al 
Ungro-Vlahiei. A doua oară, a fost „ordonat” ca preot catolic, în 
1701, la Viena, nu fără abjurări şi umilinte. Dar nu o singură dată 
„duplicitatea” mitropolitului, şi ortodox uniat, supăra ierarhia catolică 


a doao țări fără Scriptură svăntă (Păcurariu 1984, p. 68-69). 

maghiară antiunionistă, tot astfel cum ţăranii din Braşov, Făgăraş, 
Hunedoara, chiar din regiunea Alba Iuliei (Bălgrad), nu l-au urmat pe 
mitropolit (care, prin 1711, ar fi încercat să anuleze „Uniația”. Din 
Tara Românească (iii fopalitta Teodosie), din partea lui Dositei al 
Ierusalimului ca şi din partea lui Calinic II, „patriarhul ecumenic” 
(Constantinopol), nu soseau decît mustrări şi anatemizări (în 1701) 
(cel puţin, dau asemenea informaţii sursele ortodoxe: Păcurariu 1981, 
p. 295-324). Se ştie de asemenea că biserica sîrbească trimitea "et 
în haine albe, pe cai albi, din sat în sat, ca să-i anunţe pe locuitorii 
rurali cá... „Antihristul a venit” etc. Mitropolia de la Bálgrad (Alba 
Iulia) devine, în 1701, „episcopie” unită: episcop", Atanasie Anghel 
— care declarase: „eu întruna cu tot săborul mieu arhiepiscopului de 
Esztergom mă smeresc" (Păcurariu 1981, p. 310). ,,Trádare" sau nu, 
bisericile ortodoxe de peste Carpaţi protestau împotriva „papista- 
şului” Atanasie Anghel, care nu respecta „legea părinților noştri”, 
„dar... Biserica ortodoxă din Transilvania — decapitată de ierarhia 
metropolitană — nu dădea prea multe semne de insubordonare. Sînt 
puţine cazuri de nesupunere la „Uniaţie” — de bună voie! — din partea 
preotimii Transilvaniei. „Întemniţările” şi persecuțiile de care vorbeş- 
te Păcurariu 1996, p. 311, proveneau din faptul că austriecii î încurajau 
uüirea cu catolicismul, iar maghiarii (mai ales cei calvini) se 
„opuneau, sustinind unirea cu reformatii (grupuri ortodoxo- -calvine!) 
sau păstrarea ortodoxiei strămoşeşti. În cele mai multe cazuri, după 
cum a arătat şi Tóth Zoltán 2001, p. 27, „în fata preoților români, 
pînă atunci lipsiţi de drepturi, strălucea imaginea ademenitoare a unei 
vieţi noi". 

59. Mai este oare cazul să ne întrebăm de ce s-a ajuns la „Unia- 
tie"? Dacă ne gîndim că, în urma apartheidului impus, în Transil- 
vania, ,olahilor schismatici", clerul românesc era - „într-o stare 
culturală cu totul primară” şi că „lipsea o pătură cultă” (cf. Tóth 
Zoltán 2001, p. 16-17), înţelegem mai bine efervescenta social-cultu- 
rală (dar şi politică) care-i cuprinsese pe românii de elită (rurală, mai 
ales). | 

Teologia catolică a iezuiţilor („misionari dacici” sau „misio- 
nari militari — castrenses), legăturile religioase cu Viena, cu Roma, 
deschideau calea spre Occidentul apropiat celor dornici de afirmare 
în societatea transilvană. „Legea părinţilor noştri” pe care o invocau 
credincioşii ortodocşi în Sclieii Braşovului sau în regiunile Bistriţei 
nu era în stare a deschide orizonturile culturii europene: dimpotrivă, 
întorcea spatele Occidentului! O, legătură cu „originile latine”, cu 
Roma „romano-catolică” le dădea ocazia de a nu-şi „trăda” poporul 
de limbă neolatiná, de a se instrui şi de a ocupa — ca român — un loc 
onorabil în lumea cultivată. | 

Celelalte elemente ideologice subsecvente acestei depărtări (nu 
rupturi) de ortodoxie le cunoaştem: latinitatea, continuitatea daco-ro- 
mană etc. Putem oare afirma cá ele ascundeau uneori şi un sens de 
culpă, care să justifice trădarea” (şi duplicitatea) față de ortodoxie? 
Întrebare fără răspuns sigur... Mai ales că, după cum am mai arătat, 
sentimentele religioase profund ortodoxe persistau in pectore chiar la 
uniti". 

Ca şi în cazul Reformei, Biserica ortodoxă transilvană şi-a „ad- 
judecat” tezele „uniaţilor” privind istoria poporului român (Samuel 
Micu, Istoria, lucrurile şi întîmplările românilor; Gheorghe Şincai, 
Hronica românilor şi a mai multor neamuri), istoria bisericii româ- 
nilor (Petru Maior) şi, mai ales, lucrările filologice şi teologice. Cine 
parcurge operele prelatilor uniati din Transilvania — scrise în latineste 

sau în româneşte — nu poate să nu remarce cultura lor. Prin latină (si 
germaná), Samuel Micu, Gheorghe Sincai, Petru Maior $i alții 
ajungeau în mari biblioteci nebănuite pentru universul lor românesc 
transilvan (Gh. Şincai, lucrare în Biblioteca Vaticană). Ei aduceau in 
tezaurul culturii poporului lor, încă, pe atunci, afundat într-o orto- 
doxie dominată de greci şi de slavi, idei cu totul noi, din umanismul . 
catolic al Romei. 

Faţă de ,,Uniatie", mecanismele social-culturale din Transil- 
vania funcționau în acelaşi mod în care au înfruntat criza Reformei: 
adoptind unele dintre idei şi încercînd să le introducă în cultura româ- 
neascá tradițională. În acest mod, dincolo de „trădări”, „afurisenii 

religioase şi inimiciţii, Biserica ortodoxă a Transilvaniei a ştiut, în 
tăcere, să înțeleagă sintezele culturale ale „Uniaţiei” şi să procedeze 
în consecință. De altfel, scurt timp după Elementa linguae daco-ro- 
manae... scrisá de Samuel Micu, apar, în Transilvania, Gramatica 
românească a lui Radu Tempea (Sibiu, 1797), şi în Banat, Observaţii 
de limbă rumânească (Buda, 1799), pentru „şcolile neunite nationali- 
ceşti” care, chiar dacă nu sînt scrise cu litere latine, „merg alături de 
ceilalți teoreticieni ai şcoalei latiniste” (Densusianu 1943, p. 67-68) 
şi, urmîndu-i pe Micu, Şincai şi Maior, vorbeau despre „limba veche 
românească sau rimlencascá" aflată la baza „limbei párintesti". 

Uniatia" — ca si Reforma — au »primenit", modernizînd cultu- 
ra ortodoxă din Transilvania. 

60. Altă caracteristică a ortodoxiei româneşti, date fiind vicisi- 
tudinile vieţii unui popor aflat de secole de-a rîndul sub dominatii 
politice şi culturale străine — atit dincolo cât şi dincoace de Carpaţi —a 
fost, în general, neimplicarea în politica internă a statului, Biserica 
ortodoxă românească nu a controlat, nu a sancționat, nu s-a asociat cu 
puterea politică în guvernarea țărilor româneşti. Poate şi pentru că era 
pe deplin conştientă de puterea ei spirituală: românii, în majoritatea 
lor, în toate ținuturile de ei locuite, sînt o etnie profund impregnată de 
religiozitate. Cum am mai spus, religia ortodoxă a fost elementul 
principal — poate chiar mai mult decît a fost limba română — al coe- 
ziunii comunităţilor etnolingvistice româneşti. 

Este însă tot atît de adevărat că, în Moldova ca şi în Tara 
Românească, mitropoliţii erau solicitati — şi interveneau în taină sau 
pe față — în luptele dintre facțiunile politice interne pentru a sancţiona 
actele lor strict politice. Tudor Vladimirescu il implică pe 
mitropolitul Dionisie Lupu (1769-1831) într-o cîrmuire temporară a 
Țării Româneşti. În secolul XVIII, mitropolitul Antim Ivireanu — 
autorul Didahiilor (1660-1716) — îndrăzneşte a se opune, in numele 
ortodoxiei filó-rusegti, opresiunii turceşti si domnului fanariot 
Nicolae Mavrocordat (1715-1716; 1719-1730) şi este ucis (1716). 
Veniamin Costache (1768-1846), mitropolit al Moldovei, este 
implicat şi el în răscoalele din 1821. Mai ales în sec. XVII-XVIII, 

amestecați volens-nolens în războaiele ruso-turcesti, austriaco-tur- 
ceşti şi încercînd a apăra, pe față sau în ascuns, cauza creştinilor, 
mitropoliţii ortodocşi moldo-valahi au avut de suferit şi au împărtăşit 
adeseori soarta vitregă a conducătorilor lor domneşti, cînd cu turcii, 
cînd cu frîncii. ` i 

În Transilvania, ortodocşi sau ,,uniati", mitropoliţii, care nici 
nu aveau acces la puterea politicá, s-au ocupat de conditiile socio-cul- 
turale ale comunităţilor româneşti oprimate. Ioan Inochentie Micu, 
Andrei Şaguna au fost luminoase exemple. Ioan Bob, dimpotrivă, o 
excepție negativă. Să nu uităm că la 1 decembrie 1918, acțiunea 
politică a celor doi înalți prelati români, Miron Cristea (1 868-1939), 
mitropolit ortodox, şi Iuliu Hossu (1888-1970), mitropolit (greco- 
_ catolic) „uniat”, ca şi conducătorii altor culte, au luat parte la procla- 
marea Unirii Transilvaniei cu ,, Tara". 

61. Concluziile noastre nu se pot opri însă aici. Toate aceste 
elemente caracteristice ale ortodoxiei româneşti — care dau acestei 
confesiuni o specificitate evidentă — provin din situaţia geopolitică şi 
din dezvoltarea istorică a României. O regiune de „carrefour”, la 
încrucişarea unor drumuri europene, comerciale-economice-culturale, 
care au dat naştere entităților statale româneşti — religia ortodoxă 
românească era, şi ea, deschisă celorlalte confesiuni conlocuitoare ale 
comunităţilor etnice venite din mai multe părţi ale lumii Europei 
orientale şi centrale, de-a lungul istoriei. Poporul român şi religia lui 
ortodoxă majoritară s-au adaptat la această sinuoasă şi plină de 
vicisitudini şi de zbucium evoluţie în timp, în convietuire pașnică cu 
alte confesiuni creştine sau necreştine, şi s-a lăsat influenţată de 
ideologia Reformei sau de cea a latinismului catolic, fără să-şi piardă 
individualitatea ortodoxă. Mai mult decît atit, ortodoxia românească a 
fost dominată (câteodată chiar condusă) de biserici ortodoxe slave 
meridionale — cea a Serbiei (mai ales în Transilvania şi în Banat), cea 
a Ucrainei şi a Rusiei (în Moldova, dar şi, în secret, în Transilvania şi 
în Tara Românească). La acestea se adaugá prelatii şi Biserica orto- 
doxă a grecilor care a condus, în adevăratul sens al termenului, Bise- 
rica ortodoxă românească, atit în Tara Românească cît şi în Moldova. 

Iorga 1932, p. 48-91 a consacrat o atenţie deosebită acestor „legături 
cu ruşii”, „lupte cu grecii” şi mai ales grecizării care a început o dată 
cu căderea Constantinopolelui sub turci (1453), s-a intensificat în 
timpul fanariotilor (1711-1821) şi a durat pînă la crearea Principa- 
telor Unite (1859), dacă nu şi mai departe. În realitate, bisericile slave 
şi Biserica grecească îşi disputau dreptul de a domina — prin 
mitropoliți, episcopi şi stareti de mănăstire — ortodoxia românească 
(de bună seamă, prin averile ei, extrem de rentabilă, pînă la „secu- 
larizarea” lui Alexandru Ioan Cuza). 

62. La sfîrşitul acestei cercetări laice — desigur, incomplete — 
asupra creştinismului românesc (de la origini pînă în sec. XVIII), tre- 
buie să-i subliniem cele cîteva caracteristici principale. Creştinismul 
românesc, religia majoritară a românilor, nu este o religie unitară. 
Apărut din timpuri străvechi, greu de determinat, dintr-o suprapunere 
greco-orientală-romană (sec. II-III-IV), el a rămas întotdeauna multi- 
cultural şi plurilingv, reunind lumea Orientului apropiat, a Greciei cu 
popoarele autohtone, locuitoare ale regiunilor danubiene-carpatice. În 
cursul timpului, a intrat în contact cu popoarele slave, alogene. 

63. Fără a-şi pierde identitatea dogmatică, ortodoxia româ- 
nească a fost întotdeauna deschisă, tolerantă, non-exclusivă. Este 
drept, în sec. XVII, Biserica Moldovei a „atacat” Reforma care-i atră- 
gea pe românii din Transilvania, în numele „pravoslavniciei”. 
Mitropolitul Varlaam se adresa, in 1643, în Răspunsul împrotiva 
Catehismului calvinesc, către „creştinii din Ardeal” şi cătră „alți creş- 
tini carii sînt pravoslavnici”. Dar ortodoxia Moldovei sesiza perico- 
lele ideologice ale Reformei calvine nu pentru „românism”, ci numai 
şi numai din dispoziţii (sau cu ajutor material) de la Kiev! Să trecem 
la Dosoftei: nici el nu vede un „impediment” ortodox traducînd 
psalmii după exemplul lui Jan Kochanowski (1679-1683), catolicul 
polonez. Tot Dosoftei, bun cunoscător al limbii eline, intervine în 
polemica teologică privind transsubstanfierea dintre Moscova şi 
Kiev. Acelaşi Dosoftei (de origine aromânească) traduce izvoare 
patristice (Sf. Gherman din Constantinopol, Simion de Salonic) care 

servesc ediţii ruseşti (1686-1688) — după cum a arătat Şt. Ciobanu 
(cf. Del Conte 1961, p. 470). | ; 

Chiar în ceea ce priveşte relaţiile cu catolicismul, personalități 
intelectuale ortodoxe, formate în Occident (Italia, mai ales) s-au impli- 
cat în dispute teologice. Stolnicul Constantin Cantacuzino (1636-1716) 
a tradus Confessio ortodoxa (Mărturisirea credinței) a lui Petru 
Moghilá (Movilă), iar Spătarul Nicolae Milescu (1636-1709) între- 
tinea, pare-se, o corespondență de interes teologic cu reprezentanții 
cercului janseninst de la Port Royal (Del Conte 1961, p. 471). ` 

64. În acelaşi timp, atacat de confesiuni creştine occidentale — | 
catolicismul, Reforma luterană şi cea calviná ~, creştinismul romà- 
nesc, oriental prin origini, a ştiut să-şi asigure identitatea şi să supra- 
vietuiascá, chiar în condiţii de permisivitate ideologică. Ortodoxia 
românească a dăinuit într-o convietuire pluri-confesională: un mare 
merit! 

„De altfel, în interiorul ortodoxiei trebuie să deosebim trei 
curente: cel bizantino-greco-bulgar (arianismul, bogomilismul), cel 
sirbesc, cel ruso-ucrainean — tot astfel cum trebuie să recunoaştem 
diferenţele, în interiorul catolicismului, dintre catolicismul agresiv 
maghiar şi catolicismul paşnic dar insistent, perseverent al Poloniei. 
O regiune românească sau alta îşi aveau structurile religioase în 
funcţie de dominanta geoistorică. 

65. Iată cum, într-un teritoriu românesc supus, ca într-un puzzle 
la trei-patru ortodoxii dominatoare, două catolicisme şi la trei 
confesiuni reformate, poate apărea şi se menține o religie majoritară, 
cu rol unificator, national. A înțelege această configuraţie multiplă — 
partes pro uno — generînd atitudini religioase unitare, în toate regiu- 
nile româneşti. Nu este de mirare că şi astăzi religiozitatea ortodoxă 
constituie o caracteristică fundamentală a românilor (Biserica . 
ortodoxă este considerată o putere activă şi benefică în stat). 

Nu putem să nu considerăm creştinismul românilor ca un caz 
rar întâlnit în Europa. El dovedeşte că teritoriile locuite de români sînt 
— cum s-a mai spus — regiuni de carrefour, brăzdate de încrucişări de 
drumuri istorice-culturale-religioase. Tot astfel cum şi acest popor de 

limbă romanică — dar cu puternice infiltratii non-romanice — este 
alcătuit, si el, din comunități diferite ale lumii Europei oriental-cen- 
trale, constituite de-a lungul unei istorii sinuoase, pline de vicisitudini 
şi de zbucium. 


Examinarea obiectivă, laică, a istoriei creştinismului românesc, 
pe care, în 1643, mitropolitul Varlaam al Moldovei îl considera a 
caracteriza pe toti „rumânii” („iubiţi creştini şi în noi, de un neam | 
Rumâni, pretutinderea, tuturor ... ce sinteti cu noi într-o credintá") 
înseamnă a urmări şi a înțelege istoria românilor (N. Iorga: „Istoria 
Bisericii româneşti şi a vieţii religioase a Românilor”). Se impune 
însă un distinguo între ortodoxia $i creştinismul românilor. Dacă 
ortodoxia, „oblăduită” şi ierarhizată, a avut forme şi manifestări dife- 
rite în timp, în spaţiu, credința creştină a fost întotdeauna unică, adînc 
implantată în spiritualitate, dincolo de limitările confesionale. 

Creştinismul profund — poate chiar mistic — este elementul 


fundamental, permanent, al mentalitátii româneşti din toate timpurile. 


Originile creştinismului românesc 249 


Bibliografie . 


Alzati 1982 = Cesare Alzati, Terra romena tra Oriente e Occidente. Chiese 
ed etnie nel tardo '500, Milano. 

Armbruster 1977 = Adolf Armbruster, Romanitatea românilor. Istoria unei 
idei, Bucureşti. 

Bogdan 1990 = Henry Bogdan, Histoire des pays de l'Est Des origines à 
nos jours, “Paris. 

Matilda Caragiu-Mariofeanu, Paien, chrétien et orthodoxe en aroumain, în 
Studi rumeni e romanzi..., I, Padova, 1993, p. 52-73. 

Cartojan 1980 = N. Cartojan, Istoria literaturii române vechi. Ediţie de Dan 
Zamfirescu, Bucureşti. 

Daicoviciu 1972 = Hadrian Daicoviciu, Dacii?, Bucureşti. ; 

Del Conte 1961 = Rosa Del Conte, Mihai Eminescu o dell'Assoluto, 
Modena. 

Densusianu 1901 = O. Densusianu, Histoire de la langue roumaine, Paris. 

Densusianu 1943 = O. Densusianu, Literatura română modernă", Bucureşti. 

Eliade 1980 = Mircea Eliade, De la Zalmoxis la Genghis-Han, Bucureşti. 

Filipaşcu 1940 = Alexandru Filipaşcu (de Dolha şi de Petrova), Istoria 
Maramureşului, Bucureşti. - 

Fischer 1985 = I. Fischer, Latina dunăreană, Bucureşti. 

Gudea — Ghiurco 2002 = Nicolae Gudea, Ioan Ghiurco, Din istoria 
creştinismului la români, Cluj-Napoca. 

HT = Histoire de la Transylvanie, Akademiai Kiad6, Budapest f.a. 

Iorga 1929, 1930 = N. Iorga, Istoria bisericii româneşti şi a vigţii religioase 
a Românilor, I, Bucureşti, 1929; II, Bucureşti, 1930. 

Istoria = Istoria României, I. Coordonator: C. Daicoviciu, Editura 
Academiei, Bucureşti, 1960. 

Lozovan 1968 = E. Lozovan, Dacia Sacra, în History of Religions, VIL. 

Lozovan 1962 = E. Lozovan, Villages, campagnes et routes de la Romanie 
Orientale, in Geschichte der Hunnen, Berlin (15. Kapitel). 

Madgearu 2001 = Alexandru Madgearu, Rolul creştinismului în formarea 
poporului român, Bucureşti. 

Mihăescu 1978 = Haralambie Mihăescu, La langue latine dans le sud-est de 
l'Europe, Bucureşti — Paris. 

Niculescu 1978, 1999 = Alexandru Niculescu, Individualitatea limbii 
române între limbile romanice, IL. Contribuţii socioculturale, Bucureşti, 
1978 ; III. Noi contribuţii, Cluj-Napoca. 

Niculescu — Dimitrescu 1970 = Al. Niculescu, Florica Dimitrescu, Testi 
rumeni antichi, Padova. | 

NT = Noul Testament (tipărit pentru prima oară în limba română în 1 648 de 
Simion Ştefan), Alba Iulia, 1988. 


250 


Alexandru Niculescu e /ndividualitatea limbii române între limbile romanice IV 


Paleocreştinism şi creştinism pe teritoriul României — secolele III-XI, 
Bucureşti 2000 (Ministerul Culturii — Muzeul Naţional de Istorie a 
României). 

Pamfil = Palia de la Orăştie, 1581 -1582. Ediţie de Viorica Pamfil, 
Bucureşti. 

Păcurariu 198 1= Mircea Păcurariu, Istoria Bisericii Orifdox? omite. vol. 
2, Bucuresti. 

Pătruţ 1974 = Ion Pătruţ, Studii de limba română şi de slavistică, 
Cluj-Napoca. 

Pârvan 1911, V. Pârvan, Contribuţii epigrafi ice la istoria — 
daco-roman, Bucuresti 1911. 

Pippidi 1976 = Dicţionar de istorie veche a României (Paleolitic— sec. X). 
Ediţie coordonată de D. M. Pippidi, Bucureşti. 


` Pop 1996 = Ion-Aurel Pop, Genèse médiévale de la nation roumaine, în 


Nicolae Bocsan, Ioan Lumperdean, Ion Aurel aD Ethnie et confession 
en Transylvanie, Cluj-Napoca. 

Popa 1976 = Mircea Popa, Ioan Piuariu Molnar, poen 

Popescu 1973- Emilian Popescu, Das Problem der Kontinuitüt in 
Rumänien, im Lichte der epigraphischen Entdeckungen, în ,,Dacoro- 
mania". Editor: Paul Miron, I, Freiburg. 

Popescu 2001 = Emilian Popescu, Creştinismul timpuriu pe teritoriul 
României. 1. Originile apostolice. 2. Bizanțul sau Roma?, în Priveghind 
şi lucrind pentru míntuire. Volum editat la aniversarea a 10 ani de 
arhipăstorire a Înalt Prea Sfintitului Mitropolit Daniel al Moldovei şi 
Bucovinei, lagi. 

Popescu 1994 = Emilian Popescu, Le christianisme en Roumanie jusqu'au 
VIF siècle à la lumière des nouvelles recherches, în Christianitas 
Daco-Romana, Bucuresti, p. 74-91. 

Popinceanu 1964 = Ion Popinccanu, Religion, Glaube und Aberglaube in der 


rumänischen Sprache, în „Erlanger Beiträge zur Sprach- und 
Kunstwissenschaft", Band 19, Nürnberg. 


` Puşcariu 1976 = Sextil Puşcariu, Limba română, Y", Bucureşti. 


Puşcariu 1987 = Sextil Puşcariu, Istoria literaturii române vechi. Ediţie de 
Magdalena Vulpe, Bucureşti. 

Roques 1925 = Mario Roques, Palia d'Orăştie (1581 -1582). Préface et 
Livre de la Genese, Paris. 

Rosetti 1986 = Al. Rosetti, Istoria limbii române. Ediţie definitivă, 
Bucureşti. 

Someşan 1999 = Maria Someșan, en Bisericii Unite cu Lom 
Bucureşti. 

Stoicescu 1980 = Nicolae Stoicescu, Continuitatea românilor, Bucureşti. 


Originile creştinismului românesc 251 


Theodorescu 1972 = Răzvan Theodorescu, Bizanţ, Balcani, Occident, la 
începuturile medievale româneşti (sec. X -XIV), Bucureşti. 

Theodorescu 1982, 1999 =,Răzvan Theodorescu, Roumains et Balkaniques 
dans le Sud-Est europeen, Bucarest 1999 (cf. Despre „coridoarele 
culturale” ale Europei de Sud-Est, în „Memoriile Secţiei de Ştiinţe .. 
Istorice”, seria IV, t. VIi, 1982, p. 7-27. 

Tóth Zoltân 2001 = I, Tóth Zoltân, Primul secol al naţionalismului român 
ardelenesc (1697-1792). Traducere de Maria Someşan, Bucureşti. 
Xenopol 1898 = A. D. Xenopol, Istoria Românilor din Dacia Traiană, II, 

laşi. 


ADDENDA ET CORRIGENDA 


În urma unei lecturi atente a capitolului Reforma (p. 218-228), un 
tânăr istoric universitar, Adrian Niculescu, ne -a făcut o serie de observaţii, 
de care nu putem să nu ținem seamă. Iată câteva dintre ele: 


p. 219, r. 8 de jos: toleranța religioasă proclamată de protestanți în 
Dieta (luterană) de la Turda (1558) este o iniţiativă necunoscută încă în 
Europa. Ea precede cu 40 de ani edictul de la Nantes (1598) (acesta, dat de 
Henric IV, catolic, era în favoarea protestanților). 


p. 219, r. 8 de sus: (Luteranismul) s-a răspândit în Transilvania destul 
de repede după apariţia sa. Luther însuşi şi Melanchton, prin 1519, se 
informau despre progresele Reformei în mediul românesc. Transilvania şi 
Moldova — de unde sosea la Wittenberg un vir canus doctor ex Walachia (= 
Moldova), ca să-i prezinte, în 1532, o traducere a Bibliei (vezi Al. Rosetti, în 
„Limba română”, VII, 1958, p. 20-22) — au fost locuri privilegiate ale - 
contactelor dintre Reformă şi ortodoxie (vezi, în vol. de faţă, p. 253 şi urm.). 

Ar fi trebuit de asemeni specificat că luteranismul a pătruns uşor, la 
scurt timp de la afişarea celor 95 de teze ale lui Luther, la saşii (comunitatea 
săsească) din Transilvania (1545, Sinodul de la Mediaș). Principalul 
propovăduitor al Reformei în aceste regiuni era Johannes Honterus, primul 
pastor luteran al Braşovului. 


p. 220, r. 3 de sus: ,Judele" reformat al Braşovului avea un mare 
interes pentru ortodocşii din urbea sa: ei'crau potenţiali adepți ai 
luteranismului! Un ortodox „şcolit”, care citea în limba lui textele sacre, 
putea deveni un bun reformat. 

p. 223, r. 3 de sus: Reforma calvinistă a urmat două strategii: fie să 
atragă în bloc (toată) Biserica ortodoxă din Transilvania, lipsită de structuri 
şi de ierarhie — o Biserică crescută din religiozitatea poporului român 
majoritar, dar tolerat —, fie prin convertirea unor preo ți cu funcţii mai înalte 
în păstorirea credincioşilor (gen Simion Ştefan). Dintre aceştia din urm ă unii 
au devenit preoţi superiori — vlădică, episcopi obedienti conducerii calvine. 


p. 224, r. 7 de jos: Se va citi, între paranteze, 1627-1637 (în loc de 
1572-1537). | 


p. 225, r. 16 de sus: Se completează: (Kiril Loukaris) pentru ideile 
sale pro-calvine a fost excomunicat post-mortem. 


p. 225, paragraful 42: Trebuie subliniat faptul că autoritatea politică 
„ maghiară punea, drept condiţie a recunoaşterii unui înalt ierarh ortodox din 
Transilvania, utilizarea limbii române în slujba bisericească. De altfel, 
înființarea de şcoli româneşti şi de tipografii care să imprime cărți sacre în 
limba română, ad usum ortodoxiei transilvane, au fost măsuri care mergeau 
în acelaşi sens. 


p. 226, r. 13 de jos: Data introducerii limbii române în biserica 
ortodoxă din Țara Românească (Valahia) trebuie relativizată: în jurul anilor 
1640-1643 (şi nu 1643!). 


p. 227: Trebuie subliniată lipsa de cultură religioasă — ignoranfa 
teologică. cvasitotală — a populaţiei ortodoxe românești. Conservarea 
credinţei ortodoxe în Transilvania à fost, mai mult, o problem ă de tradiţie si, 
bineînţeles, de conservare a identităţii etnice oprimate. 


ORTODOXIE SI REFORMĂ. 
SEC. XVI-XVII 


I. P. S. Sale Nicolae Corneanu, 
Mitropolitul Banatului . 


1. Problema contactelor dintre ortodoxia românească slavo-bi- 
zantină şi acţiunile exercitate de Reforma protestantă (husită, luterană, 
calvină) pe teritoriul transilvan si moldo-valah a fost prea puţin 
studiată. Istoricii bisericii noastre ortodoxe (lorga 1932, Păcurariu 
1981) au privit pătrunderea ideilor reformate printre credincioşii 
ortodocşi drept un atentat la identitatea noastră naţională (de fapt 
apăruse aceeaşi reacţie şi faţă de catolicism în Transilvania. şi în 
regiunea subcarpatică din Muntenia şi din Moldova — în sec. XIV-XV). 
Ortodoxia era din secolul XVII, de pe vremea mitropolitului Varlaam, 
religia identitară românească: în apărarea ci mitropolitul scrisese 
Cartea românească de învățătură — 1643. Românească: ortodoxia a 
devenit o „chezăşie” a identității româneşti, a integrităţii şi unității țării 
noastre, a naţiunii. S-a vorbit o vreme chiar de o „religie națională” 
ortodoxă, ca şi cum alte culte, mai ales confesiunea greco- -catolică 
(unită cu Roma), nu şi-ar putea revendica aceleaşi drepturi naționale. 

2. Se cunosc însă pre puţin contactele dintre ortodoxie si 
Reformă, contradicţiile, concurenţa, dar şi colaborarea dintre cele două 
culte, mai ales în Transilvania (mai puţin în Moldova). În altă lucrare 
ne-am ocupat pe larg — de aceste aspecte. 

Trebuie să afirmăm dintru început că prezența Reformei în 
regiunile unde a putut să se afirme a fost benefică pentru Biserica 
noastră ortodoxă aservită bizantino-slavismului balcanic — în Muntenia 

— şi influenței ucraineano-ruseşti — in Moldova. Mai puternică decât 
catolicismul promovat de maghiari în Transilvania si de polonezi în 
Moldova, ideologia Reformei a modificat tradiţia bisericească ortodoxă 
autohtonă şi a deschis-o într-adevăr — acesta este paradoxul! — către 
identitatea de origine latină a românilor, către limba română, către o 
cultură modernă europeană: în sec. XVI-XVII. Să nu uităm că în 
Transilvania, datorită Reformei luterane au fost tipărite primele texte în 
limba română şi tot datorită Reformei (calvine) au apărut şcoli 
româneşti (la Făgăraş, Lugoj, Caransebeş) în care s-au format cărturarii 
români Acațiu Barcsai, loan Zoba din Vint, Mihai Halici, George 
Buitul, loan Kajoni. Calvinii au instalat, în Ardeal, chiar un protopop 
(= superintendent) român într-un climat de intolerantá interetnică, pe 
care catolicismul maghiar nu l-a practicat niciodată la adresa 
„valahilor”. „Uniaţia” cu Roma a lui Atanasie Anghel şi a activismului 
iezuit (la sfîrşitul sec. XVII) nu a făcut decît să continue opera Refor- 
mei calvine şi, poate, în plus, să o „demaghierizeze” (prin latinizare şi 
italienizare). N. Iorga, în lucrările sale despre Ardeal şi despre 
bisericile şi preoții de acolo, lăuda „ înjghebarea unei culturi româneşti” 
(Somesan 1999, p. 24), dar lăsa la o parte faptul cá Reforma — luterană 
şi calviná — a început opera de „românizare” a cultului bisericesc. 
Coresi tipărea cărți sacre în limba română, fiind în solda saşilor luterani 
“din Braşov, iar mult blestematul episcop (= superintendent) calvin 
român, Gheorghe de Sîngeorz, în „dieta” (sinod) din 1567, de la Timiş, 
recomandă introducerea limbii române în serviciile divine din biserică. 
loan Lupaş, G. Bogdan Duică şi, de curînd, Maria Someşan au 
examinat cu claritate şi fără părtiniri ideologice efectele culturale 
benefice ale Reformei luterane şi calvine. 

3. Trebuie să adăugăm la toate acestea un aspect important. 
Tentativele de atragere — prin cărți imprimate sau prin recomandările 
de „românizare” a slujbei religioase — nu par a fi atras atenția sau a-i fi 
deranjat pe ierarhii ortodocşi din Transilvania (si nici din Tara 
Românească). În 1559, Coresi scrie in prefața la Catehism (Întrebarea 
creştinească): „Ştirea episcopului Savei, Táriei Ungureşti”, dăruind 
lucrarea „Sfinţiei tale arhiereu i Mitropolit Efrem” (al Tîrgoviştei). 
Dar... Catehismul cra o operă luterană! Să fi fost ortodoxia transilvană 

atît de tolerantă sau era numai rezultatul ignoranței izolate de lume si 
dependente numai de ,traditie"? Dar „tradiţia” părinților şi străbunilor 
ortodocşi impunea o cultură teologică slavo-bizantină. În urma „româ- : 
nizării” serviciului religios inițiat în unele biserici ortodoxe din Ardeal 
(în care slujba se făcea în limba română pentru ca „să înțeleagă popa 
ce zice însuşu şi oamenii ce ascultă”, precum scria Coresi în 
Molitvelnic), Dosoftei, patriarhul de Ierusalim, şi Teodosie, al 
Ungrovlahiei, avertizau pe preot: „să te străduieşti cu dinadins să se 
cînte [slujba] toată pe limba slavonească, iar nu rumineşte sau vreun 
alt chip” (Someşan 1999, p. 24 — după date oferite de N. Iorga, Istoricii 
bisericii româneşti, Y, 1930, p. 19-20). Cu alte cuvinte, ierarhii orto- 
docşi români din Tara Românească recomandau „să se cînte” slujba în 
slavonă! (Excepţie făceau citirea Evangheliei şi „cazania”.) Putem oare 
să ne considerăm Reforma, în Transilvania, adusă de străini maghiari şi 
saşi din Europa occidentală, un factor — cel puţin cultural — pozitiv, mai 
activ decît ortodoxia bizantino-slavă, în afirmarea identității româneşti, 
„în limba poporului”? | 

4. În Moldova, Reforma a dus însă la alte rezultate. Aflindu-se, 
geografic si cultural, între Polonia si Ucraina, adică între catolicismul 
din sudul Poloniei şi ortodoxia pravoslavnicá a Kievului, Moldova s-a 
opus de mai multe ori, în aceleaşi secole XVI-XVII, iniţiativelor 
culturale-tehnologice ale Reformei (mai ales calvine). Pare-se că, 
încurajată din afară, ortodoxia Moldovei era mai închisă influențelor 

„europene occidentale. În Moldova, Occidentul era... la nord, în Polonia 
catolică, față de un Orient legat de Ucraina şi de Rusia pravoslavnică. 
De partea „cealaltă”, spre sud, era... „turcul”. 

În această țară românească a domnit „Despot-Vodă” (1561- 1563), 
personaj cu adevărat patetic, aventurier peregrin pe la curțile princiare 
ale Europei, mai ales occidentale, ajuns, prin Polonia, în Moldova prin 
şi după Alexandru Lăpuşneanu (1152-1561). Primul care a surprins 
insolita sa figură, desprinzindu-i dramatismul din cronicile moldovene 
a fost Vasile Alexandri, în drama Despot-Vodă. 

Iacob Basilic (Basilikos) zis „Despot, marchiz de Samos şi de 
Paros", grec de origine (îşi spunea Heraklides-„din neamul lui Hercu- 
les”), era un om cult, elegant, cu studii la Chios, în Grecia, şi la Mont- 

pellier. „Despot” rătăcise prin Flandra, unde a fost remarcat chiar de 
Carol Quintul, care îl numeşte „conte palatin”, în urma participării lui 
curajoase la bătălia de la Rentz (1554) contra lui Henric al II-lea; apoi, 
în Germania, la Wittemberg (unde intră în contact cu Melanchton, 
colaboratorul lui Luther şi autorul Confesiunii de la Augsburg din 
1530) şi la Rostock, în Ungaria şi, în sfîrşit, în Polonia, la curtea lui 
Albert Laski, alt „conte palatin”. De aici, pînă la Moldova lui 
Alexandru Lăpușneanu, şi el omul polonezilor, nu era decît un pas! 
Înlăturîndu-l, cu o armată de mercenari (unguri, polonezi, italieni, 
francezi si... valahi) încropită în grabă, pe Alexandru Lăpuşneanu, el se 
declară (noiembrie 1561) domn al Moldovei (sub numele de Ioan). 

Dar acest om învățat, occidentalizat, convertit la protestantism, 
nu era pe placul moldovenilor, mai ales al boierilor conservatori. 
Intenţiile sale culturale, máürefe, civilizatoare — dar realizabile cu 
ajutorul străinilor „de neam şi de credință”, cum se spune şi azi — nu se 
puteau concretiza într-o țară izolată şi ţinută într-o stare înapoiată, 
orientală, de către ortodoxie. Vasile Alecsandri le-a pus în versuri: 


Vreau gloria Moldovei şi-a a ei neatîrnare. 

Mai mult! Vreau să rump jugul cumplit şi ruşinos 
Ce-apasă omenirea în fiii lui Hristos! 

Mai mult! Vreau românimea-nainte mergătoare 
În sfinta cruciadă lui Christ liberatoare... 


Despot ar fi urmărit deci eliberarea Moldovei de sub jugul 
turcesc. A întemeiat chiar o Schola latina, în 1562, la Cotnari, ŞI a adus 
acolo profesori străini, ceea ce nu era altceva decît o recunoaştere a 
originii latine românilor. Şi totuşi! Programul lui Despot, oricît de 
modern şi de interesant ar fi fost, nu a atras deloc pe cei care erau con- 
duşi, direct sau indirect, de interese proprii, locale, adică establish- 
ment-ul politic boieresc şi ecleziastic: aceştia refuzau în Moldova sec. 
XVI cultura occidentală (în plus, latină!). Se încălcau „obiceiurile țării” 
moştenite din bătrîni, se invoca religia străbună, iar Despot” era | 
socotit un „om străin de neam". i 

5. Cei care vor să cunoască mai îndeaproape situația din 
Moldova sec. XVI sub „Despot Vodă” au la dispoziție două texte 
importante, scrise de doi străini, în limba latină. Unul dintre autori, 

Johannes Sommer (1542-1574), german din Saxonia, a fost chiar unul 
dintre colaboratorii domnului. Protestant, el a predat limba latină la . 
Schola latina din Cotnari, după care a trecut la Bistriţa şi, mai apoi, la 
Cluj (unde se manifestă ca unitarian). Lucrarea sa Vita Jacobi Despoti 
Moldavorum reguli are o valoare istorică incontestabilă (Diaconescu 
1998). i 

- Dar ce descoperim noi, românii, într-asta? În primul rînd obiec- 
tivitatea în relatarea faptelor istorice, dar şi o serie de observaţii acute 
„despre „valahi” şi despre acţiunile lor, in acea vreme. Fără îndoială 
distanța dintre profesorul german şi „valahi” era mare: aceştia erau 
numiţi nu o dată barbari! Autorul evidențiază ráminerea în urmă — față 
de alte popoare înarmate — a „valahilor” care, bunăoară, se foloseau în 
luptă de „arc şi sabie” (faţă de archebuzele şi bombardele inamice), 
specificînd: more patrio, după obiceiul străbun (p. 29). Altădată 
subliniază că „Despot” nu ar fi trebuit să aibă încredere „în aceşti 
oameni gata pentru orice perfidie” (ad omnem perfidiam paratissimae). 
Si, printre ei, Sommer indică pe vinovaţi: Barnovski (= Bernovius) „vir 
manu promptissimus, magister equitum", Moţoc (= Moczogus) 
„magister aulae" şi Stroici (= Stroiza) „princeps cancellarius" (p. 
32-33), cei care, de fapt, îl trădează şi pe Alexandru Lăpuşneanu (scrie 
autorul: turpiore longe perfidia tandem priorem illam prodotionem). 
Sommer continuă: „ei nu voiau ca un om străin de neamul lor să pună 
stăpînire pe domnie şi şopteau pe la colțuri că Despot este un sacrilegiu 
şi un duşman al religiei” (p. 47). Aceştia îl acuzau pe domn că „a 
instituit o şcoală în care se predau litere peregrinae” şi că „valahii sînt 
ţinuţi în sclavie”, în timp ce „multe ministeria aulica [funcţii publice] 
erau ocupate de străini” (p. 46-47). „Despot” făcea tot posibilul ca să 
„venereze” religia „greacă” (ortodoxă) pe care „valahii” o respectau, 
dar, deşi el imita aceste „rituri” şi se „dăruia superstitiei lor încăpă- 
tinate", legătura cu „„străinii” era, în ochii autohtonilor, „suspectă” (p. 
47). În aceste cuvinte se reflectă cu claritate teoriile protestante-cal- 
vine, privind regulile tradiţionale (în speță ortodoxia). Dar răzbate 
printre rînduri şi disprețul omului cult, un saxon protestant, faţă de 
români. Sommer vorbeşte despre barbara immanitas (= cruzimea 
barbară) şi mai ales de stolidi barbari (= barbari inculti) (p. 51), cu 

„suflete simple" (= semplices animi), ascultind de „un quidam episco- 
pus valachum quem sua lingua Vladicam appelant" (= un oarecare 
episcop valah care, în limba lor, se numeşte v/ădică) (p. 59). Atunci 
cînd încep luptele pentru eliminarea lui »Despot", „valahii”, încurajați 
de Barnovski, Moţoc şi Stroici, cei trei boieri mari care puseseră la cale 
întreaga acțiune, se dedau cu cruzime (= crudelitas) la tot felul de 
crime împotriva „celor recunoscuţi ca străini”. Văduva unui episcop 
protestant (Lusinius) din apropierea Cotnarilor „unde a fost înființată 
şcoala” a fost strangulată cu „barbara immanitate” (= cruzime barbară) 
(p. 71). Tot astfel cum alți oameni „despre care se spunea că l-ar fi 
sprijinit pe Despot” (p. 73) au fost „măcelăriţi”. Astfel s-a sfîrşit în sîn- 
ge, terminînd cu însuşi domnul, încercarea lui ,,Despot" de a introduce 
Reforma calvină şi cultura latină în Moldova anului 1563! Boierimea 
băştinaşă, instigind mulțimea, a reuşit să înlăture, în numele ,nea- 
mului”, al „străbunilor”, al religiei ortodoxe, pe un domn străin naiv, 
orgolios, necunoscător al atasamentului „încăpăţînat” al poporului pen- 
tru identitatea ortodoxă tradițională, autohtonă. Ortodoxia Moldovei 
prefera a se alătura Ucrainei, Poloniei şi grecilor — adică celor cunos- 
cuti din vechime — decît să primească ideile noi, europene, ale Refor- 
mei! 

6. Aceeaşi epocă, aceleaşi evenimente ne sînt prezentate şi d 
Antonio Maria Graziani (1537-1611), prelat catolic, cu înalte funcții 
ecleziastice în Italia (lucrarea lui De Despota Valachorum Principe a 
fost publicată în acelaşi volum; vezi Diaconescu 1998). Cum ajunsese 
acest înalt personaj al curiei papale în regiunile noastre, în sec. XVI? 
Bineînțeles, Polonia i-a fost ceea ce s-ar putea numi la plaque tour- 
nante. Fiind acolo ca nunțiu papal, a vizitat Lituania, Armenia, Mol- 
dova de nord şi Basarabia noastră, contribuind mai ales la lupta 
împotriva protestanților. A fost trimis în misiuni apostolice confiden- 
tiale, pentru a organiza liga antiotomană. A scris chiar o „brevis des- 
criptio” Valachiae, olim Flacciae Romanorum coloniae (1574). 

Relatările lui Graziani despre situaţia din Moldova de sub 
»Despot"-Vodá se intemeiau pe informatii indirecte, culese de la mar- 
tori oculari, pribegi moldoveni in Polonia. Ín plus, înaltul prelat purtase 
convorbiri cu contele Albert Laski şi cu medicul personal al lui „Des- 

pot”. Însemnările lui despre „valahi” şi despre situaţia din Moldova vin 
deci din partea unui catolic (anti-protestant). 

Dar ce descoperim? Că şi Graziani, ca şi Sommer, îi consideră 
pe „valahi” „oameni barbari”: „care nu ştiau nu numai istoria altor 
popoare, dar nici măcar istoria lor proprie” (= suarum rerum ignari) (p. 
119). În alt loc vorbeşte despre „răbdarea lor [a valahilor] demnă de 
sclavi, cu sufletele decăzute” (digna servis patientia et degeneres 
animi), pe care „Despot” căuta, prin discursuri iscusite, să o înlăture 
prin curaj („unicum perfugium este miseris") (p. 119). Nu scapă italia-. 
nului (de origine nobilă, toscană) nici faptul că „fruntaşii valahilor... 
sînt cu fire viclenă” (= Valachorum principes... Sînt versuto ingenio) 
(p. 123). „Nobilimea ţine poporul în rîndul sclavilor (= nobilitas 
plebem servorum paene loco habet), iar domnul însuşi tine la fel 
boierimea” (p. 135). 

Atentie deosebitá dá Graziani problemelor religioase ale Mol- 
dovei sec. XVI. Pe de o parte, descriind ravagiile anti-ortodoxe pe care 
le adusese „Despot”, în numele „nelegiuirii” (= impietas) „noilor 
secte”, care se abat de la „observantia veterum religionis et ecclesiae". 
„Despot” batjocorea „credulitatea boierilor, „indignum viris" (= ne- 
demnă pentru bărbați), şi îşi sfátuia colaboratorii apropiaţi să nu se lase 
subjugati de „ceremonii degarte" si prin „verborum prestigiis" (= pres- 
tigiul cuvintelor): Dumnezeu este cultivat „pia mente sesuque” (= cu 
gînd cucernic şi prin sentiment). 

Dispreţuindu-i pe călugări (ortodocşi), respingind şi insultind 
serviciile divine, el cerea „să fie smulsá eroarea credintei lor: error 
infixus eorum mentibus). Adusese chiar, din Polonia, un „magister” in 
„doctrina lui Ioan Calvin”. Bineînţeles, asemenca idei protestante 
(„novae sectae"!) jignesc profund religiozitatea moldovenilor, „care 
țineau la ceremoniile lor sacre”: „Valahii îi suportau cu greu, deoarece 
credeau că erau luaţi in deriziune” şi se „aprindea ura” în sufletele lor 
ofensate. În schimb, „preoții expuşi la toate insultele nu păzeau causa l 
sacrorum” (= cauza celor sfinte) si-i indemnau pe boieri „să apere 
credința primită a majoribus” (p. 148-149). Se adaugă la toate acestea 
„uriaşa ură” (= intoleranda licentia) pe care Moţoc (= Mozucha) şi 
Spancioc (= Spanzuchio), „principibus nobilitas", o nutreau faţă de cel 

care adusese „durerea violării religiei” (= dolor violatae religionis), dar 
şi „privatum odium" (= ura particulară) pentru că se simteau dispretuiti 
$i neluati în seamă de domn. „Simpatia” (= studium) lui »Despot" 
pentru străini era interpretată de „„valahi” ca o ofensă adusă lor, mai 
ales atunci cînd acesta — culmea! — a dorit să se căsătorească cu o tînără 
poloneză (Cristina), de „incertae religionis" (= religie nesigură), 
profanînd ritus patrii (= ritul țării), de mai multe ori (nunta nu a mai 
avut loc: pulcherima virgo şi tatăl său şi-au dat seama că viitorul ginere 
urma să-şi piardă tronul). De fapt, Ştefan Tomşa, instrumentalizat de 
boieri (aceiaşi: Barnovski, Moţoc, Spancioc) îi atrăgea pe soldaţi 
(maghiari şi „valahi”, care luptau împotriva lui »Despot") cu aceleaşi 
„ argumente: „un om necunoscut”, un „tiran”, „dispreţuitor al lui 
Dumnezeu şi al tuturor religiilor”, care „a spoliat bisericile, crucile şi a 
profanat monumentele sacre ale cucerniciei strămoşilor”, că i-a „înjosit 
pe preoţi”, dar şi că a adus „peregrina et execranda sacra” (= culte 
peregrine blestemate). Bineînţeles, şi faptul că a „cerut de soție de la 

inima gente" (— neam dugman), ceea ce ar fi insemnat cá »polonezii 

orgoliosi" îi vor face să fie „servitori unor robii străine”, Ştefan Tomşa 

devenea deci „salvatorul religiei” şi „răzbunător al profanărilor” celor 

sfinte. Dar... apare şi o laudă: valahii „fidentissimum genus hominem" 

(7 un gen de oameni de nádejde, foarte curajoşi) — în sfîrşit! (p. 

161-163). | 
7. Antonio Maria Graziani îşi încheie naraţia istorică trecînd la 
considerații morale catolice. „„Despot” era „minime christianus" E 
prea puțin creştin), care, spre a se face plăcut multor bărbați potentati", 
a crezut că, introducînd o nouă religie, va putea realiza gloria si 
autoritatea unei doctrine divine adevărate (p. 195). „Violanda 
religione" (= violind religia), jefuind biserici, a ajuns la infamie şi la 
ura acerbă a celor din jurul său, iar prin intenţia de a se căsători cu o 
străină şi-a îndepărtat nobilimea autohtonă (= boierimea) (p. 195-197). 
Altfel spus, subliniază prelatul catolic italian, »Despot" a căutat să 
propage sectele (impiorum hominem = oamenilor necucernici) şi să 
pervertească „Sacrosancta Dei religionem" (= religia sacrosanctă a lui 
Dumnezeu), creştinismul, pe care majores nostri (= străbunii) au 
păstrat-o cu innocentia ac pietate (= nevinovăție şi cucernicie) secole 

de-a rîndul. Apărătorul religiei catolice — şi. ea tradițională, ca şi 
ortodoxia — îşi arăta, aici, opiniile anti-Reformă... El condamna ten- 
dintele de „abolire a religiei vechi” pe care le intreprinsese ,,Despot" in 
cursul domniei sale (1561-1563). Era acest „Despot” dignum se 
misericordia (= vrednic de milă). 

8. Înţelegem astfel mai bine situația Reformei in Moldova. Noile 
idei teologice promovate — cu brutalitate orgolioasă — de un domn sosit 
din Occident, prea mândru şi încrezător în puterea lui de a schimba 
. îndătinata credință ortodoxă strămoşească a supuşilor săi, s-a înfruntat 

cu „încăpățînatul” ataşament față de religia „veche”. Acţiunile sale 
erau considerate sacrilegii: spolierea bisericilor de podoabe preţioase, 
umilirea preoţilor (ortodocşi, dar, probabil, şi catolici) nu erau cele mai 
potrivite mijloace de a aduce, prin autoritate şi „insanus animus" (= 
minte nesănătoasă), doctrina protestantă. Rezistența populației, dar si a 
boierilor, care se vedeau excluşi, prin religie, de la friiele puterii in stat, 
a fost mai mare decît toate încercările de a-i convinge de „gloria” 
Moldovei! Schola latina nu şi-a atins cîtuşi de puțin scopul: românii nu 
par a o fi frecventat, iar după alungarea si moartea „tiranului”, inteme- 
ietorul ei, au distrus-o din temelii (iar pe cei ce reprezentau „doctrina 
inventată de Joan Calvin" (p. 145) i-au omorít!). „Valahii suportau 
` greu”, pentru cá se considerau „luaţi în ris" (p. 147) cînd li se predica 
faptul că religia lor era „o superstiție”, conform teoriilor rationaliste 
protestante. Rezultatul: „apărarea” credinței era încredințată boierilor 
băştinaşi. Moldovenii îşi apărau credința ortodoxă slavo-bizantină 
împotriva imixtiunilor străine de ea — cu toată indirjirea. Curios era 
faptul că, în această luptă cu un domn reformat înconjurat de colabora- 
tori străini (cei care-i considerau pe „valahi” barbari!), biserica nu a 
intervenit: nici mitropolitul de lagi, nici preoţii (care erau, este 
adevărat, umiliti). Ne putem pune întrebări asupra acestei non-inter- 
ventii? Sau putem schiţa un răspuns: în spatele marilor boieri cu putere 
în ţară stătea oare biserica? . 

9. Biserica ortodoxă a Moldovei isi face simțită prezenţa — şi 
opoziţia fermă față de Reformă — abia în sec. XVII. Cu ajutorul lui 
Petru Moghilă (Movilă), mitropolitul Kievului (4597-1647), Varlaam, 
mitropolitul Moldovei, apără integritatea ortodoxiei pravoslavnice. 

Petru Moghilà a scris Mărturisirea ortodoxă (Provoslavnica mărtu- 
risire), un document teoretic fundamental care a făcut obiectul. 
dezbaterilor teologice în două sinoade: la Kiev (1640) şi la Iaşi (în 
1642). Varlaam însuşi, prin cunoscuta sa Cazanie (1643) (Carte 
românească de învăţătură), se adresa mai ales românilor din Transil- 
vania, care, în viziunea ortodoxă, erau cei mai “în pericol” de a-şi 
pierde credința tradițională „românească”. Ei era ,atacati" şi de cato- 
licism, şi de protestantismul luteran şi calvin (Petru Moghilă scrisese 
un text în limba polonă împotriva unirii cu Roma (1596) a unei părți a 
clerului ortodox din Ucraina, promovate de iezuiţii catolicismului 
agresiv, Lithos sau Praştia aruncată din praştia adevărului, Kiev, 
1644, apărînd ortodoxia »greco-ruseascá"). După cum se ştie, Varlaam 
formulase şi un Răspuns împotriva Catehismului calvinesc (1645), 
adresat tot ardelenilor în primejdie de calvinizare (interesantă este 
justificarea mitropolitului: „îndată am chemat şi am strîns săbor dintru 
amîndouă părțile, şi din Tara Românească, şi din Tara Moldovei” 
(Păcurariu 1981, p. 23). | 

Împotriva Reformei pătrunse în Transilvania în sec. XVI, la 
Braşov, sub luterani, şi cu concursul (tipografic) al lui Coresi (adus de 
saşi de la Mitropolia Tîrgovişte), ortodoxia românească ia atitudine... 
în sec. XVIII (după 100 de ani!), din inițiativa unui mitropolit mol- 
dovean provoslavnic! 

10. Reforma, mai ales cea calvină, reuşeşte, prin poziții diferite 
luate de la Biserica Ortodoxă Românească, în Transilvania şi în 
Moldova, să divizeze teritoriul ortodoxiei noastre bizantino-slave în 
două zonc. În Transilvania, relaţiile cu Biserica ortodoxă nu au fost 

„conflictuale: dimpotrivă, la sfîrşitul sec. XVII-inceputul sec. XVIII, 
cînd se punea problema „Uniaţiei” cu Roma a unei părți dintre credin- 
cioşii ortodocşi, în Muntenia se discuta oportunitatea unirii cu calvinii 
(Filipaşcu 1940, p. 134-135: „cu care trăiesc de veacuri în cea mai 
perfectă ordine şi în dragoste frățească”). Între catolicism $i calvinism 
in Transilvania concurenta pentru convertirile románilor ortodocşi era 
acerbá! Dar ortodoxia transilvaná nu a avut decit de cîştigat: proble- 
mele ei nationale erau mai bine şi mai atent luate in seamă de Reformă 
şi de catolicism decît de biserica ortodoxă de peste munţi, din Tara 

Românească. De aceea, ortodoxia transilvană a acceptat fără împotri- 
vire tipărirea cărților sacre în limba română — inițiativa sașilor din 
Braşov prin tipografia lui Coresi —, precum şi introducerea limbii 
române în slujba religioasă, cerută de calvini. Altfel spus, în Transil- 
vania apăruse, în sec. XVII-XVIII, o ortodoxie deschisă inovatiilor 
(care, bineînţeles, nu atingeau principalele dogme). 

11. Nu tot astfel se petreceau lucrurile în Moldova. Acolo, 
rezistenţa ortodoxă avea o caracteristică națională autohtonă. Se respin- 
gea tot ce venea să tulbure — sau să schimbe — „credința strămoşească”. 
În termeni de istorie ai tradiţiei, ai „cucerniciei străbunilor”, erau for- 
mulate criticile, refuzul, ura împotriva „rătăcirilor eretice”, a pîngăririi 
religiei” băştinaşe de către establishmentul-ul boieresc şi de „popo- 
reni". Sub influenţa ortodoxiei din Kiev, dar şi de teama catolicismului 
din sudul Poloniei, Moldova avea o biserică tradițională bizan- 
tino-slavă, închisă înnoirilor contemporane. De aceea, în Moldova nu 
au avut loc decît două confesiuni creştine, amîndouă „din vechime”: 
ortodoxia şi catolicismul; nici Reforma (deşi primele texte sacre 
româneşti traduse din slavonă apăruseră pe teritoriile ei din nord), nici 
„unirile confesionale” nu au găsit teren de manifestare. Ortodoxia din 
Moldova a fost profund conservatoare, dacă nu paseist retrogradă. A 
fost, deci, în creştinismul românesc, apărătoarea pravoslavniciei... (În 
ignorarea acestei situaţii ideologice a constat greşeala capitală a lui 
„Despot”-Vodă.) 

12. Nimic din toate aceste frămîntări interne şi externe, în 
Biserica ortodoxă din Tara Românească! Supravegheată îndeaproape 
de Patriarhia din Bizanţ şi de prelati — mai mult sau mai puțin impor- 
tanti — greci, ortodoxia „valahă”, în legătură cu cea de peste Carpaţi, 
din Transilvania, îndeplinea un rol de frunte: ea îi hirotonisea (începînd 
din sec. XVI, o dată cu Mihai Viteazul) pe mitropoliţii ardeleni, domnii 
munteni (Constantin Brâncoveanu, bunăoară) se îngrijeau — prin donații 
— de bunăstarea materială a bisericilor ardelene, tot astfel cum preoții 
din Ardeal (mai ales cei din Scheii Braşovului) îşi păstrau solide 
legături cu Tara Românească. Să nu uităm: din Tîrgovişte, de la 
Mitropolie, a plecat tipograful Coresi — cerut de saşii luterani din 
Braşov —, în Tara Românească arhitecți şi constructori de biserici 


264 Alexandru Niculescu e Individualitatea limbii române între limbile romanice IV 


italieni erau chemaţi de domni (Constantin Brîncoveanu, Şerban 
Cantacuzino) şi tot în Ţara Românească au loc, prin anii 1640-1643, 
primele slujbe bisericeşti în limba română (de notat că în franceză, în 
Franţa, ele au început în 1638, sub influența hughenotilor). Experien- 
tele reformate din Ardeal nu rámáseserá fárá ecou dincoace de Carpati, 
in Valahia! De altfel, conflictele cu catolicismul maghiaro-transilvan 
avuseseră loc în sec. XIV-XV si de mult erau stinse in favoarea orto- 
doxiei (au rămas cîteva centre catolice la Cîmpulung, Curtea de Argeş 
şi Severin). 

13. La capătul acestei sumare incursiuni — laice, nepártinitoare —, | 
sîntem în măsură a constata că ortodoxia românească, prin mitropoliile - 
ei din cele trei provincii româneşti, a avut, faţă de Reformă, atitudini 
diferite: de la o toleranță tacită, urmată de încercări de a imita, practic 
(nu ideologic), modele protestante, la o totală inadmisibilitate. În orice 
caz, şi într-o situaţie, şi în cealaltă, ignorarea ideilor şi a telurilor 
Reformei, dacă nu ignoranta şi izolarea orientalo-bizantină, a determi- 
nat aceste contacte dintr-o regiune românească în altă regiune. 

Altfel spus, creştinismul românesc nu a fost unitar nici în struc- 
turile-i eclesiastice, nici în procedeele de a-şi apăra integritatea. 
Ortodoxia românilor reflectă fidel — sau repetă? — istoria culturii şi a 
mentalitátii lor. 

NEAMUL”. CONSIDERAŢII: 
FILOLOGICE 


1. Din ce în ce mai frecvent, în vremea din urmă, a reapărut şi 
a căpătat o utilizare, pe cit de neaşteptată pe atit de largă, conceptul Şi 
termenul neam. Se vorbeşte, guvernanti şi Biserică la unison, de 
Catedrala Neamului ce ar urma să se construiască. Numele i impună- 
toarei Catedrale a Unirii de la Alba Iulia este menţionat, şi acesta, 
drept Catedrala Neamului Românesc, iar Biserica Ortodoxă Română 
apare denumită Biserica Neamului. 

O anumită înclinare către o definire a naţiunii şi a poporului 
nostru — cu conotaţii exclusiviste, depășite de timp şi de mentalități — 
devine evidentă. Adică neamul este numai, vorba lui N. Iorga, 
neamul românesc, creştin, ortodox în plus, iar celelalte părţi integral 
componente ale naţiunii româneşti, cei de alte — cum se spune astăzi 
— etnii şi religii, ar rămîne în afara ,,neamului"? 

Este adevărat că, înscriindu-se în tradiţia multiseculară a cul- 
turii noastre interne (nu a celei europene), conducătorii României de 
astăzi se fotografiază cu crucea — ortodoxă, greco-orientală — în mînă, 
vorbind despre biserica ortodoxă ca biserică naţională. În proclama- 
rea Bisericii naționale a românilor, în construirea Catedralei (de mii 
de locuri) a Neamului, în echivalarea neamului cu ortodoxia, Patriar- 
hja bisericii noastre ortodoxe se asociază, cu drepturi depline, la 
guvernarca statului român de astăzi. (Nu au oare dreptate credincioşii 
români greco-catolici să identifice Biserica Ortodoxă Română cu 
Statul Román, în refuzul de a li se înapoia bisericile confiscate în 
1948?) Biserica ortodoxă a devenit biserică de stat! 

2. Este drept că poporul român s-a format ca o comunitate 
majoritar creştină. Secolele VIII-LX, în care se poate aşeza constitui- 


270 Alexandru Niculescu e Individualitatea limbii române între limbile romanice IV 


rea limbii române (Şi implicit a poporului care o vorbea), găseşte 
comunitățile românofone — în mai multe zone — creştinate: din sec. al 
IV-lea datează, de fapt, pe teritoriul populat din Nordul Dunării, 
primele semne creştine latineşti. 

Dar peste acest creştinism primordial, câte alte influenţe si do- 
minatii s-au exercitat! După schisma din 1054, crestinismul nord-du- 
nărean intră sub jurisdicții ecleziastice bizantino-slave, bulgăreşti, 
sirbesti şi, în fine, greceşti. La sfîrşitul sec. XIV, teritoriul creştin 
românesc devine un azil politic religios al ortodoxiei balcanice! Se 
ştie, de altfel, prea bine că ierarhia noastră bisericească superioară 
provenea mai ales (pînă în sec. XVII-XVIII) din prelati non-autoh- 
toni. al 

În sec. XVII, o dată cu lupta Kievului împotriva Reformei (cal- 
vine), o dată cu celebrul Sinod al Ortodoxiei, ținut la Iaşi, în 1642, 
biserica ortodoxă a Moldovei intră sub influenţa ortodoxiei ruso- 
ucrainiene. Şi, în aceleaşi condiții anti-reformate (să nu uităm Că, în 
acecasi vreme, în Transilvania, autonomia de voievodat dăduse 
libertate Reformei, lutheriene şi calvine), apare Cazania (1643) mi- 
tropolitului Varlaam, român de ori gine (se numea Motoc), militant al 
ortodoxiei, care îşi scrie lucrarea pentru toată seminţia românească şi 
o denumeşte Carte românească de învățătură. Identificarea romá- - 
nilor cu ortodoxia era, astfel, declarată de biserica ortodoxă a Moldo- 
vei, iar Cazania era destinată mai ales românilor din Transilvania 
care puteau fi atraşi de calvinism. 

3. În toată această vreme, textele noastre religioase au utilizat 
termenul neam cu sensuri legate de înrudire, fie descendentă, fie 
colaterală. Neamurile mele (Palia, 1581-1582) erau, ca şi astăzi, 
„Tudele”, „rubedeniile” (sau, Compus cu neam, nemoteniile!) cuiva. 
Forma de sg. neam desemna seria descendentă a urmaşilor în 
succesiunea generaţiilor (cf. din neam şi în neam, aşa cum se oficiază 
— Şi astăzi — în biserica ortodoxă). 
| Dar deodată, în sec, XVII, apare în utilizarea termenului neam 
sensul naționalitate”, »popor". Urmind citatele Dicţionarului Acade- 
miei Române, atestárile dintîi sunt înregistrate în Transilvania, în 
Noul Testament de la Bălgrad al mitropolitului Simion Ștefan (1648: 
neamul nostru); mai tîrziu, în Muntenia, în Biblia de la Bucureşti a 

lui Şerban Cantacuzino (1688: n-au rămas nici un neam... ca să 
citească întru a sa limbă scriptura). Cronicarii, istoricii şi scriitorii 
următori au extins întrebarea termenului şi s-au apropiat de sensul 
nationalitate": Miron Costin vorbeşte de feliul neamului din ce izvor 
şi sámínjie sînt lăcuitorii ţării noastre, Ion Neculce povesteşte despre 
faptul că Stefan cel Mare a dorit ca Bogdan Vodă să închine tara la 
turci, iar nu la alte neamuri. Pentru prima oară, pare-se, urmînd 
citatele, Stolnicul Cantacuzino foloseşte construcția neam român de 
acum, ceea ce deschide calea utilizărilor ulterioare. Cronicarul Radu 
Greceanu deosebeşte clar domnul de neam (nu puţină întristare au 
dat Domnului şi neamului), adică de popor, iar din sec. XIX înainte, 
I. Budai-Deleanu, Dinicu Golescu şi alti scriitori atribuie cuvîntului 
neam sensurile de astăzi (cf. D. Golescu: un neam aşa iubitor de 
muncă). Cu Heliade Rădulescu — nu fără a suspecta o anume influ- 
entàá transilvăneană prin Gheorghe Lazăr — intrebuintarea termenului 
neam acoperă întru totul sensul „naţiune”: „cine este rumin adevărat 
şi iubeşte luminarea neamului”. 

4. Avatarurile semantice ale termenului neam ne pun în fata a 
două evidente: 1) cuvîntul neam, de origine maghiară, aşa cum vom 
arăta mai departe, a înlocuit vocabula de origine latină seminfie. 
Foarte probabil prin scrierile noastre sacre care s-au tradus în zonele 
nordice ale Transilvaniei, aflate sub înrîurirea limbii maghiare; 2) 
cuvîntul, difuzat prin scrierile ortodoxe religioase, a luat, implicit, 
conotaţii religioase pe care, natural, ortodoxia noastră şi le-a însuşit. 

Folosirea termenului neam, începînd din sec. XII, cu sens 
politic: „naţionalitate”, „naţiune”, neamul fiind comunitatea vorbito- 
rilor aceleiași limbi, locuitori ai aceluiaşi teritoriu nu a putut veni 
decit din Transilvania. Acolo unde românii, înrudiţi sau neinruditi 
între ei, constituiau o „naţionalitate” (N. Bălcescu, mai tirziu, va 
folosi cuvîntul naționalitate). Termenul neam lua astfel sensuri au- 
tohton-nationale. 

De aici si piná la idealismul etnicist románesc nu a mai rámas 
mult spaţiu semantic. De la luminarea neamului românesc, începută, 
bineînţeles, in Transilvania Școlii Ardelene, trecînd prin George 
Coşbuc (sint inimă-n inima neamului meu), O. Goga (durerea unui 
neam ce-aşteaptă), în condiţiile unei comunităţi majoritare ce-şi 

cerea drepturile într-un stat multinational, pînă la “Neamul Româ- 
nesc" al lui N. Iorga, în București (acolo unde probleme nationale nu 
existau!), cu orientare tradiționalistă, etnic-ortodoxistă, evoluția 
utilizării termenului neam este evidentă. Ca şi în alte cazuri, Transil- 
vania a generat conceptul, Regatul moldo-valah l-a preluat şi l-a 
folosit exacerbîndu-i sensurile. În plus, biserica ortodoxă Şi-a recu- 
perat sensul tradiţional. 4 

5. Este vorba, fără îndoială, de o influenţă maghiară primor- 
dială, în cazul neam < magh. nem. În limba maghiară de astăzi, nem 
are sensul „sex, gen”, „Sexul forte”, „sexul slab” se redau în maghi- 
ară prin cuvîntul nem (az erüsébb nem, a gyöngébb nem); pentru 
„genul uman” se foloseşte în maghiară az emberi nem, ceea ce dă 
cuvîntului conotatia cultă „categorie, specie". Magh. nem apare în 
cuvîntul nemes (rom. nemeș) „nobil, de înaltă calitate, generos” şi în 
termenul nemzet „comunitate națională” (exemplele sunt luate din 
Magyar-Olasz Szótar, Akadémiai Kyadó, Budapest, 1992, s.v.). 

Nu ar fi exclus ca acest ultim termen compus cu nem, in ma- 
ghiará, sá fi inspirat transilvánenilor folosirea lui neam „naţionalitate, 
națiune” (românească). 

6. La capătul acestei incursiuni filologice (si nu numai!), ne 
apar cu claritate conotatiile subiacente ale folosirii termenului neam 
în politica noastră actuală, creştin-democrată. Neamul (românesc) 
înseamnă: 1) tradiţie; 2) ortodoxie; 3) autonomie naţională, dacă nu 
chiar naționalistă şi, bineînţeles, afirmarea unei identități etnice 
exclusiviste. 

Națiunea, mai ales după Revoluţia franceză, a însemnat un 
conglomerat naţional, dincolo de bariere confesionale, cu o singură 
rațiune de a fi: patria comună. La noi, astăzi, în plină afirmare a 
integrării în Europa, politica noastră creştin-democratică, bizuindu-se 
pe ajutorul (electoral?) al conducerii Patriarhiei ortodoxe, tinde să 
ridice Catedrala Neamului, Biserica Neamului, fără a ține seamă că 
națiunea are şi alte componente etnice şi religioase importante. Să fie 
oare de un neam cu noi milițienii, securiştii și paznicii de închisoare 
mai mult decît cei ce nu aparţineau „bisericii neamului”, românii 
altor culte (catolic, greco-catolic, protestant, mozaic, musulman etc.) 
care zăceau sau mureau în puscárii, luptînd pentru libertate? „Celui 

qui croyait au Ciel / et celui qui n'y croyait pas” — scria Louis Aragon 
— s-au sacrificat împreună, luptind pentru eliberarea Franţei... Ei 
formau, laolaltă, poporul francez! Ceea ce, poate, nu se ştie este 
faptul că regimurile politice cu tendinţe totalitare au avut nevoie 
totdeauna de constructii-gigant. Regele Hassan al II-lea al Marocului 
a ridicat o uriaşă moschee lîngă mare. La Abidjan, pe Coasta de 
Fildeş, s-a înălțat o catedrală catolică „mai mare” decît Notre Dame, 
iar sirbii au ridicat o monumentală catedrală dedicată sfintului lor 
naţional Sava (Sabba). Pînă şi armenii construiesc, după eliberarea de 
comunism, o catedrală gigantică. 

Nu sunt oare evidente, în aceste cazuri, tendințele arhaic exclu- 
siviste, naţionaliste chiar, care stau la baza emfazei religioase? 

Românii au nevoie, în credința noastră creştină milenară, să 
înțeleagă că libertatea de a crede în Dumnezeu, cu aceeaşi fervoare, o 
au şi celelalte confesiuni etnice şi inter-etnice care constituie, laolaltă, 
națiunea României de astăzi. 

Din care face parte, majoritar, cu autoritate, şi ,,neamul" româ- 
nesc. 


(„România literară”, nr. 45/1997, p. 3) 

NATIA" SI LIMBA 


1. În timp ce unii lingvişti români îşi pun probleme — existen- ` 
tiale! — precum scrierea lui f, lingvistica generală si sociologia euro- 
peaná sunt preocupate de un concept cu adevárat insemnat: limba 
nationalá. Cáderea comunismului, in Europa noastrá de est, dar si 
disensiunile nationale din Occident, în cea mai mare parte legate de 
limbă, au adus în actualitate relațiile dintre comunitatea naţională (îi 
putem spune naționalitate, ca pe vremea lui Bălcescu!) si limba sa. 
Altfel spus, sub formă interogativă, dacă unui stat trebuie să-i 
corespundă o singură limbă sau dacă o limbă poate defini gi delimita 
un stat? Cîte limbi, atîtea state? 

Am trăit cu toții perioada statelor multi-nationale, pluriling- 
vistice... Fie că erau „imperii” (de la Imperiul roman urmat de Sfîntul 
Imperiu romano-germanic, pînă la imperiile austro-ungar, turcesc, 
rusesc, francez, spaniol sau englez), fie mai modernele Republici 
„federative”, „Uniuni” sau Commonwealth, Statul suprem îngloba 
naționalități, limbi gi culturi diferite. Este din ce în ce mai evident că 
timpul lor a trecut. 

2. Cele mai clare cazuri aparțin totuşi Europei post-comuniste de 
est. Cehoslovacia, după ce, zadarnic, încercase a fi Ceho-Slovacia, 
Cehia şi Slovacia, a trebuit să se despartă. În baza faptului că limba 
cehă şi limba slovacă sunt diferite (nu prea mult!) şi că, în cursul 
istoriei lor, au aparţinut unor zone politice diferite (prima, Austriei şi 
lumii germanice, cea de-a doua, Ungariei: „Ungaria de sus”!). Federa- 
lizarea nu a fost suficientă: cele două state slave şi-au urmat limbile 
majoritar vorbite înlăuntrul lor şi s-au despărțit. 

Dar Iugoslavia? În fosta „Republică Federativă” erau înglobate 
(după modelul austro-ungar) state cu culturi, chiar cu limbi diferite, 
Serbia aparţinea ortodoxiei greco-slave balcanice, Croaţia şi Slovenia, 

Mittel-Europei catolice. Sîrbii şi croații vorbesc o limbă pe care 
lingviştii o considerau a fi serbo-croata; slovenii isi au propria limbă 
(sud) slavă. Şi totuşi „statul sîrbilor, croaților şi slovenilor a fost o 
creație artificială” — declara, într-un interviu apărut în “România 
liberă”, dl N. Debelic, ambasadorul Croaţiei la Bucureşti. Faptul că 
sirbii şi croații vorbesc aceeaşi limbă nu pare însă a fi luat în seamă: de 
altfel, lingviştii Croaţiei de astăzi au şi început să separe cele două 
vorbiri (probabil la nivelul lexical, după modelul limbii „moldo- 
venesti"!). Croatii se străduiesc deci a avea, în statul lor, limba lor 
proprie. | 
Să mai vorbim despre regiunea Kosovo, albanofonă? Sau despre 
Republica Macedonia, bulgarofonă? Dacă aspiraţiile national-lingvis- 
tice s-au realizat în Slovenia, dacă cei din Croatia vor să-şi deosebească 
limba de cea vorbită de sirbi, cu atît mai mult celelalte zone lingvistice 
îşi vor căuta independența (sau autonomia) statală. 

Fosta URSS a devenit o zonă explozivă de conflicte etno-lin- 
gvistice. Pe lîngă statele desprinse pînă acum, îşi fac simțită vocea 
etniile ce-şi cer autonomie — în baza limbilor locale. Nu în zadar Boris 
Elțîn se stráduieste să explice Rusiei că menţinerea unității statului este 
o „datorie istorică”. Frontierele interioare ale Rusiei coincid, adescori, 
cu limbile, comunitățile etnice şi religioase, dar, mai ales, delimitează 
islamul. Limba turcă şi dialectele ei au, din nou, în istorie, un rol 
însemnat: pe de o parte, spre nord, cerîndu-şi drepturi istorice, pe de 
altă parte, în problema grea a kurzilor, popor şi limbă ráspindite în mai 
multe țări musulmane promovínd opresiunea. 

3. Ideea limbă — naţiune — stat apare tot mai evident şi în Occi- 
dentul Europei. Larvară, subinteleasá pînă acum, despărțirea dintre 
flamanzi şi walloni, basci şi spanioli, corsicani şi francezi, galicieni şi 
spanioli etc. a apărut, clar, la lumina zilei. Concordanta autonomie — 
limbá functionase biruitor in Catalonia, un bilingvism catalano-spaniol 
se instalase, pacific: de ce nu ar fi putut invinge o asemenea conceptie 
national-lingvisticá si in alte regiuni? Acesta a fost sensul frămîntărilor 
din Spania. În cazul bascilor, autonomia lingvistică pare a fi încă 
insuficientă. 

După aceste din urmă modele, au intervenit schimbări de atitu- 
dine şi rigiditáti în mai multe zone ale lumii occidentale: se întrevăd 

separári viitoare?... Canada francofonă si Canada anglofoná nu mai . 
sunt la unison. În Elveţia chiar, un referendum a făcut să apară 
discordante din ce în ce mai accentuate între cantoanele alemanice şi 
cele franceze. Iar în Italia, Lega Nord şi Lega Veneta încearcă să 
utilizeze dialectul lombard şi pe cel venețian în relaţiile politico-sociale 
— mod de a se îndepărta de centrul şi de sudul Italiei. 

Europa se transformă într-un mozaic statal-lingvistic, în numele 
națiunii — sau, mai degrabă, al naționalităților... 

4. Dar iată, acum, şi tendinţe în sens invers! În Spania catalană — 
` Catalonia, care îşi cucerise drepturile la propria-i limbă —, au apărut 
„grupuri minoritare” care cer „alegerea liberă” a limbii de învățămînt, 
care afişează lozinci de tipul „Catalonia — dictatură lingvistică”, 
contestind „impunerea” limbii catalane. S-au creat chiar asociaţii de 
„apărare a limbii spaniole” („Le Monde”, 2 octombrie 1993, p. 7)! 
Aceste agitatii (care nu cuprind mai mult de 200-300 de persoane) nu 
sunt îndreptate împotriva Cataloniei autonome. Ele solicită numai o 
mai suplă politică lingvistică: „Noi apărăm bilingvismul... În şcoală 
există un monolingvism radical, în timp ce, pe stradă, apare 
bilingvismul catalan-spaniol" declară José Allué, catalan, preşedintele 
uniunii acestor asociații. 

Asemenea atitudini pot da de gîndit sociolingvisticii de astăzi. 
Într-o cultură majoritar exprimată într-o singură limbă (a majorităţii 
populaţiei), introducerea unei limbi secundare — minoritare, regionale — 
oricît ar fi de dorită, nu poate fi întotdeauna, un deziderat unanim. S-ar 
putea crea, astfel, noi şi noi bariere-frontiere interioare: cui poate servi 
o instrucție monolingvă, limitată? | 

De aici nu poate rezulta decit o singurá concluzie: o educatie 
monolingvă, regională, nu poate duce decît la crearea unor comunități 
lingvistice ce vor a-şi cîştiga dimensiuni autonome, statale... Adică 
separatia! 

5. Constatárile de mai sus intereseazá indeaproape si situatia 
lingvisticá a Romániei. Si noi avem regiuni — in Transilvania, in 
Moldova, în Banat — in care comunități lingvistice minoritare îşi cer 
drepturile lingvistice. În acordarea acestor drepturi, trebuie să se țină 
seamă de a nu se ajunge la izolarea acestor comunități de limba 
majorităţii româneşti. | 


278 Alexandru Niculescu e Individualitatea limbii române între limbile romanice IV 


. . Este în acelaşi timp interesant de observat că românii de dincolo 
de graniţele României, în Bucovina, în Banat, în Ungaria chiar, luptă 
împotriva „desnaţionalizării”, adică a pierderii limbii române native. D. 
Cristea Sandu Timoc, vicepreşedinte al asociaţiei culturale „Timocul”, - 
denunța chiar „presiunea pentru desnationalizare", în Serbia, în Grecia 
(„în Bulgaria, ceva mai puţin”, vezi „Timişoara international", 4 
ianuarie 1993, p. 8). „„Presiuni”, sau o necesară adaptare la limba 
majoritară? 

Iată de ce, în discuţia despre „etnia aromânească” din România, 
articolul dnei Matilda Caragiu-Marioteanu (publicat în „România 
literară”, 33/1993, p. 12-13) cuprinde idei juste. Aromânii care au ales 
viața în România, integrîndu-se în cultura nord-dunăreană românească, 
nu pot constitui o „etnie” separată de românii ceilalți. Cei care au 
rămas, „autohtoni”, în țările balcanice, au încă de luptat şi de cucerit 
drepturi lingvistice care se cuvin minorităților naţionale. 

Cultivarea limbii materne, continuarea tradițiilor proprii ar 
trebui însă cultivate de toti aromânii, oriunde s-ar afla ei... Dar numai 
dacă aceştia o doresc! 

Numai dacă vor să rămînă diferite de majoritate, minoritățile 
lingvistice nationale îşi pot afirma identitatea etnică. În cazul contrar, 
se optează pentru avantajele integrării în limba şi cultura majoritară. 
Nu toti minoritarii doresc a rămîne minoritari! Se va recurge deci la 
bilingvism.. 

6. Suntem da a crede că, în România, aromânii în 
„diasporă” nu s-au simţit, niciodată, de-a lungul istoriei, minoritari. La 
ideile atit de înțelepte ale dnei Matilda Caragiu-Marioteanu ar trebui 
adăugat un singur concept: patria. În România, aromânii şi-au (re)găsit 
o fară, o patrie, pentru care au luptat, la care şi-au adus importante 
contribuții în cultură, în politică, în religie (ortodoxă, bineînţeles), 
îmbogăţind tezaurul național (daco-)românesc. Se poate oare vorbi 
despre România fără Mitropolitul Dosoftei, în Moldova, fără Gheorghe 
C. Roja al Școlii Ardelene, fără Andrei Şaguna, fără O. Goga, în 
Ardeal, sau, în Muntenia, fără familiile Papahagi, Caranica, Papacos- 
tea, fără Nasta, fără Carafoli, fără Vraca, fără Caragiu, fără Caramitru? 
Se poate uita faptul că N. Batzaria, scriitorul, luptătorul, a murit, 
martirizat de comunişti, în închisorile României? Filologi, istorici, 


» Nafia" şi limba 279 


prelati, ingineri, artişti, scriitori de origine (nu de ,etnie"!) aromá- 
neascá au construit România de astăzi. 

Fiind, in egalá másurá, románi si arománi. Vorbind, fără „ac- 
cent”, româna, vorbind aromâna. Dînd, după împrejurări, precădere 
uneia sau alteia dintre cele două variante de expresie. În funcţie de 
. propria lor alegere! 

Nu ar putea fi un astfel de comportament lingvistic (şi etnic) o 
soluţie în Europa actuală, în care, cáutindu-se identități nationale - 
stricte, se ajunge la dezmembrári si fracturi conflictuale, ingrijorátor de 
periculoase? 

Aromânii au fost printre cei dintii care au înțeles cá se poate 
înfrunta exclusivismul national-lingvistic. Ei şi-au păstrat conştiinţa 
apartenenței la romanitate şi la românitate prin libertatea expresiei 
bilingve. Ei s-au integrat numai acolo, atunci şi dacă au considerat 
necesar, păstrîndu-şi însă întotdeauna elementele fundamentale ale 
identităţii lor etnice-lingvistice. 

Numai în deplină libertate de expresie şi de adeziune se poate 
afirma dreptul la existență al comunităţilor etno-lingvistice în Europa 
de astăzi. 


(„România literară”, 42/1993, p. 3) 

NATIONAL(ITATE) ŞI NATIONALISM 


1. Fără îndoială, există în conceptul de naționalism două per- 
spective: una, a majorității (nationale), cealaltă, a minorităţii (natio- 
nale). Românii, în Transilvania, s-au găsit şi într-o ipostază, şi 
într-alta. Maghiarii, la fel. Si unii, şi ceilalți au aparținut majorității 
naționale (sau aparţin), şi unii, şi ceilalţi s-au găsit (sau se găsesc) în 
minoritate. Erau oare „naţionalişti” românii care, în Imperiul 
austro-ungar, mai ales în epoca dintre 1867 şi 1918, îşi apărau 
identitatea naţională? Erau „naţionalişti” cei care — români fiind — 
erau persecutați sau torturați, după 30 august 1940, în Transilvania 
cedată regimului Horthy? Erau „naţionalişti” cei care obțineau prin 
consulatele româneşti de atunci, rămase în părțile cedate prin diktat, 
paşapoarte pentru a intra pe teritoriul României (într-o bună măsură, 

“populaţie românească de origine evreiască)? 

Pe de altă parte, astăzi, sînt chiar atit de „naționaliști? maghia- 
rii transilvăneni care îşi cer recunoașterea identității şi drepturile lor 
naționale în zonele unde ei locuiesc de sute de ani, în proporţii 
demografice importante? A 

Nu credem cá, in aceste cazuri, in care o comunitate etnicá in 
minoritate îşi reclamă drepturi legitime putem vorbi de ,,nationa- 
lism”. 

Dar, cînd într-un stat, cu o majoritate națională stabilă — chiar 
covirsitoare, numeric (aşa cum sînt românii, în România) — se face 
evidentă o anumită tendinţă de „ignorare”, prin indiferenţă, a drep- 
turilor socio-culturale ale altor etnii, conlocuitoare (în cazul nostru, 
maghiarii, dar şi germanii, chiar şi alții), minoritare, atunci, da! — 
atenţie! —, se poate folosi termenul naționalism. 

2. Nu numai noi, românii, ci şi noi ne putem considera — de-a 
lungul istoriei noastre, nu o dată — nationalisti. Ce a fost oare refuzul 
corpurilor legiuitoare ale României de a acorda cetăţenia română unui 
mare numár-de evrei, care rámineau, conform Constituţiei din 1879, 
art. 7, „străini nesupugi unui Stat străin”, deşi vorbeau limba română 
şi serveau statul nostru? Cultura românească a pierdut, astfel, pe L. 
Şăineanu, H. Tiktin, M. Gaster şi pe alţii. Abia în 1881, atunci cînd 
acest articol constituţional a fost modificat, a putut fi recunoscută (de 
către Puterile europene occidentale) independența ţării: „străinii 
ne-creştini” au început să fie „încetăţeniți” — mai ales cei care lup- 
taseră în războiul din 1877. 

Este drept, nu era, pe atunci, Regatul României singura ţară în 
care evreii erau discriminați. Abia între 1860 şi 1870 a fost legalizată 
„emanciparea” populaţiei evreieşti în Anglia, Germania, Italia $i în 
Imperiul austro-ungar! Dimpotrivă, noi, românii, proclamaserăm 
egalitatea cu „frații israeliți” încă din timpul revoluţiei din 1848! Să 
nu uităm că pictorul C. D. Rosenthal, cel care a imaginat celebrul 
tablou „România revoluţionară” (vezi „22”, nr. 1/1998) a fost evreu: 
fiind originar din Budapesta, el a fost torturat şi ucis de austro-ma- 
ghiari, pentru o „dublă” trădare! Evreul Rosenthal din Ungaria a fost 
eroul revoluţiei româneşti din 1848. Citi dintre cei care citesc aceste 
rînduri cunosc aceste fapte? 

3. Întrebatu-ne-am noi vreodată ce gîndesc, în interiorul lor, 
comunitățile minoritare care vedeau şi sufereau consecinţele reducerii 
drepturilor lor? Maghiarii sint naționaliști! — se afirmă în unele 
cercuri din România, astăzi; ba chiar se formează unele grupări 
politice antimaghiare, anti-maghiare transilvane. Dar noi cunoaştem 
cazul în care o biatá femeie maghiară, originară din Topliţa, ajunsă la 
Bucureşti, prin căsătorie (dinaintea celui de al doilea război mondial) 
cu un ofiţer (al armatei regale române! ea, catolică, el, ortodox, ea, 
maghiară din secuime, el, din Craiova), ne-a cerut un mic steag... 
italian! De ce? Pentiu că steagul Italiei are aceleaşi culori ca steagul 
Ungariei (roşu, alb, verde), dar, mai ales, pentru că, în Bucureşti 
fiind, auzind în stînga si în dreapta: unguroaico! boanghenă!, ea se 

refugia în cámáruta ei, cu minuscula dovadă a propriei identități 
etnice, pentru că ceilalţi, „de dincolo de fereastră”, concetütenii ei, 
cei multi, o tineau deoparte, o excludeau. Cine era oare, în acest caz, 
naționalist? Iar ea, „unguroaica”, îşi lăsase pămîntul natal pentru a-şi 
urma soţul... (De altfel, şi soțul ei a avut de îndurat mutări de ser- 
viciu şi retrogradări, drept consecinţă a legăturilor lui cu „ungu- 
roaica”.) Frumos ne şedea nouă, românilor, în  Rorbâgia Mare de 
atunci, să ne comportăm astfel? 

Alt exemplu. Profesorul Carol Iancu, de la Universitatea din 
Montpellier, un bun cunoscător al vieţii evreilor din România (el 
însuşi născut în România), arată, într-o lucrare recentă; Evreii din 
România (1866-1919). De la excludere la emancipare (Editura 
Hasefer, Bucureşti, 1996, p. 26), că, în micile tirguri moldoveneşti 
populate de evrei, „în ciuda unei sărăcii şi a unei mizerii patetice", se 
dezvolta o cultură identitară evreiască. În aceste aşa-numite (de evrei, 
în idis) stet! („„orăşele, mahalale”) a luat naştere, în România, teatrul 
idis. 

Non-acceptarea, opresiunea majoritará, excluderea etnicá gene- 
rează rezistenţa naţională a grupurilor minoritare. Cine-i de vină? Cei 
ce rezistă sau cei ce exclud, impunînd cu orice pret integrarea? Cine 
este deci „naţionalist? 

4. Sociologia modernă a creat conceptul de multiculturalism. - 
Există, mai ales în părţile orientale ale Europei, aglomerări urbane şi 
rurale, regiuni întregi multinaționale cu culturi paralele. Orice 
încercare a unei comunități etnice de a fi prevalentă, de a le domina 
pe celelalte (în numele majorităţii sau al culturii, al limbii, al religici) 
nu poate duce decit la rezistența celorlalte şi la conflict inter-etnic. 
Bosnia este un exemplu care poate da de gîndit... 

Un spirit tolerant interetnic s-a manifestat, în Imperiul austro- 
ungar, într-o serie de oraşe cu populaţie de limbă, religie şi de etnic 
diferite, Astfel de centre de bună convietuire multinațională pluri- 
lingvă au fost Praga, Kosice, Bratislava, Cernăuţi, Sighet, Oradea, 
Arad, Timişoara şi, din România mai departe, Viena, Gorizia, Trieste, 
pînă la Sarajevo. Trebuie să constatăm însă că tocmai în aceste oraşe, 

unde apartenenţa la o limbă sau la alta, la o credinţă religioasă sau la 
alta nu crea probleme nimănui, locuiau însemnate comunităţi etero- 
gene, de limbă germană (mai ales evrei). Austria iosefină, iluministă 
şi tolerantă, construise această mentalitate în multe regiuni ale impe- 
riului. În Sibiu, în Braşov (mai puţin, poate, în Făgăraş) exista de 
asemeni această benefică inter-admisibilitate: comunitățile de limbă 
germană, saşi, şvabi, evrei, se acceptau reciproc, într-o liniştită tole- 
rantá, de-a lungul anilor României Mari. Victor Ion Popa, atunci cînd 
scria Tache, lanke şi Cadir, deşi originar din Moldova, şi-a imaginat 
această convietuire interetnică, în numele dragostei umane.. 

Să fie, atunci, întîmplător faptul că, în multe din aceste centre 
multiculturale, multiconfesionale au apărut, după dezmembrarea 
Austriei, după venirea la putere a lui Hitler şi, mai ales, după prăbu- 
sirea comunismului sovietic — înverşunate manifestări de ură nationa- 
listă? Si totuşi! S-a păstrat, în această calmă inter-comunitate etnică, 
țara Banatului. 

Despre „identitatea multiculturală” a Banatului, într-o Europă a 
regiunilor, a scris, în repetate rînduri, profesorul Victor Neumann de 
la Universitatea din Timişoara (Identități multiple în Europa 
regiunilor. Interculturalitatea Banatului, Editura Hestia, Timişoara, 
1997). În schimb, în aceeaşi vreme în care noi, românii, ar fi trebuit 
să ne bucurăm de crearea României Mari, participînd la viața Europei 
Occidentale — noi am insistat asupra conceptului de neam (am scris 
despre această. problemă, în „România literară”, nr. 45/1997, p. 3), 
am exacerbat acțiunile Bisericii noastre ortodoxe (bizantinizînd-o, 
chiar la Cluj, mai mult decît era nevoie) şi ne-am „războit”, probabil 
şi dintr-un sentiment vindicativ, cu Bisericile minoritare (ca şi 
astăzi!). În timpul în care, în cultura noastră, se făcea elogiul satului 
românesc şi se promova ortodoxia noastră ancestraiă, un grup de 
intelectuali maghiari editau, la Cluj, revista “Korunk” , publicau în 
revistele din Viena şi-l traduceau pe Rudolf Carnap! 

„5. După primul război mondial, atunci cînd România ÎŞI 
obținuse, prin victorie, cu sprijinul Franţei şi al Angliei, reîntregirea, 
unind Transilvania şi Banatul, Crişana şi Maramureşul, Bucovina şi 

Basarabia si constituind ceea ce s-a numit Románia Mare, s-au mani- 
festat si altfel de tendinte — inutil — nationaliste. Urmind exemplul 
Franţei, care a „francizat” Alsacia, inábugind dialectul ,,elsas" local, 
autorităţile centrale de la București au luat măsuri de „românizare” — 
adică de „valahizare” — a regiunilor nou adunate: învățători, preoți, 
funcţionari superiori, militari au fost trimişi — relegati — în aceste 
locuri (pentru ei, încă străine!), pentru a ráspindi „buna” limbă romá- 
neascá, ,,experienta" administraţiei din ,,Regat" — cu intenția unifică- 
. rii teritoriului. Paul Goma, într-unul din volumele Jurnalului său, 
vorbeşte despre aceşti „fraţi români”, sosiți în Basarabia săraci, dar 
párásind-o cei dintii, la ananghie, atunci cînd a avut loc cedarea ei si 
invazia sovietică, cu căruțele pline de bunuri! Ce diavol naţionalist 
ne-a făcut oare să nu avem încredere în puterea nou-anexatei provin- 
cii româneşti de a-şi crea, singură, cadrele locale? De ce trebuia să 
inlocuim pe pravoslavnicii preoţi basarabeni cu preoți din Muntenia? 
Răspunzînd la aceste întrebări poate ne dăm seama de ce, astăzi, Ba- 
sarabia noastră românească preferă a rămîne Republica Moldova... 

În Transilvania, a avut loc — poate in mai mică măsură — un 
proces similar. Nu putem să nu ne aducem aminte, prin septembrie 
1944, de o intervenţie a lui Iuliu Maniu în Consiliul de Coroană: el 
avertiza ca, de astă dată, atunci cînd partea înstrăinată din Transilva- 
nia va reveni României, „să nu se mai repete erorile care s-au făcut în 
1918"... Se înţelegea cu uşurinţă dorința Transilvaniei şi a transil- . 
vănenilor de a-şi organiza ci înşişi administrația românească de stat şi 
cea locală, fără intervenţii din „Vechiul Regat”. În definitiv, de ce ar 
fi mai mult români cei din Muntenia, Oltenia şi Moldova, decît cei 
din Transilvania? 

Aceste presiuni unificatoare de la „centru” nu înseamnă oare 
nationalism? De astfel de tendinţe centralizatoare suferă încă, astăzi, 
Franţa şi Italia: de aceea înfloresc aici dorinţele de afirmare a limbilor 
regionale, ceea ce ajunge pînă la marcate názuinte autonomiste (cazul 
Corsica, în Franţa; cazul Friuli, în Italia). Dar la noi în ţară nu se 
încearcă — la laşi — constituirea unui partid al moldovenilor? 

| 6. Naționalismul — clamat sau abscons — poate conduce la con- 
secinte nebánuite. Sá nu uitám cá el a distrus uniunea (iugoslavà) 
sirbo-croatá, el a despărțit Ceho-Slovacia, pentru a nu mai aduce în 
discutie si dezmembrarea Uniunii Sovietice. 

Afirmarea unei identitáti etnice-culturale poate insemna fede- 
ralizare — o uniune de autonomii limitate si de respect mutual. Dar 
dacă entităţile etnice se opun şi se exclud, în lupte pentru imaginare 
superioritáti şi suprematii, naționalismul devine un primitiv tribalism. 

Sub privirile vigilente ale Europei occidentale, avem, încă, de 
ales... 

A LUCRA 


O distinsă poetă şi editoare, cu o bună pregătire lingvistică, ne 
atrage atenţia că, adescori, lingviştii — care nu-s nici scriitori, nici 
întotdeauna atenţi la subtilele variaţii stilistice ale limbii in actu — nu 
au elucidat încă problema evoluției semantice a unor termeni latineşti 
fundamentali în română. Şi critica lingvisticii începe cu lucru, (a) 
lucra, lucrare etc... 

Nu spunem noi, ijume visti] cá lucru, (a) lucra, sint sinonime cu 
muncă, (a) munci? De multă vreme, în româna modernă, lucrător 
este considerat sinonim cu muncitor: mult regretatul lingvist, astăzi 
pe nedrept uitat, C. Racoviţă atrăsese atenţia într-un articol — de 
asemeni, pe nedrept, astăzi, ignorat, publicat în „Bulletin Linguis- 
tique", VII, 1939, p. 96-101 — că cei doi termeni „se confondent 
presque”, dar că „la difference actuelle entre eux est de nature 
politique” (p. 101). Într-adevăr, lucrător apărea, ca termen politic al 
clasei, la începuturile socialismului românesc, iar muncitor, abia mai 
tîrziu, atunci cînd doctrina marxistă se clarificase — am putea com- 
pleta, astăzi, remarca lui C. Racoviţă. Dar şi noi, lingviştii de astăzi, 
am observat dispariția sensului ,cigtig" al termenului lucrativ 
(apropiat, bineînţeles, de lucru, (a) lucra: este o problemă a limbii 
culturii actuale pe care, cu insistență, am rezolvat-o; atelierele 
lucrative au devenit ateliere de lucru!) | 

A lucra nu-i insá totuna cu (a) munci! Dictionarele románesti 
au surprins cîte ceva din aceste diferente, dar nu cu prea multă 
claritate. Lucra este explicat prin „a face un lucru”, „a munci”, dar şi 
prin „a acţiona în chip eficace, a avea efectul dorit, a fi eficient”. 
Ideea de „eficacitate”, perspectiva rezultatelor acțiunii apar în mare 

parte din utilizările verbului: a lucra înseamnă mai ales „a lucra cu 
folos”, în orice caz, cu consecințe pozitive sau negative. A lucra 
pămîntul (ogorul, via etc.) este acţiunea care se face în vederea 
rodului. Lucrul este rezultatul acestei acţiuni: era amu rău lucrul lor 
(Coresi, Tetraevanghelul), lucru bun (prost), a-şi face de lucru, a nu 
avea de lucru etc. implică ideea produsului strădaniilor, nu efortul în 
sine. Construcţiile intranzitive aduc. pe (a) lucra în vecinătatea 
sinonimică a lui (a) produce: dar orice lucra / noaptea se surpa (din 
poezia populară), iar via lucrătoare este via „care produce struguri”, 
tot astfel cum, în acelaşi limbaj juridic, puterea lucrătoare (a legilor) 
din codicele noastre mai vechi are sensul „efectul legilor”. 

Aşadar, (a) lucra înseamnă a avea în vedere înfăptuirea unei 
acţiuni. Chiar în întrebuințări cu sens negativ, lucrarea, lucrătura, a 
lucra (pe cineva) „a face intrigi” (cf. lucrarea diavolului sau lucră- 
tură „intrigă, ponegrire, uneltire” etc.) îşi menţine perspectiva asupra 
rezultatelor, mai puțin decît acțiunea în sine. 

lată de ce lucra nu poate fi dezlegat de lucru (lat. lucrum) 
„cîştig, beneficiu, avantaj”, fie direct (lucror, -ari), fie prin derivație . 
de la substantiv. Fiind vorba, în română, de un verb care deplasează 
sensul de la acțiune spre rezultat, o etimologie de felul celei date de 
L-A. Candrea şi O. Densuşianu, Dicţionarul etimologic al limbii ro- 
mâne, s. v. (p. 152), lat. lucubrare — devenit *lucurare Şi lucra(re) — 
„veiller pour travailler, travailler pendant la nuit", se eliminá de la 
sine (aceeasi etimologie apare in DEX, s.v. 1). A lucra să provină din 
„a veghea”? Sîntem de aceea datori să avem în vedere etimologia lui 
Sextil Pușcariu (lucru: lat. lucrum, lucra: lat. lucro, -are »gewin- 
nen"), adoptată şi de H. Tiktin şi de C. Racovitá, pentru cá, intr-ade- 
vár, lat. lucrari devenit lucrare are, în limbile romanice, sensuri 
corespunzătoare celui din română (abruzz. Jukră „a consuma ceea ce 
s-a agonisit”, cat., sp., ptg. lograr „a ajunge la tel, a realiza, a obţine, 
a reuşi, a avea succes”), care dovedesc cá nu acţiunea, ci rezultatul ei 
sînt pertinente în semantica verbului. 

Faţă de (a) munci care se referă la desfăşurarea acţiunii, la 
»Strádanie, efort chinuitor” (cf. v. sl. monciti (se) torturer”; cf. rom. 

muncile iadului), (a) lucra este orientat cátre realizarea ei. Primul 
verb este strict durativ, cel de al doilea, (mai ales) rezultativ. 

Diferenţele semantice dintre lucra şi munci apar şi in dictio- 
narele bilingve. H. Tiktin, Rumânisch-deutsches Wörterbuch, s.v. 
gloscază (a) lucra prin „(be)arbeiten”, în timp ce (a) munci, prin 
„schwer arbeiten, schwer erwerben, erarbeiten". Const. Sáineanu, 
Dictionnaire roumain-francais, 1936, s.v., traduce (a) lucra „travail- 
ler, faire, agir", iar (a) munci „travailler (péniblement), piocher", 
chiar „peiner”. Cele două verbe se deosebesc în semnificațiile ultime: 
glosarea lui lucra prin munci este incompletă, chiar inexactă. | 

„Ce s-a întîmplat, in acest caz, cu verbele latinești care desem- 
nau asemenea acțiuni? Unde-s laborare, operare, exercere, chiar 
lucubrare? Limbile romanice nu păstrează decît prea puţine urme... 
Latina tîrzie a creat *tripaliare (din tripalium „un fel de jug, instru- 
ment de tortură”), care stă la baza fr. travailler, sp. trabajar, ptg. 
trabalhar (it. travaglio, care a ajuns şi în rom. travaliu „muncă 
asiduă”; cf. G. Ivănescu, „Cronica”, nr. 28 (493)/1975). It. lavorare, 
fr. labour (laboureur) „travail des champs" provin din lat laborare. 
Celelalte au dispărut (fr. œuvrer, it., sp. operare sint reconstructii şi 
imprumuturi culte). 

În română, nici unul din verbele latineşti de mai sus nu s-a 
conservat. De bună seamă, condiţiile sociale ale muncii în părţile 
romanitátii româneşti au fost altele decît în Apus. După cum se ştie, - 
aici, în Dacia post-romană, au predominat colectivitátile agricole şi 
păstoreşti (romaniile, obştile) familiale sau teritoriale: părăsirea 
Daciei de către administraţia autorității romane, în pragul destrămării 
sclavagismului, a dus la refacerea acestor comunități sociale de țărani 
sau de păstori liberi. Se „cîştiga”, „lucrind”... În aceste obşti gentilice 
şi sătești, lucrum, lucro, -are (din lucror, -ari) erau o modalitate 
unică de a munci: pentru propria bunăstare a tuturor. 

Invazia slavilor — şi ei, organizaţi, la început, gentilic, în obşti 
—a întărit, probabil, o asemenea structură socială. Dar, curînd, de prin 
sec. VIII-IX, slavii din Bulgaria îşi construiesc o organizare socială şi 
o economie feudală, sub influența Bizanțului şi a Apusului. Apare 

aristocrația de boljarin „boier”, apar robii. Munca devine „tortură”, în 
beneficiul altuia. Verbul v. sl. monciti „(se) torturer”, v. sl. monka 
sînt termeni care desemnează munca de rob, fără profit. 

Avem toate motivele să considerăm deci că lucrul şi munca 
aparţin la două etape şi la două sita sociale diferite în istoria 
romanitátii româneşti. : 

De altfel, C. Racoviţă, în — mai sus citat, a intuit cu 
claritate diferenţierea: a lucra: lat. lucro ,,gagner" représente un mot 
transmis par la classe des hommes libres (sans doute, celle des 
bergers), qui travaillaient pour leurs propres intérêts et pour lesquels- 
travailler" voulait dire „gagner” et inversement. Au contraire a 
munci: v. sl. monciti ,(se) torturer" est parvenu au roumain par 
l'intermédiaire de la classe subjuguée, celle des serfs en l'espéce, 
pour laquelle le travail imposé et exagéré était identique à la torture" 
(„Bulletin linguistique", VII, 1939, p. 101). El urmărea problema 
semantică generală: travail" — „souffrance”. Noi am încercat să dăm 
ideii sale o dimensiune istorică (relativă). Putem data introducerea 
termenilor muncă, munci (a) etc., în limba română, după sec. IX-X, 
„după despărţirea dialectelor româneşti. Muncă, (a) munci, de fapt, nu 
apar în dialectele româneşti sud-dunărene, aromân şi megleno-român. 

Strămoşii nostri mai întîi au lucrat, abia mai tîrziu au muncit... 

Fie această constatare dedicată memoriei unui valoros lingvist 
secerat de moarte în plină viață şi putere! Constantin Racoviţă a avut 
harul de a ilumina mari adevăruri ale istoriei limbii române. 


(„România literară”, septembrie 1981) 


EMIL TURDEANU 
(1911-2001) 


Am aflat cu tristețe şi cu întîrziere că la 16 ianuarie 2001a 
încetat din viață, la o casă de odihnă pentru bătrîni din localitatea 
balneară Arés (lîngă Bordeaux), eminentul profesor Emil Turdeanu. 

Emil Turdeanu s-a născut la 10 nov. 1911 la Alba-lulia, oraş în 
care şi-a făcut studiile liceale. A urmat cursurile universitare la Facul- 
tatea de Litere din Bucureşti, unde l-a avut mentor pe profesorul - 
Nicolae Cartojan, ale cărui cercetări ştiinţifice le-a continuat după 
specializările din Bulgaria, Iugoslavia şi Franţa (la Şcoala română de la 
Fontenay aux Roses). Din 1938 este trimis lector. de română la 
Paris-Sorbona, iar apoi profesor şi director al Institutului Român de la 
Sofia. După sustinere, în 1942, a doctoratului cu teza despre „Manus- 
crisele slave din timpul lui Ştefan cel Mare”, a revenit în 1944 la 
Sorbona. Catedra de română (ca şi biblioteca de specialitate) de la 
Paris IV-Sorbona purta în 1980, cînd am preluat-o, amprenta indelebilă 
a personalităţii profesorului Turdeanu. Între 1948 şi 1977 a lucrat şi la 
Centrul Naţional de Cercetări Ştiinţifice din Paris, unde activitatea lui 
s-a desfăşurat cu predilecție în trei domenii: texte religioase apocrife 
ale Vechiului Testament, de influență bogomilică, istoria noastră şi cea 
balcanică, sistemul de raporturi cărturăreşti din sfera balcanică în 
perioada post-bizantină. Toate contribuţiile sale au dus la rezultate re- 
marcabile, valorificate de specialiştii în aceste pasionante domenii. 
După 1977 a predat româna la Universitatea Sapienzia din Roma, dar, 
deşi era susținut de ilustra profesoară Rosa del Conte, nu s-a putut realiza 
numirea sa definitivă. Motivul? Formalitátile administrative desfăşurate 
într-un răstimp extrem de lent, specifice universităţilor italiene... 

2, În această situaţie l-am cunoscut noi, în 1981:Emil şi Letiţia 
Turdeanu — mereu împreună — făceau regulate drumuri la Roma, pen- 

tru a tine, acolo, cursuri, sperînd mereu cá va putea deveni profesor 
titular de literatura şi limba română, la Universitatea Sapienzia. 
Concursul întîrzia, prelungindu- -se din an în an, vîrsta profesorului 
înainta; concursul nu s-a mai putut tine... Întors la Paris, definitiv, 
abia a mai avut timp să se ocupe de reuniunile de istorie care se 
tineau în seminarul de limba română din Sorbona şi care îi adunau pe 
istoricii din exilul parizian, pînă cînd a suferit o grea lovitură: 
moartea soției sale, Letiţia, fiica lui Nicolae Cartojan: | 

De atunci înainte profesorul Turdeanu a intrat în umbră. Puţini 
mai erau cei care îl frecventau (profesorul Năsturel, bunăoară), mai 
multi erau cei ce-l ignorau şi il uitaserá cu ingratitudine (printre aceştia 
din urmă, d. Matei Cazacu). Şi totuşi, în această ultimă perioadă a 
vieţii active, Emil Turdeanu a reuşit să facă să apară ultimul număr 
(XVI) de exil din “Revue des études romaines", la Atena. T 

3. Profesorul Emil Turdeanu a avut o conduită ştiinţifică, poli- 
ticá şi umană exemplară în exil; el şi-a legat numele în special de 
„Revue des études roumaines” si de „Fiinţa românească”. După 
revoluţia din decembrie 1989 valoarea operei sale a fost, în fine, 
recunoscută si în ţară, unde a devenit doctor honoris causa al 
Universitátii din Bucureşti şi a fost ales membru de onoare al 
Academiei Române (1994). Înainte de a se retrage din viața ştiinţifică 
şi publică, nemíngiiat de dispariţia iubitei sale soţii, Letiţia Cartojan — 
la rîndul ei o distinsă cercetătoare în domeniul literaturii vechi 
româneşti —, profesorul Turdeanu a făcut un gest de mare generozi- 
tatea ştiinţifică: şi-a dăruit bogata sa bibliotecă Institutului de litera- 
tură „George Călinescu”, al Academiei. Concret, a expediat încet-în- 
cet, cu mîna şi pe spesele lui, sutele de pachete cu cărți preţioase, 
unele unicate... Ultima bucurie avută a fost, probabil, sărbătorirea sa, 
în 1996, la „Casa românească”, de către compatrioții din fostul exil 
din Paris, martorii unei întregi existente închinate cărţii şi studiului. 

Dispariţia savantului Emil Turdeanu este o pierdere grea: 
pentru cultura românească, în special pentru aspectele ei vechi. 


P.S. Nu putem uita surprinderea noastră — revoltată — cînd, în 
iunie 1980, directorul Institutului de Română, prof. Christian Bec, 
ne-a cerut să... îl îndepărtăm pe profesorul Emil Turdeanu din 
seminarul de limba română! Bineînţeles am refuzat categoric... 


(„România literară”, mai 2001, p. 10) 


MAGDALENA VULPE 
(14 aprilie 1936 — 13 septembrie 2003) 


Cîteodată ne găsim alături de tineri de înaltă calitate umană, pe 
care numai trecerea timpului sau dispariţia lor ne revelă puternica lor 
personalitate. Am avut întotdeauna acest sentiment atunci cînd, de-a 
lungul anilor de profesorat în Universitatea din Bucureşti, am avut 
prilejul s-o întîlnesc, să lucrez, să intru în discuţii ştiinţifice cu 
Magdalena Vulpe, născută Manoilescu, nepoata lui Sextil Puşcariu. 
Întotdeauna întrezăream în fiinţa ei, în filigran, valorile bunicului său 
celebru si, pe atunci, nedreptăţit, ale lui Moşu! 

Magdalena Vulpe a fost eleva profesorului Boris Cazacu şi, pe 
lîngă acesta, şi a mea. | 

Curajoasă, optimistă, inteligentă, de o nobleţe sufletească rar 
întîlnită, Magdalena Vulpe a avut de înfruntat, în cursul vieții, 
persecuții şi umilinte nedrepte, nemeritate. Cei care au cunoscut-o 
bine îşi aduc aminte de cîte ori a fost „exmatriculată” din facultate, 
interzicîndu-i-se, apoi, să-şi susțină doctoratul (pe care, în 1978, l-a 
luat, totuşi, cu excelente calificări), cum a fost dată afară şi din 
Institutul de Cercetări Etnologice şi Dialectologice (prin 1986 
înființase în casa ei o grădiniță de limba germană, cu copii pe care 
uneori îi plimba pe stradă), numai şi numai pentru că era fiica Liei 
Manoilescu-Puscariu şi a avocatului Grigore Manoilescu, unul 
dintre ziariştii de extremă dreaptă, mort în exil, în Spania, şi, 
bineînţeles, nepoata lui Sextil Puşcariu. Asupra sa — ca şi asupra 
operei sale — s-a revărsat, zeci de ani, opresiunea regimului comu- 
nist din tara noastră. Şi, aş adăuga, laşitatea unor foşti colaboratori 
ai „Muzeului limbii române”, cu înalte favoruri în ierarhia 
comunistă a acelor vremuri. | 

În ciuda acestor condiţii potrivnice, Magdalena Vulpe a studiat 
şi a lucrat intens. A devenit un cercetător de seamă al graiurilor 
româneşti, a cercetat, într-o admirabilă teză de doctorat, elementele Şi 
structura limbii române vorbite (mai ales sintaxa subordonării în 
frază), nu fără a-şi uita obîrşia, »Spita neamului Puscárestilor" din 

Bran. Era Manina — má întrebam, atunci — o ,ardeleancá"? Sau 
 apartinea zonelor de dincoace de Carpati? Era — ca şi bunicu-sáu — 
ataşată de Cluj sau se simțea bine, cu familia Radu Vulpe, in 
Muntenia, în Bucureşti? Răspunsul: Puscarii erau din Bran, la hotarul 
dintre tara Ardealului şi tara Valahiei. 

Magdalena Vulpe este editoarea care s-a dedicat, mai întîi, 
operei bunicului său: ca un răspuns celor ce încercau să-i oculteze 
numele şi lucrările. A îngrijit, mai întîi, reeditarea şi reaparitia 
lucrărilor de lingvistică (Limba română, vol. I şi vol. II) şi a publicat 
o serie de volume de amintiri şi evocări, rămase post-mortem, în 
arhiva familială de la Bran (Memorii; Călare pe două veacuri; 
Braşovul de altădată; Spita unui neam din Ardeal). Or mai fi şi 
altele? — mă întreb, astăzi. Ştiu însă că avea intenția să examineze cu 
atenţie, să clasifice şi să publice corespondenţa lui Sextil Puşcariu cu 
marii lingvişti ai vremii (Carlo Tagliavini însuşi i-o sugerase). În 
sfîrşit, în anul 2002, în editura Clusium — prin devotamentul prie- 
tenului ei şi al meu Nicolae Mocanu — îi apare Ghidul cercetătorului 
umanist, dedicat memoriei celui care a apărat-o şi ajutat-o în vre- 
murile ostracizării, profesorului Boris Cazacu. Sînt eu însumi martor 
al acestor fapte. 

Puţini ştiu că Magdalena Vulpe scria şi piese de teatru pentru 
copii. Teatrul de marionete din Bucureşti i-a pus în scenă — nu fără 
succes — producţiile teatrale (mare îi era bucuria cînd încasa... 
drepturi de autor!). | 

O binefacere a fost căsătoria cu arheologul Alexandru Vulpe. 
Soţul său provenea el însuşi dintr-o familie deloc agreată de regimul 
comunist. În această nouă familie, Manina a fost înconjurată de iubire 
şi de căldură sufletească. Ea aducea, în schimb, optimism şi încre- 
dere. Puterea şi setea ei de viață şi de activitate iluminau casa din 
strada Dăniceni: Manina ştia să braveze suferința. Soţul ei a fost 
salvat (literalmente) dintr-o grea maladie, datorită acțiunii disperate şi 

eforturilor supraomeneşti (transport in Statele Unite, într-o clinică) 
ale Maninei sale Puşcariu... 


Am fost profesorul ei. Am urmărit, pas cu pas, lu crárile ei pen- 
tru teza de doctorat. Am cunoscut, impreuná cu Florica Dimitrescu, 
toate vicisitudinile pe care Lia şi Manina Manoilescu-Puscariu le-au 
avut de suferit: din Intrarea Tambalului, unde mama dádea lectii de 
germană, pînă în str. Dăniceni, în casa Vulpe, iluminată a giorno 
pentru a sărbători doctoratul Maninei (prin 1978). Am ştiut şi 
„drumurile ei (secrete) în Spania, pentru a se reculege la mormîntul 
tatălui sáu. Am întâlnit-o — şi am vorbit două ore — în anul 2000, cu 
ocazia unei conferințe: Manina era aceeaşi... În anii din urmă, ea, 
care avea darul înnăscut de a fi dascăl, a fost numită profesoară la - 
Facultatea de Filologie din Ploieşti. „Făcea naveta” — cum se spune — 
0 cercetătoare care ar fi meritat să ocupe o catedră de dialectologie la 
Universitatea din Bucureşti sau la Universitatea din Cluj! Fără teamă 
de a exagera, consider că Magdalena Vulpe a fost cea mai valoroasă 
şi mai pasionată specialistă în studierea structurilor gramaticale ale 
„dacoromânei vorbite”, ale limbii române populare, regionale. 

Oricit ar părea de absurd astăzi, pentru această pasiune a 
cercetării a fost urmărită şi de... Securitate! O cercetare a graiurilor şi 
obiceiurilor ţărăneşti din Maramureş, pe care a întreprins-o împreună 
cu profesorul Claude Karnooth din Paris, a atras atenţia organelor de 
Securitate locale („mă urmăreşte Securitatea”), ne spunea, prin 1980: 
este drept, puţin îi păsa! Cunoştea de mai multă vreme şi cra 
obişnuită cu persecuțiile politice! 


Nu am crezut vreodată că voi fi eu cel care să scrie despre 
dispariția Magdalenei Vulpe. Scriind, reuşesc să nu mi se observe 
ochii inlácrimati, ai mei ca şi ai altora — ai colegilor, prietenilor (mai 
ales ai celor ce au vegheat-o în camera de spital). În ceea ce má 
priveşte, am cunoscut-o de pe vremea adolescenței, cînd, veselă şi 
independentă, se arăta cu nu-ştiu-ce băiat printre perdelele lojilor de 
la Opera Română din Bucureşti. Am urmărit-o, în viaţa-i universitară 
şi ştiinţifică. Am pretuit-o. Am admirat tenacitatea ei „puşcărească”. 
O dedicație a ei, pe un volum al bunicului ei, Limba română, imi 
pare, şi astăzi, măgulitoare. I-am întîlnit numele într-un program al 

„colocviului national de dialectologie de la Alba Iulia, chiar in acest 
an. lar prietenul Claude Karnooth, care a întînit-o în luna mai 2003, 
ne informeazá cá Manina i-a spus, calmă, că este grav bolnavă... 

Cu această seninătate şi lucidă forță interioară s-a îndreptat pe 
ultimul ei drum. O credinţă în Dumnezeu fără prihană şi fără margini, 
un respect religios tradițional (Puşcarii se trăgeau din neam de preoți 
ortodocşi) făceau să-i crească rezistența şi îndîrjirea de a trăi totul 
usque ad finem în tăcere şi discretă izolare. S-a petrecut din viață în 
ajunul sărbătorii religioase a Sfintei Cruci... 

O dată cu dispariţia Maninei, unii dintre noi am pierdut o 

prietenie sinceră, profundă, puternică. Lingvistica şi Universitatea au 
pierdut un eminent cercetător şi profesor. România — un înalt 
exemplu de ataşament la valorile naţionale ale pămîntului străbun. 

Poate că o undă din spiritualitatea Şcolii Ardelene continua să 
existe şi astăzi prin Magdalena Vulpe, din neamul lui Sextil Puşcariu. 


Un post-scriptum sau o amintire. Cred că la ceea ce am scris 
mai sus trebuie adăugată o mărturie. La rugămintea profesorului 
Boris Cazacu, pe atunci cînd Magdalena Vulpe era „exmatriculată” 
(prin 1957-1958, dacă memoria nu mă înşală) şi lucra ca „legătoare 
de cărţi” într-o întreprindere poligrafică de pe strada Şerban Vodă, 
i-am adus notele de curs, personale, ale profesorului său. Mi-a ieşit în 
întîmpinare, la poartă, o Manina cu basma prăfuită pe cap, cu mîinile 
murdărite de clei, dar cu ochi albaştri strălucitori şi cu zîmbetul pe 
buze. Se ştia ocrotită (de profesor), se simţea ajutată: era cursul său 
de dialectologie ceea ce îi trimitea Boris Cazacu! 

Şi, pentru că a venit vorba despre el, bine ar fi să se ştie că 
Boris Cazacu a ajutat, în secret, pe cîțiva năpăstuiţi de regimul 
comunist, dintre care D. Şandru, dialectologul asistent al lui Ov. 
Densusianu, a fost cel dintii. Scriind aceste rînduri, depun mărturie. 


(Variantă extinsă a necrologului 
publicat în „România literară”, septembrie 2003) 

prezentată lingvistica românească în Universitatea 
din Bucureşti, în anii lui O. Densusianu, Al. Rosetti, 

